Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ក្រុមហ៊ុន លី ហួរ គ្រុប បានផ្តួចផ្តើមប្រារព្ធកម្មវិធីដើរម៉ារ៉ាតុន ក្រោមប្រធានបទ "ដំណើរឆ្ពោះទៅកាន់មនុស្សធម៌"	https://business-cambodia.com/articles/ly-hour-group-has-initiated-a-marathon-under-the-theme-journey-to-humanity	នាព្រឹកព្រលឹមថ្ងៃអាទិត្យ ទី៣១ ខែធ្នូ ឆ្នាំ២០២៣ ក្រុមហ៊ុន លី ហួរ គ្រុប បានរៀបចំកម្មវិធីដើរម៉ារ៉ាតុន ក្រោមប្រធានបទ “ដំណើរឆ្ពោះទៅកាន់មនុស្សធម៌" នៅទីតាំងបរិវេណជុំវិញ បុរី វិមានភ្នំពេញ  ស្ថិតនៅភូមិខ១ សង្កាត់ច្រាំងចម្រេះទី២ ខណ្ឌឬស្សីកែវ រាជធានីភ្នំពេញ រយះចម្ងាយ ៥គីឡូម៉ែត្រ ចំណុចចាប់ផ្តើមពីវិថី អ្នកឧកញ៉ា លី ហួរ ឆ្ពោះទៅ ផ្លូវលេខ៥៩៨ បន្តទៅរុក្ខវិថីហ្រ្គេនភ្នំពេញ បត់មកផ្លូវ ៣០ម៉ែត្រថ្មី និងដល់ចំណុចបញ្ចប់នៅ វិថីអ្នកឧកញ៉ា លី ហួរ វិញ។  កម្មវិធីនេះក៏មានការចូលរួម ពីសំណាក់ ឯកឧត្តម កើត ឆែ អភិបាលរងរាជធានីភ្នំពេញ អ្នកឧកញ៉ា លី ហួរ ប្រធានក្រុមប្រឹក្សាភិបាលក្រុមហ៊ុន លី ហួរ គ្រុប ព្រមទាំងក្រុមគ្រួសារ និងសាធារណៈជនសរុបប្រមាណជិត ១០០០នាក់ ។ នៅចុងបញ្ចប់នៃកម្មវិធី អ្នកឧកញ៉ា លី ហួរ បានប្រកាសជាសាធារណៈនូវថវិកា ដែលប្រមូលបានមានចំនួន ៨.៥២៧,៦៦ ដុល្លារ ហើយអ្នកឧកញ៉ា មានប្រសាសន៍ថា ក្រុមហ៊ុន លី ហួរ គ្រុប នឹងបរិច្ចាគថវិកាបន្ថែមចំនួន ៨០.៣៦០,៣៤ ដុល្លារ ដើម្បីបង្រ្គប់ចំនួន ៨៨.៨៨៨ ដុល្លារ ហើយថវិកានេះនឹងយកទៅប្រគល់ជូន មូលនិធិគន្ធបុប្ជាកម្ពុជា សម្រាប់គាំទ្រដំណើរការមន្ទីរពេទ្យគន្ធបុប្ជា។  ជាមួយគ្នានេះ អ្នកឧកញ៉ា បានគូសបញ្ជាក់ថា កម្មវិធីដើម៉ារ៉ាតុននេះ មិនត្រឹមតែបានអនុញ្ញាតអោយអ្នកចូលរួមបានបរិច្ចាគ ចូលមូលនិធិគន្ធបុប្ជាកម្ពុជា ដោយក្តីរីករាយ ប៉ុណ្ណោះទេ ថែមទាំងទទួលបាននូវសុខភាពល្អ និងបង្ហាញ នូវស្នាមញញឹម សប្បាយៗអបអរសាទរសម្រាប់ឆ្នាំថ្មី ឆ្នាំ២០២៤ ក្នុងរាត្រីនេះផងដែរ។ ជាចុងក្រោយ អ្នកឧកញ៉ា ថ្លែងអរគុណដល់អាជ្ញាធរពាក់ព័ន្ធ និងក្រុមការងារដែលបានរៀចំ សម្របសម្រួលកម្មវិធីនេះយ៉ាងរលូន ដោយបិទបញ្ចប់កម្មវិធីពោរពេញដោយស្នាមញញឹម។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-31T10:23:03.575Z", "category": "PR", "views": 523, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
សិក្ខាសាលា និងសន្និសីទសារព័ត៌មាន ស្តីពី «កម្មវិធីកម្ចីដោយផ្ទាល់ ដល់ប្រតិបត្តិករទេសចរណ៍នៅខេត្តសៀមរាប»	https://business-cambodia.com/articles/seminar-december-in-2023	សៀមរាប, ថ្ងៃទី២៩ ខែធ្នូ ឆ្នាំ២០២៣ នៅសណ្ឋាគារ សុខាសៀមរាប ខេត្តសៀមរាប ធនាគារសហគ្រាសធុនតូច និងមធ្យម កម្ពុជា បានរៀបចំសិក្ខាសាលា និងសន្និសីទសារព័ត៌មាន ស្តីពី «កម្មវិធីកម្ចីដោយផ្ទាល់ ដល់ប្រតិបត្តិករទេសចរណ៍នៅខេត្តសៀមរាប» ដោយមានការចូលរួមសហការរៀបចំដោយ សមាគមទេសចរណ៍កម្ពុជា សាខាខេត្តសៀមរាប,សមាគមសហគ្រិនវ័យក្មេងកម្ពុជា  សាខាខេត្តសៀមរាប, សមាគមក្លឹបទេសចរណ៍សៀមរាប និងសមាគមសហគ្រិនស្ត្រីកម្ពុជា សាខាសៀមរាប។ សិក្ខាសាលានេះ ត្រូវបានប្រារព្ធឡើងក្រោមវត្តមានរបស់បណ្ឌិត លឹម អូន អគ្គនាយក នៃធនាគារសហគ្រាសធុនតូច និងមធ្យម កម្ពុជា,   ឯកឧត្តម នាក់ ណេរ៉ុន អភិបាលរង នៃគណៈអភិបាលខេត្តសៀមរាប,  ឯកឧត្តម ឈុន  មករា ប្រធាននាយកដ្ឋានគ្រប់គ្រងទីភ្នាក់ងារ ដឹកជញ្ជូន និងមគ្គុទ្ទេសក៍ទេសចរណ៍, លោកជំទាវ ឆាយ ស៊ីវលីន ប្រធានសមាគមទេសចរណ៍កម្ពុជា និងមានការអញ្ជើញចូលរួមពីម្ចាស់សហគ្រាស អាជីវកម្ម និងសេវាកម្មដែលគាំទ្រវិស័យទេសចរណ៍ ប្រមាណជា១៦០នាក់ មកពីទូទាំងខេត្តសៀមរាប។ សិក្ខាសាលានេះ ត្រូវបានរៀបចំឡើង ក្នុងគោលបំណងផ្សព្វផ្សាយពីកម្មវិធីកម្ចីដោយផ្ទាល់ ដល់ប្រតិបត្តិករទេសចរណ៍ នៅខេត្តសៀមរាប ក៏ដូចជាជំរុញលទ្ធភាពទទួលបានហិរញ្ញប្បទាន ដែលមានលក្ខខណ្ឌអនុគ្រោះ ដើម្បីជំរុញ ការធ្វើប្រតិបត្តិការអាជីវកម្មឡើងវិញ, ការកែលម្អ និងធ្វើទំនើបកម្ម, ការពង្រីកខ្លួនបន្ថែម និងធ្វើពិពិធកម្មនៃសេវាទេសចរណ៍ សំដៅទាក់ទាញ និងទទួលភ្ញៀវទេសចរជាតិ និងអន្តរជាតិ។ លោកបណ្ឌិត លឹម អូន អគ្គនាយក នៃធនាគារសហគ្រាសធុនតូច និងមធ្យម កម្ពុជា បានថ្លែងក្នុងសន្ទរកថាបើកនៃកម្មវិធីថា៖ ទឹកប្រាក់បឋមចំនួន៥០លានដុល្លារអាមេរិកពីរាជរដ្ឋាភិបាល ជូនដល់ប្រតិបត្តិករទេសចរណ៍ ក្នុងខេត្តសៀមរាប តាមរយៈកម្ចីដោយផ្ទាល់ពីធនាគារសហគ្រាសធុនតូច និងមធ្យម កម្ពុជា ត្រូវបានអនុវត្តន៍ចាប់តាំងពីថ្ងៃទី១៣ ខែវិច្ឆិកា ឆ្នាំ២០២៣ ក្រោយការណែនាំ និងអនុញ្ញាតប្រកាសដាក់ចេញដ៏ខ្ពង់ខ្ពស់របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ថ្លែងក្នុងវេទិកា «រាជរដ្ឋាភិបាល-ផ្នែកឯកជន»លើកទី១៩។ តាមរយៈកម្មវិធីកម្ចីនេះ សហគ្រាសក្នុងវិស័យគោលដៅ ដែលស្ថិតនៅខេត្តសៀមរាបបម្រើសេវាកម្មដោយផ្ទាល់ជូនដល់ទេសចរជាតិ និងអន្តរជាតិដូចជា៖ (ក) សណ្្ឋាគារ ផ្ទះសំណាក់ រមណីយដ្ឋាន  (ខ) ភោជនីយដ្ឋាន (គ) អាជីវកម្មផលិត និង/ឬលក់វត្ថុអនុស្សាវរីយ៍ (ឃ) ក្រុមហ៊ុនភ្នាក់ងារទេសចរណ៍ (ង) សេវាកម្មដឹកជញ្ជូនទេសចរណ៍ (ច) អាជីវកម្មអភិវឌ្ឍផលិតផលទេសចរណ៍ (ឆ) ការផ្គត់ផ្គង់ផលិតផល និង/ឬសេវាកម្មដទៃទៀតដែលគាំទ្រឧស្សាហកម្មទេសចរណ៍ អាចស្នើសុំហិរញ្ញប្បទានរហូតដល់ ៦០០, ០០០ដុល្លារអាមេរិក ជាមួយនឹងអត្រាការប្រាក់ប្រចាំឆ្នាំត្រឹមតែ៦.៥០%។ លើសពីនេះ លោកបានបន្ថែមទៀតថា កម្មវិធីកម្ចីដោយផ្ទាល់ ដល់ប្រតិបត្តិុករទេសចរណ៍ខេត្តសៀមរាប មានលក្ខណៈពិសេស និងប្រកបដោយលក្ខខណ្ឌអនុគ្រោះមួួយចំនួនដូចជា៖ រយៈពេលអនុគ្រោះបង់ប្រាក់ដើមរហូតដល់២៤ខែ, មិនគិតថ្លៃសោហ៊ុយ រៀបចំឥណទាន និងមិនមានពិន័យចំពោះការសងត្រឡប់មុនកាលកំណត់ ព្រមទាំងផ្តល់នូវលក្ខខណ្ឌនៃការអនុម័តប្រាក់កម្ចី មានភាពទន់ភ្លន់ជាងឥណទានធម្មតា។      លោកបណ្ឌិត ក៏បានបង្ហាញសុទុដ្ឋិនិយមផងដែរថា កម្មវិធីកម្ចីនឹងរួមចំណែកក្នុងការស្តារ និងជំរុញកំណើនវិស័យទេសចរណ៍ខេត្តសៀមរាប ឱ្យត្រឡប់ទៅរកស្ថិរភាព និងមាគ៌ានៃកំណើនប្រកបដោយសក្តានុពល ក៏ដូចជាការអភិវឌ្ឍប្រកបដោយចីរភាព និងបរិយាប័ន្ន ស្របតាមចក្ខុវិស័យនៃប្រមុខរាជរដ្ឋាភិបាល ដោយមានការចូលរួមសហការយ៉ាងជិតស្និទ្ធ ក្នុងការជំរុញ ផ្សព្វផ្សាយ និងការទទួលខុសត្រូវខ្ពស់ពីគ្រប់ភាគីពាក់ព័ន្ធទាំងអស់ ទាំងក្រសួង សមាគម និងម្ចាស់អាជីវកម្មដោយផ្ទាល់។ លោកជំទាវ ឆាយ ស៊ីវលីន ប្រធានសមាគមទេសចរណ៍កម្ពុជា ក៏បានគូសបញ្ជាក់ ក្នុងសុន្ទរកថាស្វាគមន៍ផងដែរថា សិក្ខាសាលា និងសន្និសីទសារព័ត៌មាន ស្តីពីកម្មវិធីកម្ចីដោយផ្ទាល់ ដល់ប្រតិបត្តិករទេសចរណ៍នៅខេត្តសៀមរាបនេះ គឺជា វេទិការដ៏មានវិសេសវិសាលបំផុត ដែលប្រតិបត្តិករទេសចរណ៍ខេត្តសៀមរាប បានទន្ទឹងរង់ចាំជាយូរមកហើយ។ កញ្ចប់ថវិការបឋម៥០លានដុល្លារអាមេរិក ជាកញ្ចប់ថវិការលើកទី២ហើយ ដែលសបញ្ជាក់ ពីការគិតគូរ និងកាយវិការនៃការយកចិត្តទុកដាក់ខ្ពស់ពីសម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក្នុងការជំរុញវិស័យទេស ចរណ៍ ជាពិសេសខេត្តសៀមរាប និងការចូលរួមពីក្រសួងទេសចរណ៍ ដែលដឹកនាំដោយ ឯកឧត្តម សុខ សូកេន រដ្ឋមន្ត្រីក្រសួងទេសចរណ៍ តែងតែស្វែងយល់ពីទុក្ខលំបាក និងបញ្ហាប្រឈមរបស់ប្រតិបត្តិករទេសចរណ៍។ លោកជំទាវជឿជាក់យ៉ាងមុតមាំថា ប្រតិបត្តិករទេសចរណ៍សៀមរាបនឹងប្រើប្រាស់កម្ចីនេះ ប្រកបដោយទំនួលខុសត្រូវ និងភាពច្នៃប្រឌិត ក្នុងការធ្វើប្រតិបត្តិការអាជីវកម្ម, ការកែលម្អ និងធ្វើទំនើបកម្ម ដូចជាធ្វើពិពិធកម្មនៃសេវាទេសចរណ៍របស់ខ្លួន សំដៅទាក់ទាញ និងទទួលភ្ញៀវទេសចរជាតិ និងអន្តរជាតិបានកាន់តែប្រសើរឡើងមួយកម្រិតទៀត។ គួរបញ្ជាក់ផងដែរថា ធនាគារសហគ្រាសធុនតូច និងមធ្យម កម្ពុជា មានចរិតជាធនាគារគោលនយោបាយ ដែលបានបង្កើតឡើងក្រោមគំនិតផ្តួចផ្តើមរបស់ រាជរដ្ឋាភិបាលកម្ពុជា និងទទួលបានអាជ្ញាបណ្ណប្រតិបត្តិការជាធនាគារពាណិជ្ជកាលពីឆ្នាំ២០២០។ ធនាគារសហគ្រាសធុនតូច និងមធ្យម កម្ពុជា ស្ថិតនៅក្រោមអាណាព្យាបាលបច្ចេកទេស និងហិរញ្ញវត្ថុ នៃក្រសួងសេដ្ឋកិច្ច និងហិរញ្ញវត្ថុ និងការត្រួតពិនិត្យរបស់ធនាគារជាតិ នៃ កម្ពុជា។ ធនាគារ មានបេសកកម្មផ្តល់ហិរញ្ញប្បទាន និងសេវាធនាគារពាណិជ្ជ ប្រកបដោយប្រសិទ្ធភាព និងចីរភាព ដើម្បីគាំទ្រសហគ្រាសធុនតូច និងមធ្យម សំដៅជំរុញពិពិធកម្មសេដ្ឋកិច្ច និងការនាំចេញស្របតាម គោលនយោបាយរាជរដ្ឋាភិបាល។ វត្តមានរយៈពេលជាង៣ឆ្នាំមកនេះ ធនាគារសហគ្រាសធុនតូច និងមធ្យម កម្ពុជា បាន និងកំពុងផ្តល់ហិរញ្ញប្បទានប្រកបដោយលក្ខខណ្ឌអនុគ្រោះ ដល់សហគ្រាសធុនតូច និងមធ្យម ចំនួន ៣ ២០០ សហគ្រាស ដែលស្មើនឹងសមតុល្យឥណទានសរុបប្រមាណ ២២០ លានដុល្លារអាមេរិក។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-30T13:03:20.774Z", "category": "PR", "views": 165, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកដល់ស្រុកខ្មែរហើយ! Mclaren 750S កំពូលរថយន្ត Supercar មកម្តងនេះ រួមបញ្ចូលនវានុវត្តនិងប្រណីតភាព	https://business-cambodia.com/articles/mclaren-750-supercar	ក្រុមហ៊ុនផលិតរថយន្តប្រណីតរបស់អង់គ្លេស McLaren ទើបតែបានសម្ពោធនូវរថយន្ត Supercar ជំនាន់ចុងក្រោយរបស់ខ្លួន គឺ Mclaren 750s នៅ Showroom នៃទីក្រុងភ្នំពេញ កាលពីថ្ងៃទី១៥ ខែធ្នូ ឆ្នាំ២០២៣។ ដោយមានការអញ្ញើញរួមពីថ្នាក់ដឹកនាំក្រុមហ៊ុន HGB Group និង Mclaren ប្រចាំតំបន់ ព្រមទាំងភ្ញៀវកិត្តិយសនិងអ្នកសារព័ត៌មានជាច្រើននាក់ផងដែរ ។ ក្នុងកិច្ចបើកកម្មវិធីលោក Luis Canto Moniz អ្នកគ្រប់គ្រងក្រុមហ៊ុន McLaren ប្រចាំប្រទេសកម្ពុជាបានថ្លែងសុន្ទរកថាស្វាគមន៍ក៏ដូចជាបង្ហាញពីវឌ្ឍភាពនៃក្រុមហ៊ុនមួយនេះដែលដំណើរការរយៈកាលកន្លងទៅ ជាមួយនឹងការថ្លែងអំណរគុណដល់ការគាំទ្រពីសំណាក់ប្រជាជនកម្ពុជាផ្ទាល់ចំពោះម៉ាកយីហោ McLaren។ នៅឱកាសនោះផងដែរ កញ្ញា ហ៊ុនឡេង ឡៃហ៊ាង ដែលជាប្រធានគ្រប់គ្រងទូទៅ បានធ្វើការបង្ហាញត្រួសៗអំពីរូបរាង សមត្ថភាព ក៏ដូចជាប្រណីតភាពនៃការផលិតព្រមទាំងបច្ចេកវិទ្យាផងដែរ ឆ្លុះបញ្ជាំងឱ្យឃើញពីវិស្វកម្មនៃយានយន្តរបស់ McLaren ការរចនា និង នវានុវត្តន៍ចុងក្រោយបំផុតរបស់រថយន្ត Mclaren 750S ។ តាមរយៈបទបង្ហាញរបស់កញ្ញាខាងលើ  McLaren 750S មិនមែនគ្រាន់តែជា Supercar ធម្មតានោះទេ តែជាភាពអស្ចារ្យនៃវិស្វកម្មយាន្តយន្តជាមួយនឹងឈ្មោះថាជារថយន្តស្រាលបំផុត និង ខ្លាំងបំផុតរបស់ McLaren។ McLaren 750S នេះបំពាក់មកជាមួយម៉ាស៊ីន V8 Twin-turbocharged 4.0-litre មានកម្លាំង 750 PS និង 800NM មិនត្រឹមតែប៉ុណ្ណោះរថយន្តនេះមានកម្រិតស្ទុះខ្លាំង ពី 0-100 km/h ប្រើពេលត្រឹមតែ 2.8 វិនាទីតែប៉ុណ្ណោះ។ McLaren 750S មានការរចនាប្លែកពីគេ ជាមួយនឹងការជ្រើសរើសដោយយកចិត្តទុកដាក់បំផុតនូវវត្ថុធាតុដើម ធ្វើឱ្យ Supercar នេះកាន់តែស្អាតជាងមុន ស្រាលជាងមុន លឿនជាងមុន ដោយតួរថយន្តទាំងមូលផលិតចេញពីសសៃកាបូនហ្វាយប៊ឺរ Monocoque ថ្មីដែលជាប្រភេទ កាបូន ស្វីតនិងស្រាលបំផុតធ្វើឱ្យ 750S ស្រាលជាងម៉ូដែលMcLaren 720Sរហូតដល់ទៅ ៣០ គីឡូក្រាមហើយស្រាលជាងម៉ូដែលប្រគួតប្រជែងដល់ទៅ 193 គីឡូក្រាម។ ការរចនាខាងក្នុងនៃរថយន្តនេះ ត្រូវបានច្របាច់បញ្ចូល រវាងនវានុវត្តន៍ និង ប្រណីតភាព ដោយរចនាផ្ដោតលើអ្នកបើកបរ ជាមួយនឹងបច្ចេកវិទ្យាដែលអាចភ្ជាប់ជាមួយនឹង Apple CarPlay ជាពិសេស McLaren Control Launcher មានជាមួយនឹង USB-C និង USB0A Ports។ ដើម្បីឲ្យងាយស្រួលក្នុងការបើកបរ និងផាសុកភាព Mclaren ក៏បានបំពាក់នូវកៅអីប្រភេទ Sport ដែលជាប្រភេទស្បែក Nappa និង Alcantarra សម្រាប់ការប្រកួតគ្រប់កាលៈទេសៈ។ រថយន្តបានលាយបញ្ចូលសិល្ប: Aesthetics មានផាសុកភាពល្អ តួរច្រមុះខាងមុខរាងទាបជាងមុន មានកាងចេញក្រៅបន្តិច ហើយផ្នែកខាងក្រោយត្រូវបានរចនាឡើងវិញ សម្របទៅតាមលក្ខខណ្ឌបច្ចេកទេស Aerodynamic យ៉ាងល្អបំផុតរបស់រថយន្ត ផ្ដល់ជម្រើសឱ្យអ្នកប្រើប្រាស់នូវបច្ចេកវិទ្យាទំនើប និង កម្លាំងដ៏អស្ចារ្យ។ សម្រាប់ប្រព័ន្ធប៊ូមនិងប្រព័ន្ធគ្រប់គ្រងលំនឹង៖  MCLaren 750S បានបំពាក់ដោយមុខងារ Proactive Chassis Control (PCC III) ជំនាន់ថ្មីបំផុតរបស់ McLaren's Proactive Chassis Control (PCC III) 750S ដែលដំណើរការយ៉ាងរហ័សបំផុតទោះបីស្ថិតក្នុងស្ថានភាពផ្លូវរអិលក៏ដោយ។ សរុបមក McLaren 750S គឺជារថយន្តទំនើបដែលរួមបញ្ចូលគ្នានូវទំងន់ស្រាលជាង ថាមពលខ្លាំង និងបច្ចេកវិជ្ជាទំនើប ដើម្បីផ្តល់នូវបទពិសោធន៍នៃការបើកបរដែលមិនអាចប្រៀបផ្ទឹមបាន។ សម្រាប់ព័ត៌មានលម្អិត បងប្អូនអាចទៅកាន់ Showroom របស់ Mclaren នៅចំកណ្តាលទីក្រុងភ្នំពេញ ឬអាចទំនាក់ទំនងទៅកាន់សហការីរបស់ក្រុមហ៊ុនតាមរយៈលេខទូរស័ព្ទ 098 900 055។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-30T12:54:16.481Z", "category": "PR", "views": 154, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ដំណឹង! ក្រសួងសុខាភិបាល រកឃើញវីរុសកូវីដ-១៩ បំប្លែងថ្មីប្រភេទ Omicron JN.1 ចំនួន ១១ករណី	https://business-cambodia.com/articles/omicron-jn-1-	មុននេះបន្តិច ក្រសួងសុខាភិបាលប្រកាសរកឃើញវីរុសកូវីដ-១៩ បំប្លែងថ្មីប្រភេទ Omicron JN.1 ចំនួន ១១ករណី ដែលបានរកឃើញតាមលទ្ធផល វិភាគលម្អិត (Sequencing) ទទួលបានពីមន្ទីរពិសោធន៍បង្អែកជាតិនៃវិទ្យស្ថានសុខភាពសាធារណៈ នៅថ្ងៃ ទី២៩ ខែធ្នូ ឆ្នាំ២០២៣ ។   តាមសេចក្តីប្រកាសដដែលនេះបានឱ្យដឹងទៀតថា ចំពោះករណីរកឃើញវីរុសបំប្លែងថ្មីប្រភេទ Omicron JN.1 ចំនួន ១១ករណីនេះ ពុំមានរោគសញ្ញាធ្ងន់ធ្ងរគួរឱ្យកត់សម្គាល់នោះទេ ហើយចំពោះអ្នកជំងឺទាំង ១១ ករណីក៏ពុំមានប្រវត្តិធ្វើដំណើរ ទៅក្រៅប្រទេសនោះទេ។   ស្របពេលដែលមានការរកឃើញវីរុសបំប្លែងថ្មីប្រភេទ Omicron JN.1 មានការកើនឡើងបែបនេះ ក្រសួងសុខាភិបាលបានអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ត្រូវមានការប្រុងប្រយ័ត្នខ្ពស់ជាប់ជានិច្ចប្រកបដោយស្មារតីទទួលខុសត្រូវ ដើម្បីបង្ការនូវការចម្លងវីរុស កូវីដ-១៩ បំប្លែងថ្មីប្រភេទ Omicron JN.1 ដោយត្រូវអនុវត្តនូវវិធានការបង្ការ ដូចខាងក្រោម៖ អនុវត្តឱ្យបានខ្ជាប់ខ្ជួននូវ វិធានការបង្ការការចម្លងគឺពាក់ម៉ាស លាងដៃឱ្យញឹកញាប់ជាមួយសាប៊ូ ឬ អាល់កុល ឬ ជែលលាងដៃ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-30T03:47:35.961Z", "category": "ព័ត៌មានថ្មីៗ", "views": 241, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អបអរសាទរ! ខួបអនុស្សាវរីយ៍ ១៥ឆ្នាំនៃដំណើរការអាជីវកម្មភោជនីយដ្ឋាន វ័នម៉រ “ភោជនីយដ្ឋានខ្មែរអភិរក្សនិងផ្សព្វផ្សាយម្ហូបខ្មែររហូតដល់ ១៥ឆ្នាំ”	https://business-cambodia.com/articles/omr-15th-anniversary-	កាលពីព្រឹកមិញនេះ ភោជនីយដ្ឋានវ័នម៉រ ដែល ជាភោជនីយដ្ឋានម្ហូបខ្មែរពេញនិយមពីសំណាក់មហាជនកំពុងអបអរនូវវឌ្ឍនភាពរបស់ខ្លួន បន្ទាប់ពីដំណើរការពាណិជ្ជកម្មរបស់ខ្លួនអស់រយៈពេល ១៥ឆ្នាំមកហើយ។ ភោជនីយដ្ឋានវ័នម៉រ បានប្រារព្ធកម្មវិធី “រីករាយខួបអនុស្សាវរីយ៍ ១៥ឆ្នាំ លើកស្ទួយអត្តសញ្ញាណម្ហូបខ្មែរ” ក្នុងចេតនាថ្លែងអំណរគុណ អតិថិជនដែលបាននិងកំពុងបន្ដគាំទ្រទាំងម្ហូបអាហារនិងសេវាកម្ម នាពេលកន្លង និងដើម្បីអបអរសាទរលើនិរន្តរភាព វឌ្ឍនភាព និងភាពជោគជ័យ ក្នុងវិស័យម្ហូបអាហារ និងបដិសណ្ឋារកិច្ច ក្នុងរយៈពេល១៥ឆ្នាំកន្លងទៅនេះ ព្រមជាមួយនិងការពង្រីកអាជីវម្មនិងសាខាបន្ថែមក្នុងឆ្នាំកន្លងទៅ។ ជាក់ស្ដែងកាលពីថ្ងៃទី២៨ ខែធ្នូ ឆ្នាំ២០២៣ នេះ ភោជនីយដ្ឋានវ័នម៉រ បានអបអរសាទរខួប ១៥ឆ្នាំរបស់ខ្លួនដោយធ្វើការជួបជុំថ្នាក់ដឹកនាំ បុគ្គលិកគ្រប់ជាន់ថ្នាក់ និងឆ្លៀតឱកាសជួបជុំអតិថិជន និងថបហ្វេនរបស់ខ្លួនផងដែរ ជាមួយកម្មវិធីកាត់នំខ្មែរគម្រប់ខួប ចែកវត្ថុអនុស្សាវរីយ៍ ព្រមជាមួយនិងប្រូម៉ូសិនពិសេសពេញមួយខែធ្នូនេះ ដូចជា ការបញ្ចុះតម្លៃ ១៥% ការប្ដូរពិន្ទុសមាជិកយករង្វាន់ និងការផ្តល់ជូនឥតគិតថ្លៃពិសេសផ្សេងៗ។ល។ ឆ្លៀតក្នុងឱកាសដ៏វិសេសនេះ លោកជំទាវ ជឹង សុគន្ធាវី នាយិកាប្រតិបត្តិភោជនីយដ្ឋានវ័នម៉របានមានប្រសាសន៍ថា ”កត្តាជោគជ័យរបស់យើង រហូតមកដល់ឆ្នាំទី១៥នេះ គឺ កើតចេញពីការគាំទ្រដ៏មានតម្លៃរបស់អតិថិជនយើង និងកិច្ចសហការជាមួយ ដៃគូផ្គត់ផ្គង់ទាំងអស់ដែលជួយឱ្យយើងអាចបំពេញបេសសកម្ម សម្រេចទស្សនវិស័យ និងប្រតិបត្តិការរបស់យើង។ យើងប្ដេជ្ញាប្រឹងប្រែងបន្ត លើកស្ទួយម្ហូបអាហារខ្មែរ ដោយអភិរក្ស លើកតម្កើង និងផ្សព្វផ្សាយឱ្យកាន់តែទូលំទូលាយតទៅមុខទៀត។” ជាការពិតណាស់ ភោជនីយដ្ឋានវ័នម៉រ ជាភោជនីយដ្ឋានជាតិ ដែលតែងយកចិត្តទុកដាក់លើគុណភាពម្ហូបអាហារ និងសេវាកម្ម។ វ័នម៉រមានទស្សនវិស័យ និងបេសកកម្មវែងឆ្ងាយ ក្នុងការលើកស្ទួយវប្បធម៌ម្ហូបខ្មែរ ដើម្បីវិវត្តន៍ខ្លួនទៅជាភោជនីយដ្ឋានខ្មែរដែលត្រូវបានគេកោតសរសើរជាងគេក្នុងវិស័យម្ហូបអាហារនៅក្នុងប្រទេសកម្ពុជា។ ភោជនីយដ្ឋានវ័នម៉រ ត្រូវបានបង្កើតឡើងក្នុងឆ្នាំ២០០៨ ដោយអ្នកវិនិយោគទុនជនជាតិខ្មែរ ក្នុងគោលបំណងលើកស្ទួយសេដ្ឋកិច្ចជាតិ អភិរក្សម្ហូបអាហារខ្មែរ បណ្តុះបណ្តាលធនធានមនុស្ស និងពង្រីកទីផ្សារការងារក្នុងប្រទេស រឹតតែពិសេសទៀតនោះផ្សព្វផ្សាយវប្បធម៌ម្ហូបអាហារខ្មែរឱ្យកាន់តែទូលំទូលាយសព្វសាយដល់សាធារណជន។ គួរបញ្ជាក់ផងដែលថា ភោជនីយដ្ឋានវ័នម៉រ បច្ចុប្បន្នមាន ២ទីតាំងគឺ ភោជនីយដ្ឋានវ័នម៉រទួលគោក និងភោជនីយដ្ឋានបឹងកក់ដែលទើបតែបើកដំណើរការ កាលពីឆ្នាំ២០២២ កន្លងទៅថ្មីៗនេះ។ ព័ត៌មានលម្អិតទាក់ទងនឹងម្ហូបអាហារ និងសេវាកម្ម៖ 023 888 222។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-28T11:52:08.372Z", "category": "PR", "views": 483, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កម្មវិធីCP x Makro Food Festival 2023 បង្ហាញពីសារៈសំខាន់នៃសុវត្ថិភាពចំណីអាហារចំពោះអ្នកបរិភោគនៅកម្ពុជា	https://business-cambodia.com/articles/cp-x-makro-food-festival-2023-highlights-the-importance-of-food-safety-for-consumers-in-cambodia	កាលពីថ្ងៃទី២២ ខែធ្នូ ឆ្នាំ២០២៣ ក្រុមហ៊ុន ស៊ី.ភី. ខេមបូឌា ដែលជាក្រុមហ៊ុនកសិ-ឧស្សាហកម្មនិងអាហារ ឈានមុខគេនិងផ្សារម៉ាក្រូ ខេមបូឌា (មជ្ឈមណ្ឌលលក់ដុំសម្រាប់ប្រតិបត្តិការរអាជីវកម្មអាជីព) បានសហការគ្នារៀបចំកម្មវិធី «CP x Makro Food Festival 2023» ដើម្បីចែករំលែកចំណេះដឹងទាក់ទងនឹងសុវត្ថិភាពនិង ស្តង់ដារចំណីអាហារនៅកម្ពុជា។ លោក Piyapat Wongsree និង លោកវេជ្ជបណ្ឌិត Poohrich Sinwat ថ្លែងសុន្ទរកថាក្នុងកម្មវិធី           លោកវេជ្ជបណ្ឌិត Poohrich Sinwat អនុប្រធានចាត់ការទូទៅការិយាល័យការអភិវឌ្ឍយុទ្ធសាស្ត្រអាជីវកម្ម និងទីផ្សារបានមានប្រសាសន៍ថា ៖« អាហារដើរតួនាទីយ៉ាងសំខាន់ក្នុងជីវិតរស់នៅរបស់យើង ការទទួលទានអាហារមានគុណភាពល្អ រួមចំណែកធ្វើឱ្យយើងមានសុខភាពល្អ និងធ្វើឱ្យជីវិតកាន់តែប្រសើរ»។ «ដូច្នេះហើយទើបក្រុមហ៊ុន ស៊ី.ភី. និងផ្សារម៉ាក្រូ បានសហការគ្នារៀបចំកម្មវិធី «CP x Makro Food Festival 2023» នេះឡើង ដើម្បីឱ្យអតិថិជនកម្ពុជាទទួលបានអាហារដែលមានគុណភាពល្អ ជាមួយនឹងស្តង់ដារលំដាប់ពិភពលោកពីក្រុមហ៊ុន ស៊ី.ភី. ជាមួយនឹងពាក្យស្លោក«អាហារសុវត្ថិភាព ជឿជាក់លើ ស៊ី.ភី. »។ ក្រុមហ៊ុនស៊ី.ភី. បាននាំមកនូវផលិតផលអាហារដែលមានអនាម័យខ្ពស់ដូចជា សាច់ជ្រូកអនាម័យ សាច់មាន់ ហតដក និងស៊ុតដែលមានលក់នៅផ្សារម៉ាក្រូ» លោកវេជ្ជបណ្ឌិត Poohrich បានថ្លែង។   នៅក្នុងសុន្ទរកថាបើកកម្មវិធី លោក Piyapat Wongsree ជំនួយការនាយករងអាជីវកម្មលក់ជ្រូកបំណែកក្រុមហ៊ុនស៊ី.ភី. ខេមបូឌា បានមានប្រសាសន៍ថា ៖«បច្ចុប្បន្ននេះ យើងឃើញថាអាហារគ្មានអនាម័យជាច្រើន ជាពិសេសផលិតផលនាំចូលដែលមិនមានប្រភពច្បាស់លាស់ និងគ្មានការធានាគុណភាព ដាក់លក់នៅក្នុងប្រទេសកម្ពុជា។ កត្តានេះបង្កជាផលប៉ះពាល់ដល់សុខភាព និងធ្វើឱ្យប៉ះពាល់ដល់អាជីវកម្មកសិ-ពាណិជ្ជកម្ម នៅក្នុងម៉ាក្រូសេដ្ឋកិច្ចរបស់ប្រទេសកម្ពុជា»។ ថ្នាក់ដឹកនាំ ក្រុមហ៊ុនស៊ី.ភី. និងក្រុមហ៊ុនម៉ាក្រូ ថតរូបអនុស្សាវរីយ៍នៅថ្ងៃបើកកម្មវិធី CP x Makro Food Festival 2023   « ស៊ី.ភី. ចង់ឃើញប្រជាជនកម្ពុជា មានសុខភាពកាន់តែល្អប្រសើរ តាមរយៈការទទួលទានអាហារដែល មានគុណភាពល្អ ហើយស៊ី.ភី. ប្តេជ្ញាផលិតអាហារដែលមានអនាម័យ ជាមួយនឹងមានអាហារូបត្ថម្ភខ្ពស់។ លើសពីនេះ ស៊ី.ភី. និងធ្វើឱ្យប្រសើរឡើងនូវការផលិតចំណីអាហារ និងការកែច្នៃតាមស្តង់ដារពិភពលោក។ ដូច្នេះ អតិថិជនកម្ពុជាទាំងអស់អាចជឿជាក់លើផលិតផលចំណីអាហារ ស៊ី.ភី. បាន។ក្នុងកិច្ចសហការជាមួយផ្សារម៉ាក្រូ អតិថិជនអាចមានទំនុកចិត្តលើដំណើរការផលិតប្រកបដោយអនាម័យ និងការធានាគុណភាពនៃផលិតផល។ ម៉ាក្រូ ជាមជ្ឈមណ្ឌលលក់ដុំដែលល្អបំផុតប្រកបដោយស្តង់ដារអន្តរជាតិ សម្រាប់ដៃគូពាណិជ្ជកម្ម។» លោក Piyapat ថ្លែងបន្ថែម។ កម្មវិធីនេះក៏មានការរៀបចំជាសិក្ខាសាលាខ្នាតតូចផងដែរ ដើម្បីបង្ហាញពីសារៈសំខាន់នៃសុវត្ថិភាពចំណីអាហារ។ វាគ្មិនជំនាញមកពីក្រុមហ៊ុនស៊ី.ភី.  និងផ្សារម៉ាក្រូបាន ពិភាក្សាលើប្រធានបទ «សុវត្ថិភាពចំណីអាហារ និងស្តង់ដារចំណីអាហារនៅកម្ពុជា»។ នៅក្នុងកិច្ចពិភាក្សានោះ មានចំណុចសំខាន់ចំនួន៤ ចំណុច។ ផលិតផលដូចជា សាច់ជ្រូក សាច់មាន់ ហតដក និងស៊ុត របស់ក្រុមហ៊ុន ស៊ី.ភី.ប្រកបដោយស្តង់ដារ និងអនាម័យខ្ពស់ត្រូវបានដាក់លក់នៅផ្សារម៉ាក្រូ   ចំណុចទីមួយ, និយមន័យនៃពាក្យ «សុវត្ថិភាពចំណីអាហារ» គឺជាផលិតផលចំណីអាហារដែលមានសារធាតុចិញ្ចឹមនិងផលិតដោយអនាម័យខ្ពស់ ដោយមិនមានការចម្លងរោគនៃជំងឺផ្សេងៗ។ ចំណុទីពីរគឺពាក់ព័ន្ធទៅនឹងការជ្រើសរើសប្រភេទផលិតផលអាហារដែលមានប្រភពច្បាស់លាស់ ដំណើរការផលិត លក្ខខណ្ឌរក្សាទុក ថ្ងៃខែផលិត កាលបរិច្ឆេទផុតកំណត់ និងទ្រង់ទ្រាយ(រូបរាង ក្លិន រសជាតិ)។ ចំណុទីបីទាក់ទងនឹងការយល់ច្រឡំអំពីសុវត្ថិភាពចំណីអាហារ ដែលជាបញ្ហាត្រូវយកចិត្តទុកដាក់។ ការដែលមានរោងចក្រកែច្នៃស្តង់ដារនៅកម្ពុជា ដូចជារោងចក្រផលិតចំណីអាហាររបស់ស៊ី.ភី.ជាដើម។ ផលិតផលសាច់ស្រស់ដែលចេញពីរោងចក្រស្តង់ដារត្រូវបានប្រតិបត្តិការក្នុងការថែរក្សានូវសីតុណ្ហភាពនៃកម្រិតមួយ ដើម្បីរក្សាគុណភាពផលិតផល និងកាត់បន្ថយនៃការរីកលូតលាស់នៃបាក់តេរីនៅក្នុងអាហារ។ ចំណុចចុងក្រោយគឺ ការណែនាំដើម្បីឱ្យអតិថិជនទទួលបានចំណីអាហារដែលមានអនាម័យ គឺត្រូវទិញផលិតផល គ្រឿងផ្សំ ព្រមទាំងចំណីអាហារ ពីហាងដែលមានអនាម័យ និងមានការត្រួតពិនិត្យគុណភាពពីអ្នកជំនាញ។ លើសពីនេះទៅទៀត ផលិតផលប្រភេទនីមួយៗត្រូវការរក្សាទុកក្រោមសីតុណ្ហភាពផ្សេងៗគ្នា។ ឧទាហរណ៍ដូចជា៖ សីតុណ្ហភាពធម្មតា (២៥ អង្សាសេ) សីតុណ្ហភាពត្រជាក់ (០-៤ អង្សាសេ) និងសីតុណ្ហភាពកក (-20 អង្សាសេ) ដើម្បីគ្រប់គ្រងគុណភាព ជាមួយនឹងការរក្សាទុកឱ្យបានរយៈពេលជាអតិបរមា។ វាគ្មិនមកពីក្រុមហ៊ុន ស៊ី.ភី. និងផ្សារម៉ាក្រូ ធ្វើបទបង្ហាញចែករំលែកចំណេះដឹងអំពីសុវត្ថិភាពចំណីអាហារ   តាមរយៈកិច្ចសម្ភាសន៍បងស្រីលក្ខិណា និងប្អូនស្រីណាវីនដែលបានចូលរួមក្នុងកម្មវិធីនេះសុទ្ធតែបានសម្តែងការកោតសរសើរ ដោយបានលើកឡើងថា ៖«យើងមានមោទនភាព និងជឿជាក់ក្នុងការទិញផលិតផលចំណីអាហារនៅផ្សារម៉ាក្រូ ដោយសារតែគ្រប់ផលិតផល មានអនាម័យ ហើយផលិតផលអាហារមានគុណភាពខ្ពស់ ជាពិសេសគឺផលិតផលរបស់ស៊ី.ភី.ដូចជាសាច់ជ្រូកអនាម័យ សាច់មាន់ ហតដក និងស៊ុត។  សម្រាប់កម្មវិធី «CP x Makro Food Festival» ចាប់ផ្តើមពីថ្ងៃទី២២ ខែធ្នូ ឆ្នាំ២០២៣ ដល់ថ្ងៃទី៧ ខែមករា  ឆ្នាំ២០២៤ នៅផ្សារម៉ាក្រូសែនសុខ  និងម៉ាក្រូជ្រោយចង្វារ។ សម្រាប់រាល់ការចំណាយ អស់ចំនួន៥ដុល្លារ ក្នុងការទិញផលិតផលចំណីអាហារស៊ី.ភី.ដូចជា ( សាច់ជ្រូកអនាម័យ សាច់មាន់ ហតដក និងស៊ុត) អតិថិជននឹងទទួលបាននូវគូប៉ុងបញ្ចុះតម្លៃសម្រាប់ការទិញផលិតផលណាមួយពីហាង Five Star, Star Coffee, និង Hi-Pork។ ម្យ៉ាងវិញទៀត គូប៉ុងនេះក៏អាចសន្សំដើម្បីប្តូរយករង្វាន់ផ្សេងៗទៀតពីក្រុមហ៊ុនស៊ី.ភី. រួសរាន់ឡើងរង្វាន់មានចំនួនកំណត់៕ QR Code Facebook CP Cambodia QR Code Website CP Cambodia QR Code Youtube CP Cambodia QR code of Makro’s shopping online	{ "spider_name": "businesscambodia", "scrape_at": "2025-06-14_19:40:12", "date_created": "2023-12-28T02:45:28.651Z", "category": "PR", "views": 910, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ការសម្ពោធSky Bar ខ្ពស់ជាងគេបំផុតក្នុងប្រទេសកម្ពុជា ជាមួយការសម្តែងរបស់ Mina, Ba Fido និងDJ Nonaបានធ្វើអោយកម្មវិធីរបស់យើងកាន់តែសប្បាយរីករាយ ហើយបន្ទប់ Morgan Tower Ballroom	https://business-cambodia.com/articles/frist-sky-bar-	អរគុណអតិថិជនទាំងអស់គ្នាចំពោះការចូលរួមក្នុងការសម្ពោធ La Vida Sky Bar 🥂✨ វត្តមានរបស់លោកអ្នកបានធ្វើឱ្យព្រឹត្តិការណ៍នេះទទួលបានជោគជ័យយ៉ាងខ្លាំង! 🌆  ជាមួយរាត្រីមួយដែលមិនអាចបំភ្លេចបាននៃការសម្ពោធ Sky Bar ខ្ពស់ជាងគេបំផុតក្នុងប្រទេសកម្ពុជា ជាមួយការសម្តែងរបស់ Mina, Ba Fido និងDJ Nonaបានធ្វើអោយកម្មវិធីរបស់យើងកាន់តែសប្បាយរីករាយ ហើយបន្ទប់ Morgan Tower Ballroom ក៏បានបើកបង្ហាញខ្លួនជាលើកដំបូងផងដែរ។🎉  🥂✨ តែកុំទាន់ទៅណា! ថ្ងៃទី 31 ខែធ្នូខាងមុខនឹងកាន់តែរំភើបយើងបាន រៀបចំស្វាគមន៍ពិធីបុណ្យចូលឆ្នាំថ្មី ឆ្នាំ 2024 ដើម្បីស្វាគមន៍ពេលវេលាដ៏អស្ចារ្យនៃឆ្នាំថ្មីនេះជាមួយអ្នក! ព្រឹត្តិការណ៍រាប់ថយក្រោយឆ្នាំថ្មីរបស់យើងសន្យាថានឹងកាន់តែអស្ចារ្យ!  ចឹងត្រៀមខ្លួនដើម្បីស្វាគមន៍ឆ្នាំ 2024 with style ជាមួយគ្នាណា! 🚀 ✨សម្រាប់ការកក់សំបុត្រសូម ទំនាក់ទំនងមកកាន់លេខ 011 24 6677 (Telegram Available)  ឬអាចធ្វើការជាវបានក្នុង Live by Wonder Pass.✨ ————————————Join Telegram Channel: https://t.me/lavidabymorgan  Location: 46F, Morgan Tower, Diamond Island, Phnom Penh https://maps.app.goo.gl/8ACykEXfjgLyxGKB7 #lavidaskybar #SkyLuxuryLounge #HeavenlyHighLife #LuxeIntheClouds #GrandOpening #SkyHighNewYear #CambodiaSkyBarCountdown #CheersTo2024"	{ "spider_name": "businesscambodia", "scrape_at": "2025-06-14_19:40:12", "date_created": "2023-12-26T10:02:06.637Z", "category": "PR", "views": 518, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ពីធីចុះហត្ថលេខាផ្តល់សិទ្ធិចែកចាយផ្តាច់មុខរថយន្ត JETOUR ដល់ ក្រុមហ៊ុន KNN Cambodia	https://business-cambodia.com/articles/signing-ceremony-for-the-exclusive-distribution-of-jetour-to-knn-cambodia	ដោយសារតែមានកំណើនយ៉ាងាឆាប់រហ័សនៃវិស័យរថយន្តថ្មីនៅប្រទេសកម្ពុជា ទើបក្រុមហ៊ុន KNN CAMBODIA បានសម្រេចនំាចូលផ្តាច់មុខ និងចែកចាយរថយន្តម៉ាក់ JETOUR ពីក្រុមហ៊ុន JETOUR AUTO ដែលជាប្រភេទរថយន្ត SUV គុណភាពខ្ពស់ ទំនើប ស៊ីវីល័យ បែបអនាគត ចូលក្នុងទីផ្សារព្រះរាជាណាចក្រកម្ពុជា។ កាលពីថ្ងៃទី ២៥ ខែ ធ្នូ ឆ្នាំ ២០២៣ ក្រុមហ៊ុន KNN CAMBODIA និង ក្រុមហ៊ុន JETOUR AUTO បានប្រារព្ធពិធីចុះហត្ថលេខា ផ្តល់សិទ្ធចែកចាយផ្តាច់មុខរថយន្តម៉ាក់ JETOUR ក្នុងប្រទេសកម្ពុជា ក្រោមវត្តមានរបស់ថា្នក់ដឹកនំារបស់ក្រុមហ៊ុនទាំងពីរ ក្នុងទីក្រុងអានហ៊ួយ ប្រទេសចិន។ សូមបញ្ជាក់ថា រថយន្ត JETOUR ជាបុត្រសម្ព័ន្ធនៃក្រុមហ៊ុន Chery Holding ដែលបានបង្កើតឡើងដំបូងក្នុងឆ្នាំ ១៩៩៧ ដែលគេស្គាល់ថាជាក្រុមហ៊ុនយក្សរទាំង៥ របស់ប្រទេសចិនដែលមានប៉ាតង់បច្ចេកវិទ្យាដល់ទៅ ២៥០០០មុខ ជំនាញខាងផលិតរថយន្ត និងម៉ាស៊ីន។ JETOUR ត្រូវបានគេទទួលស្គាល់ និងប្រើប្រាស់ជាច្រើនប្រទេសជុំវិញពិភពលោក ហើយឥឡូវនេះ JETOUR និងមានវត្តមាននៅព្រះរាជាណាចក្រកម្ពុជាជាផ្លូវការនៅដើមឆ្នាំ ២០២៤ ខាងមុខនេះ។ JETOUR គឺជារថយន្តប្រភេទប្រណិតស៊ីវីល័យ ដែលបំពាក់ទៅដោយបច្ចេកវិទ្យាចុងក្រោយ ទាំងប្រព័ន្ធសុវត្ថិភាព និងប្រព័ន្ធកំសាន្ត។ JETOUR ដែលសាកសមបំផុតសំរាប់យុវវ័យសម័យថ្មី ម៉ូដែល ៣ ដ៏ពេញនិយមនឹងលេចមុខជាផ្លូវការក្នុងឆ្នាំ២០២៤នេះ រួមជាមួយការផ្តល់ជូនធានាដល់ទៅ៥ឆ្នាំ ឬ១៥ម៉ីនគីឡូ មានដូចជា៖ DASHING X-1 រថយន្ត SUV បែបអនាគត យ៉ាន់ ២០អ៊ីង, អេក្រង់កំសាន្ត ១៥.៦អ៊ីង ម៉ាស៊ីន១.៦ X70P រថយន្ត ៧កៅអីសម្រាប់គ្រួសារដែលមានសមាជិកច្រើន TRAVELLER T-2 រថយន្ត OFF ROAD  យ៉ាន់ ២០អ៊ីង ម៉ាស៊ីន២.០ ប៉ុង២ និងប្រព័ន្ធវ័យឆ្លាតជាច្រើន ប្រសិនបើលោកអ្នកមានការចាប់អារម្មណ៍ សូមទាក់ទងមកកាន់ផេកផ្លូវការFacebook Page: https://www.facebook.com/profile.php?id=61553610326112 លេខទូរស័ព្ទ: 017-713-713 Telegram: t.me/jetour_cambodia Tiktok: https://www.tiktok.com/@jetour_cambodia	{ "spider_name": "businesscambodia", "scrape_at": "2025-06-14_19:40:12", "date_created": "2023-12-26T00:11:23.617Z", "category": "PR", "views": 1212, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
លន ស៊ីធីគ្រុប ចំណាយទុនជាង ១៧លានដុល្លារបន្ថែម ដើម្បីបញ្ចប់ការសាងសង់គម្រោងបុរី លន ស៊ីធីឡូតធឺសសាណា	https://business-cambodia.com/articles/lon-city-group-to-invest-over-17-million-to-complete-lon-city-lotter	លន ស៊ីធីគ្រុបនៅតែចំណាយទន់បន្ថែមជាង ១៧លានដុល្លារ ដើម្បីបញ្ចប់ការសាងសង់លំនៅដ្ឋានរបស់ខ្លួន សំរាប់ទីតាំងនៅភ្នំពេញ នាពេលឆាប់ៗខាងមុខនេះ។ បើទោះបីជាបញ្ហាវិបត្តិសេដ្ឋកិច្ចពិភពលោកនៅតែបន្ត ដែលធ្វើអោយវិស័យអចលនទ្រព្យស្ទើរទូរទាំងសាកលលោកមានការធ្លាក់ចុះគួរឲ្យកត់សម្គាល់ ហើយប្រទេសកម្ពុជាក៏ទទួលរងនូវផលប៉ះពាល់ដូចគ្នា ដែលធ្វើការការទិញ-លក់ក្នុងវិស័យអចលនទ្រព្យ មានការថមថយខ្លាំងនៅក្នុងឆ្នាំ ២០២៣ បើធៀបនឹងឆ្នាំ ២០២១-២០២២។   យ៉ាងណាមិញ ក្រោមការដឹងនាំដ៏ឈ្លាសវៃ និងការខិតខំយ៉ាងយកចិត្តទុកដាក់របស់អ្នកឧកញ៉ា តុល លន ដែលជាស្ថាបនិក និងជាប្រធានក្រុមប្រឹក្សាភិបាលរបស់ លន ស៊ីធីគ្រុប គឺនៅតែបន្តដំណើរទៅមុខជានិច្ច ចំពោះការសាងសង់លំនៅដ្ឋាន ជូនអតិថិជនទាំងទីតាំងភ្នំពេញ និងទាំងទីតាំងក្រុងព្រះសីហនុ ដើម្បីបន្តផ្គត់ផ្គង់តម្រូវការជូនអតិថិជន បើទោះបីជាស្ថានភាពសេដ្ឋកិច្ចមិនសូវអំណោយផលយ៉ាងណាក៏ដោយ។ ដោយឡែកសំរាប់ បុរី លនស៊ីធីឡូតធឺសសាណា គម្រោងទី៣ នៅភ្នំពេញ នាឆ្នាំ២០២៤ ខាងមុខនេះ អ្នកឧកញ៉ា តុល លន បានបង្ហើបប្រាប់ថា លោកត្រៀមចំណាយទន់បន្ថែមជាង ១៧លានដុល្លារដើម្បីបញ្ចប់ការសាងសង់លំនៅដ្ឋានជូនអតិថិជននៅគម្រោងទី៣ នៅចោមចៅ ផ្លូវជាតិលេខ៣ ដែលបានបើកការសាងសង់តាំងពីចុងឆ្នាំ ២០១៩ មកម្លោះ។ គម្រោងទី៣នេះ បានសាងសង់លើផ្ទៃដីប្រមាណ ១៥ហិចតា មានលំនៅដ្ឋានសរុបប្រមាណជាង ៧០០ល្វែង ហើយបានបែងចែកជា៣ដំណាក់កាល ដោយដំណាក់កាល ទី១ និង ទី២ ត្រូវបានប្រគល់ផ្ទះជូនអតិថិជនរួចរាល់ ហើយបានកំពុងតែបន្តសាងសង់បន្ថែមនូវដំណាក់កាលទី៣ទៀតផងដែរ។ ចំពោះដំណាក់កាលទី៣នេះទៀតសោតមានលំនៅដ្ឋានប្រមាណ ២៧០ ល្វែងក្នុងផ្ទៃដីប្រមាណ៣ហិចតា ដែលកំពុងមានភាពមមាញឹកក្នុងការប្រគល់ផ្ទះជូនអតិថិជន។ អ្នកឧកញ៉ា តុល លន បានបន្ថែមប្រាប់ថា មូលហេតុដែលលោកនៅតែត្រៀមបញ្ចេញទុនដើម្បីពន្លឿនក្នុងការសាងសង់បញ្ចប់នោះ គឺដោយសារតែអតិថិជនរបស់លោកទាំងថ្មី ទាំងចាស់នៅតែបន្តការគាំទ្រគម្រោងរបស់លោក ទើបធ្វើអោយលោកខិតខំយ៉ាងមមាញឹកក្នុងការសាងសង់បន្ថែម បើទោះបីជាប្លុកខ្លះក្នុងដំណាក់កាលទី៣នេះ មិនទាន់បានលក់ ឬក្នុងស្ថានភាពសេដ្ឋកិច្ចសាកលលោកកំពុងតែជួបវិបត្តិក៏ដោយ។           អ្នកឧកញ៉ា ក៏បានសង្ងត់បន្ថែមដែរថា ´លោកបានចំណាយទុនសង់បន្ថែមក៏ព្រោះតែបន្តផ្តល់ ភាពជឿងជាក់ ទំនុកចិត្ត និងការទទួលខុសត្រូវខ្ពស់ចំពោះអតិថិជន ហើយមិនមែនទាល់តែអតិថិជនទិញទើបសង់លំនៅដ្ឋានជូននោះទេ គឺលោកបានត្រៀមផ្ទះសង់ផ្ទះរួចរាល់ ១០០ភាគរយដើម្បីលក់ជូនអតិថិជនអោយចូលរស់នៅបានភ្លាមៗ ដោយមិនចាំបាច់ត្រូវការរងចាំក្នុងការសាងសង់នោះទេ´។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-25T09:19:06.011Z", "category": "PR", "views": 1482, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ចាក់ដោតណាស់! បេក្ខជន YuuHai បានពោលពាក្យបែបនេះ ក្រោយឈ្នះពានលេខ១	https://business-cambodia.com/articles/yuu-hai-win	ក្រោយពេលប្រកួតអស់ជាច្រើនសប្តាហ៍ ទីបំផុតម្ចាស់ពាន The Rapper Cambodia បានរកឃើញហើយនាពាក់កណ្តាលរាត្រីនេះ គឺបានទៅលើបេក្ខជន YuuHai ត្រូវជាកូនក្រុម Coach (គ្រូបង្វឹក) No Rith។     ក្រោយឈ្នះជ័យលាភីលេខ១ភ្លាម បេក្ខជន YuuHai ដែលមានឈ្មោះពិតថា ច្រាយ យូហៃ បានពោលពាក្យចាក់ដោតយ៉ាងដូច្នេះថា៖ «ថ្ងៃនេះខ្ញុំនិយាយមិនចេញទេ ពីព្រោះវាជាអ្វីដែលខ្ញុំធ្លាប់ដេកស្រមៃមក ហើយឥឡូវខ្ញុំកំពុងតែរស់នៅក្នុងការពិត ដែលមានអ្នកទាំងអស់គ្នាឈរនៅទីនេះ។ ខ្ញុំពិតជាអរគុណមែនទែន ហើយខ្ញុំចង់ផ្ញើទៅកាន់ ហ្វេន (Fan) ដែលគាំទ្រខ្ញុំតាំងពីវគ្គមួយ នៅគ្រប់ទីកន្លែង ហើយគាត់ក៏មានវត្តមាននៅទីនេះ ខ្ញុំពិតជាអរគុណណាស់។ អរគុណធំៗទៅដល់ម៉ាក់ប៉ាខ្ញុំ ដែលគាត់បានបង្កើតខ្ញុំមក កូនប្រុសរបស់លោកទាំងពីរ ធ្វើបានហើយម៉ាក់។ ហើយខ្ញុំចង់ផ្ញើមួយទៀតទៅដល់ បង No Rith  គឺជាគ្រូម្នាក់ដ៏ល្អបំផុត»។     គួរជម្រាបផងដែរថា The Rapper Cambodia Season 1 ត្រូវបានផលិតដោយផលិតកម្មបារមីរួមសហការជាមួយភ្លើងគប់។ ចំពោះបេក្ខជនដែលជាម្ចាស់ជ័យលាភីនៃកម្មវិធីនឹងទទួលបានប្រាក់រង្វាន់៤០លានរៀល ($10,000 US Dollars) ក៏ដូចជាឱកាសចាប់ផ្តើមអាជីពជាតារាចម្រៀងរ៉េប ការចូលរួមសម្តែងផ្សេងៗនាពេលអនាគត៕     អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T18:01:41.698Z", "category": "ភាពជាអ្នកដឹកនាំ", "views": 686, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រើពេល៥ឆ្នាំជួបសេដ្ឋីជាង២០០នាក់ លោកTom Corley ថាអ្នកមានទ្រព្យតែងប្រកាន់ខ្ជាប់គោលការណ៍ L5”	https://business-cambodia.com/articles/tom-corley-millionaire-habits-survey-	លោក Tom Corley ដែលជាអ្នកនិពន្ធនិងជាអ្នកកាសែតជនជាតិអាមេរិកដែលជាម្ចាស់ស្នាដៃសៀវភៅដ៏មានប្រជាប្រិយភាពអំពីទម្លាប់និងការអភិវឌ្ឍន៍ខ្លួន មួយរូបបានចាយពេល ៥ឆ្នាំដើម្បីជួបមហាសេដ្ឋីចំនួន២៣៣នាក់ ហើយលោកបានរកឃើញថាអ្នកមានទ្រព្យសម្បត្តិ ក្លាយជាអ្នកមានប្រកបដោយភាពរីករាយគឺដោយសារពួកគេប្រកាន់ខ្ជាប់នូវគោលការណ៍ "L5" ក្នុងជីវិតរបស់ពួកគេ៖   1. Long Life learning (បន្តរៀនសូត្រពេញមួយជីវិត)   ការសិក្សារៀនសូត្រពេញមួយជីវិត ការអភិវឌ្ឍន៍ខ្លួនជាប្រចាំថ្ងៃ គឺជារឿងដ៏សំខាន់មួយក្នុងជីវិតរបស់ពួកគេ។ ពួកគេចំណាយពេលរឿងសូត្រដោយគ្មានដែនកំណត់ ឥតគិតពីសញ្ញាបត្រឬអាយុនោះឡើយ ហើយពួកគេអាចតែងតែចំណាយពេល២ឬ៣នាទីក្នុងមួយថ្ងៃដើម្បីរៀនមេរៀនមួយដែលថ្មីសម្រាប់ខ្លួនឯង និងមានទម្លាប់អានសៀវភៅដែលអាចដោះស្រាយបញ្ហាដែលពួកគេកំពុងជួបប្រទះជាដើម។   2. Listen Louder Than Talk (ពូកែស្តាប់ជាងនិយាយ)   ការស្តាប់ច្រើនគឺជាផ្នែកមួយដែលទាក់ទងនឹងការអភិវឌ្ឍន៍ចំណេះដឹងបានលឿនរហ័ស ព្រោះនៅពេលដែលពួកគេស្តាប់កាន់តែច្រើន ពួកគេនឹងមានចំណេះដឹងកាន់តែច្រើន។ ទោះបីជាពួកគេជាមហាសេដ្ឋីក៏ពិតមែនប៉ុន្តែពួកគេនៅដាក់ខ្លួនស្វែងរកមតិកែលម្អនិងគំនិតថ្មីៗពីសំណាក់អ្នកដទៃដដែល។    3. Leadership Is Lead YOURSELF ( ចេះដឹកនាំអ្នកដទៃគឺផ្តើមចេញពីខ្លួនឯង)   អ្នកដឹកនាំអស្ចារ្យគឺជាមនុស្សដែលអាចដឹកនាំខ្លួនឯងបានល្អបំផុត យកឈ្នះភាពខ្វះខាតរបស់ខ្លួនឯង។ ការយកឈ្នះលើខ្លួនឯងទើបអាចដឹកនាំផ្នត់គំនិតនិងសកម្មភាពរបស់ខ្លួនឯងបាន បន្ទាប់មកទើបអាចដឹកនាំអ្នកដទៃ និងដឹកនាំអាជីវកម្មឬស្ថាប័នមួយទៅមុខបានប្រកបដោយភាពរីកចម្រើន។ ការដឹកនាំខ្លួនឯងមានដូចជា ដឹកនាំពេលវេលាខ្លួនឯង ដឹកនាំសុខភាព ដឹកនាំហិរញ្ញវត្ថុ ដឹកនាំផ្នត់គំនិតនិងសកម្មភាពរបស់ខ្លួនឯង។   4. Large Dream Long Life ( សុបិនធំ ទុកអាយុឱ្យវែង)   ពួកគេចូលចិត្តអង្គុយចុះហើយសរសេរនូវអ្វីដែលអាចមើលឃើញខ្លួនឯងក្នុងរយៈកាល១០ឆ្នាំទៅមុខទៀត និងគំនិតដែលខ្លួនមាននាពេលបច្ចុប្បន្នហើយពួកគេកាន់តែមិនខ្លាចក្នុងការដាក់ក្តីសុបិនឱ្យធំនោះទេ ព្រោះពួកគេផ្សាភ្ជាប់ជីវិតនឹងសុខភាពល្អ អាយុវែង ព្រោះគោលដៅពួកគេវែងឆ្ងាយនឹងសល់ពេលវេលាច្រើនដើម្បីកសាងទ្រព្យសម្បត្តិ មានសុខភាពល្អគ្រប់យ៉ាងក៏ល្អទៅតាមនោះដែរ។   5. Luck with Lack (សំណាងព្រោះចេះបំពេញចន្លោះប្រហោង)   សំណាងកើតឡើងពីពាក្យថាសាង សាងដោយខ្លួនឯង សំណាងក្នុងន័យនេះមិនមែនកើតឡើងដោយសារការឈ្នះអ្វី នោះទេ គឺសំណាងដោយសារពួកគេអាចយកឈ្នះភាពខ្វះខាតរបស់ខ្លួនឯងបាន ការឈ្នះពិតប្រាកដគឺ អាចព្យាយាមនិងមានភាពអត់ធ្មត់ជាមួយបញ្ហា ជម្នះចំណុចចន្លោះប្រហោងរបស់ខ្លួនឯងនិងយកឈ្នះបញ្ហាជីវិតដែលចូលមកគ្រប់ពេលវេលា ។   គួរជម្រាបផងដែរថាលោក Tom Corley គឺជាអ្នកនិពន្ធសៀវភៅនិងជាអ្នកប្រឹក្សាហិរញ្ញវត្ថុជនជាតិអាមេរិកមួយរូបដែលលក់សៀវភៅរាប់លានក្បាលទៅទូទាំងពិភពលោក។ ក្នុងនាមជាអ្នកនិពន្ធល្បីឈ្នះពានរង្វាន់ជាច្រើនផងនោះអ្នកនិពន្ធវ័យ ៦៥ឆ្នាំរូបនេះ មានសៀវភៅជាច្រើនចំណងជើងទៀតរួមមាន៖ Rich Habits; Rich Kids; Change Your Habits, Change Your Life; and Rich Habits, Poor Habits ដែលជាសៀវភៅបណ្តុះទម្លាប់និងនិស្ស័យជាអ្នកដឹកនាំខ្លួនឯងគំនិត CEO ជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T09:28:59.890Z", "category": "ភាពជាអ្នកដឹកនាំ", "views": 318, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សន្សំលុយដែរតែមិនឃើញសល់! សាកក្បួនសន្សំបែបថ្មី៥នេះ បើចង់សល់លុយកើនទ្រព្យនៅឆ្នាំថ្មី	https://business-cambodia.com/articles/new-ways-of-saving-for-new-year	មានមនុស្សមិនតិចទេដែលរអ៊ូថាសន្សំលុយដែរតែមិនសល់សោះ សន្សំលុយដែរចេះតែដកចាយដែលធ្វើឲ្យការសន្សំរបស់ពួកគាត់មិនទៅមុខទាល់តែសោះ។ តាមពិតការសន្សំនេះទារទាមការតាំងចិត្តទើបអាចសន្សំលុយបានសល់ តែបើអ្នកមិនដឹងពីក្បួនសន្សំទេនោះ សន្សំមិនសល់ឡើយ។   ដោយឃើញប្រិយមិត្តរបស់ Business Cambodia លើកឡើងពីបញ្ហាសន្សំលុយមិនសល់ ថ្ងៃនេះ Business Cambodia សូមធ្វើការចែករំលែកនូវក្បួនសន្សំលុយចំនួនដែលបងប្អូនគួរសាកល្បងធ្វើបើចង់សល់លុយហើយទ្រព្យកើនជាលំដាប់។   ១. សន្សំជាមួយចំណេះដឹង ការសន្សំជាមួយចំណេះគឺជារឿងសំខាន់ដែលអ្នកមិនគួរមើលរំលងឡើយបើចង់ឲ្យលុយរបស់អ្នកកាន់តែកើនឡើងនិងរកលុយបានកាន់តែច្រើន។ ដូច្នេះបើកប្រាក់ខែមកឬបានចំណូលប្រចាំខែ អ្នកគួរដកលុយមួយផ្នែកនៃចំណូលប្រចាំខែមកសន្សំជាមួយចំណេះជំនាញ តាមរយៈយកលុយទៅសិក្សាលើជំនាញអ្វីមួយដែលអ្នកចង់អភវិឌ្ឍន៍។ ឧទាហរណ៍បើអ្នកមិនសូវចេះភាសាងអង់គ្លេស អ្នកគួរយកលុយមួយផ្នែកនៃចំណូលប្រចាំខែទៅរៀនភាសាអង់គ្លេសនោះ អ្នកនឹងមានជំនាញអង់គ្លេសសម្រាប់ប្រើប្រាស់ក្នុងអាជីពការងារ និងរកចំណូលក្រៅម៉ោងទៀតផង។ អ៊ីចឹងត្រូវចាយលុយវិនិយោគលើចំណេះដឹងព្រោះចំណេះធ្វើឲ្យអ្នកចំណេញលុយកាន់តែច្រើន។   ២. សន្សំជាមួយធានារ៉ាប់រង ការសន្សំជាមួយក្រុមហ៊ុនធានារ៉ាប់រង់គឺត្រូវបានគេចាត់ទុកថាជាការសន្សំបែបថ្មីព្រោះការសន្សំជាមួយធានារ៉ាប់រង អ្នកមិនត្រឹមតែសល់លុយហើយលុយកើនឡើងប៉ុណ្ណោះទេតែថែមទាំងជួយការពារសុវត្ថិភាពដូចជាគ្រោះថ្នាក់ផ្សេងៗ សុខភាពនិងធ្វើឲ្យអ្នកមានអារម្មណ៍ស្ងប់ជាដើម។ ការទិញធានារ៉ាប់រងគឺជាការសន្សំលុយ។ ជាក់ស្ដែងអត្រកាប្រាក់សន្សំជាមួយធានារ៉ាប់រងអាចចន្លោះពី៣ទៅ៤%ក្នុងមួយឆ្នាំ។ ការទិញធានារ៉ាប់រងអាចមានរយៈពេលដូចជា៥ឆ្នាំ ១០ឆ្នាំឬ១៥ឆ្នាំហើយបើអ្នកទិញធានារ៉ាប់រងរយៈពេល១០ឆ្នាំដោយមិនមានបញ្ហាអ្វីខ្លះនោះពេលគ្រប់រយៈពេល១០ឆ្នាំអ្នកនឹងទទួលបានប្រាក់ដើមមកវិញ ចំណែកការប្រាក់គេអាចទូទាត់ឲ្យប្រចាំត្រីមាសឬឆមាស។ ដូច្នេះបើសន្សំចេះតែដកចាយ អាចលុយសន្សំជាមួយធានារ៉ាប់រងអ្នកនឹងសល់លុយព្រោះការសន្សំនេះមិនមែនចេះតែដកចាយស្រួលៗនោះទេ។   ៣. សន្សំជាមួយដី គេថាមនុស្សកើតកូនតែដីមិនកើតកូននោះទេ ដូច្នេះការសន្សំជាមួយដីនឹងធ្វើឲ្យលុយបងប្អូនកើនឡើងជាលំដាប់ឲ្យតែបងប្អូនចេះជ្រើសរើសដីឲ្យបានត្រឹមត្រូវនិងមានសក្តានុពល។ ត្រូវចាំថាបើលុយនៅជាប់ខ្លួន អ្នកងាយនឹងចាយអស់លឿន ដូច្នេះបើអ្នករកស៊ីឬធ្វើការបានលុយ គួរយកលុយមកសន្សំជាមួយដី។ ក្នុងការទិញដី បើចង់លក់ទៅវិញងាយស្រួលលក់ហើយលក់បានចំណេញ អ្នកត្រូវប្រាកដថាដីដែលអ្នកទិញនោះ តើអ្នកអាចនឹងធ្វើអ្វីបានខ្លះនាពេលអនាគត។ ឧទាហរណ៍ថាដីនោះអាចធ្វើផ្ទះបានអត់ អាចអភិវឌ្ឍន៍គម្រោងផ្សេងៗបានឬអត់។ ត្រង់នេះបើអ្នកអាចវាយតម្លៃដឹងច្បាស់ហើយថាដីនោះស្ថិតក្នុងតំបន់សក្ដានុពល អាចកែច្នៃជាគម្រោងផ្សេងៗបាន នោះទិញទៅមិនងាយខកបំណងឡើយពោលគឺងាយស្រួលលក់ចេញនិងងាយកែច្នៃដីធ្វើគម្រោងផ្សេងៗទៀត។   ៤. សន្សំជាមួយមាស ការទិញមាសទុកគឺជាផ្នត់គំនិតរបស់ពលរដ្ឋយើងជាពិសេស អ៊ំ ពូមីង យាយតាព្រោះការទិញមាសទុកគឺជាក្បួនទុកលុយរបស់ពួកគាត់ដើម្បីចៀសវាងរកលុយបាន ពួកគាត់ចេះតែចាយលុយផ្ដេសផ្ដាស់ធ្វើឲ្យអស់លុយលឿនលើរបស់ដែលមិនចាំបាច់។ មួយវិញទៀតការទិញមាសទុកគឺជាក្បួនសន្សំដើមទុនសម្រាប់រកស៊ីនិងវិនិយោគ និងប្រើការក្នុងករណីជួបញ្ហាផ្សេងៗដែលអ្នកត្រូវការលុយបន្ទាន់។   ៥. សន្សំជាមួយភាគហ៊ុន ប្រទេសកម្ពុជាយើងក៏មានផ្សារភាគហ៊ុនដែរ ដែលមានឈ្មោះថា” ផ្សារមូលបត្រកម្ពុជា”។ តាមបទពិសោធន៍របស់ខ្ញុំដែលជាអ្នកវិនិយោគលើផ្សារហ៊ុន មានពេលរដ្ឋខ្មែរមួយចំនួនធំដែលស្គាល់ផ្សារហ៊ុនបាននិយាយថាតាំងពីស្គាល់ផ្សារហ៊ុន ពួកគាត់សន្សំលុយសល់ជាងមុន សល់លុយច្រើនជាងមុន។ នៅផ្សារហ៊ុនកម្ពុជាយើងគេតែប្រើពាក្យថា”វិនិយោគបែបសន្សំ” ដែលមានន័យយើងទិញហ៊ុនសន្សំទុកឲ្យបានច្រើនដូច្នេះ អ្នកនឹងមានភាគហ៊ុនច្រើនកាន់កាប់ក្នុងដៃ ហើយហ៊ុននេះគឺជាទ្រព្យ។ ដូច្នេះបើអ្នកវិនិយោគទិញហ៊ុនសន្សំឲ្យបានច្រើននោះពេលក្រុមហ៊ុនរកស៊ីចំណេញអ្នកក៏ចំណេញទៅតាមហ្នឹង។ អ៊ីចឹងចង់សល់លុយ អ្នកគួរដាក់ផែនការវិនិយោគហ៊ុនប្រចាំខែ។ ឧទាហរណ៍អាចដកចំណូល១០០ដុល្លារមកវិនិយោគហ៊ុនសន្សំប្រចាំខែនោះអនាគតដល់អ្នកនឹងមានហ៊ុនច្រើនលុយកាន់តែកើនឡើង។   យ៉ាងណាមិញការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាដូច្នេះបងប្អូនភាគច្រើនមិនទាន់ដឹងថាតើចង់វិនិយោគលើផ្សារហ៊ុនគេចាប់ផ្ដើមពីណា ហើយទិញហ៊ុនគេទិញដោយរបៀបណា។ ដូច្នេះបើចង់រកផ្លូវរៀនវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T09:28:48.398Z", "category": "ហិរញ្ញវត្ថុ", "views": 1284, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
បុគ្គលិកប្រាក់ខែ ៣០០ដុល្លារ ចង់ចេញរកស៊ី នេះជាច្រកចេញ ៣ផ្លូវ គួរធ្វើពេលកំពុងធ្វើការឱ្យគេ	https://business-cambodia.com/articles/for-staff	ចំពោះប្រាក់ខែ ៣០០ដុល្លារ វាមិនជាច្រើនប៉ុន្មានទេសម្រាប់អ្នកធ្វើការនៅទីក្រុង គ្រាន់តែបើកមកបង់ទឹកភ្លើង ថ្លៃចាយវាយប្រចាំថ្ងៃក៏ចង់អស់ទៅហើយ ចុះទម្រាំលៃលកសន្សំយកទៅរកស៊ីទៀត តើត្រូវចាត់ចែងបែបណាទើបអាចសល់លុយរកស៊ីបាន។ដូច្នេះក្នុងថ្ងៃនេះ ក្រុមការងារចាប់ក្រហមនឹងលើកយកនូវចំណុចធំៗ ៣ដែលអ្នកកំពុងធ្វើការឱ្យគេ គួរតែធ្វើនៅកន្លែងធ្វើការដើម្បីដុះខាត់ជំនាញ រកឃើញផ្លូវចេញរកស៊ីឆាប់ ទោះជាធ្វើការឱ្យគេប្រាក់ខែត្រឹម ៣០០ដុល្លារក៏ដោយ ដែលចំណុចទាំងនោះរួមមាន ៖   ១.ធ្វើខ្លួនឱ្យមានតម្លៃជាងប្រាក់ខែ៣០០ដុល្លារ   បើតាមការលើកឡើងរបស់ លោក សំ កុសល CEO របស់ក្រុមហ៊ុន Business Cambodia បានឱ្យដឹងថា ដើម្បីអាចចេញរកស៊ីបានខណៈខ្លួនឯងមានប្រាក់ខែ ៣០០ដុល្លារ គឺអ្វីដែលយើងអាចធ្វើបានគឹត្រូវធ្វើខ្លួនឱ្យមានតម្លៃជាងប្រាក់ខែ ខំធ្វើការដូចធ្វើការឱ្យខ្លួនឯង ពេលថ្នាក់លើដាក់ការងារឱ្យត្រូវព្យាយាមធ្វើវាឱ្យបាន កុំប្រកាន់ថាមិនមែនការងារយើង ឬលើសពីតួនាទីប្រាក់ខែយើង។ព្រោះកិច្ចការទាំងនោះជាបទពិសោធន៍សម្រាប់ការរកស៊ីទៅថ្ងៃមុខបាន។ហេតុនេះពេលក្រុមហ៊ុនមានបញ្ហាយើងកុំគេចវេសរកសុខតែម្នាក់ឯងត្រូវចូលរួមឱ្យដូចជាធ្វើការឱ្យខ្លួនឯងយ៉ាងដូច្នេះដែរ។ នៅពេលដែលធ្វើខ្លួនឱ្យប្រសើរជាប្រាក់ខែ ថ្នាក់លើនឹងមើលឃើញពីការខិតខំប្រឹងប្រែងរបស់យើង និងអាចផ្តល់ឱកាសថ្មីមួយសម្រាប់យើងដូចជា ឡើងតួនាទីប្រាក់ខែថ្មី ឬក៏អាចក្លាយជាម្ចាស់ភាគហ៊ុននៃក្រុមហ៊ុននោះបានថែមទៀតផង។     ២.ផ្តោតលើគោលដៅមិនលែងសើច   ចំណុចមួយទៀតដែលលោក សំ កុសល បានបន្ថែមនោះគឺ ធ្វើការត្រូវមានគោលដៅថាធ្វើដើម្បីអ្វី និងចង់បានអ្វី ទើបធ្វើការយើងមានកម្លាំងប្រឹង នឹងមិនស្រ្តេសនឹងការងារ។ការធ្វើអ្វីដែលមានគោលដៅធ្វើឱ្យយើងប្រឹងបានខ្លាំងជាអ្នកមិនមានគោលដៅ ជាពិសេសនៅពេលកំពុងបំពេញការងារឱ្យគេ ដាច់ខាតត្រូវធ្វើឱ្យខ្លាំងកុំលេងសើច ត្រូវធ្វើការដើម្បីពង្រឹងជំនាញ ពង្រឹងសមត្ថភាព កុំធ្វើការឱ្យតែរួចៗ ព្រោះបើគ្មានទុន មានតែចំណេះជំនាញនេះហើយដែលជាដើមទុន។   ៣.ពង្រឹងជំនាញលក់   ជាការពិតសម្រាប់អ្នកប្រាក់ខែតិច លុយសន្សំសម្រាប់ការរកស៊ីក៏តិច ហេតុនេះអ្វីដែលត្រូវគឺចាប់យករបរដែលមានដើមទុនតិច និងមួយវិញទៀតត្រូវផ្តោតលើជំនាញនៃការលក់ ដោយរៀនឱ្យចេះពីវិធីលក់មុននឹងផលិត ជាឧទាហរណ៍ យើងអាចយកផលិតផលគេមកលក់សិន លក់បានមួយរយៈ ត្រូវរកវិធីលក់ឱ្យដាច់ ឱ្យកើនបន្ទាប់មកអាចរកផ្លូវចាប់ផ្តើមខ្លួនឯងបាន។ មធ្យោបាយនេះជាវិធីដែលល្អនិងចំណាយទុនតិចបំផុតដែលយើងអាចធ្វើបាន។   គួរបញ្ជាក់ផងដែរថា អត្ថបទនេះក្រុមការងារបំផុសឡើងដើម្បីជួយជាគំនិតពិចារណាមួយសម្រាប់បងប្អូនដែលកំពុងធ្វើការឱ្យគេ និងមានកម្រិតប្រាក់ខែសមរម្យល្មម តែចេញរកស៊ី អាចធ្វើការគិតគូរពិចារណាបាន តាមរយៈសំណេរដៃពីក្រុមការងាររបស់ពួកយើង៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T09:20:01.748Z", "category": "ចាប់ផ្តើមអាជីវកម្ម", "views": 238, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្បួនចិញ្ចឹមត្រីថ្មី! កសិករជនជាតិឥណ្ឌូនេស៊ី ប្រើបច្ចេកទេសចិញ្ចឹមត្រីបែបថ្មីជួយកសិករឱ្យចំណាយតិចជាងមុន ២៨%	https://business-cambodia.com/articles/new-idea	បច្ចុប្បន្ននៅក្នុងប្រទេសកម្ពុជាយើង មានកសិដ្ឋានចិញ្ចឹមត្រីមិនតិចនោះទេ ក្នុងនោះមានទាំងកសិដ្ឋានដែលទើបតែបង្កើត និងមានខ្លះក៏បង្កើតជាយូរឆ្នាំមកហើយ ដោយក្នុងនោះក៏មានកសិដ្ឋានខ្លះក៏បានចំណេញពីរបរមួយនេះ ខ្លះក៏ចិញ្ចឹមហើយបានតែរួចថ្លៃដើមក៏មាន។ហេតុនេះនៅក្នុងថ្ងៃនេះក្រុមការងារចាបក្រហមនឹងធ្វើការលើកយកនូវបទពិសោធន៍ចិញ្ចឹមត្រីមួយរបស់កសិករនៅប្រទេសឥណ្ឌូនេស៊ី ដែលក្បួនចិញ្ចឹមត្រីរបស់គាត់អាចជួបឱ្យគាត់កាត់បន្ថយថ្លៃដើមបានដល់ទៅ ២៨ភាគរយឯណោះ។   លោក Gibran Huzaifah Amsi El Farizy បច្ចុប្បន្នគាត់គឺជាស្ថាបនិក និងជានាយកប្រតិបត្តិនៃ eFishery ជាក្រុមហ៊ុនផ្គង់ផ្គង់សម្ភារផ្តល់ចំណីត្រី បង្គា ដោយស្វ័យប្រវត្តិ។មុននឹងក្លាយជាទៅជាម្ចាស់ក្រុមហ៊ុនផលិតសម្ភារនេះ លោក Gibran គឺជានិស្សិតម្នាក់រៀនជំនាញជីវវិទ្យានៅសាកលវិទ្យាល័យ Bandung Institute of Technology ប្រទេសឥណ្ឌូនេស៊ី។     បើយោងតាមការចេញផ្សាយរបស់សារព័ត៌មាន CNBC បានឱ្យដឹងថា នៅអំឡុងពេលកំពុងសិក្សាលោកបានមើលឃើញថាការចិញ្ចឹមត្រីជារបរដែលមានតម្រូវការទីផ្សារខ្ពស់ណាស់របស់ពិភពលោក ហេតុនេះនៅអំឡុងឆ្នាំ ២០១២ លោកក៏បានបង្កើតកសិដ្ឋានចិញ្ចឹមត្រីផ្ទាល់ខ្លួនចំនួន ៧៦ស្រះ ។ប៉ុន្តែក្រោយចិញ្ចឹមបានមួយឆ្នាំលោកមើលឃើញថាការចិញ្ចឹមនេះខាត ព្រោះតែការផ្តល់ចំណីមិនត្រឹមត្រូវនិងកង្វះខាតក្នុងការធ្វើដែលជាហេតុនាំឱ្យស្រះត្រីលោកខាតបែបនេះ។   ដោយមើលឃើញពីបញ្ហានេះហើយទើបនៅអំឡុងឆ្នាំ ២០១៣ លោក Gibran ក៏បាននឹកឃើញគំនិតថ្មីមួយគឺ “បង្កើតម៉ាស៊ីនផ្តល់ចំណីត្រីដោយស្វ័យប្រវត្តិនេះឡើងមក ដោយបានដាក់ឈ្មោះថា eFishery។ eFishery គឺជាឧបករណ៍មួយដែលជួយសម្រួលការងារយ៉ាងច្រើនទៅដល់កសិករទៅលើការដាក់ចំណីត្រី ព្រោះឧបករណ៍នេះវាជួយកំណត់ចំណីបានត្រឹមត្រូវខុសពីដាក់ចំណីដោយដៃ ដែលវាអាចច្រើនពេកឬតិចពេកដែលនាំឱ្យវាក្លាយទៅជាការខ្ជះខ្ជាយ”។     ចំពោះក្បួនទី២ដែលធ្វើឱ្យសហគ្រិនរូបនេះរកប្រាក់ចំណេញបានច្រើនជាមុនហើយថ្លៃចំណាយអស់កាន់តែតិចនោះគឺការបង្កាត់ពូជត្រីដោយខ្លួនឯង។ដែលរាល់ដងការទិញពូជត្រីធ្វើឱ្យលោកចំណាយចន្លោះពី ៧០ ទៅ ៩០ ភាគរយក្នុងចំណាយថ្លៃដើមសរុបរីឯការបង្កើតម៉ាស៊ីផ្តល់ចំណីអាជួយឱ្យលោកកាត់បន្ថយថ្លៃចំណាយបាន ២៨ភាគរយនៃថ្លៃចំណាយសរុប។ហើយសព្វថ្ងៃនេះ eFishery បម្រើកសិករជិត 60,000 នាក់ និងស្រះប្រហែល 280,000 នៅក្នុងប្រទេសឥណ្ឌូនេស៊ី។ គួរបញ្ជាក់ផងដែរថា សម្រាប់ការចិញ្ចឹមត្រីដែលជួយឱ្យប្រជាកសិករយើងចំណេញថ្លៃដើមជាងមុនបាននោះគឺ ការបង្កាត់ពូជត្រីដោយខ្លួនឯង និង មួយទៀតគឺការប្រើប្រាស់ម៉ាស៊ីនផ្តល់ចំណីស្វ័យប្រវត្តិ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T08:34:04.656Z", "category": "ចាប់ផ្តើមអាជីវកម្ម", "views": 125, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
គោលការណ៍ធំ១នេះ Warren Buffett តែងប្រកាន់ជានិច្ចដើម្បីព្យាយាមបញ្ចៀសខ្លួនពីភាពបរាជ័យ	https://business-cambodia.com/articles/warren-buffett-has-a-great-principle	Warren Buffett ត្រូវបានគេស្គាល់ថាជាបុរសចំណាស់ម្នាក់ដែលឈ្លាសវៃ និងបានផ្តល់ដំបូន្មានល្អជាច្រើនទៅកាន់សាធារណជនក្នុងពិភពលោក។ មិនតែប៉ុណ្ណោះរាល់ការចែករំលែករបស់ស្តេចវិនិយោគរូបនេះតែងឱ្យតម្លៃខ្លាំងបំផុតទៅលើការទំនាក់ទំនង ដោយផ្សាភ្ជាប់ជាមួយនឹងបទពិសោធន៍ខ្លួនមកស្រាយបញ្ជាក់ឱ្យដឹងបន្ថែមថា «ទំនាក់ទំនង ជាកត្តាដែលធ្វើឱ្យលោកអាចរីកខ្លួនក្លាយជាបុគ្គលជោគជ័យដល់សព្វថ្ងៃ(ទំនាក់ទំនងជាមួយបុគ្គលរកស៊ី...)»។   ស្របជាមួយនឹងការវិវត្តន៍ខ្លួនក្លាយជាមហាសេដ្ឋីលំដាប់ពិភពលោកនេះផងដែរ មានរឿងមួយដែលពុំសូវមានមនុស្សច្រើននោះទេបានដឹងពី Warren Buffett ប្រកាន់ភ្ជាប់គោលការណ៍ដែលធ្វើឱ្យលោកអាចចៀងវាងពីភាពបរាជ័យបានទោះស្ថិតនៅក្នុងស្ថានការណ៍តានតឹងយ៉ាងណាក៏ដោយ។ យោងតាមការចេញផ្សាយរបស់គេហទំព័រ Inc.com គេបានឃើញសំណេរមួយឃ្លាដែលសរសេរដោយលោក Warren Buffett ក្នុងរបាយការណ៍ប្រចាំឆ្នាំ២០០១របស់ក្រុម Berkshire Hathaway ជាឆ្នាំដែលក្រុមហ៊ុននេះជួបវិបត្តិខ្លាំងបំផុតថា៖ «ការព្យាករណ៍ពីភ្លៀងមិនអាចកំណត់កម្រិតបរិមាណបានទេ តែការធ្វើទូកអាចកំណត់បាន»។   ពាក្យមួយឃ្លានេះហើយធ្វើឱ្យគេនឹកឃើញទៅដល់ទស្សនៈរបស់លោកណូអេ ដោយតាមក្បួនច្បាប់លើកឡើងពីព្រះគម្ពីរមួយចែងអំពីការព្យាករណ៍ទុកជាមុនរបស់លោកណូអេពីអភូតហេតុធម្មជាតិ។ ហើយបានសាងសង់ទូកមួយយ៉ាងធំដើម្បីជួយសង្គ្រោះមនុស្សជាតិ និងសត្វទាំងអស់ កុំឱ្យលិចលង់ក្នុងទឹកជំនន់។   បើក្រឡេកមើលក្នុងន័យអាជីវកម្មវិញច្បាប់ណូអេបានក្លាយជារូបភាពដ៏រឹងមាំសម្រាប់អ្នកដឹកនាំដូចជា លោកWarren Buffett តែម្ដង ដោយអាចព្យាករណ៍ពីស្ថានភាពទីផ្សារនិងមើលព្រឹត្តិការណ៍នឹងកើតឡើងនាថ្ងៃមុខ ហើយវាជាផ្នែកមួយជួយក្នុងការផ្លាស់ប្តូរដើម្បីកាត់បន្ថយហានិភ័យក្នុងការប្រកបអាជីវកម្ម។   លោក Warren Buffett បានកំណត់យកទឹកភ្លៀងជាបញ្ហាដែលកើតមាន និងត្រូវប្រឈមក្នុងអាជីវកម្មនាពេលខាងមុខមិនថាជាព្យុះកំណាចយ៉ាងណាក្តី។ ចំណែកឯទូកធំដែល Warren Buffett នឹងសាងសង់វានោះគឺ រៀបផែនការ ជាមួយនឹងដំណោះស្រាយដើម្បីកាត់បន្ថយហានិភ័យ ស្របជាមួយការវិនិយោគដោយប្រុងប្រយ័ត្ននៅក្នុងក្រុមហ៊ុនពីរបីដែលមានភាពរឹងមាំនិងសម្របខ្លួនបានគ្រប់គ្រាន់ដើម្បីលូតលាស់ទៅមុខជានិច្ចមិនថាបរិយាកាសខាងក្រៅប្រែប្រួលបែបណាក៏ដោយ។   តែទោះជាយ៉ាងណាក្តី តាមទស្សនៈរបស់លោកណូអេនេះដែរ មិនមែនមានតែលោក Warren Buffett ម្នាក់នោះទេដែលបានប្រកាន់យកមកប្រើ មានស្ថាបនិក និងនាយកប្រតិបត្តិរបស់ក្រុមហ៊ុនរាប់មិនអស់ក៏បានជ្រើសយកទស្សនៈនេះដែរ ដើម្បីជាយុទ្ធសាស្ត្រទ្រទ្រង់អាជីវកម្មរបស់ពួកគេបានយូរអង្វែង៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T08:15:30.417Z", "category": "ភាពជាអ្នកដឹកនាំ", "views": 110, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សម្ដីដាស់តឿន៥រឿងលុយកាក់ពីលោកក្នុងក្រដាសតា១០០$ ស្ដាប់ហើយនៅតែចាក់ដោតមនុស្សសម័យនេះ	https://business-cambodia.com/articles/golden-speech-of-benjamin-franklin	បើអ្នកធ្លាប់កាន់ក្រដាសប្រាក់១០០ដុល្លារអាមេរិក អ្នកនឹងបានឃើញរូបបុរសចំណាស់ម្នាក់សក់វែង ក្បាលទំពែក។ បុរសចំណាយក្នុងក្រដាសប្រាក់១០០ដុល្លារនោះគឺ លោក Benjamin Franklin ដែលគេដាក់រហស្សនាមថាបិតានៃសហរដ្ឋអាមេរិក។    លោកតាដែលស្ថិតនៅលើក្រដាសប្រាក់១០០ដុល្លារនេះ មានគំនិតជាច្រើនទាក់ទងនឹងរឿងលុយកាក់។ បើទោះបីជាលោកបានស្លាប់ជាង២០០ឆ្នាំមុនក៏ដោយក៏គំនិតទាក់ទងនឹងលុយកាក់នៅតែបង្ហាញរឿងពិតនិងចាក់អារម្មណ៍មនុស្សសម័យនេះ។ ខាងក្រោមនេះគឺជាសម្រង់សម្ដីរបស់ លោក Benjamin Franklin ទាក់ទងនឹងសម្រាប់ដាសតឿនមនុស្សសម័យនេះ៖   ១. សុខចិត្តខ្វះខាតប្រសើរជាងធ្លាក់ក្នុងរណ្ដៅបំណុល៖ សម្ដីនេះ លោកតា Franklin ចង់ដាស់តឿនមនុស្សឲ្យចេះរស់នៅទៅតាមលទ្ធភាពដែលខ្លួនមាន ជាជាងការទៅខ្ចីលុយគេ គ្រាន់ដើម្បីភាពឡូយឆាយតែខ្លួនឯងបែរជាជាប់បំណុលគេទៅវិញ។ អ្វីដែលកាន់ពិបាកនោះ បើអ្នកដឹងថាខ្លួនឯងខ្វះខាត តែនៅតែខ្ចីគេចំណាយលើរបស់ដែលមិនបង្កើតចំណូលនោះអ្នកនឹងកាន់តែវេទនាហើយ។   ២. តម្រូវការចាំបាច់ មិនស្មើនឹងចំណង់នោះទេ៖ និយាយពីរឿងលុយ សូមកុំច្រឡំរវាង តម្រូវការ និងចំណង។ បើអ្នកចង់សល់លុយអ្នកត្រូវចាយលើអ្វីដែលជាតម្រូវការចាំបាច់ ហើយជៀសវាចំណាយទៅលើចំណង់ដែលធ្វើឲ្យអ្នកចាយលុយខ្ជះខ្ជាយ។ បើអ្នកមិនអាចហាមចំណង់ខ្លួនឯងបានទេ រកចំណូលបានប៉ុន្មានក៏មិនសល់ព្រោះពេលបានលុយអ្នកចង់ទិញនេះបន្តិចទិញនោះបន្ដិចទាំងវាមិនមែនជាតម្រូវការចាំបាច់។   ៣. ចំណាយប្រចាំខែ៖ លោកតា Franklin ថាបើអ្នកចំណាយតិចជាងចំណូលអ្នកដែលរកបានប្រចាំខែមានន័យថា អ្នកជាមនុស្សចេះទុកដាក់គ្រប់គ្រងលុយបានគ្រាន់បើ ព្រោះអ្នកនឹងមិនធ្លាក់ខ្លួនដើរខ្ចីលុយគេ ហើយថែមទាំងអាចសល់លុយបានជាដុំកំភួនផងដែរ។   ៤. បរាជ័យក្នុងការត្រៀមខ្លួនស្នើនឹងត្រៀមខ្លួនបរាជ័យ៖ Franklin ថាមិននឹងដាក់ទុនវិនិយោគឬរកស៊ីលើអ្វីមួយ អ្នកត្រូវត្រៀមខ្លួនឲ្យបានរួចរាល់ ពោលគឺវាប្រៀបជាអ្នកមិននឹងកាប់ដើមឈើអញ្ចឹង អ្នកត្រូវសំលៀវពូថៅឲ្យមុតសិន។ បើអ្នកមិនច្បាស់ពីអ្វីដែលអ្នកកំពុងវិនិយោគទេ ច្បាស់ណាស់អ្នកត្រូវត្រៀមខ្លួនទទួលការភាពបរាជ័យឲ្យហើយទៅ។   ៥. ឥទ្ធិពលនៃលុយ៖ លោកតា Franklin ថាលុយគឺជាឧបករណ៍មួយអាចរុញច្រានអ្នកឲ្យសម្រេចគោលដៅអ្វីមួយ តែយ៉ាងណាមិញសូមកុំធ្វើជាទាសករនៃលុយឲ្យសោះ ពោលគឺមានន័យថា បើអ្នកមិនអាចរកផ្លូវឲ្យលុយហូរចូលហោប៉ៅពេលអ្នកកំពុងដេកទេ នោះអ្នកនឹងក្លាយជាទាសករនៃលុយអស់មួយជីវិត៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T08:15:09.343Z", "category": "ហិរញ្ញវត្ថុ", "views": 138, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មានលុយត្រឹម១០០$ ក៏ចេញរកស៊ីបាន! របរពេញនិយមទាំង៥ ចាប់ផ្តើមដំបូងចាយទុនតិចតួចបំផុត	https://business-cambodia.com/articles/business-start-with-100-dollar	នៅក្នុងអាជីវកម្មមួយ មនុស្សខ្លះគិតថា ទាល់តែមានដើមទុនច្រើនទើបចាប់ផ្តើមអាជីវកម្មបាន ប៉ុន្តែមនុស្សខ្លះទៀតមិនបានគិតដូចនោះទេ ដោយគេបានចាប់ផ្តើមអាជីវកម្មពីដើមទុនបន្តិចបន្តួចរហូតអាចពង្រីកអាជីវកម្មនោះធំឡើងៗបាន។ ជាក់ស្តែងរបរទាំង៥ខាងក្រោមនេះ ចាយទុនត្រឹម១០០ដុល្លារប៉ុណ្ណោះ ក៏អាចរកស៊ីបានដែរ៖   ១/. បង្រៀន   តើអ្នកពូកែខាងអ្វី? តើអ្នកចូលចិត្តធ្វើអ្វី? ត្រឹមលុយ ១០០ដុល្លារ ឬតិចជាងនេះ អ្នកអាចចាប់ផ្តើមអាជីវកម្មយ៉ាងងាយស្រួលតាមរយៈការបង្រៀនមនុស្សទៅលើអ្វីដែលអ្នកពូកែ។ លោក Shaun King ស្ថាបនិក HopeMob បានលើកឡើងថា៖ «ខ្ញុំយល់ឃើញថា ពួកយើងភាគច្រើនគឺមានភាពប៉ិនប្រសប់លេចធ្លោក្នុងរឿងមួយ ឬពីរ។ អ្វីដែលយើងខ្វះនោះគឺទំនុកចិត្តក្នុងការចាប់ផ្តើមអាជីវកម្មដោយផ្អែកលើចំណង់ចំណូលចិត្តរបស់យើង ប៉ុន្តែអ្នកត្រូវដឹងថាអាជីវកម្មធំៗភាគច្រើនចាប់ផ្តើមបែបនេះ»។   ២/. ប្រឹក្សាយោបល់   ជ្រើសរើសឧស្សាហកម្មមួយដែលអ្នកស្ទាត់ជំនាញ ហើយចាប់ផ្តើមអាជីវកម្មប្រឹក្សាជាមួយប្លុក។ លោក Andrew Schrage អ្នកប្រឹក្សាហិរញ្ញវត្ថុផ្ទាល់ខ្លួននិងជាស្ថាបនិកនៃ Money Crashers បាននិយាយយ៉ាងដូច្នេះថា៖ «ដំបូងអ្នកអាចបោះពុម្ពកាតអាជីវកម្ម ឬនាមប័ណ្ណសម្គាល់ខ្លួន និងបើកគណនីដោយឥតគិតថ្លៃនៅលើគេហទំព័រប្រព័ន្ធផ្សព្វផ្សាយសង្គម»។ អ្នកអាចបង្ហោះមាតិកាដែលពាក់ព័ន្ធនៅលើប្លក់ និងគណនីប្រព័ន្ធផ្សព្វផ្សាយសង្គមរបស់អ្នក ភ្ជាប់បណ្តាញជាមួយអ្នកជំនាញផ្សេងទៀតដើម្បីឲ្យគេស្គាល់អ្នកកាន់តែច្រើន ឱកាសនៃការលូតលាស់របស់អាជីវកម្មក៏ទូលំទូលាយដូចគ្នា។   ៣/. គ្រប់គ្រង Web Design   អ្នកមិនចាំបាច់ជាអ្នករចនាគេហទំព័រ ទើបអាចបង្កើតអាជីវកម្មរចនាគេហទំព័រនោះទេ។ លោក Matt Wilson ម្ចាស់ Under30Media បានផ្តល់យោបល់ថា៖ «ស្វែងរកអ្នកដែលចង់បង្កើតគេហទំព័រ ហើយបន្ទាប់មកស្វែងរកអ្នកដែលនឹងរចនាវាក្នុងតម្លៃពិសេសថោកជាងទីផ្សារទូទៅ។ បន្ទាប់មកអ្នកបង្កើតខ្សែបន្ទាត់ឈរចន្លោះកណ្តាលមួយសម្រាប់ភ្ជាប់អតិថិជនជាមួយអ្នករចនា ឬគ្រប់គ្រងគម្រោង»។   ៤/. ការសរសេរប្លុក   អ្នកសរសេរប្លុកខ្លះមានជីវភាពធូរធារដោយការសរសេរមាតិកាខ្លាំង និងលក់ការផ្សាយពាណិជ្ជកម្ម។ លោក Robert J. Moore ស្ថាបនិក RJMetrics បានលើកឡើងយ៉ាងដូច្នេះថា៖ «សម្រាប់លុយក្រោម ១០០$ អ្នកអាចចាប់ផ្តើមប្លុកផ្ទាល់ខ្លួនតាមអ៊ីនធឺណិត និងបង្កើតអ្នកគាំទ្រ (Fan) ឬអ្នកតាមដានរបស់អ្នក។ កាលណាប្លុករបស់អ្នកកាន់តែមានឥទ្ធិពល អ្នកនឹងទទួលបានការផ្សព្វផ្សាយពាណិជ្ជកម្មកាន់តែច្រើនដូចគ្នា»។   ៥/. លក់គំនិត ឬបង្កើតផលិតផលលក់លើអ៊ីនធឺណេត   អ្នកស្រី Thursday Bram ស្ថាបនិក Hyper Modern បាននិយាយថា៖ «ប្រសិនបើអ្នកមានជំនាញនៅក្នុងទីផ្សារពិសេសមួយ អ្នកអាចបង្កើតផលិតផល ដូចជាសៀវភៅអេឡិចត្រូនិច ឬបង្កើតវគ្គសិក្សាដាក់លក់លើអ៊ីនធឺណេត ដោយចំណាយសាច់ប្រាក់ក្នុងផលិតតិចបំផុត»។ ពិតណាស់វានឹងចំណាយពេលច្រើន ប៉ុន្តែអ្នកអាចបង្កើតអាជីវកម្មទាំងមូលដោយបច្ចេកទេសដោយមិនចំណាយប្រាក់ ប្រសិនបើអ្នកបង្កើតគេហទំព័រឥតគិតថ្លៃ។   អ្នកឃើញទេ? លុយ១០០ដុល្លារមាននៅក្នុងដៃរបស់អ្នកអាចចាប់ផ្តើមអាជីវកម្មបានជាច្រើន ហើយខាងលើនេះគ្រាន់តែជាគំនិតអាជីវកម្មមួយចំនួនប៉ុណ្ណោះ អ្នកអាចធ្វើរឿងដ៏អស្ចារ្យដទៃទៀតនៅក្នុងយុគ្គសម័យឌីជីថល។ លោក Dave Lavinsky ដែលជាស្ថាបនិកនៃ Growthink និយាយថា ក្លាយជាសហគ្រិន គឺជាសិល្បៈនិងវិទ្យាសាស្ត្រនៃការសម្រេចបានជោគជ័យធំដោយប្រើធនធានតិច។ លុយតិច បុគ្គលិកតិច និងពេលវេលាខ្លី ឆ្លាតវៃក្នុងការប្រើប្រាស់អ្វីដែលអ្នកកំពុងធ្វើជាមួយនិងធនធានដែលអ្នកកំពុងមានឥឡូវនេះ៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T07:52:33.203Z", "category": "ភាពជាអ្នកដឹកនាំ", "views": 7277, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពាក់អាវឲ្យក្រាស់ៗ! ក្រសួងធនធានទឹក ចេញបញ្ជាក់ស្ថានភាពអាកាសធាតុនៅកម្ពុជាចាប់ពីថ្ងៃទី២៤ដល់២៦ ធ្នូ	https://business-cambodia.com/articles/winter-in-cambodia	យោងតាមសេចក្ដីជូដដំណឹងរបស់ក្រសួងធនធានទឹក និងឧតុនិយម នៅមុននេះបានបញ្ជាក់ថា ប្រព័ន្ធសម្ពាធខ្ពស់នៅលើប្រទេសចិននៅតែបន្តបង្កើនឥទ្ធិពលគ្របដណ្តប់លើប្រទេសកម្ពុជា ជាមួយនឹងខ្យល់មូសុងឦសានបក់ពីបង្គួរទៅខ្លាំង។ ស្ថានភាពបែបនេះនឹងធ្វើឱ្យ៖ ចាប់ពីថ្ងៃទី២៤ ដល់ថ្ងៃទី២៦ ខែធ្នូ ឆ្នាំ២០២៣ ធាតុអាកាសបន្តចុះត្រជាក់នៅពេលព្រឹក៖   ១-តំបន់វាលទំនាប ៖   ⁃ សីតុណ្ហភាពអប្បបរមាពី១៦-២២°C និងសីតុណ្ហភាពអតិបរមាពី២៦-២៨°C ហើយខ្យល់បក់មកពីទិសឦសាន ក្នុងល្បឿនពី៥-៧ម៉ែត្រ/វិនាទី   ⁃ខេត្តប៉ៃលិន បន្ទាយមានជ័យ បាត់ដំបង និងខេត្តសៀមរាប សីតុណ្ហភាពអប្បបរមាពី១៦-១៨°C។   ២-តំបន់ខ្ពង់រាប ៖   ⁃ សីតុណ្ហភាពអប្បបរមាពី១៦-២២°C និងសីតុណ្ហភាពអតិបរមាពី២៦-២៨°C ហើយខ្យល់បក់មកពីទិសឦសាន ក្នុងល្បឿនពី៥-៧ម៉ែត្រ/វិនាទី   ⁃ ខេត្តឧត្តរមានជ័យ មណ្ឌលគិរី ព្រះវិហារ និងខេត្តរតនគិរី សីតុណ្ហភាពអប្បបរមាពី១៦-១៨°C។   ៣-តំបន់មាត់សមុទ្រ ៖   ⁃ សីតុណ្ហភាពអប្បបរមាពី២១-២៣°C និងសីតុណ្ហភាពអតិបរមាពី២៧-២៩°C ហើយខ្យល់បក់មកពីទិសឦសានក្នុងល្បឿនពី៦-៨ម៉ែត្រ/វិនាទី   ⁃ រលកសមុទ្រមានកម្ពស់ពី១,២៥-២,០០ម៉ែត្រ។   ទាក់ទងនឹងបម្រែបម្រួលអាកាសធាតុនេះផងដែរ ក្រសួងក៏បានអំពាវនាវឲ្យប្រជាពលរដ្ឋមានការប្រុងប្រយ័ត្ន ថែរក្សាសុខភាព ស្លៀកសម្លៀកបំពាក់ឱ្យបានគត់មត់ ដើម្បីបង្ការពីជំងឺដង្កាត់នានា ដែលអាចកើតមានឡើងជាយថាហេតុ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-24T04:28:13.359Z", "category": "ព័ត៌មានថ្មីៗ", "views": 753, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ម្ចាស់អាជីវកម្មកុំរំលង! ទោះមានកន្លែងរកស៊ីល្អ មានភ្ញៀវចូលក៏ដោយ ហាមភ្លេចធ្វើរឿង២នេះដាច់ខាត	https://business-cambodia.com/articles/do-not-forget-to-do-these-two-things-absolutely	មានម្ចាស់អាជីវកម្មភាគច្រើនពេលដែលមានហាង មានកន្លែងរកស៊ីល្អ តែងគិតថានៅពេលបើកអាជីវកម្ម មិនបាច់ធ្វើអ្វីច្រើនទេ គ្រាន់តែបើកហាង លើកផ្លាកយីហោ ធ្វើកម្មវិធីសម្ពោធតិចតួចនឹងមានភ្ញៀវចូលញ៉ាំ ចូលទទួលសេវាកម្មហើយមិនចាំបាច់សាំញ៉ាំច្រើននោះទេ។ប៉ុន្តែពួកគាត់ភ្លេចគិតថា បច្ចុប្បន្នជាសម័យបច្ចេកវិទ្យាហេតុនេះតម្រូវឱ្យមានការធ្វើ Digital Marketing ទើបមានឱកាសច្រើន មិនមែនធ្វើតាមបែបបុរាណដូចមុនឡើយ។   ដោយមើលឃើញដូចនេះ ថ្ងៃនេះក្រុមការងារ Business Cambodia សូមលើកយកនូវចំណុច២ដែលម្ចាស់អាជីវកម្មគួរពិចារណាគិតគូរដើម្បីធ្វើឱ្យអាជីវកម្មកាន់តែមានភ្ញៀវច្រើនបន្ថែមទៀត ដែលចំណុចទាំងនោះរួមមាន ៖   ១.ការដាក់ទីតាំងអាជីវកម្មក្នុងបណ្តាញសង្គម   ថ្វីបើសព្វថ្ងៃមានបងប្អូនម្ចាស់អាជីវកម្មជាច្រើនបានដឹងពីការដាក់ទីតាំងលើហ្វេសប៊ុកក៏ដោយក៏នៅមានបងប្អូនមួយចំនួនទៀតមិនទាន់បានស្វែងយល់លើចំណុចនេះដែរ ដោយគិតថាវាមិនសំខាន់ទេ ព្រោះបច្ចុប្បន្នមានម៉ូយស្រាប់មិនបាច់ដាក់ក៏មានគេស្គាល់ មានគេរកឃើញ។ប៉ុន្តែនៅក្នុងករណីដែលមានគេណែនាំតគ្នាថាកន្លែងយើងឆ្ងាញ់ សេវាកម្មល្អ ហើយគេចង់ស្វែងរកកន្លែងយើងលក់ហើយស្គាល់តែឈ្មោះប៉ុន្តែមិនស្គាល់ទីតាំង ព្រោះតែយើងមិនបានភ្ជាប់ជាមួយ Google Maps នោះយើងនឹងបាត់ភ្ញៀវម្នាក់បាត់ទៅហើយ ចុះបើយើងដាក់ឈ្មោះ ដាក់ទីតាំង និងធ្វើទីផ្សារផ្សព្វផ្សាយបន្ថែមនោះកាន់តែល្អ។   ២.មិនមានសកម្មភាពលើបណ្តាញសង្គម   មួយរយៈចុងក្រោយនេះឃើញថា ម្ចាស់អាជីវកម្មទាំងតូចទាំងធំហាក់មានសកម្មភាពផ្សព្វផ្សាយយ៉ាងច្រើន មានទាំងការថតវីដេអូ ជួលតារាៗឱ្យជួយផ្សព្វផ្សាយក៏មាន ប៉ុន្តែទោះជាបែបនោះក្តីក៏នៅមានម្ចាស់អាជីវកម្មមួយផ្នែកតូចតែងប្រងើយកណ្តើយចំពោះចំណុចនេះផងដែរ។ បើទោះបីជាកន្លែងយើងមានហាង លក់ដាច់យ៉ាងណាក្តីក៏ពុំគួរភ្លេចគិតដល់ចំណុចនេះដែរ ព្រោះនៅពេលកន្លែងយើងមានគេណែនាំទៅហើយម្នាក់ទៀតចង់ចូលមើលថាកន្លែងយើងមានលក់អ្វី មានផលិតផលអ្វីខ្លះ តែយើងបែរជាមិនផុសនៅលើផេកនេះជាកំហុសមួយដែលគ្រប់ម្ចាស់អាជីវកម្មគួរធ្វើការពិចារណាម្តងទៀត។   គួរបញ្ជាក់ផងដែរថា សម្រាប់ម្ចាស់អាជីវកម្មអាចធ្វើការពិចារណាចំពោះចំណុចទាំង ២ខាងលើនេះ ដើម្បីឱ្យមានភ្ញៀវមកទទួលសេវាកម្មពីអាជីវកម្មរបស់បងប្អូនកាន់តែច្រើននិងផ្តល់ភាពងាយស្រួលសម្រាប់អតិថិជនផងដែរ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-23T15:43:47.068Z", "category": "កំពូលអ្នកលក់", "views": 118, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
រឿងតូចៗអ្នកបើកហាងលក់សំលៀកបំពាក់ បើនៅតែធ្វើបន្តទៀត ត្រៀមសេងហាងឲ្យហើយទៅ	https://business-cambodia.com/articles/if-you-continue-to-do-so-be-ready-to-sell	បើអ្នកទាំងអស់គ្នាក្រឡេកទៅមើលទីផ្សារកម្ពុជាយើងសព្វថ្ងៃនេះឃើញថា ហាងលក់សម្លៀកបំពាក់កំពុងតែមានការរីកចម្រើនមួយជាពិសេសពេញនិយមបំផុតសំរាប់យុវវ័យជំនាន់ក្រោយនេះ។ ប៉ុន្តែពេលនេះហាងលក់សម្លៀកបំពាក់មួយចំនួនកំពុងតែបាត់អតិថិជនហើយកំពុងតែសេងហាងទៅវិញហើយដោយគាត់មិនបានយកចិត្តទុកដាក់ជាមួយអតិថិជន។   ពេលនេះ Business Cambodia សូមលើកយក ៤ យ៉ាងដែលអ្នកលក់សម្លៀកបំពាក់ចូលចិត្តធ្វើទើបពួកគាត់តែងតែបរាជ័យក្នុងការលក់ដូរជានិច្ច៖   ១. លក់កំណត់ម៉ោង   ជាទូទៅ មានហាងលក់សម្លៀកបំពាក់មួយចំនួនតូចគាត់បើកលក់សម្លៀកបំពាក់តិចម៉ោងបំផុត ដោយសារគាត់មិនសូវយល់ពីពេលវេលារបស់អតិថិជនរបស់គាត់នោះទេ។ ឧទាហរណ៍ថាគាត់បើកម៉ោង៩ព្រឹកហើយបិទទៅវិញនៅម៉ោង៥ល្ងាចនេះហើយជាចំនុចដ៏ស្លាប់របស់អ្នកលក់ ហើយហានិភ័យនៃការបរាជ័យក៏ខ្ពស់មួយដែរ។ នៅពេលយើងលក់ផលិតផលមួយណាក៏ដោយយើងត្រូវតែយល់ពីតម្រូវការរបស់អតិថិជនព្រោះមានអតិថិជនខ្លះគាត់ចូលចិត្តទិញនៅពេលយប់ យើងគួរតែបើកត្រឹមម៉ោង១០ដើម្បីអោយកាន់តែមានភាពងាយស្រួលចំពោះអតិថិជន។   ២. បុគ្គលិកអត់សូវមានវិជ្ផាជីវៈ   នៅគ្រប់ក្រុមហ៊ុនលក់សម្លៀកបំពាក់តូចធំទាំងអស់អាចទទួលបានជោគជ័យបានមកពីកត្តាបុគ្គលិកពី ៦០%ទៅ៧០%តែក៏មានហាងមួយចំនួនកំពុងតែដួលទៅវិញដោយសារគាត់ជ្រើសរើសបុគ្គលិកដោយគ្មានជំនាញច្បាស់លាស់ហើយក៏មិនទាន់បានហ្វឹកហាត់ពីជំនាញលក់មួយអោយច្បាស់ដែរ ដោយគាត់មិនទាន់យល់ពីការចចារ ការទំនាក់ទំនងជាមួយអតិថិជននេះទើបធ្វើអោយគាត់បរាជ័យក្នុងការបើកហាងលក់សម្លៀកបំពាក់។   ៣. ទិញហើយមិនអាចដូរបានទេ   មានហាងលក់សម្លៀកបំពាក់មួយចំនួនពេលដែលអតិថិជនទៅជាវផលិតផលរបស់គាត់គឺគាត់តែងតែនិយាយថាទិញហើយមិនអាចដូរវិញបានទេពេលដែលអ្នកនិយាយពាក្យនេះទៅកាន់អតិថិជនគឺអតិថិជនបានអស់ជំនឿទៅលើយើងបាត់ហើយហេតុនេះហើយគាត់មកទិញអ្នកតែម្តងទេលើកក្រោយគាត់អត់មកតែម្តងនេះហើយបានធ្វើអោយហាងមួយចំនួនបើកយូរៗទៅស្ងាត់ភ្ញៀវទៅវិញ។ ៤. មិនយកចិត្តទុកដាក់ជាមួយអតិថិជន   នៅពេលដែលអតិថិជនមកទិញនៅហាងរបស់យើង គាត់ដើរចូលមកហើយអ្នកលក់គាត់មិនសូវចាប់អារម្មណ៍ហើយយកចិត្តទុកដាក់ឬដើរទៅសួរគាត់ថាត្រូវការអ្វីនោះនឹងធ្វើអោយអតិថិជនមិនសូវសប្បាយចិត្តហើយគាត់នឹងលេងមកចូលហាងអ្នកម្តងទៀតហើយ។ អ្នកសាកស្រមៃទៅមើកបើអ្នកទៅហាងមួយកន្លែងហើយគ្មានអ្នកមកស្វាគមន៍ គ្មានអ្នកមកសួរថាកំពុងតែត្រូវការអ្វីនោះយើងប្រាកដជាមានអារម្មណ៍ថាខឹងហើយនឹងលេងចូលមកម្តងទៀត ចំណុចទាំងអស់នេះហើយដែលអ្នកលក់គ្រប់រូបគួរតែជៀសវាង៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-23T15:41:23.478Z", "category": "កំពូលអ្នកលក់", "views": 388, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
បេក្ខជនប្រឡងទី១២ អាចស្នើយក វិញ្ញាបនបត្របណ្តោះអាសន្ន តាមអនឡាញបាន ដោយឥតគិ.តថ្លៃ	https://business-cambodia.com/articles/moeys-news-bacll-2023-	ក្រសួងអប់រំ យុវជននិងកីឡាសម្រេចឱ្យបេក្ខជនដែលបានប្រឡងជាប់សញ្ញាបត្រមធ្យមសិក្សាទុតិយភូមិ សម័យប្រឡង០៦ វិច្ឆិកា ឆ្នាំ២០២៣ អាចស្នើវិញ្ញាបនបត្របណ្តោះអាសន្ន តាមប្រពន្ធ័អនឡាញបានដោយឥតគិតថ្លៃ និងប្រើប្រាស់បានដោយមិនតម្រូវឱ្យធ្វើនីត្យានុកូលកម្មលើឯកសារថតចម្លងឡើយ។ នេះបើយោងតាមប្រភពព័ត៌មានពីក្រសួងអប់រំចុះនៅថ្ងៃទី២២ ខែធ្នូ ឆ្នាំ២០២៣។   នៅក្នុងសេចក្តីជូនដំណឹងរបស់ក្រសួងបានឱ្យដឹងថាសិស្សានុសិស្សអាចប្រើវិញ្ញាបនបត្រនេះ ដើម្បីដាក់ពាក្យស្នើសុំចូលសិក្សានៅគ្រឹះស្ថានឧត្តមសិក្សាទាំងអស់ ដោយពុំតម្រូវឱ្យ ធ្វើនីត្យានុកូលកម្មលើឯកសារថតចម្លងនៃវិញ្ញាបនបត្របណ្តោះអាសន្នក្នុងទម្រង់ជាក្រដាសឡើយ ហើយគ្រឹះស្ថានឧត្តមសិក្សាទាំងអស់ អាចស្កេន QR Code ស្តង់ដា ដើម្បីផ្ទៀងផ្ទាត់ភាពត្រឹមត្រូវនៃវិញ្ញាបន់បត្រនេះ តាមរយៈថ្នាលផ្ទៀងផ្ទាត់ឯកសារ https://verify.gov.kh/ ។   ជាមួយគ្នានេះសិស្សានុសិស្សអាចស្នើសុំវិញ្ញាបនបត្របណ្តោះអាសន្នមធ្យមសិក្សាទុតិយភូមិ សម័យប្រឡង៖ ០៦ វិច្ឆិកា ២០២៣ ជាទម្រង់ឯកសារទន់ (Soft Copy) ដោយចូលទៅក្នុង Telegram Bot ឈ្មោះ “វិញ្ញាបនបត្របណ្តោះអាសន្នមធ្យមសិក្សាទុតិយភូមិ” តាមរយៈតំណភ្ជាប់ https://go.gov.kh/bac-ii ឬស្កេន QR Code ដូចមានជូនភ្ជាប់ខាងក្រោម បន្ទាប់ពីទទួលបានវិញ្ញាបនបត្រ បណ្តោះអាសន្នមធ្យមសិក្សាទុតិយភូមិជាឯកសាររឹង (Hard Copy) នៅមន្ទីរអប់រំ យុវជន និងកីឡារាជធានី ខេត្តនិងនៅតាមគ្រឹះស្ថាន មធ្យមសិក្សាសាធារណៈនិងឯកជន។   ដូច្នេះចំពោះបេក្ខជនប្រឡងជាប់អាចទាក់ទងមន្ទីរអប់រំ យុវជន និងកីឡា ឬគ្រឹះស្ថានសិក្សាសាមី ដើម្បីទៅដកយកវិញ្ញាបនបត្របណ្ដោះអាសន្ន ដោយឥតគិតថ្លៃ ចាប់ពីថ្ងៃទី២៣ ខែធ្នូ ឆ្នាំ២០២៣ តទៅ។   គួរជម្រាបផងដែរថានេះជាលើកទី២ហើយដែលក្រសួងអប់រំ និងក្រសួងប្រៃសណីយ៍និងទូរគមនាគមន៍បានធ្វើកិច្ចសហប្រតិបត្តិការក្នុងការដាក់ឱ្យប្រើប្រាស់ “វិញ្ញាបនបត្រ បណ្តោះអាសន្នមធ្យមសិក្សាទុតិយភូមិដែលមានដាក់ QR Code ស្តង់ដា”។   កិច្ចសហប្រតិបត្តិការនេះ គឺជាការបន្តជំរុញការប្រើប្រាស់ បច្ចេកវិទ្យាឌីជីថលឱ្យបានទូលំទូលាយដើម្បីឱ្យការផ្តល់សេវាសាធារណៈកាន់តែមានភាពងាយស្រួល ល្អប្រសើរ និងមានប្រសិទ្ធភាពខ្ពស់ ស្របតាមគោលនយោបាយរាជរដ្ឋាភិបាលកម្ពុជាក្រោមការដឹកនាំដ៏ខ្ពង់ខ្ពស់របស់ សម្តេចមហាបរវធិបតីហ៊ុន ម៉ាណែត នាយករដ្ឋមន្រ្តីនៃព្រះរាជណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-23T07:34:27.259Z", "category": "ព័ត៌មានថ្មីៗ", "views": 789, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កម្ពុជាឈរលេខរៀងទី១ ជាប្រទេសដែលមានសន្ទុះការវិនិយោគដោយផ្ទាល់ពីបរទេស (FDI) ដោយទទួលបានពិន្ទុ Index Score ៩៦.១១/១០០	https://business-cambodia.com/articles/cambodia-number-one	សន្ទុះនៃការវិនិយោគដោយផ្ទាល់ពីបរទេស (FDI) បានកើនឡើង ១៥ដងក្នុងចន្លោះឆ្នាំ២០០៧-២០២២ យោងតាមតារាង FDI Standouts Watchlist 2024, កម្ពុជាបានឈរលើលេខរៀងទី១ នៃប្រទេសដែលមានសន្ទុះការវិនិយោគដោយផ្ទាល់ពីបរទេស (FDI) ដោយទទួលបានពិន្ទុ Index Score ៩៦.១១ លើ១០០។ នេះបើតាមការចុះផ្សាយពីផេកហ្វេសប៊ុក របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជានៅថ្ងៃទី២៣ ខែធ្នូ ឆ្នាំ២០២៣។   នៅក្នុងការចុះផ្សាយនោះបញ្ជាក់ថា កម្ពុជាពោរពេញដោយសក្តានុពលសម្រាប់វិនិយោគជាច្រើនឥតគណនាសម្រាប់វិនិយោគិនធ្វើការបោះទុនវិនិយោគ ដោយហេតុថា កម្ពុជាបានរក្សាបាននូវស្ថិរភាពកំណើនសេដ្ឋកិច្ចក្នុងរង្វង់ ៧ភាគរយក្នុងមួយឆ្នាំ ដែលសម្រេចបាននូវវឌ្ឍនភាពលើគ្រប់វិស័យ ដោយទំហំផលិតផលក្នុងស្រុកសរុប (GDP) បានកើនឡើង ១០ដង ពី ៣.១១ពាន់លានដុល្លារក្នុងឆ្នាំ១៩៩៨ ដល់ ២៩.៦០ពាន់លានដុល្លារនៅឆ្នាំ២០២២។   លើសពីនេះ កម្ពុជាសម្បូរពោរពេញដោយកម្លាំងពលកម្មដែលមានវ័យក្មេង ប្រកបដោយសក្តានុពល និងជាកាតាលីករដ៏សំខាន់នៅក្នុងចរន្តសេដ្ឋកិច្ចជាតិ។ កម្ពុជាក៏បានធ្វើទំនើបកម្មហេដ្ឋារចនសម្ព័ន្ធរូបវន្តបានយ៉ាងល្អប្រសើរ រាប់ចាប់ពីអាកាសយានដ្ឋានអន្តរជាតិ កំពង់ផែទឹកជ្រៅ ផ្លូវគោក ផ្លូវទឹក ក៏ដូចជាប្រព័ន្ធឡូជីស្ទីក បូកផ្សំនឹងទីតាំងដ៏មានសក្តានុពលដែលផ្តល់នូវកាលានុវត្តភាពប្លែកពីគេសម្រាប់វិនិយោគ។     សន្តិភាពដែលកម្ពុជារកបាន និងរក្សាបាន ក៏ក្លាយជាឱកាសបន្ថែមដល់ការបើកចំហរជើងមេឃលើមាគ៌ាសេដ្ឋកិច្ចទីផ្សារសេរី ដើម្បីជំរុញដល់វិស័យដទៃទៀត ដូចជា ថាមពលកកើតឡើងវិញ កម្មន្តសាល ព្រមទាំងវិស័យទេសចរណ៍ ដែលជាគន្លឹះសេដ្ឋកិច្ចដ៏សំខាន់នៃកំណើនសេដ្ឋកិច្ចជាតិ។ ចំណែកឯវិស័យកម្មន្តសាល កម្ពុជាបានរៀបចំរចនាសម្ព័ន្ធច្បាស់លាស់ដើម្បីរក្សានូវថ្លៃដើមកម្លាំងពលកម្មសមរម្យ និងមានទីតាំងជាយុទ្ធសាស្ត្រ ដែលជាច្រកដ៏ល្អប្រសើរសម្រាប់ការនាំចេញទំនិញទៅកាន់ប្រទេសដទៃទៀតលើសកលលោក តាមរយៈកិច្ចព្រមព្រៀងពាណិជ្ជកម្មសេរីក្នុងតំបន់អាស៊ាន និងទ្វេភាគីជាច្រើនទៀត។ វិស័យដ៏មានសក្តានុពលដែលកំពុងមានសន្ទុះខ្លាំងក្លានៅកម្ពុជា គឺវិស័យអចលនទ្រព្យ ដោយបច្ចុប្បន្ន វិនិយោគិននឹងអាចពើបប្រទះទៅដោយសំណង់អគារ និងគម្រោងអភិវឌ្ឍន៍ជាច្រើនពាសពេញផ្ទៃប្រទេស។   ក្នុងយុទ្ធសាស្ត្របញ្ចកោណដែលបានដាក់ចេញដោយរាជរដ្ឋាភិបាល នីតិកាលទី៧ ក៏បានបន្ថែមនូវមុំយុទ្ធសាស្ត្រថ្មីបន្ថែមលើបច្ចេកវិទ្យា ដែលកំពុងតែសាយភាយលូតលាស់ពេញស្រទាប់យុវជនវ័យក្មេងរបស់កម្ពុជា ដោយអភិវឌ្ឍបាននូវប្រព័ន្ធឌីជីថលសម្រាប់ប្រើប្រាស់បានដ៏ល្អប្រសើរ។ រដ្ឋាភិបាលកម្ពុជា ក៏ប្តេជ្ញាធ្វើកំណែទម្រង់សេដ្ឋកិច្ច និងទស្សនទានច្បាស់លាស់ ក្នុងការសម្រេចបានជាប្រទេសដែលមានចំណូលមធ្យមកម្រិតខ្ពស់ក្នុងឆ្នាំ២០៣០ និងក្លាយជាប្រទេសដែលមានចំណូលខ្ពស់ក្នុង២០៥០។     មិនតែប៉ុណ្ណោះ តាមរយៈការព្យាករណ៍សេដ្ឋកិច្ចរបស់IMF ក៏បានបង្ហាញថា កម្ពុជាបានកើនឡើងនូវសេដ្ឋកិច្ចក្នុងរង្វង់ ៥.៦ភាគរយ ក្នុងឆ្នាំ២០២៣ ហើយនឹងកើនដល់ ៦.៦ភាគរយក្នុងឆ្នាំ២០២៤។ កម្ពុជា បានត្រៀមខ្លួនរួចជាស្រេចដើម្បីស្វាគមន៍នូវវិនិយោគិនពីគ្រប់តំបន់លើសកលលោក ក្នុងការវិនិយោគនៅព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-23T06:45:00.301Z", "category": "អចលនទ្រព្យ", "views": 1486, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពិតឬមិនពិត?ក្រុមហ៊ុន Snow Blancចែករង្វាន់ឡានសេរីទំនើប២០២៤ និងទឹកប្រាក់នឹកស្មានមិនដល់	https://business-cambodia.com/articles/snow-blanc	កក្រើកអ្នកចូលរួមភ្ញៀវកិត្តិយសខ្លាំងណាស់ ខណៈខួប៥ឆ្នាំនៃក្រុមហ៊ុន Snow Blancបានប្រកាសចែករង្វាន់ជាច្រើនមុខដល់តំណាងចែកចាយរបស់ខ្លួន ក្នុងនោះមានដូចជា រង្វាន់បាច់ផ្កាសាច់ប្រាក់សុទ្ធ រង្វាន់សំបុត្រយន្តហោះ រង្វាន់ម៉ូតូសេរីទំនើប និងរង្វាន់យក្ស គឺឡានFordសេរីទំនើបថ្មីស្រឡាងថែមទៀត។   កាលពីថ្ងៃទី១២ ខែធ្នូ ឆ្នាំ២០២៣កន្លងទៅនេះ ក្រុមហ៊ុន Snow Blanc បានប្រារព្ធពិធីអបអរសាទខួប៥ឆ្នាំនៃការបើកដំណើរការផលិតផលរបស់ខ្លួន និងមានការចែករង្វាន់ជាច្រើនជូនដល់តំណាងចែកចាយដែលជាដៃគូដ៏ល្អស្មោះស្ម័គ្រក្នុងការធ្វើជាតំណាងលក់ទូទាំងតំបន់ ដែលក្នុងរង្វាន់ពិសេសទាំងអស់នេះ គឺមានដូចជា បាច់ផ្កាដែលកំពុងល្បីចំនួន៧៥០ស្លឹកក្នុងនោះ មានទឹកប្រាក់ចាប់ពី 75,000$ , ទឹកប្រាក់ 20,000$ ទឹកប្រាក់ចំនួន10,000$ ក្នុងនោះក៏មានសំបុត្រយន្តហោះចំនួន៣០សន្លឹក ម៉ូតូចំនួន៨គ្រឿង និងរង្វាន់យក្សចុងក្រោយនោះ គឺឡានសេរីទំនើប Ford ចំនួន២គ្រឿងថែមទៀត។     ឆ្លៀតក្នុងឱកាសខួប៥ឆ្នាំនេះ លោកស្រី អ៊ួង សេងស៊ីនិច ដែលជាអគ្គនាយិកានៃក្រុមហ៊ុន Snow Blanc បានប្រាប់ឱ្យដឹងថា នេះគឺជាខួប៥ឆ្នាំ ដែលក្រុមហ៊ុនបានប្រសូតឡើងក្នុងប្រទេសកម្ពុជា ជាប្រេនរបស់កូនខ្មែរ នាំយកផលិតផលល្អមានគុណភាពខ្ពស់និងស្ដង់ដាមកកាន់ស្រុកខ្មែរ ហើយទទួលបានការគាំទ្រខ្លាំង គឺសំឡីជូតមុខ Plankton Essence Pad ដែលជាប្រភេទសំឡីជូតមុខ ជម្រុះកោសិកាចាស់ៗ ជួយផ្សិតរន្ធញើស ជួយបំបាត់បញ្ហាស្នាម និងការពារនិងកាត់បន្ថយបញ្ហាមុនគ្រប់ប្រភេទ។ លោកស្រីបន្តថា សំឡីPlankton គឺទទួលបានការគាំទ្រខ្លាំងណាស់ ដោយសារតែសំឡីនេះផ្ដោតខ្លាំងលើគុណភាព ដែលមានសារធាតុផ្សំពីប្រទេសជប៉ុន ដើម្បីឱ្យអតិថិជនដែលបានប្រើប្រាស់គឺ ទទួលបានប្រសិទ្ធខ្ពស់ កាន់តែប្រើកាន់តែស្រស់ស្អាត និងទិញប្រើដោយមិនស្ដាយលុយ។ នេះគឺជា មូលហេតុដែលធ្វើឱ្យសំឡីជូតមុខPlankton លក់ដាច់និងអាចឈរជើង៥ឆ្នាំលើទីផ្សារកម្ពុជា បន្ទាប់ពីសំឡីជូតមុខទទួលបានការគាំទ្រ និងមានសន្ទុះការលក់កើនឡើង ធ្វើឱ្យលោកស្រីសម្រេចចិត្តនាំចូលផលិតផលជាច្រើនមុខមកទៀតដូចជា ហ្វូមលាងមុខ, សេរ៉ូម, គ្រីមសំណើម ,ឡេការពារកម្ដៅថ្ងៃ ,ម៉ាស Hydrogel, ឡេលាបខ្លួន និង ខូឡាជេន ដែលផលិតផលទាំងអស់ គឺមុននឹងចេញលក់មួយៗ សុទ្ធសឹងតែឆ្លងកាត់ការធ្វើតេស្ត ត្រួតពិនិត្យពីសារធាតុផ្សំដែលអាចជួយព្យាបាលស្បែកបានយ៉ាងពិតប្រាកាដ ទើបចេញជាផលសម្រេច លក់ជូនអតិថិជនប្រើប្រាស់។   អគ្គនាយិកាសម្រស់ស្អាតមិនខ្ចីចាស់រូបនេះ បានបញ្ជាក់បន្ថែមថា ៥ឆ្នាំ នៃការឈរជើងលើអាជីវកម្មអនឡាញ ដែលជោគជ័យរឿងតំណាងចែកចាយ គឺការមិនលោភលន់ មិនលោតហក់ សន្សឹមៗ ប៉ុន្តែទៅមុខរលូនជាមួយគ្នាដោយការចែកភាពមានបាន ឱ្យបានគ្រប់តំណាងតូច-ធំ។ ហើយសម្រាប់ឆ្នាំថ្មី២០២៤ខាងមុខនេះ គឺកាន់តែអស្ចារ្យ ពោលគឺក្រុមហ៊ុននឹងរៀបចំដំណើរកម្សានចុះខេត្ត ព្រមទាំងផ្ដល់ជូនផ្ទះវីឡាតម្លៃជាង៣០ម៉ឺនដុល្លារ ដល់តំណាងចែកចាយដែលខិតខំគ្រប់Target។   ជាចុងក្រោយ ក្រុមហ៊ុនSnow Blanc ព្រមទាំងតំណាងចែកចាយ នឹងនៅតែបន្តខិតខំប្រឹងឱ្យកាន់តែខ្លាំងលើសេវាកម្មការ ប្រឹក្សាជូនអតិថិជន និងសូមគោរពអរគុណដល់អតិថិជនគ្រប់គ្នាដែលតែងតែជឿជាក់លើផលិតផលទាំងអស់របស់ក្រុមហ៊ុន Snow Blanc ទាំងតំណាងតាំងពីចាប់ផ្ដើមរហូតដល់បច្ចុប្បន្ននេះ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-22T12:59:44.301Z", "category": "PR", "views": 367, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចុះឈ្មោះឥលូវនេះ ចែក 3333 កាដូ និងទិញទំនិញ 1$1$ ក្នុងពិព័រណ៌flea market ពិព័រណ៌គ្រួសារ និងការអប់រំ	https://business-cambodia.com/articles/flea-market-	អ្នកចូលរួមគ្រប់គ្នាកាន់តែសប្បាយរីករាយជាមួយការជួបជុំ! ក្នុងពិព័រណ៌ flea market របស់ក្រុមហ៊ុន frogsell App លើកទី៤ ដែលរំពឹងទុកថានឹងមានភ្ញៀវចូលរួមយ៉ាងតិច២ម៉ឺននាក់ អមជាមួយការចែកកាដូហ្រ្វីៗ ៣៣៣៣កាដូ និងសកម្មភាពលេងហ្គេមសប្បាយៗ និងកម្មវិធីប្រគុំតន្ត្រីដ៌អស្ចារ្យ។  លោក សៀង វិរៈ នាយកគ្រប់គ្រងនៃក្រុមហ៊ុន frogsell App បានឲ្យដឹងថា «ការរៀបចំពិព័រណ៌ flea market ប្រព្រឹត្តិឡើងក្រោមប្រធានបទ ពិព័រណ៌គ្រួសារ និងការអប់រំនៅកម្ពុជា លើកទី៤ នឹងប្រព្រឹត្តិឡើង នៅថ្ងៃទី២៣ និង២៤ ខែធ្នូ ឆ្នាំ២០២៣ ចាប់ពីម៉ោង១០ ព្រឹកដល់ម៉ោង ៨យប់ គ្រប់ផលិតផលដាក់លក់ក្នុងកម្មវិធី មានការបញ្ចុះតម្លៃរហូតដល់ ៧០% ជាង១០០ស្តង់  នៅផ្សារទំនើបអូឡាំព្យា។ ក្នុងកម្មវិធីនេះមាន ការចូលរួមតាំងពិព័រណ៌ពីសាកលវិទ្យាល័យនៅទីក្រុងភ្នំពេញ និងសាលាអន្តរជាតិជាច្រើនស្ថាប័ន សកម្មភាពសប្បុរសធម៌របស់សិស្សនិស្សិតលក់ផលិតផលមួយទឹកដើម្បីបរិច្ចាគដល់មន្ទីរពេទ្យគន្ធបុប្ផា ការសម្តែងរបាំ  ការច្រៀងចំរៀង តន្ត្រីកម្សាន្ត ការសម្តែងគុនខ្មែរល្បុកតោ ការសម្តែងតៃក្វាន់ដូ ការផាត់ពណ៌សម្រាប់កុមារ និងគ្រួសារ ការដើរម៉ូតកុមារ មនុស្សធំ និងការសម្តែងទេពកោសល្យពីសាកលវិទ្យាល័យជាច្រើនស្ថាប័ន។  លើសពីនេះទៅទៀត មានស្តង់លក់អាហារ និងទំនិញថោកៗ បញ្ចុះតម្លៃពី៥ដុល្លារ សល់២ដុល្លារ ឬ១ដុល្លារ និងទំនិញក្រោម១ដុល្លាររាប់ពាន់មុខទំនិញ ស្តង់លក់ទំនិញគ្រួសារ និងកុមារបញ្ចុះតម្លៃថោកៗគ្មានគូរប្រៀប ស្តង់សិល្បៈគំនូរ លេងហ្គេមបោះកងយករង្វាន់ លេងហ្គេមបាញ់ព្រួញយ និងហ្គេមបើកប្រអប់យករង្វាន់។ កាន់តែពិសេស កម្មវិធីនេះ មានកន្លែង playground និងកន្លែងអានសម្រាប់កុមារពីអង្គការដៃគូរ Sipar កម្មវិធី Lucky Draw ឈ្នះសំបុត្រចូលទស្សនា Prince Manor និង Dinosaur Alive ឈ្នះរង្វាន់តាកាប សៀវភៅ ប៊ិច ដបទឹក និងវត្ថុអនុស្សាវរីយស្អាតៗជាច្រើនផ្សេងទៀត និងមានការប្រគុំតន្ត្រីកម្សាន្តសប្បាយៗ។ តាំងនាមឱ្យ frogsell សូមថ្លែងអំណរគុណយ៉ាងជ្រាលជ្រៅដល់ធនាគារ Canadia ដែលជា Gold Sponsor និង CE EXPRESS, Dinosaurs Alive, RHB Cambodia, MekongNet, 诚信隆,  Prince Manor Resort, Bellewear ដែលជា Sponsor ថែមទាំង Olympia City Leasing, One Book One Community សៀវភៅមួយ សហគមន៍មួយ, PPIIA - Phnom Penh International Institute of the Arts, Westline Education Group Co., Ltd., University of Puthisastra (UP), Sipar Cambodia, TADA Cambodia, 柬单网58cam.com, The Olympia Mall ដែលជា ដៃគូសហការណ៌ ។ ក្នុងកម្មវិធី Flea market ពិព័រណ៌គ្រួសារ និងការអប់រំនៅកម្ពុជា លើកទី៤ របស់យើងខ្ញុំ ។ ការឧបត្ថម្ភទាំងនេះ បានរួមចំណែកយ៉ាងសំខាន់ក្នុងការជួយគាំទ្រដល់កម្មវិធី ឱ្យដំណើរការប្រកបដោយភាពល្អប្រសើរ។ សូមបញ្ជាក់ថា frogsell គឺជា App ដែលបងប្អូនអាចផុសលក់ទំនិញថ្មី ឬមួយទឹកដោយឥតគិតថ្លៃគ្រប់ប្រភេទ ហើយសព្វថ្ងៃនេះមានមនុស្ស ៤០ម៉ឺននាក់បាននឹងកំពុងប្រើប្រាស់ App frogsell ជារៀងរាល់ថ្ងៃ និងជាApp របស់ខ្មែរដែលបង្កើតឡើងកាលពីឆ្នាំ២០២០។ សម្រាប់ហាងដែលចង់បង្កើនការលក់របស់ខ្លួនទាំង ក្នុងកម្មវីធីពិសេសៗ ក្នុងកម្មវិធីបញ្ចុះតម្លៃនាពេលខាងមុខ និងដាក់លក់ទំនិញនៅលើ App frogsell ឬសម្រាប់ ក្រុមហ៊ុនអចលនទ្រព្យដែលមានបំណងសហការរៀបចំកម្មវិធីខាងលើ សូមទាក់ទងមកកាន់ក្រុមការងារយើងតាមលេតេក្រាមនេះ៖ 069 363 286 / 077 880 490 ។  បងប្អូនអាចឆែកព័ត៌មានលំអិតនៅលីងខាងក្រោមនេះ៖ Facebook Page: https://www.facebook.com/frogsellappតោះចាំកាលទៀត វឺតវឺត ចុះឈ្មោះចូលរួមតាមតេលេក្រាម ឥឡូវនេះ 077 880 490 និង 069 363 286 ដើម្បីទទួលបានកាដូរចំនួន3333នាក់មុនគេដោយមិនចាំបាច់លេងហ្គេមផ្សងសំណាងយករង្វាន់ដូចអ្នកចូលរួមដទៃទៀត។ ឬចុចលីងបំពេញឈ្មោះតាមលីងតេឡេក្រាមមួយនេះ៖ https://t.me/FrogsellOPT  https://t.me/frogsellservice ។ រង្វាន់អាចមកយកនៅកន្លែងចុះឈ្មោះនៃច្រកទ្វារចូលតែម្តង។ ជួបគ្នាទិញទំនិញថោកៗ 1$ 1$ រាប់ពាន់មុខទំនិញ ពីម៉ោង១០ព្រឹក ដល់ម៉ោង៨យប់នៅផ្សារទំនើបអូឡាំព្យាថ្ងៃទី២៣ និង២៤ធ្នូ ២០២៣។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T09:50:31.120Z", "category": "PR", "views": 425, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ចង់ចាស់ទៅមិនខ្វល់រឿងលុយ ទាំងនេះជាចំណូលធំៗ៤ អ្នកគួរកសាងពីឥឡូវចាស់ទៅមិនខ្វះលុយចាយ	https://business-cambodia.com/articles/source-of-income-to-build-to-generate-income	ប្រជាជនខ្មែរយើងមិនសូវមានអ្នកគិតគូពីផែនការចូលនិវត្តន៍ឡើយ ហើយមនុស្សមួយចំនួនអាចមានគំនិតថា ពេលចាស់ទៅមានកូនចៅរកស៊ីចិញ្ចឹម។ យ៉ាងណាមិញយើងគួរគិតពីផែនការពេលចូលនិវត្តន៍ថាតើពេលដល់វ័យធ្វើការលែងកើត បានប្រភពចំណូលពីណាមកចិញ្ចឹមជីវិត ដើម្បីរស់នៅសប្បាយ មិនបាច់ពឹងកូនចៅហើយក៏មិនបាច់ខ្វល់ខ្វាយរឿងលុយកាក់។   ខាងក្រោមនេះ គឺជាប្រភពចំណូលសំខាន់ៗ ដែលអ្នកគួរកសាង បើចង់ចាស់ទៅនៅតែសប្បាយ មិnចាំបាច់ភ័យព្រួយរឿងខ្វះលុយចាយ។ ១. សន្សំលុយទុកចូលនិវត្តន៍ ការសន្សំពិតជាសំខាន់ ហើយក៏រឹតតែសំខាន់ បើអ្នកចង់ចូលនិវត្តន៍ដោយមិនខ្លាចខ្វះលុយចាយ។ បច្ចុប្បន្នមានគ្រឹះស្ថានធនាគារ និងហិរញ្ញវត្ថុជាច្រើនដែលមាននូវគណនីសន្សំសម្រាប់ត្រៀមលុយទុកចូលនិវត្តន៍ ហើយអ្នកក៏អាចគិតគូចាប់ផ្ដើមសន្សំលុយនៅគ្រឹះស្ថានទាំងនោះ។ ឧទាហរណ៍បច្ចុប្បន្ន អ្នកមានអាយុ៣០ឆ្នាំ ហើយចង់ចូលនិវត្តន៍នៅអាយុ៧០ឆ្នាំជាមួយនឹងលុយ៧ម៉ឺនដុល្លារ អ្នកអាចចាប់ផ្ដើមសន្សំលុយពីឥឡូវ ហើយពេលដល់វ័យ៧០ឆ្នាំ អ្នកអាចមានលុយ៧ម៉ឺនដុល្លារសម្រាប់ចំណាយក្នុងការរស់នៅពេលចូលនិវត្តន៍។    ២. មានភាគហ៊ុនក្នុងក្រុមហ៊ុន  ផ្លូវកសាងចំណូលដើម្បីមានសេរីភាពហិរញ្ញវត្ថុ ចាស់ទៅនៅតែមានលុយចាយ មិនបាច់ខ្វល់ខ្វាយរឿយលុយគឺអ្នកគួរវិនិយោគនៅក្នុងអាជីវកម្មដើម្បីមានភាគហ៊ុននៅក្នុងក្រុមហ៊ុនណាមួយដែលអាចបង្កើតជាប្រភពចំណូលអកម្មឲ្យអ្នក។ កាលណាអ្នកមានភាគហ៊ុននៅក្នុងក្រុមហ៊ុនមួយមានន័យថាអ្នកជាម្ចាស់ក្រុមហ៊ុននោះ ដូច្នេះពេលក្រុមហ៊ុនរកស៊ីចំណេញ អ្នកក៏ទទួលបានប្រាក់ចំណេញតាមរយៈភាគលាភដែលជាចំណូលអកម្ម។   ដើម្បីមានភាគហ៊ុននៅក្នុងក្រុមហ៊ុនណាមួយ អ្នកត្រូវចេញក្រៅឲ្យបានច្រើនហើយបង្កើតទំនាក់ទំនងល្អជាមួយអ្នកវិនិយោគនិងអ្នករកស៊ី ដូច្នេះអ្នកនឹងទទួលបានឱកាសចូលហ៊ុនរកស៊ីនិងវិនិយោគដើម្បីក្លាយជាម្ចាស់ភាគហ៊ុនក្នុងក្រុមហ៊ុនណាមួយ ជួយចិញ្ចឹមយើងពេលចាស់ទៅ។  ៣. កសាងចំណូលអកម្ម(passive income)  ចំណូលអកម្មគឺជាចំណូល ដែលអ្នកទទួលបានដោយមិនចាំបាច់ចំណាយពេលវេលាឬកម្លាំងឡើយ។ យ៉ាងណាមិញវាទាមទារឲ្យអ្នកខំប្រឹងប្រែងនិងចំណាយពេលវេលាកសាងវាពីដំបូង ហើយបន្ទាប់កសាងវាបានហើយនោះអ្នកចាំទទួលចំណូលដោយមិនបាច់បាច់ចំណាយពេលវេលានិងកម្លាំងទៀតទេ។ ឧទាហរណ៍ បើបច្ចុប្បន្នបើអ្នករលុយបានច្រើន គួរសន្សំលុយវិនិយោគលើអចលនទ្រព្យដូចជាដី ផ្ទះ ខុនដូ និងអគារពាណិជ្ជកម្មជាដើម។ ឧទាហរណ៍អ្នកវិនិយោគលើផ្ទះជួល អ្នកអាចបង្កើតប្រភពចំណូលអកម្មតាមរយៈដាក់ជួលផ្ទះ ហើយមួយខែៗទទួលបានចំណូលដោយមិនបាច់ប្រើកម្លាំងនិងពេលវេលាឡើយ។   ៤. វិនិយោគលើផ្សារហ៊ុន   ចង់ចាស់ទៅមានសេរីភាពហិរញ្ញវត្ថុ ដេកលក់ក៏លុយហូរចូល ដើរលេងក៏បានចំណូល ការវិនិយោគលើផ្សារហ៊ុនគឺអ្នកមិនគួរមើលរំលងឡើយ។ ប្រទេសកម្ពុជាយើងក៏មានផ្សារហ៊ុនដែរ ដែលមានឈ្មោះថា” ផ្សារមូលបត្រកម្ពុជា” ហើយប្រជាជនទូទៅសុទ្ធតែអាចវិនិយោគលើផ្សារហ៊ុនបានដើម្បីក្លាយជាម្ចាស់ភាគហ៊ុនក្រុមហ៊ុនធំៗក្នុងស្រុក។   ឧទាហរណ៍ បើអ្នកទិញហ៊ុន ធនាគារ អេស៊ីលីដាលើផ្សារហ៊ុន បានចំណូលពីភាគលាភប្រចាំឆ្នាំចំនួន៤ពាន់ដុល្លារនោះមានន័យអ្នកបានចំណូលប្រចាំខែចំនួន៣៣៣ដុល្លារ ដោយមិនចាំបាច់ធ្វើអ្វីសោះ។ ដូច្នេះអ្នកអាចដាក់ផែនការទិញហ៊ុនសន្សំទុក ហើយទម្រាំដល់ពេលចូលនិវត្តន៍ អ្នកនឹងកាន់កាប់ភាគហ៊ុនបានច្រើន ហើយចំណូលភាគលាភក៏ច្រើនទៅតាមហ្នឹងដែរ។   យ៉ាងណាមិញផ្សារហ៊ុនគឺជារឿងថ្មីសម្រាប់ប្រជាជនកម្ពុជា ហើយដំបូងយើងពិបាកយល់បន្តិច ថែមទាំងទាមទារឲ្យបងប្អូនចំណាយពេលខ្លះដើម្បីសិក្សាពីការវិនិយោគលើផ្សារហ៊ុន ពេលនោះបងប្អូននឹងអាចកសាងចំណូលអកម្មពីផ្សារហ៊ុនបាន។ ចង់ចេះវិនិយោគលើផ្សារហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T09:15:59.651Z", "category": "ហិរញ្ញវត្ថុ", "views": 808, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទំនើបណាស់! ក្រុមហ៊ុនជប៉ុន ១ ចង់វិនិយោគលើការចិញ្ចឹមមាន់យកពងទៅផលិតជាសម្លៀកបំពាក់នៅស្រុកខ្មែរ	https://business-cambodia.com/articles/clothing-make-from-egg	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានមានប្រសាសន៍ថា មានក្រុមហ៊ុនជប៉ុនធំមួយ ចង់មកសិក្សាដើម្បីវិនិយោគលើការចិញ្ចឹមមាន់យកពង ដើម្បីកែច្នៃយកធ្វើជាអំបោះដើម្បីផលិតអាវ។ ការលើកឡើងនេះត្រូវបានធ្វើឡើងនៅក្នុងពិធីបិទសន្និបាតបូកសរុបការងារឆ្នាំ២០២៣ និងលើកទិសដៅការងារឆ្នាំ២០២៤ នាថ្ងៃទី២១ ខែធ្នូ នេះ។     ថ្លែងនៅក្នុងពីធីខាងលើសម្ដេចធីបតី បានមានប្រសាសន៍ដូច្នេះថា «ថ្ងៃមុនខ្ញុំទៅជប៉ុន ខ្ញុំជួបជាមួយក្រុមហ៊ុនមួយ ដែលគាត់ចង់មកសិក្សាដើម្បីវិនិយោគនៅស្រុកយើង។ គាត់វិនិយោគចិញ្ចឹមមាន់ ប៉ុន្ដែសួរចិញ្ចឹមមាន់យកធ្វើអី? គាត់អត់យកសាច់ គាត់អត់យកពងយកទៅលក់ទេ គាត់យកដើម្បីទាញវាយកអំបោះធ្វើអាវ។ គាត់យកអាវរងាឲ្យខ្ញុំពាក់ គេសួរខ្ញុំថាដឹងធ្វើអំពីអីអត់? ធ្វើពីពងមាន់។»   បើយោងតាមការចុះផ្សាយកាលពីកន្លងទៅ ក្រុមហ៊ុនដែលមានបំណងវិនិយោគលើការចិញ្ចឹមមាន់យកពង មកកែច្នៃជាអាវនេះមានឈ្មោះថា Pharma Foods International Co., Ltd. (PFI)។ ដោយកាលពីថ្ងៃទី១៦ ខែធ្នូ លោក គីម មូចូ នាយកក្រុមហ៊ុនខាងលើ បានចូលជួបសម្ដែងការគួរសមជាមួយសម្ដេចធិបតីនាយករដ្ឋមន្ដ្រី នៅទីក្រុងតូក្យូ ប្រទេសជប៉ុន។   នៅក្នុងជំនួបសម្តែងការគួរសមនេះ លោកប្រធានក្រុមហ៊ុន បានជម្រាបអំពីសកម្មភាពនៃខ្សែច្រវាក់ផលិតកម្មជាច្រើនរបស់ក្រុមហ៊ុន ជាអាទិ៍៖សម្លៀកបំពាក់, គ្រឿងសំអាង, គ្រឿងឧបភោគ-បរិភោគ ជាដើម ដែលសុទ្ធតែផលិតចេញពីស៊ុតមាន់ ។ ជាមួយគ្នានេះ លោកនាយកក្រុមហ៊ុន ក៏បានជម្រាបជូន សម្តេចធិបតីនាយករដ្ឋមន្ត្រី ថា ដោយសម្លឹងមើលឃើញសក្តានុពលអាជីវកម្មនៅក្នុងប្រទេសកម្ពុជា ក្រុមហ៊ុន Pharma Foods International Co., Ltd. (PFI)  មានបំណងពង្រីកការវិនិយោគរបស់ខ្លួន មកកាន់ប្រទេសកម្ពុជា ជាពិសេស លើវិស័យកសិកម្ម៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T09:12:23.045Z", "category": "អចលនទ្រព្យ", "views": 338, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
Dave Ramsey បង្ហាញផ្លូវធំៗ៣ ជួយអ្នកកសាងអនាគតធូរ.ធារ រស់នៅមិនភ័យព្រួយពេលចាស់ទៅ	https://business-cambodia.com/articles/3-ways-to-build-wealth-by-dave-ramsey	ឥឡូវពេញកម្លាំងធ្វើការរកលុយ ចុះពេលចាស់ជរាមានអ្វីជាទីពឹង? នេះគឺជាសំណួរដ៏រសើបមួយសម្រាប់មនុស្សសម័យសតវត្សរ៍ទី២១ ត្បិតការចិញ្ចឹមជីវិតក្នុងរបត់សង្គមមានការប្រណាំងប្រជែងខ្លាំង។ ដោយមើលឃើញពីបញ្ហានេះអ្នកជំនាញហិរញ្ញវត្ថុ និងជាអ្នកនិពន្ធលក់ដាច់បំផុតលោក Dave Ramsey បានចែករំលែកច្រកផ្លូវធំៗ៣ ជួយអ្នកកសាងភាពមានបាន រស់នៅមិនភ័យព្រួយពេលចាស់ទៅ ដែលរួមមានដូចខាងក្រោម៖   ១/. តើមនុស្សគ្រប់រូបគួរធ្វើអ្វីដើម្បីកសាងទ្រព្យ? រឿងដំបូងគឺត្រូវមានផែនការជាលាយលក្ខណ៍អក្សរសម្រាប់ប្រាក់របស់អ្នក។ បើអ្នកចង់បង្កើតទ្រព្យសម្បត្តិ អ្នកត្រូវរៀបចំផែនការសម្រាប់វា។ អ្នកជំនាញរូបនេះបានលើកឡើងថា៖ «អ្នកមានចំណាយតិចតួចបំផុត ជឿឬមិនជឿ! តាមការសិក្សាថ្នាក់ជាតិនៃមហាសេដ្ឋីរបស់យើង មហាសេដ្ឋីធម្មតាចំណាយត្រឹម ២០០ដុល្លារឬតិចជាងនេះទៅលើភោជនីយដ្ឋានរៀងរាល់ខែ ហើយនៅតែទិញទំនិញជាមួយប័ណ្ណបញ្ចុះតម្លៃ។ ក្នុងរឿងនិទានមហាសេដ្ឋីភាគច្រើនរស់នៅតាមរបៀបដ៏ឡូយឆាយដែលរួមមានជិះឡាន Ferraris ក្នុងភូមិគ្រឹះផ្ទុករថយន្តទំនើបរាប់សិនគ្រឿង និងទទួលទានបង្កងជារៀងរាល់យប់ គឺគ្រាន់តែជាទេវកថាប៉ុណ្ណោះ»។   ២/. តើអ្វីជាឧបសគ្គធំបំផុតក្នុងការកសាងទ្រព្យសម្បត្តិ? លោក Dave Ramsey បាននិយាយថា៖ «នៅក្នុងគំនិតរបស់ខ្ញុំ ឧបសគ្គដ៏ធំបំផុតក្នុងការកសាងទ្រព្យសម្បត្តិគឺបំណុល»។ មនុស្សភាគច្រើនកំពុងលង់ក្នុងបំណុល ហើយខំប្រឹងធ្វើការស្ទើរពេញមួយជីវិតដើម្បីទូទាត់វិក័យបត្រ។ ប្រាក់ចំណូលរបស់អ្នកគឺជាឧបករណ៍កសាងទ្រព្យសម្បត្តិដ៏ធំបំផុត។ ហើយនៅពេលដែលវាត្រូវបានស៊ីដោយបំណុល វាស្ទើរតែមិនអាចទៅរួចទេក្នុងការសន្សំសម្រាប់អនាគត។   ៣/. តើអ្នកនឹងផ្តល់ដំបូន្មានអ្វីខ្លះសម្រាប់ការកសាងទ្រព្យសម្បត្តិ និងការសងបំណុល? អ្នកគួរមានប្រភពចំណូលលើសពីមួយ រំដោះខ្លួនចេញពីបំណុលឲ្យបាន (កត់ត្រាបំណុលសរុប សងផ្តាច់ពីតូចទៅធំ ដែលគេហៅថាក្បួន Snow Ball) និងមានមូលនិធិសង្គ្រោះបន្ទាន់ពី៣ទៅ ៦ខែ មានកញ្ចប់វិនិយោគ ១៥%នៃប្រាក់ចំណូលសរុបរបស់អ្នកទៅក្នុងគណនីចូលនិវត្តន៍។ ធ្វើបែបនេះពីរបីទសវត្សរ៍ អ្នកនឹងអាចរស់នៅមិនភ័យមុខភ័យក្រោយខ្លាចចាស់ទៅគ្មានទីពឹងនោះឡើយ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T08:43:01.718Z", "category": "ហិរញ្ញវត្ថុ", "views": 163, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចង់ទិញអីវ៉ាន់អនឡាញបានធូរថ្លៃ មកស្គាល់វេបសាយ លក់ទំនិញរបស់ថៃ ៣ កំពុងល្បីមានអ្នកចូលទិញច្រើន	https://business-cambodia.com/articles/3-app-from-thailand	បងប្អូនទាំងអស់គ្នាប្រហែលជាធ្លាប់បានទិញទំនិញពីចិនតាមរយៈវេបសាយលក់ទំនិញអនឡាញដ៏ពេញនិយាយធំៗរបស់ចិនជាពុំខាន នេះក៏ដោយសារតែទំនិញរបស់ចិន ភាគច្រើនគឺធូរៗថ្លៃស្ទើរតែគ្រប់មុខ តែថ្ងៃនេះយើងសូមបង្ហាញបងប្អូនទាំងអស់គ្នាឱ្យមកស្គាល់ វេបសាយលក់ទំនិញធំៗរបស់ថៃ ដែលមានទំនិញរាប់សិបម៉ឺនមុខ ល្បីថាលក់នៅក្នុងតម្លៃធូរថ្លៃ ។   ១. គេហទំព័រ Shopee   Shopee គឺជាវេទិកាពាណិជ្ជកម្មអេឡិចត្រូនិចដ៏ធំបំផុតមួយនៅអាស៊ី ដោយបង្កើតឡើងដំបូងក្នុងឆ្នាំ ២០១៥ ដែលកំពុងតែមានប្រជាប្រិយភាព និងភាពទាក់ទាញយ៉ាងខ្លាំង នេះក៏ដោយសារសេវាកម្មដឹកជញ្ជូនលឿន ។ Shopee តែងតែលើកទឹកចិត្តដល់អ្នកទិញរបស់ខ្លួនចំនួនច្រើនដង ដោយធ្វើការបញ្ចុះតម្លៃទំនិញជាច្រើនមុខ និងការដឹកជញ្ជូនដោយឥតគិតថ្លៃទូទាំងប្រទេសថៃ ។ ប៉ុន្តែយើងនបញ្ជាទិញពីក្រៅស្រុកទៅ តួយ៉ាងកម្ពុជា-ថៃ យើងក៏ទទួលបានទំនិញលឿនដែរ ពោលគឺអាស្រ័យទៅលើការជ្រើសរើសក្រុមហ៊ុនដឹងជញ្ជូនរបស់យើង ។   ២. គេហទំព័រ Lazada   Lazada គឺជាទីផ្សារអេឡិចត្រូនិកដ៏ល្បីល្បាញមួយដែរនៅក្នុងប្រទេសថៃ ក្រុមហ៊ុនមួយនេះមានអ្នកបញ្ជាទិញទំនិញច្រើនក៏ដោយសារតែ មានបងធំគឺក្រុមហ៊ុនធំមួយគឺ Alibaba Group នៅពីក្រោយខ្នង  និយាយអោយងាយយល់គឺវាជាបងប្អូនរបស់ Alibaba ។  ភាពខ្លាំងរបស់ក្រុមហ៊ុន Lazada គឺបានផ្តល់នៅទំនុកចិត្ត ដល់អតិថិជន សម្រាប់ដំណោះស្រាយដឹកជញ្ជូនឆ្លងប្រទេសឆា្ងយៗ ។    ៣. គេហទំព័រ JD Central    JD Central ចូលមករកស៊ីនៅថៃយូរហើយ វេបសាយលក់ទំនិញរាយមួយនេះ ត្រូវបានគេដឹងថា វាជាបងប្អូនរបស់ Jingdong និងជាក្រុមហ៊ុនបណ្តាក់ទុនរួមគ្នាជាមួយ Central Group ។ វេបសាយមួយនេះ ក៏កំពុងពេញនិយាយខ្លាំងណាស់ដែរ ខណៈអ្នកលក់អនឡាញមួយចំនួន ក៏ទិញទំនិញពីក្នុងវេបសាយមួយនេះដែរ ។   ទិញទំនិញបានធូរថ្លៃហើយ តែអ្វីដែលយើងលើកទឹកចិត្ត ដល់អ្នកទាំងអស់គ្នាគឺ ប្រសិនបើទាំងអស់គ្នាទើបតែចេះទិញដំបូងៗ ត្រូវទិញចំនួនតិចបានហើយ ជាពិសេសនោះត្រូវជ្រើសរើសក្រុមហ៊ុន ដឹងជញ្ជូន មានន័យថារកក្រុមហ៊ុនដឹក ញ្ជូនណាដែលមានតម្លៃធូរថ្លៃ ទើបយើងចំណេញច្រើន ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T08:02:18.303Z", "category": "កំពូលអ្នកលក់", "views": 130, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ជិតដាច់ឆ្នាំត្រូវការលុ.យដោះប.ញ្ហា មកស្គាល់ធនាគារធំៗ៥ ផ្ដល់ក.ម្ចីផ្ទាល់ខ្លួន ទំហំធំ ការប្រា.ក់ទាប	https://business-cambodia.com/articles/personal-loan-with-big-amount-from-5-banks	វិស័យធនាគារផ្សារភ្ជាប់យ៉ាងជិតស្និទ្ធទៅនឹងការជម្រុញកំណើនសេដ្ឋកិច្ចជាតិ តាមរយៈការសហការជាមួយវិនិយោគិន ដើម្បីឱ្យទីផ្សារមានដំណើរការរលូន។ ទន្ទឹមនឹងនោះធនាគារក៏ជាផ្នែកមួយជួយសម្រួលជីវភាពដល់មនុស្សគ្រប់គ្នា ដោយការគាំទ្រផ្នែកហិរញ្ញវត្ថុផ្ទាល់ខ្លួន តាមរយៈការផ្ដល់នូវសេវាសន្សំ និងសេវាកម្ចីផងដែរ។   ប្រសិនបើពេលនេះលោកអ្នកកំពុងត្រូវការប្រាក់សម្រាប់ដោះស្រាយបញ្ហាផ្សេងៗ សូមមកស្គាល់ធនាគារធំៗ៥ ដែលកំពុងផ្ដល់សេវាកម្ចីការប្រាក់ទាប ជាមួយនឹងទំហំកម្ចីធំដែលមានសុវត្ថិភាពខ្ពស់៖   ១. ធនាគារ អ៊ូរី -ផ្ដល់ទំហំកម្ចីរហូតដល់ ២០០លានរៀល ឬ ៥ម៉ឺនដុល្លារ -អត្រាការប្រាក់ចន្លោះពី ០.៩០% ដល់ ១.៥% ក្នុងមួយខែ -រយៈពេលកំណត់រហូតដល់ ៧២ខែ -លេខទូរស័ព្ទទំនាក់ទំនង 023 96 3333 / 081 331 333 -ព័ត៌មានបន្ថែម៖ https://www.wooribank.com.kh/personal-banking/loan/personal-loan/   ២. ធនាគារ ហ្វីលីព -ផ្ដល់ទំហំកម្ចីរហូតដល់ ច្រើនជាង៥ដងនៃប្រាក់ខែ -អត្រាការប្រាក់ ១៦%ក្នុងមួយឆ្នាំ -លក្ខខណ្ឌ៖ មានអាយុចន្លោះពី ១៨-៦០ឆ្នាំ, ជាបុគ្គលិកកំពុងបម្រើការងារនិងមានប្រាក់ខែទៀងទាត់, កំពុងបម្រើការងារក្នុងក្រុមហ៊ុនបច្ចុប្បន្នយ៉ាងតិច១ឆ្នាំ -លេខទំនាក់ទំនង៖ 086 930 000 / 089 989 818 / 088 456 9999 (24/7) -ព័ត៌មានបន្ថែម៖ https://www.phillipbank.com.kh/kh/pages/credit/personal-loan\   ៣. ធនាគារ Shinhan -ផ្ដល់ទំហំកម្ចីរហូតដល់ ៣០ម៉ឺនដុល្លារ  -អត្រាការប្រាក់ចាប់ពី ៨.៥%ក្នុងមួយឆ្នាំ -រយៈពេលកំណត់រហូតដល់ ១០ឆ្នាំ -លក្ខខណ្ឌ៖ មានអាយុចន្លោះពី ១៨-៦០ឆ្នាំ, មានអត្តសញ្ញាណប័ណ្ណ/លិខិតឆ្លងដែនមានសុពលភាព, មានអាសយដ្ឋានអចិន្ត្រៃយ៍នៅក្នុងប្រទេសកម្ពុជា, មានរបាយការប្រាក់ចំណូល, តម្រូវឱ្យមានទ្រព្យបញ្ចាំ -លេខទូរស័ព្ទទំនាក់ទំនង 023 955 001 -ព័ត៌មានបន្ថែម៖ https://www.shinhan.com.kh/km/product/personal-personal-loan-km.html   ៤. ធនាគារ J Trust Royal -សម្រាប់អតិថិជនដែលមានស្រាប់អាចស្នើកម្ចីរហូតដល់៨ដងនៃប្រាក់ចំណូលសុទ្ធប្រចាំខែ -សម្រាប់អតិថិជនថ្មី បានរហូតដល់៥ដងនៃប្រាក់ចំណូលសុទ្ធប្រចាំខែ -អត្រាការប្រាក់ ១៦%ក្នុងមួយឆ្នាំ (សម្រាប់កម្ចី ១០,០០០ដុល្លារ - ២៥,០០០ដុល្លារ) , ២០%ក្នុងមួយឆ្នាំ (សម្រាប់កម្ចី ៥,០០០ដុល្លារ - ១០,០០០ដុល្លារ) និង ២៥%ក្នុងមួយឆ្នាំ (សម្រាប់កម្ចី ១,០០០ដុល្លារ - ៥,០០០ដុល្លារ) -រយៈពេលកំណត់រហូតដល់ ៥ឆ្នាំ -លេខទូរស័ព្ទទំនាក់ទំនង 023 999 000 (24/7) -ព័ត៌មានបន្ថែម៖ https://jtrustroyal.com/kh/personal/personal-loans/   ៥. ធនាគារ ហត្ថា -ផ្ដល់ទំហំកម្ចីរហូតដល់ ៣,៥០០ដុល្លារ -អត្រាការប្រាក់ត្រឹមតែ ១,៥០% ក្នុងមួយខែ -រយៈពេលកំណត់រហូតដល់ ២៤ខែ -លេខទូរស័ព្ទទំនាក់ទំនង 1800 212 222 -ព័ត៌មានបន្ថែម៖ https://www.hatthabank.com/km/page/personal-loan   សូមជម្រាបផងដែរថាបំណុលជាអាវុធមុខ២ វាពិតជាអាចជួយអ្នកក្នុងការដោះស្រាយបញ្ហា ហើយក៏អាចទាក់អ្នកឱ្យធ្លាក់ក្នុងបញ្ហាដែរ។ ហេតុនេះមុននឹងសម្រេចចិត្តប្រើប្រាស់កម្ចី សូមសិក្សាពីតម្រូវការឱ្យបានច្បាស់លាស់ជាមុនសិន ហើយក៏ត្រូវវិភាគមើលដែរថាតើអ្នកមានលទ្ធភាពរកលុយបង់សងត្រឡប់វិញដែរឬទេ? រៀនប្រើបំណុលដោយភាពឆ្លាតវៃ ដើម្បីជីវភាពកាន់តែប្រសើរ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T07:09:53.594Z", "category": "ហិរញ្ញវត្ថុ", "views": 2000, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
តិចអត់ដឹង! នេះជារាជធានី-ខេត្ដ ចំនួន ៨ ដែលផ្លូវល្បឿនលឿនខ្សែទី២ និងទី៣ នឹងត្រូវឆ្លងកាត់	https://business-cambodia.com/articles/expressway-project	ក្រោយវត្ដមានផ្លូវផ្លូវល្បឿនលឿនខ្សែទី១ ភ្នំពេញ-ព្រះសីហនុ ទទួលបានជោគជ័យដោយបានសម្រួលដល់ការដឹកជញ្ជូន និងធ្វើដំណើររបស់ប្រជាពលរដ្ឋរួចមក ពេលនេះរាជរដ្ឋាភិបាលក៏បានដាក់ចេញផែនការណ៍អភិវឌ្ឍន៍ផ្លូវល្បឿនលឿន ខ្សែទី២ និងខ្សែទី៣ បន្ថែមទៀតផងដែរ។ ដោយគម្រោងផ្លូវល្បឿនឆ្លងកាត់រាជធានីខេត្ដចំនួន ៨ រួមមាន៖ រាជធានីភ្នំពេញ ខេត្ដកណ្ដាល ព្រៃវែង ស្វាយរៀង កំពង់ចាម កំពង់ធំ សៀមរាប និងបន្ទាយមានជ័យ។   ផ្លូវល្បឿនលឿនខ្សែទី២ (ភ្នំពេញ-បាវិត)   គម្រោងផ្លូវល្បឿនលឿនទី២ នេះមានប្រវែងសរុប ១៣៥.១ គីឡូម៉ែត្រ ឆ្លងកាត់រាជធានីភ្នំពេញ ខេត្ដកណ្ដាល ខេត្ដព្រៃវែង និងខេត្ដស្វាយរៀង។ ហើយអ្វីដែលពិសេសផ្លូវនេះក៏នឹងត្រូវតភ្ជាប់ជាមួយផ្លូវល្បឿនលឿនរបស់ប្រទេសវៀតណាមផងដែរ។ តាមការគ្រោងទុកផ្លូវល្បឿនលឿនភ្នំពេញ-បាវិត នឹងត្រូវបញ្ចប់ការសាងសង់នៅចុងឆ្នាំ២០២៦ ឬដើមឆ្នាំ២០២៧ ខាងមុខ បន្ទាប់ពីគម្រោងនេះត្រូវបានបើកការដ្ឋានសាងសង់កាលទី៧ ខែមិថុនា កន្លងទៅ។     ផ្លូវល្បឿនលឿនខ្សែទី៣ (ភ្នំពេញ-សៀមរាប-ប៉ោយប៉ែត)   កាលពីពេលថ្មីៗនេះ រាជរដ្ឋាភិបាលបានប្រកាសពីគម្រោងសាងសង់ផ្លូវល្បឿនលឿនខ្សែទី៣នេះផងដែរ ខណៈដែលបច្ចុប្បន្នកំពុងបាននឹងកំពុងសិក្សាពីក្រុមហ៊ុន CRBC។ ផ្លូវថ្មីនេះនឹងត្រូវសាងសង់ឆ្លងកាត់រាជធានីភ្នំពេញ ខេត្ដកណ្ដាល កំពង់ចាម កំពង់ធំ សៀមរាប និងបន្ទាយមានជ័យ។   តាមការសិក្សាបឋមគម្រោងផ្លូវនេះមានប្រវែងសរុបប្រមាណ ៤០០ គីឡូម៉ែត្រ ត្រូវបានបែងចែកចេញជា ២ ដំណាក់កាល។ ដោយដំណាក់កាលទី១ ពីភ្នំពេញទៅសៀមរាបមានប្រវែងប្រមាណ ២៥០ គីឡូម៉ែត្រ ហើយដំណាក់កាលទី២ ពីសៀមរាបទៅប៉ោយប៉ែតមានប្រវែង ១៥០ គីឡូម៉ែត្រ។ ប៉ុន្ដែចម្ងាយផ្លូវនេះអាចលើសហ្នឹង ឬតិចជាងហ្នឹង នៅពេលការសិក្សាលម្អិតត្រូវបានបញ្ចប់៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T06:08:38.156Z", "category": "អចលនទ្រព្យ", "views": 904, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
២០២៤ កុំឱ្យខ្មោច.លងចុងខែទៀត! មកស្គាល់ App ខ្មែរ៣ អាចកត់ចំណាយ ចាយមិនងាយឱ្យខុសខ្ទង់	https://business-cambodia.com/articles/note-money	“ឆ្នាំថ្មី ២០២៤ ក៏ខិតជិតមកដល់ចង់សល់លុយត្រូវតែផ្លាស់ប្តូរទម្លាប់ចាយ” ដូច្នេះប្រសិនជាប្រិយមិត្តអ្នកអានមិនចង់ឱ្យខ្មោចលងចុងខែក្នុងឆ្នាំ ២០២៤ ទេ ត្រូវតែចេះរៀបចំចំណូលចំណាយឱ្យបានត្រឹមត្រូវដើម្បីឱ្យដឹងថាតើក្នុងមួយខែយើងចំណាយទៅលើរបស់អ្វីខ្លះ ហើយចាយលុយអស់លុយប៉ុន្មានក្នុងមួយខែ។ ជាមួយគ្នានេះដែរ ដើម្បីកុំឱ្យបងប្អូនទាំងអស់គ្នាចំណាយខុសខ្ទង់ ក៏ដូចជាចង់ឱ្យបងប្អូនទាំងអស់គ្នាសល់លុយក្នុងឆ្នាំថ្មីនេះ ចាបក្រហមសូមណែនាំ App ខ្មែរចំនួន ៣ដែលបងប្អូនអាចដោតឡូតមកទុកបាន ដើម្បីកត់ចំណូលចំណាយបាន៖ ១. App Jamnay : នេះគឺជា App របស់ខ្មែរដែលបង្កើតឡើង ដើម្បីផ្ដល់ភាពងាយស្រួលដល់មនុស្សទូទៅ ម្ចាស់អាជីវកម្ម ឬអ្នកធ្វើការងារផ្សេងៗ អាចសរសេរនូវរាល់ចំណូលចំណាយ សន្សំ និងការកត់ចំណាំផ្សេងៗ នៅក្នុង App នេះបាន។ លោកអ្នកនឹងងាយស្រួលដឹងថា តើថ្ងៃនេះបានចំណាយទៅលើអ្វីខ្លះ អស់លុយប៉ុន្មាន រកចំណូលបានប៉ុន្មាន។ អ្វីដែលកាន់តែពិសេសនោះ លោកអ្នកក៏អាចមើលរបាយការណ៍ប្រចាំថ្ងៃ សប្ដាហ៍ ខែ ឬឆ្នាំ បានទាំងអស់ ដើម្បីដឹងថាតើក្នុងមួយឆ្នាំកន្លងផុតទៅ លើបានចំណាយលុយលើអ្វីច្រើនជាងគេ។ អាចទាញយកបានទាំងនៅលើ Android និង iOS។ ២. App Kotluy : App នេះក៏ជាកម្មវិធីរបស់ខ្មែរយើងដូចគ្នា ដោយលោកអ្នកអាចកត់ត្រាប្រាក់ចំណូលប្រចាំថ្ងៃ ប្រចាខែ ប្រចាំឆ្នាំ ព្រមទាំងអាចមើលរបាយការណ៍អំពីការចាយវាយរបស់លោកអ្នកបានយ៉ាងងាយស្រួល។ នៅក្នុង App នេះចែកចេញ៣មុខងារធំៗគឺការសន្សំ សាច់ប្រាក់ និងបណ្ណឥណទាន។ ដូច្នេះសម្រាប់លោកអ្នកដែលចង់ចាប់ផ្ដើម កត់ត្រាចំណូល ចំណាយខ្លួនឯងទុក អាចចូលទៅក្នុង App នេះបាន។ អាចទាញយកបានទាំងនៅ App Store និង Play Store។ ៣. App KOTRA-riel : មិនខុសអ្វីពី App ទាំងពីខាងលើទេ KOTRA-riel គឺជាកម្មវិធីរបស់ខ្មែរ និងផ្ដោតសំខាន់ទៅលើការកត់ត្រាចំណូលចំណាយប្រចាំថ្ងៃដូចគ្នា។ នៅលើ App នេះអាចឱ្យលោកអ្នកចូលមើលពីរបាយការណ៍ចាយវាយ កត់ចំណូលថ្មី កត់ចំណាយថ្មី ដោយលោកអ្នកកាន់តែមានភាពងាយស្រូលក្នុងការកត់ត្រាជាងមុន។ អាចទាញយកបាន ទាំងនៅលើ App Store និង Play Store៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T05:57:56.610Z", "category": "ចាប់ផ្តើមអាជីវកម្ម", "views": 1582, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កំពុងជាប់បំណុលមិនមែនគិតតែប្រឹងរកលុយទេ! នេះជារឿងដំបូងបង្អស់ត្រូវ បើចង់ដោះបំណុលឲ្យបានឆាប់	https://business-cambodia.com/articles/first-thing-to-do-when-you-are-indebted	មានមនុស្សច្រើនណាស់ ពេលជាប់បំណុលនាំគ្នាប្រឹងរកលុយឲ្យបានច្រើនតាមដែលអាចធ្វើទៅបានដើម្បីបានលុយយកមកដោះបំណុលឲ្យបានឆាប់និងស្រលះខ្លួន។ យ៉ាងណាមិញផ្លូវក្នុងការដោះបំណុល បើគិតតែពីរកលុយហើយមិនគិតពីយុទ្ធសាស្រ្តក្នុងការដោះបំណុលទេនោះអ្នកមិនងាយដោះបំណុលបានលឿនឡើយ។    ជាការពិតណាស់ ពេលអ្នកជំពាក់បំណុលគេ ការរកចំណូលឲ្យបានច្រើនគឺជារឿងសំខាន់បំផុតដែលអ្នកត្រូវធ្វើប៉ុន្ដែពេលអ្នកជាប់បំណុលគេហើយចង់រកផ្លូវដោះបំណុល រឿងដំបូងត្រូវធ្វើគឺចាត់ចែងលុយកាក់ ឬធ្វើផែនការចំណាយ នេះបើយោងតាមការលើកឡើងរបស់លោក Dave Ramsey អ្នកជំនាញហិរញ្ញវត្ថុដ៏ល្បីរបស់អាមេរិក។    កាលណាអ្នកប្រឹងរកលុយបានឲ្យច្រើនប៉ុន្ដែមិនបានគិតគូរឿងចាត់ចែងនិងគ្រប់គ្រងលុយកាក់ទេនោះវាមិនខុសពីនារីកញ្ជើធ្លុះនោះទេ ចៅមាណពខំរកត្រីប៉ុន្ដែប្រពន្ធកាន់កញ្ជើធ្លុះ ទោះប្ដីប្រឹងរកត្រីយ៉ាងណាក៏មិនសល់ត្រីដែរព្រោះកញ្ជើដាក់ត្រីធ្លុះធ្លាយហើយត្រីរបូតទៅតាមទឹកអស់គ្មានសល់។  បើនិយាយពីរឿងលុយវិញមិនខុសពីរឿងនារីកញ្ជើធ្លុះនោះទេ ពោលគឺបើអ្នកប្រឹងតែរកលុយតែមិនគិតពីរឿងចាត់ចែងនិងគ្រប់គ្រងលុយទេនោះរកយ៉ាងណាក៏មិនងាយសល់ដែរ។   ដូច្នេះពេលអ្នកជាប់បំណុលជំហានដំបូងបង្អស់ត្រូវធ្វើគឺចាប់ផ្ដើមគ្រប់គ្រងលុយកាក់ គ្រប់គ្រងលំហូរសាច់ប្រាក់ តាមរយៈការធ្វើផែនការចំណាយ។ ការធ្វើផែនការចំណាយគឺជាជំហានដំបូងដ៏ល្អដែលអាចឲ្យអ្នកត្រួតពិនិត្យចំណូលចំណាយប្រចាំខែរបស់អ្នកបានត្រឹមត្រូវដើម្បីដឹងថាមួយខែៗអ្នករកចំណូលបានប៉ុន្មានហើយអ្នកចំណាយប៉ុន្មាន។ វិធីសាមញ្ញៗក្នុងការធ្វើផែនការចំណាយមានដូចខាងក្រោមនេះ៖   ១. បូកសរុបចំណូលប្រចាំខែ បូកចំណូលដែលអ្នករកបានមិនថាប្រាក់ខែ ការប្រាក់ ចំណូលពីការវិនិយោគនិងចំណូលផ្សេងៗដើម្បីដឹង១ខែអ្នករកចំណូលបានប៉ុន្មានឲ្យប្រាកដ។ ២. តាមដានការចំណាយប្រចាំថ្ងៃ ១ថ្ងៃៗចំណាយលើអ្វីខ្លះត្រូវកត់ត្រាឲ្យច្បាស់ៗ រួចចុងខែបូកសុរបចំណាយរបស់អ្នក។ នៅពេលអ្នកតាមដានចំណាយឲ្យច្បាស់លាស់ប្រចាំថ្ងៃហើយមកបូកសរុបចំណាយប្រចាំខែអ្នកនឹងដឹងច្បាស់ពីចំណាយចំណាយប្រចាំខែ។ ជំហានបន្ទាប់គឺត្រូវមើលបញ្ជីចំណាយប្រចាំខែរបស់អ្នក ហើយកាត់បន្ថយឬកាត់ផ្ដាច់ចំណាយដែលមិនចាំបាច់។   មួយវិញចំពោះចំណាយចាំបាច់ក៏អ្នកត្រូវពិនិត្យមើលដែរព្រោះចំណាយខ្លះចាំបាច់មែនតែអ្នកចាយច្រើនហួសហេតុក៏ត្រូវកាត់បន្ថយវាដែរ។ ដូច្នេះបើអ្នកធ្វើតាមជំហានទាំង២ដែលបានរៀបរាប់ខាងលើនេះ អ្នកនឹងសល់លុយមួយផ្នែកធំហើយលុយដែលសល់នេះអាចយកមកបុកដោះបំណុលឲ្យឆាប់អស់។   សរុបមកបើអ្នកកំពុងជាប់បំណុល រឿងដំបូងត្រូវធ្វើគឺត្រូវចាត់ចែងលុយកាក់តាមរយៈធ្វើផែនការចំណាយ។ បើបងប្អូនដឹងលម្អិតពីរបៀបធ្វើការផែនការចំណាយ អានសាកអានសៀវភៅលុយពិត។ ទាក់ទងទិញតាមតេឡេក្រាម https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T05:52:08.933Z", "category": "ហិរញ្ញវត្ថុ", "views": 1368, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
គួរដឹង! តើបណ្ណអនុញ្ញាតបើកបរអន្តរជាតិ ១០៣ ប្រទេស មានសុពលភាពប្រើប្រាស់បានប៉ុន្មានឆ្នាំ?	https://business-cambodia.com/articles/international-driving	បណ្ណអនុញ្ញាតបើកបរអន្តរជាតិ គឺជាបណ្ណដែលអ្នកកាន់បណ្ណអនុញ្ញាតបើកបរអន្តរជាតិ ត្រូវភ្ជាប់មកជាមួយបណ្ណបើកបរជាតិហើយអាចអាចប្រើប្រាស់បើកបរបានក្នុងបណ្តាប្រទេសហត្ថលេខីលើអនុសញ្ញាស្តីពីចរាចរណ៍ផ្លូវគោក ចំនួន ៩៩ប្រទេស។ បន្ថែមថ្មីចំនួន ៤ប្រទេស មានសរុបចំនួន ១០៣ប្រទេស។   ជាមួយគ្នានេះដែរ សម្រាប់សុពលភាពបណ្ណអនុញ្ញាតបើកបរអន្តរជាតិ ១០៣ ប្រទេសនេះគឺមានសុពលភាពបានត្រឹមតែ ១ឆ្នាំប៉ុណ្ណោះ ។ តាមការឲ្យដឹងពីក្រសួងសាធារណការ និងដឹកជញ្ជូនថា សម្រាប់បងប្អូនប្រជាពលរដ្ឋដែលមានបំណងចង់ស្នើសុំ បណ្ណអនុញ្ញាតបើកបរអន្ដរជាតិ គឺអាចធ្វើបាន ដោយគ្រាន់តែបំពេញបែបបទ និងឯកសារមួយចំនួន ព្រមទាំងកម្រៃសេវាខ្លះជាការស្រេច។     សម្រាប់ឯកសារដែលតម្រូវឲ្យអ្នកដែលចង់ប្ដូរ ភ្ជាប់មកជាមួយមានដូចជា ៖   បណ្ណបើកបរជាតិ ច្បាប់ដើម ដែលចេញពីព្រះរាជាណាចក្រកម្ពុជាមានសុពលភាពយ៉ាងតិច ១ ឆ្នាំ, អត្តសញ្ជាណបណ្ណសញ្ញាតិខ្មែរ ច្បាប់ចម្លង ដែលមានបញ្ជាក់ពីអាជ្ញាធរ មានសមត្ថកិច្ច (សម្រាប់ពលរដ្ឋខ្មែរ) លិខិតឆ្លងដែន និងទិដ្ឋការ មានសុពលភាព មិនតិចជាង ១៥ ថ្ងៃ (សម្រាប់ជនបរទេស) លិខិតបញ្ជាក់ទីលំនៅ ដែលចេញដោយមេឃុំ-ចៅសង្កាត់ សម្រាប់ជនបរទេស និងចុងក្រោយ គឺរូបថតទំហំ ៤.៥ × ៤.៥ ផ្ទៃពណ៌ស ចំនួន ៤ សន្លឹក   ហើយសម្រាប់ថ្លៃសេវាវិញ គឺត្រូវគិតជូន ២៥០ ០០០ រៀល។ក្នុងនោះដែរ យោងតាមប្រកាសស្ដីពី និតិវិធីនៃការចេញបណ្ណបើកបរអន្ដរជាតិ របស់ក្រសួងសាធារណការ និងដឹកជញ្ជូន ប្រការ ២ និង ៣ បានបញ្ជាក់ដែរថា ប្រកាសនេះគឺមិនអនុវត្តចំពោះបណ្ណបើកបរយានយន្ដដែលចេញដោយក្រសួងមហាផ្ទៃ ឬក្រសួងការពារជាតិនោះទេ និងអនុញ្ញាតធ្វើបានសម្រាប់តែប្រទេសហត្ថលេខីស្ដីពីអនុសញ្ញាចរាចរណ៍ផ្លូវគោក ទីក្រុងវីយ៉ែន តាមទម្រង់ឯកភាពរួមតែមួយ ហើយបណ្ណដែលត្រូវបានអនុញ្ញាតបើកបរអន្ដរជាតិ នឹងត្រូវបានភ្ជាប់ជាមួយនឹងពាក្យ “IDP” ឬ “International Driving Permit” ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T05:40:30.660Z", "category": "ព័ត៌មានថ្មីៗ", "views": 317, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចំណូលរាប់សិនលា.ន$! វិស័យធំៗ៥នេះ បង្កើតមហាសេដ្ឋីច្រើនបំផុតក្នុងចុងឆ្នាំ២០២៣	https://business-cambodia.com/articles/top-5-industries-make-money	តើអ្នកមានក្តីសង្ឃឹម និងក្តីសុបិនចង់ក្លាយជាសេដ្ឋីនាថ្ងៃអនាគតដែរឬទេ? ប្រសិនបើមាន អ្នកគួរបង្កើតអាជីវកម្មមួយក្នុងឧស្សាហកម្មកំពុងមានសក្តានុពលខ្លាំង។ ខាងក្រោមនេះគឺជាវិស័យធំៗ៥ ដែលបង្កើតមហាសេដ្ឋីច្រើនបំផុត ក្នុងឆ្នាំ២០២៣ ចេញផ្សាយដោយទស្សនាវដ្តី Forbes៖   ១/. វិស័យហិរញ្ញវត្ថុ និងវិនិយោគ   ឧស្សាហកម្មមួយប្រភេទនេះ បានបង្កើតមហាសេដ្ឋី ៣៧២នាក់ ស្មើនឹង១៤% ក្នុងបញ្ជី និងត្រូវបានគេហៅថា ឧស្សហ៍កម្មលុយក្នុងលុយ ដោយសារយកលុយធ្វើជាសេវាកម្ម ហើយទទួលបានផលចំណេញតាមរយៈអត្រាការប្រាក់បន្តកន្ទុយគ្នា។ ដូច្នេះប្រសិនបើអ្នកមានជំនាញលើសេវាកម្មហិរញ្ញវត្ថុ អ្នកអាចធ្វើការពិចារណាបាន ព្រោះវាអាចធ្វើឲ្យអ្នកកសាងភាពមានបានក្នុងថ្ងៃអនាគត។   ២/. វិស័យបច្ចេកវិទ្យា   បច្ចេកវិទ្យា កំពុងរត់តាមកងពិភពលោកដែលកំពុងវិលទៅមុខឥតឈប់ឈរ និងបង្កើតមហាសេដ្ឋីបាន ៣១៣នាក់ ស្មើនឹង១២% ក្នុងបញ្ជី។ ម្យ៉ាងវិញទៀត រលកនៃការផ្លាស់ប្តូរបច្ចេកវិទ្យាមានលក្ខណៈទូលំទូលាយ ការតភ្ជាប់ និងឆ្លាតវៃ បានកំពុងផ្លាស់ប្តូរពិភពនៃអាជីវកម្ម។ បច្ចេកវិទ្យាដូចជា 5G, AI និង គំរូអាជីវកម្មឈ្មោះ ‘as-a-service’ កំពុងជំរុញការផលិត សង្វាក់ផ្គត់ផ្គង់ ហេដ្ឋារចនាសម្ព័ន្ធទីក្រុង ថាមពល និងការចល័តនៃប្រតិបត្តិការ។   កាលពីឆ្នាំ២០២២ កន្លងទៅនេះ ការចំណាយជាសកលលើបច្ចេកវិទ្យា ICT មានទំហំចំនួនប្រហែល ៥,៨២ ទ្រីលានដុល្លារ ដែលលើសពី ៥% នៃផលិតផលក្នុងស្រុកសរុបរបស់ពិភពលោកជាលើកដំបូង។ ដូច្នេះនេះគឺជាឱកាសដ៏ល្អមួយ ប្រសិនបើអ្នកចង់រកស៊ីក្នុងវិស័យនេះ។   ៣/. អាហារ និងភេសជ្ជៈ   មនុស្សរាប់ពាន់លានអ្នកត្រូវការអាហារជាប្រចាំដើម្បីទ្រទ្រង់និងផ្តល់ថាមពលរាងកាយសម្រាប់ជីវិតរបស់នៅប្រចាំថ្ងៃ ម្ល៉ោះហើយទើបវិស័យមួយនេះ អាចបង្កើតមហាសេដ្ឋីបាន ២១២នាក់ ស្មើនឹង៨% ក្នុងបញ្ជី។ ដូច្នេះនេះជាឱកាសធំមួយក្នុងការទាញចំណូលយ៉ាងច្រើន តាមរយៈការផលិតចំណីអាហារដែលអាចរក្សាទុកបានយូរ និងប្រភេទអាហារដែលជួយឲ្យសុខភាពល្អ។ ប៉ុន្តែបញ្ហាត្រង់ថា ឧស្សាហ៍កម្មមួយប្រភេទនេះត្រូវការចំណាយដើមទុនច្រើនដើម្បីចាប់ផ្តើម។   ៤/. ការថែទាំសុខភាព   ជាទូទៅ មនុស្សបានចំណាយលុយច្រើនបំផុតដើម្បីថែទាំសុខភាពក្នុងគោលបំណងចង់មានជីវិតរស់នៅប្រកបដោយផាសុខភាព និងមានរយៈពេលយូរអង្វែង។ ប៉ុន្តែជាក់ស្តែង សុខភាពរបស់ពួកគេត្រូវបានបំផ្លាញពីមួយថ្ងៃទៅមួយថ្ងៃដោយសារតែ ចំណីអាហារដែលមានផ្ទុកសារធាតុគីមី និងទម្លាប់មិនល្អប្រចាំថ្ងៃ បូករួមទាំងរូបភាពអវិជ្ជមានជាច្រើនទៀតដែលជះផលអាក្រក់ទៅលើសុខភាពរបស់ពួកគេ។ ដូច្នេះនេះគឺជាឱកាសដ៏ល្អក្នុងការកសាងទ្រព្យសម្បត្តិ តាមរយៈឧស្សាហកម្ម ឬផលិតផលដែលមានទម្រង់ក្នុងការថែទាំងសុខភាពអាចជួយឲ្យមនុស្សទទួលបានសុខភាពល្អ។   ៥/. អចលនទ្រព្យ និងសំណង់   មនុស្សមានការកើនឡើងជាលំដាប់ពីមួយថ្ងៃទៅមួយថ្ងៃ បើគិតត្រឹមបច្ចុប្បន្នប្រជាជនសរុបនៅលើពិភពលោកមានជាង ៧ពាន់លាននាក់ ហើយវានឹងមានការកើនឡើងជាបន្តបន្ទាប់។ នេះគឺជាឱកាសដ៏ល្អមួយក្នុងការចាប់យកប្រាក់ចំណូលយ៉ាងច្រើនសន្ធឹកសន្ធាប់តាមរយៈអចលនទ្រព្យ និងសំណង់ ព្រោះមនុស្សទាំងអស់សុទ្ធតែត្រូវការលំនៅដ្ឋានដើម្បីស្នាក់នៅ កន្លែងកម្សាន្ត និងកន្លែងជាច្រើនទៀតក្នុងគោលបំណងបំពេញសេចក្តីត្រូវការក្នុងការរស់នៅ។   សរុបមកវិញ ជំនាញទាំង៥ ដែលបានរៀបរាប់ខាងលើគឺទាមទារឲ្យអ្នកមានជំនាញច្បាស់លាស់ ប្រវត្តិរបស់អ្នក និងរបៀបក្នុងការធ្វើវា ដើម្បីអាចទទួលបានភាពជោគជ័យក្នុងការសម្រេចក្តីសុបិនចង់ក្លាយជាមហាសេដ្ឋីរបស់អ្នក៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T04:51:38.771Z", "category": "ភាពជាអ្នកដឹកនាំ", "views": 556, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ទម្លាប់អាក្រក់ធំ១នេះ បំផ្លា.ញអ្នកដោយមិនដឹងខ្លួន បើមិនប្រញាប់កែទេ អាចប្រឈមមុខនឹងស្រ្តេស	https://business-cambodia.com/articles/how-to-avoid-stress-with-procrastination	ភាពតានតឹងនិងបញ្ហាស្រ្តេសតែងតែកើតមានលើមនុស្សគ្រប់គ្នាតិចក្តីច្រើនក្តី។ ប៉ុន្តែបញ្ហានេះយើងអាចកាត់បន្ថយឱ្យវាស្ថិតនៅក្នុងកម្រិតទាបបំផុតតាមរយៈការកាត់នូវទម្លាប់អាក្រក់ធំ១ដែលអាចបំផ្លាញយើងដោយមិនដឹងខ្លួននោះគឺទម្លាប់ពន្យារពេលក្នុងការធ្វើកិច្ចការងារ។ ដូច្នេះដើម្បីកាត់បន្ថយទម្លាប់នេះបានយើងសូមលើកយកនូវវិធីសាស្រ្តចំនួន៣ ខាងក្រោមនេះ៖   ១. កំណត់ពេលវេលាបញ្ចប់   កំណត់ពេលវេលាបញ្ចប់លើការងារសំខាន់១ហើយប្តេជ្ញាផ្តោតធ្វើ លើកិច្ចការនោះ ដោយចាប់ផ្តើមសម្រាប់រយៈពេល៥នាទីដំបូងឱ្យខ្លាំងក្លា ដោយត្រូវមានទម្លាប់បែបនេះឱ្យញឹកញាប់នៅពេលអ្នកចាប់ផ្តើមមានអារម្មណ៍ថាខ្ជិលចង់ពន្យារពេល នៅពេលដែលអ្នកមានទម្លាប់ចាប់ផ្តើមធ្វើអ្វីភ្លាមៗ សកម្មភាពមួយនោះនឹងនាំអ្នកឆ្លងកាត់ការលំបាកបានយ៉ាងល្អប្រសើរ។   ២. សរសេរចុះរឿងសំខាន់ៗដែលត្រូវធ្វើក្នុង១ថ្ងៃៗ   បើអ្នកផ្តោតលើបញ្ហាជីវិតនឹងស្គាល់តែបញ្ហា ផ្តោតលើដំណោះស្រាយនិងអាចមើលឃើញផ្លូវ។ ដូច្នេះនៅក្នុងមួយថ្ងៃៗអ្នកត្រូវប្រាកដថាអ្នកមានរឿងសំខាន់ៗបំផុតមួយចំនួនដែលត្រូវធ្វើខានពុំបាន ហើយបើមួយថ្ងៃនេះអ្នកមិនបានធ្វើវាទេវាហាក់ដូចជាថ្ងៃដ៏ឥតប្រយោជន៍ជាខ្លាំង។ ហេតុនេះចូរសរសេរចុះនៅលើក្រដាសមួយនូវរឿងសំខាន់ៗដែលត្រូវធ្វើក្នុង១ថ្ងៃៗ ហើយចាប់ផ្តើមធ្វើវាឱ្យបានកាន់តែឆាប់កាន់តែល្អ។   ៣. បង្កើតបរិយាកាស១ជួយឱ្យផ្តោតបានល្អ   ការបង្កើតបរិយាយកាសមួយដែលស័ក្តិសមសម្រាប់យើងក៏ជាការកាត់បន្ថយនូវទម្លាប់ពន្យារពេលមួយផងដែរ ព្រោះការធ្វើបែបនេះអាចឱ្យយើងងាយផ្តោតអារម្មណ៍និងមានភាពរីករាយក្នុងការចាប់ផ្តើមការងារ។ ឧទាហរណ៍ដូចជាបិទការជូនដំណឹងនៅលើទូរសព្ទដៃ និងស្វែងរកកន្លែងស្ងាត់ដើម្បីធ្វើការដើម្បីកាត់បន្ថយការរំខាន និងបង្កើតបរិយាយកាសមួយដែលយើងចូលចិត្ត ធ្វើឱ្យស្ងប់អារម្មណ៍និងអាចផ្តោតបានយូរម៉ោង។   ក្នុងនោះដែរបើតាមលោក Jeff Bezos ស្ថាបនិកក្រុមហ៊ុន Amazon ធ្លាប់បានឱ្យដឹងថា “ដើមចមនៃស្ត្រេសគឺកើតចេញពីការមិនធ្វើសកម្មភាព ឬពន្យារពេលលើរឿងដែលចាំបាច់ភ្លាមៗហើយប្រសិនជាមានរឿងណាមួយដែលធ្វើឲ្យលោកមានអារម្មណ៍តានតឹង នោះជាសញ្ញាព្រមានសម្រាប់លោកហើយ”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T04:48:20.579Z", "category": "ភាពជាអ្នកដឹកនាំ", "views": 726, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជោគជ័យស្ទើតែពេញពិភពលោក តែ 7-Eleven បែជាបរាជ័យនៅក្នុងប្រទេសឥណ្ឌូនេស៊ី ដោយសារបញ្ហាធំមួយនេះ	https://business-cambodia.com/articles/7-eleven-closed-in-indonesia	អ្នកណាមិនស្គាល់ 7-Eleven គឺយីហោលក់ទំនិញរាយលំដាប់ពិភពលោរបស់អាមេរិកគឺ 7 Eleven គិតមកដល់បច្ចុប្បន្នយីហោ មួយនេះមាន៧ម៉ឺនសាខានៅលើពិភពលោក នេះជាភាពជោគជ័យធំមួយរបស់ 7 Eleven ប៉ុន្តែគួរឱ្យស្តាយយីហោចាស់វស្សាមួយនេះ បែរជាបរាជ័យក្នុងប្រទេសឥណ្ឌូនេស៊ី ទៅវិញ។   ចុះបងប្អូនធ្លាប់ឆ្ងល់ខ្លះទេ ហេតុអ្វីបានជាយីហោដ៏មានប្រជាប្រិយភាពមួយនេះ បង្ខំចិត្តចាកចេញពីប្រទេសឥណ្ឌូនេស៊ីទៅវិញ ? តើមានហេតុ ផលអ្វីខ្លះនៅពីក្រោយខ្នង?   7 Eleven បន្ទាប់ពីមើលឃើញឱកាស ខ្លួនបានដើរចូលទៅក្នុងទីផ្សារប្រទេសឥណ្ឌូនេស៊ីក្នុងឆ្នាំ២០០៩ បន្ទាប់ពីរកស៊ីទីផ្សារនៅទីនោះប្រមាណជិត១០ឆ្នាំ ពោលគឺកំឡុងឆ្នាំ២០១៤ ការលក់របស់យីហោមួយនេះកើនឡើងខ្លាំងមែនទែន ដោយពង្រីកបាន១៩០ហាង និងរកចំណូលបាន៧៨លានដុល្លារឯណ្ណោះ ប៉ុន្តែគួរឱ្យស្តាយក្នុងឆ្នាំ២០១៧ 7 Eleven បង្ខំចិត្ត បិទហាងរបស់ខ្លួនទាំងអស់នៅឥណ្ឌូនេស៊ី ។   តួយ៉ាងហេតុផលដែលធ្វើឱ្យ 7 Eleven ត្រូវបានបង្ខំចិត្តបិទទ្វារឈប់រកស៊ីនៅឥណ្ឌូនេស៊ី ដោយហេតុផលទីមួយនោះគឺការប្រកួតប្រជែងជាមួយនឹងយីហោនៅក្នុងស្រុក (Local Competitors ) ដូចជាយីហោលក់រាយ FamilyMart និង Alfamart ដែល mini markets ពីរនេះមានការរីកចម្រើនលឿន តែប៉ុន្មានឆ្នាំអាចពង្រីកសាខាបានពី ១២០០០ ទៅ ៤០០០០ កន្លែងនៅក្នុងស្រុក ។   ចំណែកឯដៃគូប្រគួតប្រជែងធំបំផុតរបស់ 7 Eleven ( biggest competitors convenience stores) គឺយីហោម៉ាត Indomaret និង Alfamart ដែលវាត្រូវបានគេចាត់ទុកថាជាយីហោនាំមុខគេ ( key player) វិស័យលក់រាយនៅក្នុងស្រុក ដែលមានសាខារាប់ម៉ឺនកន្លែង និងក្តាប់ចំណែក ទីផ្សារបានពី ៣៨ ភាគរយទៅ៤៧ភាគរយ ខណៈដែល 7 Eleven មានចំណែកទីផ្សារប្រមាណជា ០.៧ ភាគរយប៉ុណ្ណោះ ។   រីឯហេតុផលទីពីរដែល 7 Eleven សម្រេចចិត្តចាកចេញនោះគឺដោយសារតែគោលការណ៍របស់រដ្ឋាភិបាលឥណ្ឌូនេស៊ី ដែលគេបានចេញច្បាប់មួយទាក់ទងទៅនឹងការហាមឃាត់នៅការលក់គ្រឿងស្រវឹង (banned the sale of alcoholic) នៅក្នុងផ្សារម៉ាតទាំងតូចធំក្នុងប្រទេស ហើយពីបន្ទាប់មានការហាមឃាត់បែបនេះហើយធ្វើឱ្យ 7 Eleven ការលក់ធ្លាក់ចុះខ្លាំងរហូតជិត២៤ភាគរយ បញ្ហាផ្ទួនៗបែបនេះហើយទើបបានយីហោមួយនេះសម្រេចិត្តដើរចេញពីប្រទេសអាស៊ីមួយនេះ ។   គួរបញ្ជាក់ផងដែរថា 7 Eleven បានបិទទ្វារហាងទាំងអស់ដើរចេញពីឥណ្ឌូនេស៊ីក្នុងឆ្នាំ២០១៧ ហើយមេរៀនដែលទាំងអស់គ្នារៀនបាននោះគឺ ទោះបីជាយីហោរបស់យើងធំយ៉ាងណាក៏ដោយ យើងត្រូវប្រុងប្រយ័ត្ននិងត្រៀមខ្លួនជានិច្ច ជាពិសេសនោះ គឺដៃគូប្រគួតប្រជែង និងយុទ្ធសាស្រ្តទីផ្សារ យើងជាយីហោធំមិនប្រាកដថាដើរចូលទីផ្សារទាំងអស់ជោគជ័យនោះទេ បញ្ហាខ្លះមើលមិនឃើញឡើយ ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T04:44:36.972Z", "category": "កំពូលអ្នកលក់", "views": 85, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
តម្លៃប្រេងសាំងមុនឆ្លងឆ្នាំ! មកដឹងពីតម្លៃប្រេងសាំង និងម៉ាស៊ូត ដែលក្រសួងកំណត់ឱ្យលក់មុនដាច់ឆ្នាំ ២០២៣	https://business-cambodia.com/articles/gasoline-prices-before-2024	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែធ្នូ ឆ្នាំ២០២៣ នឹងត្រូវលក់នៅក្នុងតម្លៃ ៤.១៥០ រៀល/ក្នុង១លីត្រសម្រាប់សាំងធម្មតា EA92  និង ៤,១០០ រៀល/ក្នុង១លីត្រ សម្រាប់ប្រេងម៉ាស៊ូត។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺនៅរក្សាតម្លៃដដែល តែម៉ាស៊ូតគឺចុះថ្លៃ ០,៥០រៀល ។ ខណៈដែលតម្លៃប្រេងសាំងចាស់មានតម្លៃ ៤.១៥០ រៀល/ក្នុង១លីត្រសម្រាប់សាំងធម្មតា EA92  និង ៤,១៥០ រៀល/ក្នុង១លីត្រ សម្រាប់ប្រេងម៉ាស៊ូត។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី២១ ដល់ថ្ងៃទី៣១ ខែធ្នូ ឆ្នាំ ២០២៣ គឺត្រូវលក់ក្នុងតម្លៃ ៤,៤១៧ រៀល/លីត្រ សម្រាប់សាំងធម្មតា និងតម្លៃ ៤,៣៦៧ រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T04:21:50.851Z", "category": "ព័ត៌មានថ្មីៗ", "views": 2786, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
មិនមែនជប៉ុន ឬអាមេរិក! តាមពិត Honda សង្ងំផលិតឡានអគ្គិសនីដំបូងរបស់ខ្លួន នៅប្រទេសក្បែរខាងកម្ពុជាសោះ	https://business-cambodia.com/articles/hongda-suv-ev-made-in-thailand	ក្រុមហ៊ុន Honda ទទួលបានងារជាក្រុមហ៊ុនផលិតរថយន្តជប៉ុនដំបូងគេដែលផលិតរថយន្តអគ្គិសនី (EVs) នៅក្នុងប្រទេសថៃ។ នេះជាជំហានដ៏សំខាន់មួយនៅក្នុងទីផ្សារ EV ដែលកំពុងរីកចម្រើននៅក្នុងប្រទេសថៃ និងត្រួសត្រាយផ្លូវសម្រាប់ការអភិវឌ្ឍន៍បន្ថែមទៀតនៅក្នុងតំបន់នោះ។នេះបើយោងតាមការចុះផ្សាយរបស់សារព័ត៌មាន Nation Thailand កាលពីពេលថ្មីនេះ។ ទន្ទឹមនឹងនេះដែរ ម្ចាស់ជើងឯកនៅពីក្រោយសមិទ្ធិផលនេះគឺរថយន្ត Honda e:N1 ដែលជារថយន្ត SUV EV ទាន់សម័យ និងមានសមត្ថភាព។ បើនិយាយអំពីការផលិតវិញ ក្រុមហ៊ុនបានចាប់ផ្តើមជាផ្លូវការនៅខែតុលា ឆ្នាំ ២០២៣ នៅរោងចក្ររបស់ Honda ក្នុងខេត្ត Prachinburi ប្រទេសថៃ។ ជាមួយគ្នានេះដែរ តើអ្វីដែលគេរំពឹងពីម៉ូឌែលអគ្គិសនីមួយគ្រឿងនេះ? ដោយក្នុងនោះរួមមានដូចជា៖ ទំហំ៖ ស្រដៀងទៅនឹង Honda HR-V ដ៏ពេញនិយម ដែលផ្តល់កន្លែងធំទូលាយ និងផាសុកភាព។ Powertrain៖ ជាការពិតណាស់អគ្គិសនីផ្តល់នូវបទពិសោធការបើកបរស្អាត និងមិនប៉ះពាល់ដល់បរិស្ថាន។ Range៖ ប៉ាន់ស្មានថាមានប្រហែល 400-500 គីឡូម៉ែត្រ ការបើកដំណើរការទីផ្សារ៖ ត្រៀមខ្លួនសម្រាប់ការបើកដំណើរការជាផ្លូវការនៅក្នុងប្រទេសថៃក្នុងអំឡុងត្រីមាសទីមួយនៃឆ្នាំ 2024។ លើសពី e:N1: ទិដ្ឋភាពទៅអនាគត គំនិតផ្តួចផ្តើមរបស់ក្រុមហ៊ុន Honda មិនត្រឹមតែជំរុញវត្តមានរបស់ខ្លួននៅក្នុងតំបន់ប៉ុណ្ណោះទេ ប៉ុន្តែថែមទាំងរួមចំណែកដល់ទីផ្សាររថយន្ត EV ដែលកំពុងរីកចម្រើនរបស់ប្រទេសថៃផងដែរ។ ការគាំទ្ររបស់រដ្ឋាភិបាលថៃតាមរយៈការលើកទឹកចិត្តសម្រាប់ការផលិត និងការលក់ EV កំពុងជំរុញការអភិវឌ្ឍន៍ដ៏គួរឱ្យរំភើបនេះ។ គួរជម្រាបផងដែរថា នៅក្នុងសេចក្តីថ្លែងការណ៍មួយ ក្រុមហ៊ុនបាននិយាយថា "ក្រុមហ៊ុនហុងដាកំពុងរៀបចំឆ្ពោះទៅរកគោលដៅឆ្នាំ ២០៣០ ក្នុងការផលិតរថយន្តអគ្គិសនីដែលមានថ្មយ៉ាងហោចណាស់ ២ លានគ្រឿង [BEVs] នៅទូទាំងពិភពលោក" ។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T04:20:33.410Z", "category": "កំពូលអ្នកលក់", "views": 580, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អបអរសាទរ! កូនខ្មែរ២រូបទៀតហើយ ដែលបានបញ្ចប់ការសិក្សាពីសាលាយោធា នាប្រទេសអូស្រ្តាលី	https://business-cambodia.com/articles/royal-military-college-duntroon-cambodian-army-	កាលពីថ្ងៃទី១២ ខែធ្នូ ឆ្នាំ២០២៣ លោក សុណ្ណារ៉ា វិសាល និងលោក រ៉ាឌី ឧត្តម និស្សិតយោធាកម្ពុជាទាំង២រូបបានដើរព្យុះហយាត្រាបញ្ចប់ការសិក្សាវគ្គនាយទាហានសកម្មទ័ពជើងគោកនៅសាលាភូមិន្ទយោធាអូស្រា្តលី (Royal Military College – Duntroon) នារាជធានីកង់បេរ៉ា ប្រកបទៅដោយជោគជ័យ និងបំពាក់ឋាន្តនរសក្តិ៍ជានាយទាហានកងយោធពលខេមរភូមិន្ទ ក្រោយពីបានឆ្លងកាត់ការបណ្តុះបណ្តាលអស់រយៈពេល៤ឆ្នាំនៅប្រទេសអូស្រ្តាលី។   ក្នុងនោះសិក្ខាកាមម្នាក់ៗត្រូវសិក្សារយៈពេល៣ឆ្នាំនៅបណ្ឌិត្យសភាកងទ័ពការពារជាតិអូស្ត្រាលីនិងត្រូវបន្តការហ្វឹកហ្វឺនមួយឆ្នាំចុងក្រោយ នៅមហាវិទ្យាល័យភូមិន្ទយោធាអូស្រ្តាលី-ដាន់ឌ្រូន ដែលជាស្ថាប័នសម្រាប់ បណ្តុះបណ្តាល និងហ្វឹកហ្វឺនអនាគតនាយទាហាន នៃកងទ័ពការពារជាតិអូស្ត្រាលី ក៏ដូចជាសិក្ខាកាមយោធាមកពីបណ្តាប្រទេសជាមិត្ត។ នេះបើតាមការឱ្យដឹងពីគេហទំព័ររបស់លោកឧត្តមសេនីយ៍ឯក រ័ត្ន ស្រ៊ាង។   លោក សុណ្ណារ៉ា វិសាល និងលោក រ៉ាឌី ឧត្តម បានក្លាយជានាយទាហាន ក្នុងចំណោមនាយទាហាននៃកងយោធពលខេមរភូមិន្ទចំនួន១២រូប ដែលបានបញ្ចប់ការសិក្សានៅបណ្ឌិត្យសភាកងទ័ពការពារជាតិអូស្ត្រាលី (Australian Defence Force Academy) និងមហាវិទ្យាល័យភូមិន្ទយោធាអូស្រ្តាលី-ដាន់ឌ្រូន។   ពិធីបញ្ចប់ការសិក្សារបស់ លោក សុណ្ណារ៉ា វិសាល និង លោក រ៉ាឌី ឧត្តម ត្រូវបានប្រារព្ធឡើង អមដោយព្យុះហយាត្រានៃកងឯកភាព សិក្ខាកាម យោធា ដ៏គគ្រឹកគគ្រេង ក្រោមអធិបតីភាពដ៏ខ្ពង់ខ្ពស់ នៃឯកឧត្តម អគ្គទេសាភិបាលប្រមុខរដ្ឋអូស្ត្រាលី រួមទាំងតំណាងនាយឧត្តមសេនីយ៍អគ្គមេបញ្ជាការកងទ័ពការពារជាតិអូស្ត្រាលី មេបញ្ជាការកងទ័ពជើងគោក និងតំណាងប្រទេសកម្ពុជាដែលមានវត្តមានជាពិសេសនៃគណប្រតិភូកងយោធពលខេមរភូមិន្ទដឹកនាំដោយ លោកឧត្ដមសេនីយ៍ត្រី ផន ឬទ្ធីសក្តិ ព្រមទាំងវត្តមានដ៏ខ្ពង់ខ្ពស់ឯកឧត្តមបណ្ឌិត ជឺនបូរាណ ចន្ទ័បូរី ឯកអគ្គរាជទូតវិសាមញ្ញ និងពេញសមត្ថភាព នៃព្រះរាជាណាចក្រកម្ពុជា ប្រចាំនៅប្រទេសអូស្រ្តាលី និងណូវ៉ែលហ្សេឡង់។   នៅពេលត្រឡប់មកប្រទេសកម្ពុជាវិញ នាយទាហានទាំង២រូបនេះនឹងចូលរួមបំពេញការងារជូនកងយោធពលខេមរភូមិន្ទ និងត្រូវបានទទួលចូលជាសមាជិកក្រុមសិក្ខាកាមកងយោធពលខេមរភូមិន្ទ ដែលបានបញ្ចប់ការសិក្សានៅបណ្ឌិត្យសភាយោធាអូស្ត្រាលី (RCAF ADFA and RMC-D Alumni) ឬហៅកាត់ថា RARA ដែលមានលោក សៀ ទីន ជាប្រធានក្រុមផងដែរ។   គួរជម្រាបផងដែរថានាពេលកន្លងមក ក្រុមសិក្ខាកាមកងយោធពលខេមរភូមិន្ទ ដែលបានបញ្ចប់ការសិក្សានៅបណ្ឌិត្យសភាយោធាអូស្ត្រាលី បានចូលរួមបំពេញការងារជូនអង្គភាពជាច្រើន នៃកងយោធពលខេមរភូមិន្ទ ប្រកបដោយប្រសិទ្ធិភាពខ្ពស់ និងត្រូវបានទទួលស្គាល់ជាប្រភពធនធានដ៏ល្អដើម្បីបន្តការដឹកនាំទៅថ្ងៃអនាគត ពីសំណាក់ថ្នាក់ដឹកនាំកងយោធពលខេមរភូមិន្ទផងដែរ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T03:24:14.770Z", "category": "ភាពជាអ្នកដឹកនាំ", "views": 274, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អតីតដៃស្តាំមហាសេដ្ឋី Warren Buffett ថា បើធ្វើរឿងធំៗ៥នេះបាន ទោះចង់ក្រក៏ពិបាកដែរ	https://business-cambodia.com/articles/charlie-munger-5-advices	លោក Charlie Munger គឺជាអតីតអនុប្រធានក្រុមហ៊ុន Berkshire Hathaway ដែលទើបទទួលមរណភាពកាលពីពេលថ្មីៗនេះ ហើយក៏ជាមនុស្សម្នាក់ស្និទ្ធស្នាលបំផុតនឹងមហាសេដ្ឋី Warren Buffett ថែមទៀតផង។ ឆ្លងកាត់ពេលវេលាជីវិតជាង ៩៩ឆ្នាំ លោកតា Charlie Munger ផ្តាំឲ្យធ្វើរឿងធំៗ៥ ខាងក្រោមនេះ ទោះចង់ក្រក៏ពិបាកដែរ៖   ១/. មិនចាយហួសមាឌ   ក្នុងបទសម្ភាសន៍ជាមួយកម្មវិធី Quick លោក Munger បានចែករំលែកគន្លឹះជោគជ័យមួយគឺ៖ «អ្នកមិនត្រូវចំណាយប្រាក់ហួសពីចំណូលដែលរកបានឡើយ»។ តាមរយៈការរស់នៅដ៏សាមញ្ញ អ្នកអាចកាត់បន្ថយាភាពតានតឹងជុំវិញបំណុល អតិផរណា និងការចំណាយលើរបស់មិនចាំបាច់ផ្សេងៗ។ ប្រសិនបើអ្នកកំពុងចំណាយតិចជាងអ្វីដែលអ្នករកបាន អ្នកបានកសាងសំណាញ់សុវត្ថិភាពហើយវានឹងបង្កើនសាច់ប្រាក់សម្រាប់វិនិយោគ និងបង្កើតប្រាក់ចំណូលអកម្មបន្ថែមទៀត។   ២/. វិនិយោគឆ្លាតវ័យ   «វាសាមញ្ញណាស់ក្នុងការចំណាយតិចជាងអ្នករកបាន ហើយវិនិយោគដោយឆ្លាតវៃ» លោក Munger បានប្រាប់ម្ចាស់ភាគហ៊ុននៅកិច្ចប្រជុំ Berkshire Hathaway ដ៏ល្បីល្បាញមួយ។ ជាក់ស្តែងមហាសេដ្ឋី Warran Buffett លោក Munger បានធ្វើតាមទស្សនវិជ្ជានៃការកាន់កាប់លើការវិនិយោគរបស់គាត់។ លោកបានបន្តថា៖ «លុយធំមិនស្ថិតនៅក្នុងការទិញលក់រយៈពេលខ្លីទេ ប៉ុន្តែវាស្ថិតនៅក្នុងការរង់ចាំ និងចេះអត់ធ្មត់ក្នុងរយៈពេលវែង»។   ៣/. មិនបំផ្លាញក្រេឌីត   សម័យនេះមនុស្សឱ្យតម្លៃខ្ពស់ទៅលើក្រេឌីត ឬអាចនិយាយមួយបែបទៀតថាកេរ្តិ៍ឈ្មោះមុខមាត់ខ្លាំងណាស់។ ប្រសិនបើអ្នកធ្វើឱ្យកិត្តិយស កេរ្តិ៍ឈ្មោះរបស់អ្នកស្អុយរលួយ នោះអ្នកនឹងពិបាកក្នុងការរកស៊ីនៅក្នុងសង្គម។ ដូច្នេះត្រូវរស់នៅដោយរក្សាកេរ្តិ៍ឈ្មោះខ្លួនឱ្យបានល្អបំផុត។   ៤/. បន្តការរៀនសូត្រ   Munger ធ្លាប់បានផ្តល់ដំបូន្មានយ៉ាងដូច្នេះថា៖ «ហ្គេមនៃជីវិតគឺជាល្បែងនៃការរៀនសូត្រដ៏អស់កល្បជានិច្ច។ អ្នកត្រូវតែបន្តរៀន ប្រសិនបើអ្នកចង់ឈ្នះ»។ បច្ចុប្បន្នការរៀនសូត្រមានច្រើនទម្រង់ ចាប់ពីក្នុងសាលា រហូតដល់ការស្តាប់ផតខាស ឬមើលវីឌីអូលើបណ្តាញសង្គមនានា ជាពិសេសគឺនៅជាមួយមនុស្សដែលមានចំណេះដឹងខ្ពស់។   ៥/. កុំសេពគប់មនុស្សពិសពុល   មហាសេដ្ឋី Munger បានប្រាប់ម្ចាស់ភាគហ៊ុននៅឯកិច្ចប្រជុំមួយថា៖ «មេរៀនដ៏អស្ចារ្យមួយនៃជីវិតគឺចេញឲ្យឆ្ងាយពីមនុស្សអវិជ្ជមាន ឬក្រុមមនុស្សពុតត្បថ ប្រសិនបើកំពុងសេពគប់ត្រូវដកខ្លួនចេញឲ្យលឿនបំផុត»។ បើអ្នកធ្វើរឿងទាំងអស់នេះបាន អ្នកមានភាគរយខ្ពស់ដើម្បីទទួលបានភាពជោគជ័យ។   យ៉ាងណាមិញ ជីវិតរស់នៅក្នុងការប្រកួតប្រជែងនៃសម័យជឿនលឿន ទាមទារឲ្យអ្នកមានស្មារតីប្រឹងប្រែង ឈ្លាសវៃ និងដើរឲ្យទាន់និន្នាការសង្គម លើសពីនេះត្រូវធ្វើរឿងធំៗទាំង៥ខាងលើឲ្យបាន នោះអនាគតទោះចង់ក្រក៏ពិបាកដែរ៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T03:12:03.215Z", "category": "ភាពជាអ្នកដឹកនាំ", "views": 535, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លែងពិបាកទៅផ្ទាល់! រដ្ឋាករទឹកស្វយ័តក្រុងភ្នំពេញបង្កើត App ថ្មីមួយ ចង់តទឹកថ្មីឬឡើងវិញមិនបាច់ពិបាកទៅស្នើដល់កន្លែង	https://business-cambodia.com/articles/new-app	កាន់តែងាយស្រួលជាងមុនសម្រាប់បងប្អូនដែលជាអ្នកប្រើប្រាស់ទឹករបស់រដ្ឋាករទឹកស្វយ័តក្រុងភ្នំពេញ លែងពិបាកទៅស្នើសុំការតទឹកថ្មី ឬការតភ្ជាប់ឡើងវិញនៅក្រសួងផ្ទាល់ទៀតហើយ ពេលនេះរដ្ឋាករទឹកស្វយ័តក្រុងភ្នំពេញបានដាក់ដំណើរការនូវ App ថ្មីមួយ ដែលអាចជួយសម្រួលពេលវេលា ថវិការបស់បងប្អូនប្រជាពលរដ្ឋជាងមុន។   ដែល App ថ្មីរបស់រដ្ឋាករទឹកស្វយ័តក្រុងភ្នំពេញនេះ មានឈ្មោះថា PPWSA App សម្រាប់កម្មវិធីនេះមានមុខងារជាច្រើនដែលបងប្អូនអាចស្វែងរកតាមតម្រូវការចង់បានតាមផ្នែកនីមួយៗ ដែលមានដូចជា ៖ ប្រវត្តិនៃការប្រើប្រាស់ទឹក សារជូនដំណឹង វិក្តយបត្រថ្មី វិក្តយបត្រផុតកំណត់ និងព័ត៌មានផ្សេងៗដែលទាក់ទងទៅនឹងការតបណ្តាញទឹកឡើងវិញ រួមជាមួយនឹងការតបណ្តាញទឹកសម្រាប់អតិថិជនថ្មីជាដើម។     គួរបញ្ជាក់ផងដែរថា ដើម្បីអាចប្រើប្រាស់នូវមុខងារថ្មីនេះ បងប្អូនប្រជាពលរដ្ឋអាចធ្វើការដោនឡូតកម្មវិធីតាមរយៈទូរស័ព្ទដៃតាម App Store ឬតាមរយៈ Play Store សម្រាប់ព័ត៌មានលម្អិតបន្ថែមអាចធ្វើការសាកសួរទៅកាន់លេខទំនាក់ទំនង ៖ ០២៣ ៦៣៥ ៨០ ៨០ / ០២៣ ៦២៥ ០៧ ០៧ ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-21T03:08:53.848Z", "category": "ចាប់ផ្តើមអាជីវកម្ម", "views": 523, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ្នកស្រី ប្រាក់ លឹមហ៊ាង ប្រាប់ឱ្យធ្វើរឿងធំ៤ ដើម្បីអាចបង្កើតចំណូ.លពីលើប្រាក់ខែ នៅឆ្នាំ២០២៤	https://business-cambodia.com/articles/increase-income-tips-by-ms-brak-limheang	នៅសល់មិនប៉ុន្មានថ្ងៃទៀតនឹងឈានចូលដល់ ទំព័រថ្មីនៃឆ្នាំ២០២៤ ហើយ ប៉ុន្តែមិនមានអ្នកណាអាចធានាបានទេថា សេដ្ឋកិច្ចឆ្នាំថ្មីនឹងមានការធូរស្រាល ឬតានតឹងលើសឆ្នាំចាស់ៗកន្លងទៅ។ ហេតុនេះ មិនថាសេដ្ឋកិច្ចឡើងឬចុះទេ រឿងសំខាន់មួយដែលមនុស្សគ្រប់គ្នាត្រូវតែប្រុងខ្លួនយកចិត្តទុកដាក់ឱ្យបានខ្លាំងគឺការរកផ្លូវបង្កើនចំណូល។   ពាក់ព័ន្ធជាមួយនឹងរឿងដ៏សំខាន់នេះដែរ អ្នកជំនាញហិរញ្ញវត្ថុ និងជាគ្រូបង្គោលហិរញ្ញវត្ថុផ្ទាល់ខ្លួន អ្នកស្រី ប្រាក់ លឹមហ៊ាង បានចែករំលែកនូវគន្លឹះធំៗ៤ ដែលលោកអ្នកគួរធ្វើ ដើម្បីអាចបង្កើតចំណូលបន្ថែមពីលើប្រាក់ខែនៅក្នុងឆ្នាំ២០២៤៖   ១. រកខ្លួនឯងឱ្យឃើញ៖ រកឱ្យឃើញថាខ្លួនឯងពូកែខាងអ្វី ចេះធ្វើអ្វីបានខ្លះ តើអ្វីដែលខ្លួនចេះទាំងអស់ហ្នឹង មានប៉ុន្មានមុខដែលអាចច្នៃជាឧបករណ៍ផលិតលុយបាន។ អ្នកស្រីពន្យល់ថា យើងត្រូវមើលទៅលើ ចំណេះដឹង ធនធាននានាដែលយើងមាន ពេលវេលាដែលយើងមាន តើអាចបង្កើតជាចំណូលបានដែរឬទេ?   ២. ពង្រឹងជំនាញ៖ ពង្រឹង និងសម្រួចជំនាញដែលខ្លួនមានឱ្យកាន់តែមុតមាំ និងច្បាស់លាស់ ចេះអ្វីមួយ ចេះឱ្យប្រាកដ។ ដាច់ខាតត្រូវមានជំនាញគោលមួយ ដែលអាចប្រើការបាន អាចបង្រៀនគេបាន អាចផលិតចេញជាមេរៀនបាន បើសរសេរជាសៀវបានទៀតរឹតតែប្រសើរ។   ៣. បើកហាងអនឡាញ៖ បណ្ដាញសង្គមជាទីតាំងមួយដែលអាចបង្កើតចំណូលបានគ្រប់រូបភាពទៅតាមគំនិតច្នៃប្រឌិតរបស់មនុស្សម្នាក់ៗ។ អ្នកស្រីលឹមហ៊ាង លើកទឹកចិត្តថាគួរតែឆ្លៀតយកបណ្ដាញសង្គមធ្វើជាហាង ផុសលក់ផលិតផលដែលយើងស្គាល់ច្បាស់ មានគុណភាពល្អ និងមានតម្រូវការនៅលើទីផ្សារ។ គ្រាន់តែផុសលក់សិន មានទៅខានអី វាប្រសើរជាងគ្រាន់តែលេងធម្មតា។   ៤. មនុស្សក្នុងផ្ទះត្រូវសកម្ម៖ សមាជិកគ្រួសារដែលមានលទ្ធភាព មានកម្លាំងគ្រប់គ្រាន់ គួរណាតែចេញធ្វើការប្រកបរបរដើម្បីជួយទាញចំណូលគ្នា។ កុំបណ្ដោយឱ្យមានរូបភាពអសកម្មមួយចំនួនដូចជា ប្រពន្ធធ្វើការរកចំណូលម្នាក់ឯងចិញ្ចឹមមនុស្សមួយផ្ទះ ទាំងដែលប្ដីមានលទ្ធភាព និងមានពេលវេលាគ្រប់គ្រាន់ធ្វើការរកចំណូលដែរតែមិនធ្វើ។ ឬក៏ប្ដីធ្វើការតែម្នាក់ឯងចិញ្ចឹមមនុស្សមួយផ្ទះ ទាំងដែលប្រពន្ធមានលទ្ធភាព និងមានពេលវេលាគ្រប់គ្រាន់ធ្វើការរកចំណូលដែរតែមិនធ្វើ។   ឧទាហរណ៍ថា មនុស្សតែម្នាក់រកចំណូលបាន ៥០០ដុល្លារ ចិញ្ចឹមគ្នាមួយផ្ទះ ចាយសឹងមិនគ្រាន់ជួនជំពាក់គេទៀត។ តែបើសមាជិកមានកម្លាំងគ្រប់គ្រាន់ជួយគ្នារក បានគ្នា៣នាក់ ចំណូល៣ច្រក បើបានសរុបតែ ១០០០ដុល្លារ ក៏អាចជួយគ្រួសារបាន មិនធ្វើឱ្យជាប់បំណុលវ័ណ្ឌក។   ជារួមមកវិញ មនុស្សគ្រប់រូបសុទ្ធតែអាចបង្កើនចំណូលបាន សំខាន់វាអាស្រ័យត្រង់ថា អ្នកមានការតាំងចិត្តឬទេ? ហ៊ានលះបង់ទម្លាប់ចាស់ ចាប់យកឱកាសអភិវឌ្ឍន៍ខ្លួនដែរឬទេ? បើហ៊ានធ្វើរឿងថ្មី សកម្មភាពថ្មី ដែលមានប្រយោជន៍ មិនយូរទេច្បាស់ជាចំណូលកើនមិនខានឡើយ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T10:12:18.056Z", "category": "ហិរញ្ញវត្ថុ", "views": 793, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
តំបន់សេដ្ឋកិច្ចពិសេសថ្មី១ទៀត នឹងលេចឡើងនៅខេត្ដកោះកុង ខណៈត្រូវការដីទំហំ៣០០ហិកតា	https://business-cambodia.com/articles/green-sez-project	គម្រោងតំបន់សេដ្ឋកិច្ចពិសេសបៃតង Green Sez នឹងលេចឡើងលើទឹកដីខេត្ដកោះកុង នាដើមឆ្នាំ២០២៤ខាងមុខនេះ ខណៈគម្រោងនេះត្រូវការទីតាំងដែលមានផ្ទៃដីទំហំ ៣០០ ហិកតាឡើងទៅ ដើម្បីធ្វើការអភិវឌ្ឍ។ នេះបើយោងតាមការចុះផ្សាយពីមន្ទីរសារព័ត៌មានខេត្ដកោះកុងនាពេលថ្មីៗនេះ។   ប្រភពដដែលបានឲ្យដឹងថា កាលពីថ្ងៃទី១៩ ខែធ្នូ ឆ្នាំ២០២៣ គម្រោងនេះក៏ត្រូវបានលើកកិច្ចប្រជុំក្រោមការសម្របសម្រួលពី ក្រសួងសេដ្ឋកិច្ច និងហិរញវត្ថុ ក្រុមប្រឹក្សាអភិវឌ្ឍន៍កម្ពុជា បានសហការជាមួយរដ្ឋាភិបាលនៃចក្រភពអង់គ្លេស តាមរយៈស្ថានទូតអង់គ្លេសប្រចាំការនៅប្រទេសកម្ពុជា ដោយមានការអញ្ជើញចូលរួមពីសំណាក់ លោក ជំទាវ មិថុនាភូថង អភិបាលខេត្តកោះកុង ក្រុមប្រឹក្សាអភិវឌ្ឍន៍កម្ពុជា តំណាងក្រសួងស្ថាប័នជំនាញ ថ្នាក់ដឹកនាំមន្ទីរ អង្គភាពពាក់ព័ន្ធក្នុងខេត្ត។   តាមការបញ្ជាក់ពីក្រុមប្រឹក្សាអភិវឌ្ឍន៍កម្ពុជាបានលើកឡើងថាគំរោង Green Sez គឺជាការបង្កើតនូវមជ្ឈមណ្ឌលផលិតទំនិញនាំចេញបែបបៃតង ទៅកាន់ទីផ្សារអន្តរជាតិ ក្នុងគោលដៅជំរុញអោយកម្ពុជាចាប់យកកាលានុវត្តភាពថ្មីនៃខ្សែស្រវ៉ាក់ផ្គត់ផ្គង់បៃតងនៃទីផ្សារសកល ដើម្បីអាចទាក់ទាញវិនិយោគិនធំៗពីបរទេស និងគាំទ្រទៅដល់ការធ្វើពិពិធកម្មសេដ្ឋកិច្ចជាតិ រីឯសារៈសំខាន់នៃសមាសធាតុបៃតង គឺការប្រើប្រាស់ថាមពលកកើតឡើងវិញ ការគ្រប់គ្រងសំណល់ដោយចីរភាព និងគិតគូរផ្នែកបរិស្ថានចក្រា ចំពោះវិស័យសំខាន់ៗរួមមានគ្រឿងអេឡិចត្រូនិក និងវាយនភណ្ឌសំលៀកបំពាក់។   ដោយឡែកទុនវិនិយោគមានប្រមាណពី ៤០០ទៅ៨០០រយលានដុល្លារអាមេរិក ទម្រង់វិនិយោគតាមយន្តការ PPP ក្នុងទម្រង់ជាក្រុមហ៊ុនវិនិយោគទុនរួមគ្នា រវាងរាជរដ្ឋាភិបាល និងដៃគូរឯកជន។  ក្នុងអង្គប្រជុំនោះបានពិភាក្សាលើការពិនិត្យ និងវាយតម្លៃនូវទីតាំងគំរោងបឋមជាច្រើនទៀតដូចជា៖   គម្រោងហេដ្ឋារចនាសម្ព័ន្ធតភ្ជាប់នៅខេត្តកោះកុង ផ្លូវជាតិលេខ៤៨ ផ្លូវជាតិលេខ១០ ផ្លូវមាត់សមុទ្រភ្ជាប់ពីផ្លូវជាតិលេខ៤៨។   គម្រោងថាមពលកកើតឡើងវិញ គំរោងវារីអគ្គសនីតាតៃលើ និងស្ទឹងមេទឹក ព្រមទាំងគំរោងផ្សេងៗទៀត កំពង់ផែអន្តរជាតិនិងកំពង់ផែទឹកជ្រៅ អាកាសយាន្តដ្ឋានអន្តរជាតិ។   តាមការបញ្ជាក់ក្នុងកិច្ចប្រជុំ មូលដ្ឋាននៃការជ្រើសរើសខេត្តកោះកុង សម្រាប់បង្កើតគម្រោង ដោយសារខេត្តកោះកុងមានដីទំនេរលើសពី៣០០ហិចតា ដែលសាកសមសម្រាប់ការអភិវឌ្ឍរយៈពេលវែងសំរាប់គំរោងទីតាំងជាប់ច្រកព្រំដែនជាមួយថៃ និងជាប់ឈូងសមុទ្រថៃ អាចទាញយកប្រយោជន៍ផ្នែកពាណិជ្ជកម្មពីតំបន់នេះ និងបង្កើតភាពទាក់ទាញផ្នែកវិនិយោគដល់ដៃគូរឯកជន។   ក្នុងឱកាសនោះក្រុមប្រឹក្សាអភិវឌ្ឍន៍កម្ពុជាបានស្នើរដល់រដ្ឋបាលខេត្តកោះកុងនូវចំណុចអាទិភាពមួយចំនួនរួមមាន៖   ១.ការផ្តល់ជម្រើសនៃទីតាំងដែលមានសក្តានុពល ជ្រើសរើសទីតាំងមានទំហំដី៣០០ហិចតា មានហេដ្ឋារចនាសម្ព័ន្ធតភ្ជាប់គ្រប់គ្រាន់ និងចៀសវាងតំបន់អភិរក្សធម្មជាតិ។   ២.ការរៀបចំចុះពិនិត្យទីតាំងគំរោងជាមួយស្ថានទូតចក្រភពអង់គ្លេស និង CDC នៅខែមករា ឆ្នាំ២០២៤។   ៣.ជម្រើសនៃការវិនិយោគនៅលើទីតាំងដីដូចជា ការជួលទីតាំងដី ការលក់ដីឬការផ្តលដីសំរាប់ជាការវិនិយោគរបស់រាជរដ្ឋាភិបាល។   ៤.ស្នើរសុំរដ្ឋបាលខេត្តកោះកុង បន្តផ្តល់កិច្ចសហការសម្របសម្រួល ដើម្បីជំរុញការអភិវឌ្ឍគំរោងនេះ ដើម្បីជាសមិទ្ធិផលសំរាប់ខេត្តកោះកុង និងសំរាប់ប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T10:11:38.593Z", "category": "អចលនទ្រព្យ", "views": 380, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មេធំ Big Apple បង្ហើបពីក្បួនលក់៣ ដែលធ្វើឱ្យហាងនំដូណាត់លក់ដាច់តាំងពីថ្ងៃចេញលក់ដំបូងមកម្លេះ	https://business-cambodia.com/articles/big-sale-3	អ្នកស្រី អម សុភី បច្ចុប្បន្នគឺជា នាយកប្រតិបត្តិរបស់ហាង Big Apple ចំណែក អ្នកស្រី យូយូ មន ក៏ជាប្រធានផ្នែកទីផ្សាររបស់ Big Apple ផងដែរ ដោយអ្នកទាំង២ បានចាប់ដៃនាំប្រេនដ៏ល្បីមួយនេះពីប្រទេសម៉ាឡេស៊ីដើម្បីមកបើកនៅខ្មែររហូតអាចពង្រីកដល់ទៅ៩សាខា និងអាចទាញអតិថិជនបានយ៉ាងច្រើនផងដែរ។ ថ្លែងនៅក្នុងបទសម្ភាសន៍ជាមួយក្រុមការងារចាបក្រហម អ្នកស្រីអម សុភី និងអ្នកស្រី យូយូ មនដែលជានាយកប្រតិបត្តិរបស់ហាង Big Apple ហាងនំនៅខ្មែរ បានឱ្យដឹងថា ថ្ងៃមួយអ្នកទាំង២បានទៅដើរលេងប្រទេសម៉ាឡេស៊ី ហើយក៏បានចូលហាងមួយកន្លែងនៅទីនោះដើម្បីទិញនំដូណាត់របស់ Big Apple មកញ៉ាំក៏ចូលចិត្តនូវរសជាតិនំនេះយ៉ាងខ្លាំងអញ្ចឹងហើយទើបពួកគាត់មានក្តីស្រមៃមួយថាពួកគាត់ចង់ចែករំលែកនំដូណាត់ពិសេសៗជូនបងប្អូនកម្ពុជាយើងបានភ្លក់។ ម្យ៉ាងកាលពី៨ឆ្នាំមុន អ្នកស្រីយូយូ និងអ្នកស្រី សុភី បានចាប់អារម្មណ៍ឃើញថាអាជីវកម្មដូណាត់ គឺមិនទាន់មានភាពលូតលាស់នៅទីផ្សារកម្ពុជានោះទេ អញ្ចឹងហើយទើបអ្នកទាំងពីរគិតថា វាជាឱកាសមួយដែរពួកគាត់អាចក្លាយជាមនុស្សដំបូងដែលនាំយកនំដូណាត់ចូលមកទីផ្សារកម្ពុជា។ ណាមួយអ្នកទាំង២ ក៏ចង់ឱ្យប្រជាជនខ្មែរបានទទួលនំដូណាត់ដែលមាន Premium quality ហើយធ្វើឡើងថ្មីៗជារៀងរាល់ថ្ងៃ ដូច្នេះអ្នកស្រី សុភី ព្រមជាមួយបងថ្លៃគឺអ្នកស្រី យូយូ មន ក៏បានដាក់ទុនរកស៊ីចូលគ្នាមកបើកហាង Big Apple នៅកម្ពុជាជាលើកដំបូងក្នុងឆ្នាំ ២០១៥។ អ្នកស្រី អម សុភី ព្រមទាំង អ្នកស្រី យូយូ មាន ដែលជានាយកប្រតិបត្តិរបស់ Big Apple នៅខ្មែរ ក៏បានបង្ហើបថា នាពេលបច្ចុប្បន្នហាង Big Apple មានសរុបចំនួន ៩ទីតាំងហើយ ដោយ ៧ទីតាំងជាសាខាដើម ចំណែក ២សាខាទៀត ជាហ្រ្វេនឆាយ។ នៅក្នុងនោះដែរ ស្រ្តីខ្លាំងទាំង២ រូបនេះ ក៏បានបង្ហើបពីមន្តស្នេហ៍ ៣ ដែលធ្វើឱ្យប្រេន Big Apple អាចទាញភ្ញៀវឱ្យគាំទ្រយ៉ាងច្រើនកុះករ ជាង៨ឆ្នាំមកនេះ៖ ១. ភាពច្នៃប្រឌិតរបស់នំដូណាត់ មេធំ Big Apple នៅខ្មែរ បានលើកឡើងថា ទម្រាំតែធ្វើនំដូណាត់នេះបានមួយៗ គឺឆ្លងកាត់ដំណាក់កាលច្រើនណាស់ ពេលខ្លះគ្រាន់តែនំដូណាត់១យើងត្រូវការពេលរហូតដល់ទៅ២ម៉ោង ហើយការដែលចំណាយពេលធ្វើនំប្រើពេលវេលាច្រើនបែបនេះ ដោយសារតែចង់ឱ្យនំចេញមកគឺពិសេសហើយអស្ចារ្យបំផុត។ ហើយចំពោះការឌីហ្សាញម៉ូដនំដូណាត់គ្រប់សាខាទាំង ៩ របស់ Big Apple គឺត្រូវតែចេញម៉ូដមកដូចគ្នា បើសិនជាសាខាណាធ្វើខុសម៉ូដតែបន្តិចក៏ត្រូវតែធ្វើសារជាថ្មីដែរ ហើយការធ្វើបែបនេះគឺចង់ឱ្យអតិថិជនមានអារម្មណ៍ថា ប្រសិនជាគាត់ចង់សាកភ្លក់នំដូណាត់គឺគាត់អាចទៅគ្រប់សាខាទាំងអស់របស់ Big Apple ពីព្រោះមិនថារសជាតិ ឬក៏ម៉ូដនំទេពោលគឺដូចគ្នា ១០០% ដូច្នេះអតិថិជនគឺទិញដោយមានទំនុកចិត្តពីព្រោះម្ចាស់ហាងធ្វើដោយក្តីស្រលាញ់ ធ្វើដោយការយកចិត្តទុកដាក់ខ្ពស់មិនឱ្យអតិថិជនខកបំណងឡើយ។ ២. គុណភាព មែនទែនទៅ ចំពោះអាជីវកម្មនីមួយៗគុណភាពពិតជាសំខាន់ខ្លាំងណាស់ ប្រសិនជាម្ចាស់អាជីវកម្មផ្តោតសំខាន់ទៅលើគុណភាពជាចម្បងនោះប្រាកដជាទាញអតិថិជនបានដូចព្យុះ តួយ៉ាងដូចជា Big Apple អញ្ចឹង បើនិយាយអំពីនំដូណាត់វិញគឺធ្វើលក់មួយថ្ងៃសម្រាប់មួយថ្ងៃ ហើយបើមានថ្ងៃណាលក់សល់គឺពុំយកមកលក់ម្តងទៀតឡើយ មិនតែប៉ុណ្ណោះនំដូណាត់របស់ហាង Big Apple គឺមានរហូតដល់ទៅ ៣៣ រសជាតិ ដែលមានជម្រើសច្រើនបំផុតសម្រាប់អតិថិជនក្នុងការជ្រើសរើសផ្សេងៗគ្នា ក្រៅពីមានរសជាតិច្រើន សូម្បីតែនំក៏ធ្វើថ្មីៗរាល់ថ្ងៃទៀត ចំណុចនេះហើយដែលអាចទាញអតិថិជនឱ្យមកទិញម្តងហើយត្រឡប់មកទិញម្តងទៀត។ ៣. ប្រូម៉ូសិនរសជាតិប្លែកៗ បើនិយាយទៅដល់ការប្រូម៉ូសិនរបស់ហាង Big Apple វិញគឺមានភាពប្លែកៗគ្នាជារៀងរាល់ខែ ថែមទាំប្រូម៉ូសិនរស់ប្លែកៗទៀតផង ដោយសារការប្រូម៉ូសិនដែលធ្វើឱ្យអតិថិជនមិនចេះធុញទ្រាន់ ហើយស្របគ្នាជាមួយនឹងនំដូណាត់ធ្វើការឌីហ្សាញស្អាតៗ នឹងការវិចខ្ចប់មានភាពទាក់ទាញថែមទៀតនោះ បានធ្វើឱ្យហាង Big Apple ឱ្យតែមានការប្រូម៉ូសិនម្តងៗមានអតិថិជនកម្មង់ធ្វើឱ្យមិនចង់ទាន់ ហើយបើនិយាយទៅដល់ការសម្ពោធសាខាថ្មីៗវិញ គឺ Big Apple តែងតែមានកម្មវិធីចែកកាដូរទៅដល់អតិថិជនដែលមកហាងផ្ទាល់ផងដែរ ចំណុចទាំងនេះហើយបានធ្វើឱ្យហាងនំដូណាត់មួយនេះស្រូបបានទាំងភ្ញៀវជាមនុស្សចាស់ ទាំងយុវវ័យថែមទៀតផង៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T10:00:36.480Z", "category": "ចាប់ផ្តើមអាជីវកម្ម", "views": 139, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកលក់មិនអាចខ្វះបាន! សេដ្ឋីប្រាក់លានលោកMark Cuban បង្ហើបពីក្បួនលក់១ក្បាច់ អ្នកចាំបាច់មានជាប់ខ្លួន	https://business-cambodia.com/articles/mark-cuban-sale-tip	ទោះបីជាផលិតផល ឬសេវាកម្មរបស់អ្នកល្អយ៉ាងណាក៏ដោយ ក៏មិនមានអ្នកទិញដែរ ប្រសិនបើអតិថិ ជនរបស់អ្នកមិនត្រូវការវា ប៉ុន្តែនៅពេលដែលអ្នកយល់ច្បាស់ ថាអ្វីដែលអ្នកទិញរបស់អ្នកពិតជាចង់បាន នោះអ្នកនឹងលក់ដាច់ ។ ជុំវិញបញ្ហានេះលោក Mark Cuban បានបានបង្ហើបក្បួនលក់ពិសេសមួយដែលលោកតែងតែប្រើកន្លងមករហូតមានទ្រព្យជិត៥ពាន់លានដុល្លារនៅក្នុងដៃ។ យោងតាមទស្សនាវដ្តី Forbes បានឱ្យដឹងថា លោកMark Cuban  គឺជាសហគ្រិនមួយរូប និងមហាសេដ្ឋីជនជាតិអាមេរិក ដែលមានអាជីពការងារជាបុគ្គលិកទូរទស្សន៍ ម្ចាស់ប្រព័ន្ធផ្សព្វផ្សាយ ដែលទ្រព្យសម្បត្តិចំនួនប្រមាណ ៤.៧ ពាន់លានដុល្លារ ហើយលោកក៏ត្រូវបានគេស្គាល់ថាជាម្ចាស់ក្រុមបាល់បោះអាជីព Dallas Mavericks នៃសមាគមបាល់បោះជាតិ (NBA) និងជាអ្នកគ្រប់គ្រងអាជីវកម្ម 2929 Entertainment ផងដែរ ។ តាមរយៈកិច្ចសម្ភាសនៅក្នុងវីឌីអូខ្លីៗរបស់កម្មវិធី Tik Tok ដែលមានរយៈប្រមាណជិត៣០វិនាទីលោកបានចែករំលែកមេរៀនមួយដែលលោកតែងតែធ្វើក្នុងការធ្វើអាជីវកម្មរបស់លោកនោះគឺ “ជាអ្នកលក់ម្នាក់! លក់ នឹងរៀនអ្វីគ្រប់យ៉ាងអំពីអ្វីដែលទាក់ទងនឹងជំនួញ នៅពេលដែលអ្នកដឹងរបៀបលក់ហើយអ្នកអាចចាប់ផ្តើមអាជីវកម្មបាន ហើយការលក់មិនមែនជាការបញ្ចុះបញ្ចូលទេតែវាគឺជាការជួយ” ដូចគ្នានេះដែរលោកបានលើកឡើងទៀតថា នៅពេលដែលអ្នកដឹងអំពីតម្រូវការ និងអ្វីដែលអតិថិជនចង់បាន ពេលនោះអ្នកជាតួរឯកដ៏សំខាន់មួយសម្រាប់ជួយពួកគេ។ ជាការពិតណាស់ការយល់ដឹងពីតម្រូវការរបស់អតិថិជន គឺជាចំណុចកណ្តាលនៃរាល់អាជីវកម្មដែលទទួលបានជោគជ័យ មិនថាអាជីវកម្មអ្វីក៏ដោយ នៅពេលដែលអ្នកមានចំណេះដឹងនេះ អ្នកអាចប្រើវាដើម្បីបញ្ចុះបញ្ចូលអតិថិជនសក្តា នុពល និងអតិថិជនដែលមានស្រាប់ថាការទិញពីអ្នកគឺជាផលប្រយោជន៍ដ៏ល្អបំផុតរបស់ពួកគេ។ ឧទាហរណ៍ថាកាន់តែងាយយល់ ប្រសិនបើអតិថិជនចង់ទិញឡានដែលអាចដឹងឥវ៉ាន់ចុះខេត្តអាចដឹលបានច្រើនៗ តែផ្ទុយទៅវិញអ្នកបែជាណែនាំឡានលក្ខណៈគ្រួសារតូចៗទៅកាន់គាត់ទៅវិញ ជាលទ្ធផលភ្ញៀវនឹងមិនទិញឡើយ ព្រោះអ្នកមិនអាចដោះស្រាយបញ្ហាជូនពួកគេបាន ប៉ុន្តែប្រសិនបើអ្នកយល់អំពីបញ្ហាភ្ញៀវច្បាស់ ជួយដោះស្រាយបញ្ហាបាន  ភ្ញៀវនឹងទិញដោយមិនស្ទាក់ស្ទើរឡើយ ។ គួរជម្រាបផងដែរថា ការលក់មិនមែនចេះតែលក់ៗដើម្បីគ្រាន់តែចង់បានលុយភ្ញៀវនោះទេ ព្រោះលុយជារបស់ភ្ញៀវ តែអ្នកត្រូវតាំងខ្លួនជាអ្នកជួយ ត្រូវដឹងបញ្ហាឱ្យច្បាស់ថាអតិថិជនចង់បានអ្វី ត្រូវការអ្វី និងមានបញ្ហាអ្វី នៅពេលនោះអ្នកនឹងកាន់តែងាយស្រួលក្នុងការដោះស្រាយជូនពួកគាត់ ដូច្នេះភ្ញៀវទិញ ផលិតផលឬសេវាកម្មរបស់អ្នកមិនស្ទាក់ស្ទើរទៀតឡើយ ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T09:48:01.807Z", "category": "កំពូលអ្នកលក់", "views": 275, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កិច្ចប្រជុំកំពូលអចលនទ្រព្យអាស៊ី Property Guru លើកទី ៩ ប្រចាំឆ្នាំ ២០២៣ ផ្តោតសំខាន់ទៅលើការលើកកម្ពស់សហគមន៍	https://business-cambodia.com/articles/property-guru-9th-2023-	អ្នកដឹកនាំនិងផ្តួចផ្តើមគំនិតក្នុងឧស្សាហកម្មទូទាំងពិភពលោកបានចូលរួមកិច្ចប្រជុំកំពូលឆ្នាំនេះ ដើម្បីដោះស្រាយបញ្ហាអនាគតនៃទីក្រុង ទីក្រុងបាងកក ប្រទេសថៃ- PropertyGuru Group (NYSE: PGRU) ដែលជាក្រុមហ៊ុនបច្ចេកវិទ្យាអចលនទ្រព្យឈានមុខគេនៅអាស៊ីអាគ្នេយ៍បានត្រលប់មកកាន់វេទិកាភាពជាអ្នកដឹកនាំរបស់ខ្លួន ដែលជាវេទិកាអចលនទ្រព្យ PropertyGuru Asia Real Estate Summit (ARES) លើកទី៩ នៅថ្ងៃទី១៥ ខែធ្នូ ជាមួយនឹងការផ្តោតទៅលើប្រធានបទ «ការលើកកម្ពស់សហគមន៍» និងវិធីដែលអ្នកដឹកនាំអាចកសាងនិងកែលម្អទីក្រុងនាថ្ងៃស្អែក។ កិច្ចប្រជុំកំពូលអចលនទ្រព្យ ARES ប្រចាំឆ្នាំ ២០២៣ បានប្រមូលផ្តុំអ្នកដឹកនាំអាជីវកម្មថ្នាក់កំពូលជាង ៤០០នាក់ មកជួបជុំគ្នាក្នុងសន្និសីទ និងព្រឹត្តិការណ៍បែបចម្រុះ(hybrid) ដែលពោរពេញទៅដោយការយល់ដឹងនិងការបំផុសគំនិត។ វាគ្មិនជាង ៤០ នាក់ បានផ្តួចផ្តើមកិច្ចសន្ទនាបំំផុសគំនិតដែលចាំបាច់បំផុត អំពីអនាគតនៃសហគមន៍ ធុរកិច្ច ការកម្សាន្ត និង នវានុវត្តន៍។ ប្រធានបទនាឆ្នាំនេះគឺស្របទៅតាមចក្ខុវិស័យរបស់ PropertyGuru ក្នុងការលើកកម្ពស់សហគមន៍ក្នុងការ រស់នៅ ធ្វើការ និងរីកចម្រើននៅទីក្រុងនាថ្ងៃអនាគត។ នាយកប្រតិបត្តិ និងនាយកគ្រប់គ្រង PropertyGuru Group លោក Hari V. Krishnan ដែលបានលើកឡើងថាវេទិកាអចលនទ្រព្យ ARES 2023 ត្រូវបានប្រារព្ធឡើងនៅមុនថ្ងៃគម្រប់ខួប ១៦ ឆ្នាំនៃការបង្កើតក្រុមហ៊ុន PropertyGuru Group។ លោកបានថ្លែងថា៖ « ក្នុងនាមជាអ្នកដឹកនាំក្នុងឧស្សាហកម្មដែលមានទំនួលខុសត្រូវខ្ពស់ ពួកយើងធ្វើការខិតខំឆ្ពោះទៅរកការផ្តល់សិទ្ធិអំណាចដល់មនុស្សគ្រប់រូបក្នុងការសម្រេចចិត្តលើអចលនទ្រព្យប្រកបដោយទំនុកចិត្តតាមរយៈ ខ្លឹមសារពាក់ព័ន្ធ ការយល់ដឹង និងសាវាកម្មលំដាប់ពិភពលោក។ ចាប់តាំងពីការជួយអ្នកទិញផ្ទះស្វែងរក និងផ្តល់ហិរញ្ញប្បទានដល់ផ្ទះក្នុងក្តីស្រមៃរបស់ពួកគេ ការជួយជនបរទេសស្វែងរកកន្លែងស្នាក់នៅសមរម្យ ក៏ដូចជាការគាំទ្រដល់អតិថិជនសហគ្រាសរបស់យើងធ្វើឱ្យការវិនិយោគត្រឹមត្រូវ  និងការចែករំលែកទិន្នន័យភាគីទីមួយពិតប្រាកដជាមួយធនាគារ អ្នកវាយតម្លៃ និងការផ្តល់នូវព័ត៌មានដ៏មានអត្ថន័យដល់អ្នកបង្កើតគោលនយោបាយ ពួកយើងនៅទីនោះជាមួយភាគីពាក់ព័ន្ធនីមួយៗ  និងណែនាំពួកគេនៅគ្រប់ជំហាន។ » វគ្គទីមួយនៃកិច្ចប្រជុំកំពូលឆ្នាំ ២០២៣ « Live: Future of Communities » នេះបន្តដោយសុន្ទរកថាគន្លឹះស្តីពីកត្តាជំរុញសេដ្ឋកិច្ចថ្មី និងទស្សនវិស័យសម្រាប់អាស៊ីក្នុងឆ្នាំ ២០២៤ ពីលោក Sumana Rajarethnam នាយកបណ្តាញសាជីវកម្មស៊ើបការណ៍សេដ្ឋកិច្ចប្រចាំអាស៊ីអាគ្នេយ៍។ ផ្នែកនេះក៏មានសុន្ទរកថាគន្លឹះពីលោកបណ្ឌិត Edlam Abera Yemeru ប្រធានផ្នែកចំណេះដឹង និងនវានុវត្តន៍នៅ UN-Habitat ស្តីពីសហគមន៍ និងការបង្កើតទីក្រុងស្របអភិវឌ្ឍន៍ប្រកបដោយចីរភាព។ លោក David Gissen អ្នកនិពន្ធ អ្នករចនា អ្នកអប់រំ ទីប្រឹក្សា/សាស្រ្តាចារ្យផ្នែកស្ថាបត្យកម្ម និងប្រវត្តិសាស្រ្តទីក្រុងនៃសាលា Parsons of Design បន្ទាប់មកបានថ្លែងសុន្ទរកថាលក្ខណៈអន្តរជាតិស្តីពីការគិតឡើងវិញនូវអគារ និងគំនិតនៃទីក្រុងមួយជាន់។ វគ្គទីពីរនៃកិច្ចប្រជុំ «ការងារ៖ អនាគតនៃអាជីវកម្ម» បានចាប់ផ្តើមជាមួយនឹងការថ្លែងសុន្ទរកថារបស់លោក Chelsea Perino នាយកគ្រប់គ្រង ទីផ្សារ និងទំនាក់ទំនងសកល មជ្ឈមណ្ឌលប្រតិបត្តិ ពីការវិវត្តប្រកបដោយភាពច្នៃប្រឌិតនៃកន្លែងធ្វើការ និងការរៀបចំកន្លែងការងារបែបកូនកាត់( Hybrid)។ កិច្ចពិភាក្សាដំបូងគេត្រូវបានដឹកនាំដោយលោក Manav Kamboj ប្រធានផ្នែកបច្ចេកវិទ្យា និងជានាយកគ្រប់គ្រង Fintech នៅ PropertyGuru Group។ កិច្ចពិភាក្សាបច្ចេកវិទ្យានេះបានផ្តោតលើការប្រើប្រាស់ A.I. នៅក្នុងការរចនាទិន្នន័យ ឌីជីថលភ្លោះ និងបច្ចេកវិទ្យា blockchain metaverse ជាមួយវាគ្មិនលោក Jirayut “Topp” Srupsrisopa ស្ថាបនិក និងនាយកប្រតិបត្តិក្រុម Bitkub Capital Group Holdings Co., Ltd.; លោកសាស្រ្តាចារ្យ Jason Pomeroy នាយកស្ថាបនិក, Pomeroy Studio & Pomeroy Academy/Fellow សាកលវិទ្យាល័យ Cambridge Institute for Sustainability Leadership; និងអ្នកនាង Wenhui Lim នាយកក្រុមហ៊ុន SPARK Architects ។ បិទបញ្ចប់វគ្គទីពីរ និងវគ្គពេលព្រឹកគឺបទបង្ហាញពី PropertyGuru For Business ដែលបង្ហាញពីការវិនិយោគចុងក្រោយបង្អស់ក្នុងវិទ្យាសាស្ត្រទិន្នន័យ ដើម្បីបង្កើតផលិតផល និងដំណោះស្រាយសម្រាប់អតិថិជនសហគ្រាស និងដៃគូក្នុងតំបន់អាស៊ីអាគ្នេយ៍។ ប្រធានផ្នែកគ្រប់គ្រងទីផ្សារនៃ ក្រុមហ៊ុន PropertyGuru Group លោក Jeremy William និងលោកស្រី Shyn Yee Ho-Strangas ប្រធានផ្នែកគ្រប់គ្រងដំណោះស្រាយទិន្នន័យនិងកម្មវិធី បានចាប់ផ្តើមកិច្ចប្រជុំ និងពិភាក្សាអំពីគុណតម្លៃសម្រាប់អាជីវកម្ម និងត្រូវបានបន្តដោយលោកបណ្ឌិត Nai Jia Lee  ប្រធានផ្នែកអចលនទ្រព្យឆ្លាតវៃ ដំណោះស្រាយឌីជីថល និងសូហ្វវែរ ដែលនិយាយអំពីភាពជាទីក្រុង និងសន្ទស្សន៍លទ្ធភាពការរស់នៅ។ បទបង្ហាញបានបញ្ចប់ដោយលោក Bob Koppes នាយកផ្នែកយុទ្ធសាស្រ្ត ដែលបានធ្វើបទបង្ហាញដោយប្រើការវិភាគទិន្នន័យការបង់ប្រាក់ និងចល័ត។ កិច្ចប្រជុំកំពូលអចលនទ្រព្យពេលរសៀលបានចាប់ផ្តើមជាមួយនឹងវគ្គទី៣ដែលមានប្រធានបទ « Thrive: Future of Leisure» ដោយមានការធ្វើបទបង្ហាញពីការកសាងលទ្ធភាពក្នុងទីក្រុងធំដោយលោក David Chong នាយកប្រតិបត្តិនៃវិទ្យាស្ថាន REHDA មកពីប្រទេសម៉ាឡេស៊ី។ វគ្គនេះបានបន្តជាមួយនឹងការពិភាក្សាជាក្រុមលើការទទួលទានអាហារ ការកើនឡើងនៃវប្បធម៌សត្វចិញ្ចឹមនៅក្នុងទីក្រុង និងការផ្លាស់ប្តូរប្រជាសាស្រ្តកែប្រែទីផ្សារអចលនទ្រព្យ។ វាគ្មិនរួមមាន លោកបណ្ឌិត Aladdin D. Rillo ទីប្រឹក្សាសេដ្ឋកិច្ចជាន់ខ្ពស់ វិទ្យាស្ថានស្រាវជ្រាវសេដ្ឋកិច្ចសម្រាប់អាស៊ាន និងអាស៊ីបូព៌ា (ERIA); អ្នកនាង Amy Sawitta Lefevre អតីតអ្នកកាសែតអន្តរជាតិ (អតីត Reuters); អ្នកនាង Christine Li ប្រធានផ្នែកស្រាវជ្រាវអាស៊ីប៉ាស៊ីហ្វិក Knight Frank; លោក Colin Chee, អ្នកបង្កើត និងនាយកច្នៃប្រឌិត នៃ Never too Small; អ្នកនាង Didi Almeyda អ្នកនិពន្ធ អតីតអ្នកកាសែត និង Animal Whisperer នៃឥណ្ឌូនេស៊ី; អ្ននាង Jessica Zafra, អ្នកនិពន្ធដែលទទួលបានពានរង្វាន់, អ្នកកាសែត, អ្នកតស៊ូមតិសុខុមាលភាពសត្វ; លោក Keiran Gibb ស្ថាបនិក និងជានាយក Monogic; មីសែល ម៉ាទីន ពិធីករកម្មវិធីផ្សាយ និងនិយាយកម្មវិធី Money FM 89.3; Pippa Woodhead, ប្រធានផតខាស់, Tigerhall; និងដៃគូ Tanjira “Fay” Tragoolvongse, ម្ចាស់និងអ្នកគ្រប់គ្រងនៃ Cadence ដោយ Dan Bark / Caper  ដែលបានទទួលរង្វាន់ Michelin Star for Cadence បន្ទាប់ពីការបើកដំណើរការរយៈពេលប្រាំមួយខែ។ អ្នកនាង Andrea Savage សហនាយកប្រតិបត្តិនៃ A Life B Design ដែលជាអ្នករចនាផ្នែកខាងក្នុងដ៏ល្បីល្បាញ និងជាអតីតពិធីករ HGTV Asia បានរួមគ្នាថ្លែងសុន្ទរកថារចនាលើភាសាសកលនៃលំហ និងបទពិសោធន៍ផ្លាស់ប្តូរជាមួយ Cameron Richards ស្ថាបនិក និងនាយកប្រតិបត្តិ CPR Vision Management ។ ក្នុងនាមជាប្រធាននៃកិច្ចប្រជុំកំពូលអចលនទ្រព្យ លោក Stephen Oehme អ្នកឯកទេសផ្នែកគ្រប់គ្រងតម្លៃ និងនិរន្តរភាពតស៊ូមតិ/នាយកគ្រប់គ្រង Quantum បានចូលរួមតាមរយៈវីដេអូពី COP28 នៅទីក្រុងឌូបៃ ដើម្បីនិយាយអំពីគោលដៅអភិវឌ្ឍន៍ប្រកបដោយចីរភាព វិធីសាស្រ្តរួមបញ្ចូលក្នុងការអភិវឌ្ឍន៍ និងវិមជ្ឈការនៃទីក្រុង។ . កិច្ចប្រជុំកំពូលអចលនទ្រព្យបន្តជាព្រឹត្តិការណ៍រួមបញ្ចូល និងចម្រុះដែលពាក់កណ្តាលនៃក្រុមអ្នកជំនាញដែលរួមមានស្ត្រី និង/ឬសមាជិកនៃសហគមន៍ LGBTQ+ ។ នៅឆ្នាំនេះអ្នកស្រី Shane Bhatla នាយករងនៃ Equal Asia Foundation បានផ្តល់ការពិភាក្សាអំពីអ្នកជំនាញលើភាសារួមបញ្ចូលនៅក្នុងអចលនទ្រព្យសម្រាប់ជនជាតិភាគតិច និងជនពិការ ដោយវគ្គទីបី។ វគ្គចុងក្រោយនៃកិច្ចប្រជុំកំពូល "Thrive: The Future of Innovation" បានបើកដោយសុន្ទរកថាពីលោក Vinu Daniel ដែលជាស្ថាបនិក Wallmakers របស់ប្រទេសឥណ្ឌា។ ស្ថាបត្យករដែលឆ្លើយតបនឹងអាកាសធាតុ ដែលថ្មីៗនេះត្រូវបានគេដាក់ឈ្មោះថាជាមនុស្សម្នាក់ក្នុងចំណោម TIME100 Next និងបានថ្លែងសុន្ទរកថា TED2023 ដែលទទួលបានយ៉ាងល្អកាលពីខែមេសាកន្លងទៅនោះ ត្រូវបានបង្ហាញពានរង្វាន់ PropertyGuru Visionary Award នៅ ARES ២០២៣ សម្រាប់ការរចនាប្រកបដោយចីរភាពរបស់គាត់ដោយប្រើភក់ និងកំទេចកំទី។ Ar. Daniel បានប្រាប់ Property Report ដោយ PropertyGuru ដែលជាទស្សនាវដ្តីផ្លូវការរបស់ កិច្ចប្រជុំកំពូលអចលនទ្រព្យ ២០២៣ ថា «ការសាងសង់កំពុងកើតឡើងនៅគ្រប់ទីកន្លែងគ្រប់ពេលវេលា។ វាជាការល្អប្រសិនបើយើងអាចចែករំលែកចំណេះដឹងរបស់យើង។» លោក Colin Chee ដែលជាអ្នកបង្កើត និងជាស្ថាបនិកនៃបណ្តាញបណ្តាញដ៏ពេញនិយម Never Too Small ដែលបានឈ្នះពានរង្វាន់ Visionary Award កាលពីឆ្នាំមុន បានត្រលប់ទៅដំណាក់កាល ARES ដើម្បីបង្ហាញករណីសិក្សាលើការរចនាខាងក្នុងដែលយកកាកសំណល់ចេញពីកន្លែងសំណង់ និងការរុះរើឡើងវិញ។ ករណីសិក្សារួមបញ្ចូលឈុតមើលជាមុនពីស៊េរីមានកំណត់ "Wonderful Waste" របស់គាត់។ វគ្គទី ៤ រួមមានការពិភាក្សារបស់ Leaders Panel លើអចលនទ្រព្យពហុវិស័យ ភាពធន់នៃឧស្សាហកម្ម និងបញ្ហាប្រឈមក្នុងការអភិវឌ្ឍន៍ប្រកបដោយនិរន្តរភាពជាមួយ Cyndy Tan Jarabata ប្រធានក្រុមហ៊ុន TAJARA Leisure and Hospitality Group; លោក Hang Dang នាយកគ្រប់គ្រង CBRE Vietnam; Rita Chow ស្ថាបនិក និងជានាយកប្រតិបត្តិអាជីវកម្ម Sunshine PR (ប្រទេសចិន); Stephen Pimbley ដៃគូស្ថាបនិក និងជានាយក SPARK Architects; និងអ្នកសម្របសម្រួល Marco Lobregat, Asia Editor, Bridges / International Director, Synergy Media Specialists ។ អ្នកនាង Ornpaka (Tong) Vudhikosit អ្នកគ្រប់គ្រងឧស្សាហកម្មជាន់ខ្ពស់ (ទេសចរណ៍ អចលនទ្រព្យ និងពាណិជ្ជកម្មអេឡិចត្រូនិក) Google Thailand បានបញ្ចប់ផ្នែកទីបួនជាមួយនឹងការពិភាក្សាអ្នកជំនាញស្តីពីអនាគតនៃការច្នៃប្រឌិតឌីជីថល។ បន្ទាប់ពីកិច្ចប្រជុំកំពូល អ្នកចូលរួម និងភ្ញៀវកិត្តិយសបានចូលរួមក្នុងពិធីជប់លៀង ARES VIP Cocktail Party: ការប្រារព្ធពិធីរបស់ស្ត្រី ផ្តល់កិត្តិយសដល់អ្នកដឹកនាំក្នុងឧស្សាហកម្មដែលបញ្ចូលស្មារតីនៃ «រស់នៅ ធ្វើការ និងរីកចម្រើន។» ស្ត្រីដ៏មានឥទ្ធីពលរបស់ ARES ឆ្នាំ ២០២៣ គឺ៖ Andrea Savage, សហ CEO, A Life By Design; Chelsea Perino នាយកគ្រប់គ្រង ទីផ្សារសកល និងទំនាក់ទំនង មជ្ឈមណ្ឌលប្រតិបត្តិ; Coco Liu ប្រធានមន្ត្រីប្រចាំតំបន់អាស៊ីប៉ាស៊ីហ្វិក HLB International; Esther An, ប្រធានផ្នែកនិរន្តរភាព, City Developments Limited / ប្រធានក្រុមប្រឹក្សាសាជីវកម្ម, ក្រុមប្រឹក្សាអគារបៃតងពិភពលោក; លោក Hang Dang នាយកគ្រប់គ្រងក្រុមហ៊ុន CBRE (Vietnam) Co., Ltd.; និង Joanne Kua នាយកប្រតិបត្តិក្រុមហ៊ុន KSK Group ។ កិច្ចប្រជុំកំពូលអចលនទ្រព្យប្រចាំឆ្នាំ២០២៣ គឺជាព្រឹត្តិការណ៍យុថ្កាមួយនៃ PropertyGuru Week ដែលចូលរួមដោយនាយកប្រតិបត្តិកំពូល និងអ្នកដឹកនាំឧស្សាហកម្មក្នុងតំបន់។ សប្តាហ៍នេះបានចាប់ផ្តើមជាមួយនឹងតារាងតុមូលរបស់អ្នកដឹកនាំអចលនទ្រព្យនៅថ្ងៃទី ៦ ខែធ្នូ ដែលរៀបចំដោយ PropertyGuru សម្រាប់អាជីវកម្ម និងបន្តដោយ ARES 2023 និង ARES VIP Cocktail Party នៅថ្ងៃទី ៧ ខែធ្នូ និងការប្រារព្ធពិធីផ្តាច់មុខពីរនៅថ្ងៃទី ៨ ខែធ្នូ: អាហារថ្ងៃត្រង់អន្តរជាតិដើម្បីបង្ហាញពានរង្វាន់ប្រទេសសម្រាប់ប្រទេសចិន Greater Niseko និងឥណ្ឌា និងកម្មវិធី PropertyGuru Asia Property Awards Grand Final លើកទី ១៨ ដែលបានទាក់ទាញអ្នកឈ្នះប្រទេស និងតំបន់មកពីអាស៊ីអាគ្នេយ៍ ចិន ជប៉ុន ឥណ្ឌា។ និងអូស្ត្រាលី។ សប្តាហ៍នេះបានបិទជាមួយនឹងការបញ្ចាំងឯកជននៅ Cinema Oasis Bangkok សម្រាប់ "Wonderful Waste" ដោយ Never Too Small ។ កិច្ចប្រជុំកំពូលអចលនទ្រព្យអាស៊ី Property Guru លើកទី ៩ ប្រចាំឆ្នាំ ២០២៣ ត្រូវបានគាំទ្រដោយដៃគូវិបផតថលផ្លូវការ PropertyGuru; ទស្សនាវដ្តីផ្លូវការ Property Report ដោយ PropertyGuru; ដៃគូផ្សព្វផ្សាយផ្លូវការ Artemis Associates; ដៃគូប្រព័ន្ធផ្សព្វផ្សាយ Bridges, d+a Magazine, Hot Magazine, Manila Bulletin, Powderlife, REm, និង Techsauce; និងគាំទ្រសមាគម IFC - ឧត្តមភាពក្នុងការរចនាសម្រាប់ប្រសិទ្ធភាពកាន់តែច្រើន និងវិទ្យាស្ថាន REHDA ។ កម្មវិធី ARES VIP Cocktail Party ត្រូវបានឧបត្ថម្ភដោយ PropertyGuru For Business និងដៃគូ Dao Ethical Gifts (Women Empowerment Project) និង Fah Mai Holdings Inc. សម្រាប់ព័ត៌មានបន្ថែម សូមចូលទៅកាន់ AsiaRealEstateSummit.com ឬអ៊ីមែល ares@propertyguru.com។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T09:36:57.227Z", "category": "PR", "views": 96, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
បើកទទួលពាក្យហើយ! កម្មវិធីទៅសិក្សានៅក្រៅប្រទេសថ្នាក់វិទ្យាល័យ សម្រាប់ឆ្នាំសិក្សាថ្មី ២០២៤-២០២៥	https://business-cambodia.com/articles/open-for-applications-high-school-study-abroad-program	រាជធានីភ្នំពេញ ថ្ងៃទី១៤ ខែធ្នូ ឆ្នាំ២០២៣៖ SOGO ដែលជាស្ថាប័នផ្តល់សេវាកម្មនាំសិស្សានុសិស្សទៅសិក្សានៅក្រៅប្រទេស មានសេចក្តីសោមនស្ស ក្នុងការប្រកាសការទទួលពាក្យសម្រាប់ការសិក្សាថ្នាក់វិទ្យាល័យនៅក្រៅប្រទេសរបស់កម្មវិធីអាយស៊ីអ៊ីអេសខេមបូឌា (ICES Cambodia) សម្រាប់ឆ្នាំសិក្សាថ្មី ២០២៤-២០២៥។ នេះគឺជាឱកាសដ៏អស្ចារ្យមួយ សម្រាប់សិស្សានុសិស្សថ្នាក់វិទ្យាល័យដែលមានបំណងចង់ទៅសិក្សានៅក្រៅប្រទេស។ កម្មវិធីសិក្សារបស់ ICES Cambodia បានបង្កើតឡើងដោយផ្តោតទៅលើអនុភាពនៃការផ្លាស់ប្តូរវប្បធម៌ និងការបើកផ្លូវសម្រាប់សិស្សានុសិស្សកម្ពុជាគ្រប់រូបឱ្យទទួលបានបទពិសោធថ្មីៗពីការអប់រំ ដែលជាការសិក្សាលើសពីការសិក្សាក្នុងថ្នាក់រៀន ដោយកម្មវិធីសិក្សានេះមានអត្ថប្រយោជន៍ជាច្រើនដូចជា ការស្វែងយល់ពីវប្បធម៌នៅក្រៅប្រទេស ការស្វែងយល់ពីភាពជាប្រជាជនសកល ការពង្រឹងជំនាញភាសា ការស្វែងយល់ពីសក្តានុពលរបស់ខ្លួនឯង និងការចាប់យកក្តីស្រមៃរបស់ខ្លួនតាមរយៈការចូលរួមយ៉ាងសកម្មក្នុងការងារសហគមន៍ ការចូលរួមក្នុងសកម្មភាពក្រៅកម្មវិធីសិក្សា និងការចូលរួមក្នុងព្រឹត្តិការណ៍វប្បធម៌ផ្សេងៗជាច្រើនទៀត។ លើសពីនេះ កម្មវិធីនេះក៏ផ្តល់ជូនសិស្សានុសិស្សនូវការអប់រំដែលមានគុណភាពដែលមានការទទួលស្គាល់ជាសកលនៅតាមគ្រឹះស្ថានអប់រំល្បីៗនៅក្រៅប្រទេសជាច្រើន ព្រមទាំងមានឱកាសបង្កើតទំនាក់ទំនងមិត្តភាពដ៏យូរអង្វែង ជាមួយសិស្សានុសិស្សដទៃទៀតផងដែរ។ សម្រាប់ការសិក្សាថ្នាក់វិទ្យាល័យរបស់ ICES Cambodia នេះ សិស្សានុសិស្សអាចជ្រើសរើសសិក្សានៅប្រទេសជាច្រើន ក្នុងនោះមានដូចជា៖ សហរដ្ឋអាមេរិក ប្រទេសអូស្ត្រាលី ប្រទេសនូវែលហ្សេឡង់ ប្រទេសកាណាដា ចក្រភពអង់គ្លេស ប្រទេសជប៉ុនប្រទេសកូរ៉េខាងត្បូង និងប្រទេសចិនជាដើម។ ជាមួយគ្នានេះដែរ សិស្សានុសិស្សដែលមានបំណងចង់សិក្សានៅសហរដ្ឋអាមេរិកនឹងទទួលបានជម្រើសសិក្សា ២កម្មវិធី៖ ទី១  កម្មវិធីផ្លាស់ប្តូរការសិក្សាថ្នាក់វិទ្យាល័យJ-1 និងទី២ កម្មវិធីថ្នាក់វិទ្យាល័យនៅក្រៅប្រទេសF-1 ។ កម្មវិធីផ្លាស់ប្តូរការសិក្សាថ្នាក់វិទ្យាល័យJ-1  ជាកម្មវិធីដែលអនុញ្ញាតឱ្យសិស្សានុសិស្សអាចផ្លាស់ប្តូរការសិក្សារយៈពេល១០ខែ នៅក្នុងថ្នាក់ទី៩ ថ្នាក់ទី១០ ឬ ថ្នាក់ទី១១ នៅក្នុងសាលារដ្ឋណាមួយនៅសហរដ្ឋអាមេរិក រួមជាមួយការរស់នៅជាមួយគ្រួសារចិញ្ចឹម (Host Family)។ ចំណែកឯកម្មវិធីថ្នាក់វិទ្យាល័យនៅក្រៅប្រទេសF-1 វិញ សិស្សានុសិស្សអាចសិក្សានៅសាលារដ្ឋ ឬសាលាឯកជនណាមួយរហូតដល់ចប់ថ្នាក់វិទ្យាល័យបាន គឺចាប់ពីថ្នាក់ទី៩ រហូតដល់ថ្នាក់ទី១២។ ជាមួយគ្នានេះដែរ សម្រាប់សិស្សានុសិស្សដែលសិក្សាក្នុងកម្មវិធីសិក្សាF-1 នេះ នឹងទទួលបានជម្រើសកន្លែងស្នាក់នៅជាមួយគ្រួសារចិញ្ចឹម ឬកន្លែងស្នាក់នៅរបស់សាលា។ ការសម្រេចចិត្តជ្រើសរើសរវាងកម្មវិធីផ្លាស់ប្តូរការសិក្សាថ្នាក់វិទ្យាល័យJ-1 និងកម្មវិធីថ្នាក់វិទ្យាល័យនៅក្រៅប្រទេសF-1នេះ ផ្អែកលើចំណង់ចំណូលចិត្តផ្ទាល់ខ្លួន គោលដៅសិក្សា និងរយៈពេលដែលសិស្សានុសិស្សចង់បានទទួលបាននូវបទពិសោធសិក្សាថ្នាក់វិទ្យាល័យនៅសហរដ្ឋអាមេរិក។ SOGO សូមស្វាគមន៍យ៉ាងកក់ក្តៅដល់សិស្សានុសិស្ស និងអ្នកអាណាព្យាបាលទាំងអស់ដែលមានចំណាប់អារម្មណ៍ចង់ធ្វើការដាក់ពាក្យចុះឈ្មោះសិក្សាសម្រាប់ឱកាសផ្លាស់ប្តូរជីវិតដ៏អស្ចារ្យមួយនេះ។ បេក្ខជនដែលមានចំណាប់អារម្មណ៍ អាចចូលទៅកាន់គេហទំព័រផ្លូវការ www.sogocambodia.com ដើម្បីទទួលបានព័ត៌មានលម្អិតអំពីតម្រូវការ និងដំណើរការដាក់ពាក្យកម្មវិធីថ្នាក់វិទ្យាល័យនៅក្រៅប្រទេសរបស់កម្មវិធី ICES Cambodia។ ប្រញាប់ឡើង ថ្ងៃផុតកំណត់សម្រាប់ការដាក់ពាក្យគឺថ្ងៃទី៣១ ខែមករា ឆ្នាំ២០២៤ នេះហើយ សម្រាប់ព័ត៌មានបន្ថែម សូមទាក់ទងមកយើងខ្ញុំ៖ លេខទូរសព្ទទំនាក់ទំនង៖ 061 924 141 ឬ061 981 568 អ៊ីមែល៖ info@sogocambodia.com គេហទំព័រ៖ www.sogocambodia.com ឬមកកាន់ការិយាល័យ SOGO ផ្ទាល់៖  ការិយាល័យកណ្ដាល៖ អគារលេខ២២៣ & ២២៧ មហាវិថីម៉ៅសេទុង សង្កាត់ទួលស្វាយព្រៃ១ ខណ្ឌបឹងកេងកង រាជធានីភ្នំពេញ។ ការិយាល័យសៀមរាប៖ អគារមជ្ឈមណ្ឌលភាសា អេ អាយ អាយ (Aii) ភូមិសាលាកន្សែង សង្កាត់ស្វាយដង្គំ ក្រុងសៀមរាប ខេត្តសៀមរាប។ អំពី SOGO (Study Overseas Go Overseas) SOGO គឺជាស្ថាប័នផ្តល់សេវាកម្មនាំសិស្សានុសិស្សទៅសិក្សានៅក្រៅប្រទេស ដែលជាទីទុកចិត្តរបស់អស់លោកអ្នក។ SOGO ជួយសិស្សានុសិស្សក្នុងការជ្រើសរើសវគ្គសិក្សា និងស្ថាប័នសិក្សាដែលមានគុណភាពខ្ពស់ជាមួយនឹងតម្លៃសមរម្យ។ ការផ្តល់ជូនរបស់ SOGO រួមមានដូចជា៖ កម្មវិធីផ្លាស់ប្តូរការសិក្សាថ្នាក់វិទ្យាល័យJ-1 កម្មវិធីថ្នាក់វិទ្យាល័យនៅក្រៅប្រទេសF-1 កម្មវិធីសិក្សាថ្នាក់ឧត្តមសិក្សានៅក្រៅប្រទេស វគ្គសិក្សាខ្លីៗនៅក្រៅប្រទេស និងដំណើរទស្សនកិច្ចសិក្សានៅក្រៅប្រទេស។ ជាមួយគ្នានេះដែរ SOGO ក៏មានការផ្តល់ជូននូវការប្រឹក្សាការសិក្សានៅក្រៅប្រទេស ហើយក៏មានសេវាកម្មជំនួយបន្ថែមផ្សេងៗទៀតក្នុងការសម្រួលការបំពេញបែបបទសិក្សាផ្សេងៗ ការស្នើសុំទិដ្ឋាការ សេវាកម្មបកប្រែឯកសារ និងសេវាកម្មកក់សំបុត្រយន្តហោះផងដែរ។ SOGO សហការយ៉ាងជិតស្និទ្ធជាមួយដៃគូជាតិ និងអន្តរជាតិនៅទូទាំងពិភពលោក ក្នុងការផ្តល់នូវសេវាកម្មអប់រំនៅក្រៅប្រទេស ដែលស្របតាមតម្រូវការជាក់ស្តែងរបស់សិស្សានុសិស្ស។ នៅក្នុងខែវិច្ឆិកា ឆ្នាំ២០១៩ SOGO បានចុះអនុស្សរណៈនៃការយោគយល់គ្នា (MOU) ជាមួយនឹងស្ថាប័នផ្លាស់ប្តូរវប្បធម៌អន្តរជាតិ អាយស៊ីអ៊ីអេស (ICES) ដើម្បីបង្កើននូវការអប់រំថ្នាក់អន្តរជាតិ និងការផ្លាស់ប្តូរវប្បធម៌ជូនសិស្សានុសិស្សនៅកម្ពុជា។ ស្ថាប័នផ្លាស់ប្តូរវប្បធម៌អន្តរជាតិអាយស៊ីអ៊ីអេស (ICES) ត្រូវបានបង្កើតឡើងក្នុងឆ្នាំ១៩៩១ និងមានមូលដ្ឋាននៅសហរដ្ឋអាមេរិក កំពុងបំពេញបេសសកម្មរបស់ខ្លួនយ៉ាងសកម្មអស់រយៈពេលជិត ៣ទសវត្សរ៍ ដើម្បីលើកកម្ពស់ការយល់ដឹងជាសកល និងការយល់ដឹងអំពីវប្បធម៌ ដើម្បីរួមចំណែកជួយដល់ពិភពលោកឱ្យមានភាពសុខដុមរមនា សម្រាប់សិស្សានុសិស្ស សាលារៀន និងក្រុមគ្រួសារចិញ្ចឹម (ម្ចាស់ផ្ទះដែលទទួលសិស្សានុសិស្សឱ្យស្នាក់នៅជាមួយពួកគេ) នៅទូទាំងពិភពលោក៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T09:02:46.385Z", "category": "PR", "views": 808, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
លុយអូនលុយបងជាលុយតែមួយ! ទាំងនេះជាហេតុផលល្អដែលគូស្នេហ៍គួរមានកុងធនាគារួមគ្នាតែ១នៅឆ្នាំថ្មី	https://business-cambodia.com/articles/why-you-and-your-partner-should-have-joint-bank-account	ការប្រើប្រាស់កុងធនាគាររួមគ្នាតែមួយរវាងគូរស្នេហ៍និងប្ដីប្រពន្ធប្រហែលជាមិនសូវមានអ្នកបើករួមគ្នានោះទេព្រោះគិតពេលចាយវាយមានអារម្មណ៍ទើសទាល់រវាងសមាជិកដែលបើកកុងធនាគាររួមគ្នា។ យ៉ាងណាមិញការប្រើប្រាស់កុងធនាគាររួមគ្នាតែងមួយគឺជារឿងដែលអ្នកគួរពិចារណាបើអ្នកមានគោលដៅហិរញ្ញវត្ថុរួមគ្នា។   ហេតុអ្វីបានជា គូស្វាមីភរិយា គួរតែបង្កើតនូវ គណនីធនាគាររួមគ្នាតែមួយ ហើយគណនីធនាការរួមគ្នាមនេះ វាមានសារៈសំខាន់ និងផ្ដល់អត្ថប្រយោជន៍អ្វីខ្លះដល់ពួកគេ?   ជាធម្មតាបើគូស្វាមី មានគណនីធនាគារួមគ្នា នោះពួកគេ មានសិទ្ធិដកលុយតាមកម្រិតណាមួយនៃប្រភេទគណនីរបស់គេ។ តាមរយៈប្រើប្រាស់គណនីរួមគ្នានេះ ពេលមានប្រតិបត្តិការនៃការ ដាក់លុយឬ ដក់លុយពីគណនីនោះ វានឹងឲ្យពួកគេទាំង២ ដឹងពីចំនួនទឹកប្រាក់មានដែលមាននៅក្នុងគណនី ទឹកប្រាក់ បានដកចេញ នឹងទឹកប្រាក់ដែលបន្ថែម។ លើសពីនេះ ប្ដីប្រពន្ធអាចដកប្រាក់ ដាក់ប្រាក់ពេលពួកគេត្រូវការក្នុងពេលណាមួយ។    ជាការពិតណាស់ គណនីធនាគាររួមគឺ ជាប្រភេទគណនីមួយដែល គូស្វាមីភរិយា គួរប្រើប្រាស់ ព្រោះកាលណាពួកគេមានគណនីធនាគាររួមគ្នាតែមួយ វាបង្ហាញពីភាពជឿទុកចិត្តគ្នាទៅវិញទៅមកនិងការមានទំនុករវាងគ្នា ពោលគឺពួកគេមានផែនការរួមនិងគោលដៅរួមគ្នាតែមួយលើផ្នែកហិរញវត្ថុ។    លើសពីនេះ ការប្រើប្រាស់គណនីរួមប្ដីប្រពន្ធនេះ មានន័យថាអ្នកទាំង២អាចធ្វើការតាមានដាននៃស្ថានភាពហិរញ្ញវត្ថុគ្រួសារថាតើ មួយខែៗបានចំណាយប៉ុន្មានលើការរស់នៅ។ លើសពីនេះទៅទៀតវាជួយដាស់តឿនគ្នាទៅវិញទៅមកពីស្ថានភាពហិរញ្ញវត្ថុខណៈពួកគេបានដឹងពីទឹកប្រាក់ក្នុងគណនីរបស់ពួកគេ។   បន្ថែមលើនេះទៅទៀត កាលណាប្ដីប្រពន្ធ កាន់គណនីរួមគ្នាតែមួយ នោះពួកគេអាចបង្កើនការប្រាក់បានកាន់តែច្រើនចំណេញពេលវេលា ជាពិសេសគឺ អាចឲ្យពួកគេរួមគ្នាសន្សំសំចៃចំណូលប្រចាំខែ ហើយបើមានផែនការអ្វីមួយដែលចាំបាច់នោះពួកគេអាចដក់ប្រាក់យកមកប្រើប្រាស់បានភ្លាមៗតែម្ដង។   គួរជម្រាបផងដែរថា ការប្រើប្រាស់គណនីធនាគារ មិនមែនប្រើប្រាស់ សម្រាប់តែគូស្វាមីភរិយានោះ ពោល ជាប្រើប្រាស់បានជាមួយសមាជិកគ្រួសារផងដែរដូច បងប្អូន មីង ពូ ក្មួយជាដើម៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T08:29:09.336Z", "category": "ហិរញ្ញវត្ថុ", "views": 114, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកស្វាយរៀងដាក់ពាក្យ! វិទ្យាស្ថាន១ បើកវគ្គបង្រៀនជំនាញឥតគិ.តថ្លៃ ដល់យុវជនក្រីក្រ៦០០កន្លែង	https://business-cambodia.com/articles/svay-reang-province-school-training-tevt-skill	យោងតាមការចុះផ្សាយរបស់ក្រសួងព័ត៌មាននាថ្ងៃទី២០ ខែធ្នូនេះ បានឱ្យដឹងថាវិទ្យាស្ថានពហុបច្ចេកទេសភូមិភាគតេជោសែនស្វាយរៀង បានផ្តល់អាហារូបករណ៍ដល់យុវជនមកពីគ្រួសារក្រីក្រ និងគ្រួសារងាយរងហានិភ័យ ឱ្យចូលរៀនជំនាញវិជ្ជាជីវៈ និងបច្ចេកទេសចំនួន ៦៣០នាក់ លើមុខជំនាញសំខាន់ៗចំនួន ១១ប្រភេទ ដោយឥតគិតថ្លៃ និងទទួលបានប្រាក់ឧបត្ថម្ភពីរាជរដ្ឋាភិបាលផងដែរ។   ក្នុងនោះវិទ្យាស្ថានពហុបច្ចេកទេស នឹងមានការបណ្តុះបណ្តាលជំនាញចំនួន១១មានដូចជា៖ -ការងារកំបោរ -ការដំឡើងបំពង់ទឹក -ការដំឡើងបណ្តាញអគ្គិសនីក្នុងអាគារ -ការដំឡើងប្រព័ន្ធបញ្ជាម៉ូទ័រអគ្គិសនី -ការដំឡើង និងថែទាំកាមេរ៉ាសុវត្ថិភាព -ការថែទាំ និងជួសជុលបរិក្ខាអេឡិចត្រូនិក -ការផ្សារអគ្គិសនី -ការផ្សារលោហៈដោយធ្នូអគ្គិសនី (ធូប) -សេវាកម្មបរិក្ខាត្រជាក់ក្នុងគេហដ្ឋាន -ការថែទាំ និងជួសជុលអគ្គិសនីរថយន្ត -ការថែទាំ និងជួសជុលរថយន្ត ។   វិទ្យាស្ដានបានបញ្ជាក់ថា ការសិក្សាវគ្គបណ្តុះបណ្តាលជំនាញវិជ្ជាជីវៈ និងបច្ចេកទេសនេះយុវជនត្រូវមានអាយុចាប់ពី១៥ឆ្នាំ ដល់ ៦៥ឆ្នាំ ។ វគ្គបណ្តុះបណ្តាលជំនាញវិជ្ជាជីវៈ និងបច្ចេកទេស វិទ្យាស្ថាននឹងផ្តល់ប្រឹក្សាយោបល់ពីការជ្រើសរើសជំនាញ និងព័ត៌មានទីផ្សារការងារ ជាពិសេសនោះគឺកន្លែងចុះកម្មសិក្សានៅតាមសហគ្រាស គ្រឹស្ថាន ឧស្សាហកម្ម និងក្រុមហ៊ុនឯកជន ។ បន្ទាប់ពីបញ្ចប់វគ្គបណ្តុះបណ្តាលនេះយុវជននឹងទទួលសញ្ញាបត្របច្ចេកទេស និងវិជ្ជាជីវៈ១ ព្រមទាំងឱកាសសិក្សាបន្តផងដែរ ។   ដោយសារតែការបណ្តុះបណ្តុះជំនាញវិជ្ជាជីវៈ និងបច្ចេកទេសនេះ ជាកម្មវិធីអាទិភាពរបស់ប្រមុខរាជរដ្ឋាភិបាលសម្រាប់ក្រុមយុវជនមកពីគ្រួសារក្រីក្រ ដូចនេះ សិក្ខាកាមដែលមានបណ្ណសមធម៌ ឬបណ្ណក្រីក្រទាំងអស់ក្រៅពីទទួលបានការសិក្សាដោយឥតគិតថ្លៃរួចហើយនោះ ក៏នឹងទទួលបានប្រាក់ឧបត្ថម្ភចំនួន ២៨ម៉ឺនរៀលក្នុងមួយខែរហូតបញ្ចប់វគ្គបណ្តុះបណ្តាល។   តាមប្រភពដដែលបានឱ្យដឹងថាការប្រកាសផ្តល់អាហាររូបករណ៍ពីវិទ្យាស្ថានពហុបច្ចេកទេសភូមិភាគតេជោសែនស្វាយរៀង នាពេលនេះគឺធ្វើឡើងក្រោយពេលដែលរាជរដ្ឋាភិបាលប្រកាសដាក់ឱ្យដំណើរការកម្មវិធីបណ្តុះបណ្តាលយុវជនមកពីគ្រួសារក្រីក្រ និងងាយរងហានិភ័យចំនួន១.៥លាននាក់ដើម្បីឱ្យមានជំនាញជាក់លាក់ និងឆាប់មានការងារធ្វើសមរម្យ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T08:04:41.169Z", "category": "ព័ត៌មានថ្មីៗ", "views": 132, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ព្រះគ្រូ ហាក់ សៀងហៃ៖ មនុស្សខូចចិត្តទៅផឹកស្រា មិនមែនជាដំណោះស្រាយល្អ សម្រាប់ជីវិតទេ	https://business-cambodia.com/articles/hak-seang-hai	ជីវិតរមែងតែងពើបប្រទះនូវទុក្ខសោក និងរឿងរ៉ាវឈឺចាប់ជាច្រើន ហើយជាដំណោះស្រាយដើម្បីឲ្យខ្លួនបានស្រាលពីទុក្ខកង្វល់ មនុស្សមួយចំនួនបានយកស្រាមកដាក់ពីមុខ រត់គេចពីបញ្ហា មិនហ៊ានប្រឈមមុខជាមួយការពិត មិនព្រមរកដំណោះស្រាយដោយសន្តិវិធី។ ការធ្វើបែបនេះវាបានបង្កផលប៉ះពាល់ជាអវិជ្ជមានយ៉ាងច្រើនដល់សង្គមជាតិ។   ម្យ៉ាងវិញទៀត មិនត្រឹមតែជួបបញ្ហាទើបសេពគ្រឿងស្រវឹងនោះទេ សូម្បីតែពេលរីករាយក៏តែងប្រទះឃើញមានវត្តមានគ្រឿងស្រវឹងផងដែរ។ ជារឿយៗតែងកើតមាននៅឱកាសបុណ្យទាន កម្មវិធីកម្សាន្ត និងកម្មវិធីជួបជុំជាដើម ហើយវាត្រូវបានគេប្រើប្រាស់ជាឧបករណ៍សម្រាប់បង្កើនបរិយាកាសសប្បាយរីករាយទៀតផង។    ដោយមើលឃើញពីបញ្ហានេះ ព្រះគ្រូ ហាក់ សៀងហៃ បានមានសង្ឃដីការស្រាយបំភ្លឺជុំវិញផលប៉ះពាល់ដែលបង្កឡើងដោយគ្រឿងស្រវឹងយ៉ាងដូច្នេះថា៖ «បើទោះបីជាមនុស្សខូចចិត្តទៅផឹកស្រា ក៏មិនមែនជាដំណោះស្រាយល្អសម្រាប់ជីវិតនោះដែរ»។   គ្រឿងស្រវឹងគឺជាដើមចមនាំឲ្យកើតមាននូវបញ្ហា ភាពចលាចលជាច្រើនទាំងគ្រួសារ សហគមន៍ និងសង្គមជាតិទាំងមូល។ វាស្តែងចេញតាមរយៈ ការបាត់បង់ស្មារតីមិនអាចគ្រប់គ្រងលើខ្លួនឯងបាន ជាប្រភពនៃអំពើហិង្សា ការរំលោភបំពាន គ្រោះថ្នាក់ចរាចរណ៍ និងជាមូលហេតុនៃភាពអាប់ឱននៃសេចក្តីថ្លៃថ្នូផងដែរ។   ដូច្នេះបើស្រលាញ់ខ្លួនឯង ស្រលាញ់គ្រួសារ ស្រលាញ់សង្គមជាតិ ត្រូវចៀសឲ្យឆ្ងាយពីគ្រឿងស្រវឹង។ បោះចោលដបស្រាស្រវ៉ារៀន ប្រឹងបន្តអភិវឌ្ឍខ្លួនជាប្រចាំ កុំភ្លើតភ្លើនភ្លេចខ្លួន ព្រោះមានតែចំណេះដឹងប៉ុណ្ណោះដែលអាចនាំយើងទៅកាន់ភាពល្អប្រសើរនៃជីវិត និងជាធនធានដ៏សំខាន់ក្នុងការរួមចំណែកកសាងប្រទេសជាតិឆ្ពោះទៅរកមាគ៌ានៃការអភិវឌ្ឍន៍ និងភាពរីកចម្រើនបាន៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T08:03:32.300Z", "category": "ភាពជាអ្នកដឹកនាំ", "views": 85, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រោងចក្ររថយន្ដ Toyota សង់រួចរាល់នៅឆ្នាំ២០២៤ ខណៈក្រុមហ៊ុនធ្លាប់បញ្ជាក់ថាពេលដំណើរការនឹងដំឡើងម៉ូដែល ២ នេះមុនគេ	https://business-cambodia.com/articles/first-toyota-factory-in-cambodia	រោងចក្រដំឡើងរថយន្ដ Toyota ដំបូងគេនៅកម្ពុជា នឹងត្រូវបញ្ចប់ការសាងសង់ និងដាក់ឲ្យដំណើរការនៅពាក់កណ្ដាលឆ្នាំ២០២៤ ខាងមុខនេះហើយ។ នេះបើតាមការបញ្ជាក់របស់លោក Ichiro KASHITANI សមាជិកក្រុមប្រឹក្សាភិបាល, ប្រធាន និងជានាយកប្រតិបត្តិ ក្រុមហ៊ុន Toyota Tsusho Corporation នៅក្នុងជំនួបពិភាក្សាការងារជាមួយសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជានាថ្ងៃទី១៩ ខែធ្នូ ឆ្នាំ២០២៣។     ជាមួយគ្នានេះដែរ បើតាមការបញ្ជាក់ពីក្រុមហ៊ុន Toyota Cambodia កាលពីពេលកន្លងទៅបានឲ្យដឹងថា នៅពេលរោងចក្រថ្មីនេះបើកដំណើរការ ក្រុមហ៊ុននឹងធ្វើការដំឡើងរថយន្ដ ២ ម៉ូដែលនេះមុនគេ គឺ TOYOTA HILUX និង TOYOTA FORTUNER មុនគេ។   សូមជម្រាបថា កាលពីខែសីហា កន្លងទៅនេះ ក្រុមហ៊ុន Toyota ដែលជាក្រុមហ៊ុនផលិតឡានជួរមុខនៅប្រទេសជប៉ុនមួយនេះ បានសម្រេចបោះទុនវិនិយោគជាង ៣៦ លានដុល្លារបង្កើតរោងចក្រដំឡើងឡានដំបូងរបស់ខ្លួននៅប្រទេសកម្ពុជា ដែលមានឈ្មោះថា Toyota Tsusho Manufacturing (Cambodia) Co., Ltd. (“TTMC”) មានទីតាំងស្ថិតនៅតំបន់សេដ្ឋកិច្ចពិសេស រ៉ូយ៉ាល់ ភ្នំពេញ។ នៅពេលរោងចក្រថ្មីនេះបើកដំណើរការ ក៏នឹងបង្កើតឱកាសការងារ ១៥០ កន្លែងផងដែរ។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:58:59.483Z", "category": "ព័ត៌មានថ្មីៗ", "views": 3113, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់និយាយអង់គ្លេសឱ្យល្អ តស់សាកប្រើវិធីសាស្រ្ត៣នេះ ដើម្បីពង្រឹងការនិយាយឱ្យកាន់តែជឿជាក់	https://business-cambodia.com/articles/3-ways-to-improve-talking-in-english-	មានមនុស្សជាច្រើនចង់និយាយភាសាអង់គ្លេសឱ្យបានល្អស្តាប់ មិនខុសពាក្យ ឬវេយ្យាករណ៍ពោរពេញទៅដោយទំនុកចិត្ត។ ដូច្នេះថ្ងៃនេះចាបក្រហមសូមនាំយកនូវវិធីសាស្រ្តចំនួន៣ដែលអាចជួយជំរុញឱ្យការនិយាយភាសាអង់គ្លេសឱ្យកាន់តែមានទំនុកចិត្តជាងមុន សម្រាប់អ្នកដែលចេះភាសាតិចតួចក៏អាចសាកបាន៖   ១. ទស្សនាខ្សែភាពយន្ត   ការរៀនភាសាអង់គ្លេសតាមរយៈការមើលរឿងភាគ ស្តាប់មើលទៅវាហាក់ដូចជាមិនផ្លូវការសោះ មើលរឿងផងរៀនអង់គ្លេសផងយ៉ាងម៉េច? ពិតណាស់ការរៀនតាមរយៈការមើលរឿងជាភាសាអង់គ្លេស វាមិនមែនជាការរៀនបែបផ្លូវការនោះទេ តែវាជាការរៀនបែបកម្សាន្តនិងធ្វើឱ្យយើងចេះនឹងយល់ពីរបៀបសន្ទានា ពាក្យក្នុងការនិយាយ និងប្រយោគថ្មីប្លែកជាច្រើនដែលយើងអាចនឹងមិនដែលជួបនៅក្នុងសៀវភៅពុម្ព។     ដូច្នេះការរៀនភាសាអង់គ្លេសតាមរយៈការទស្សនាខ្សែភាពយន្តនេះកើតឡើងពីការមើលវីដេអូខ្លីៗជាភាសាអង់គ្លេសដែលយើងចូលចិត្តឬខ្សែភាពយន្តណាមួយដែលមាន Subtitles នៅពីខាងក្រោមគឺល្អបំផុតសម្រាប់អ្នកដែលចង់ចេះពីរបៀបនិយាយ កាយវិការ ការបញ្ចេញសំឡេង និងពាក្យនិយាយថ្មីៗផងដែរ។   ២. ស្តាប់និងអានជាប្រចាំ   ការស្តាប់ដែលអាចជួយឱ្យកើនចំណេះដឹងភាសាអង់គ្លេស ក៏អាចកើតចេញពីការស្តាប់ចម្រៀងភាសាអង់គ្លេស ស្តាប់ផតខែស ស្តាប់វីដេអូចំណេះដឹងផងដែរ។ ចំណែកឯការអានវិញចាប់ផ្តើមពីការអានសម្រង់ពាក្យសម្តី សំណេរខ្លីៗ ក៏ដូចជាពាក្យនីមួយៗផងដែរ។   ដូច្នេះចំពោះការស្តាប់យើងអាចសាកល្បងស្តាប់ច្បិចយកអត្ថន័យនិងខ្លឹមសារណាមួយដែលក្នុងចម្រៀងចង់បរិយាយ ស្តាប់យូរៗទៅយើងនឹងអាចជ្រាបពីចំណេះដឹងភាសាអង់គ្លេសកាន់តែច្រើនឡើងៗ ប្រសិនបើយើងដាក់ចិត្តស្តាប់ដើម្បីយល់អំពីអត្ថន័យ។ ចំពោះការអានសម្រង់សម្តីជាប្រចាំវិញអាចជួយយើងសម្រួចនូវទេពកោសល្យក្នុងការប្រើពាក្យពេជ្ជ និងការប្រើប្រាស់ប្រយោគឱ្យបានកាន់តែប្រសើរ។   ៣. កុំខ្លាចអំពីកំហុសវេយ្យាករណ៍   មនុស្សជាច្រើនប្រហែលមិនហ៊ាននិយាយភាសាអង់គ្លេសដោយសារខ្លាចខុសវេយ្យាករណ៍ ឬខ្លាចគេថានិយាយមិនត្រូវជាដើម។ ប៉ុន្តែប្រសិនបើអ្នកនៅក្នុងដំណាក់កាលអនុវត្ត ចូរកុំភ័យខ្លាចខុសក្នុងការបញ្ចេញវេហា៍ ព្រោះបើមិនបញ្ចេញសមត្ថភាពភាសាដែលយើងចេះនោះទេ យើងមិនអាចដឹងថាខ្លួនឯងខ្វះខាតចំណុចណានោះឡើយក្នុងការនិយាយ។   មួយវិញទៀតប្រសិនបើអ្នកមិនទាន់មានទំនុកចិត្តក្នុងសន្ទានាជាមួយនរណាម្នាក់ទេចូរសាកល្បងនូវវិធីសាស្រ្តនិយាយជាមួយខ្លួនឯងនៅមុខកញ្ចក់ អំពីប្រធានបទការណែនាំខ្លួន ឬការបញ្ចេញសំឡេងឱ្យត្រឹមត្រូវ ច្បាស់ៗនៅក្នុងភាសាអង់គ្លេសបាន។   យ៉ាងណាមិញ៣ចំណុចខាងលើគឺគ្រាន់តែជាវិធីសាស្រ្តបន្ថែមពីលើសម្រាប់អ្នកចង់និយាយភាសាអង់គ្លេសឱ្យកាន់តែមានទំនុកចិត្តប៉ុណ្ណោះ ហើយវាក៏មិនអាចត្រូវជាមួយមនុស្សគ្រប់ប្រភេទដែរ ព្រោះថាអ្នកខ្លះអាចថាមិនចូលចិត្តការមើលរឿងឬការស្តាប់ទេ ដោយពួកគេអាចចូលចិត្តរបៀបផ្សេងៗពីនេះ។ ដូច្នេះហើយវីធីសាស្រ្តនេះល្អបំផុត សម្រាប់អ្នកដែលចូលចិត្តនិងមានចំណាប់អារម្មណ៍អាចសាកល្បងដើម្បីយកទៅប្រើជាប្រយោជន៍បាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:39:43.738Z", "category": "ភាពជាអ្នកដឹកនាំ", "views": 743, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កប់ណាស់! ស្ងាត់ៗកំពូលរថយន្ត Ssangyong សង្ងំផលិតឡានមួយបាំងកន្លះថ្មី វែងជាងមុន ប្លែកញាក់ ខណៈតម្លៃអេមខ្លាំង	https://business-cambodia.com/articles/ssangyong-krea-new-model	មកម្តងនេះកាន់តែកាចហើយ ខណៈកំពូលរថយន្តដ៏មានប្រជាប្រិយភាពរបស់កូរ៉េ Ssangyong បានបញ្ចេញនៅរថយន្តមួយបាំងកន្លះសេរីថ្មី គឺរថយន្ត Musso Grand ស៊េរីឆ្នាំ 2024 ជាមួយរូបរាងថ្មី វែងជាងមុន ប្លែកជាងមុន ដោយតម្លៃត្រឹមតែ៣៦,៩០០ដុល្លារនៅខ្មែរតែប៉ុណ្ណោះ។ តើរថយន្តស៊េរីថ្មីរបស់ Ssangyong នេះមានចំណុចសំខាន់អ្វីខ្លះ? ១. ផាសុកភាព៖ រថយន្ត Musso Grand បានផ្តល់ជូន New Musso Grand Audio Car Play និងប្រព័ន្ធ Android Auto ដែលមានអេក្រង់ប៉ះ 10 អ៊ីញ អ្នកអាចធ្វើការហៅទូរសព្ទ ពិនិត្យសារ និងស្តាប់តន្ត្រីនៅពេលអ្នកកំពុងធ្វើដំណើរ។ ប្តូរថ្មីជាមួយនឹងបន្ទះឧបករណ៍ឌីជីថលដែលមានអេក្រង់ LED 7" ដើម្បីផ្តល់ឱ្យអ្នកនូវព័ត៌មានច្បាស់លាស់ និងច្បាស់លាស់។ សូមអរគុណដល់កៅអីខាងមុខស្បែកដែលមានកំដៅ និងខ្យល់ចេញចូលជាមួយនឹងការចងចាំ 3 ពី New Musso Grand អ្នកនឹងសម្រាកនៅពេលអ្នកធ្វើការគ្រប់ប្រភេទ។ ២. រចនា និងរចនាប័ទ្ម៖ ស្តុប និងផ្ទៃខាងក្រោយនៅតែដដែល ប៉ុន្តែពង្រីកប្រវែងទ្រុងខាងក្រោយវែងជាងមុនដល់ទៅ ១៦១០ម ខណៈស៊េរីឆ្នាំ២០២៣ មានប្រវែងត្រឹមតែ ១៦០០មប៉ុណ្ណោះ ហើយអ្វីកាន់តែពិសេសនោះរថយន្តនេះអាចផ្ទុកទម្ងន់រហូតដល់ ១ តោន។ ស្របគ្នានេះដែរ ចំពោះការរចនាបន្ទះខាងមុខវិញ មានលក្ខណៈថ្មីជាមួយនឹងអំពូល LED Pearl ចំនួន ៨ គ្រាប់ មុខងារបិទដោយស្វ័យប្រវត្តិជាមួយនឹង Welcome Light រំលេចដោយ DRL រាងអក្សរ U ។ បើនិយាយអំពីប្រវែងវិញ Musso Grand ២០២៤ មានប្រវែងសរុប ៥៤១៥ម.ម (ស៊េរីមុន ៥៤០៥) ទទឹង ១៩៥០ម.ម កម្ពស់ ១៨៥៥ម.ម ពីដីមកបាត ២១៥ម.ម បូករួមទាំងទម្ងន់ជាង២តោន និងការអូសណ្ដោងទម្ងន់បានដល់ទៅ ៣តោនឯណោះ។ គួរជម្រាបផងដែរថា MUSSO GRAND ជារថយន្តPick Upរបស់ប្រទេសកូរ៉េ ដែលម៉ាស៊ីនផលិតឡើងតាមបច្ចេកវិទ្យាចុងក្រោយ Mercedes Benz របស់ប្រទេសអាល្លឺម៉ង់ បើកបានគ្រប់ស្ថានភាពផ្លូវ ស៊ីប្រេងតិច សុវត្ថិភាពខ្ពស់ ដឹកបានច្រើន ចង្កូតធូងាយស្រួលបើកបរ និងបើកបរមានផាសុខភាព៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:30:35.188Z", "category": "កំពូលអ្នកលក់", "views": 908, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
លោកតាបណ្ឌិត កុល ផេង ផ្តាំយុវជនជំនាន់ថ្មី បើចង់ជោគជ័យ ត្រូវធ្វើរឿងធំៗ៣នេះឲ្យបាន	https://business-cambodia.com/articles/3-things-youth-should-do	យុវជនជំនាន់ថ្មី រស់ក្នុងសម័យប្រកួតប្រជែងខ្ពស់ ប្រឹងប្រែងស្ទើរគ្មានពេលសម្រាក ដើម្បីកសាងជីវិតមួយដ៏ប្រសើរ។ ក្នុងនោះ លោកតាបណ្ឌិត កុល ផេង បានផ្តាំឲ្យប្រកាន់ធម៌ធំៗ៣ ខាងក្រោម បើចង់ជោគជ័យ មានអនាគតធូរធារនាថ្ងៃខាងមុខ៖   ១/. សច្ចៈ៖ ប្រកាន់ភ្ជាប់ក្នុងខ្លួនត្រូវនិយាយពាក្យទៀងត្រង់ និយាយពាក្យពិត ធ្វើការងារពិត។ ពាក្យពិត ការងារពិតនេះ ជាកិច្ចញ៉ាំងប្រយោជន៍ឱ្យសម្រេចបាន។ ២/. ខន្តី៖ អត់ធន់ អត់ធ្មត់ ស៊ូទ្រាំនឹងកំហឹង ត្រូវចេះជម្នះគ្រប់ការទាំងឡាយ ទាំងការរៀនសូត្រ និងកិច្ចការងារផ្សេងៗ។ ៣/. កត្តញ្ញូ៖ ត្រូវចេះដឹងគុណចំពោះបុគ្គលណាដែលបានជួយទំនុកបម្រុងយើងមិនថាគេជួយតិចឬច្រើន..៘   មួយវិញទៀត លោកតាបណ្ឌិត កុល ផេង បានសង្កត់ធ្ងន់ជាចុងក្រោយយ៉ាងដូច្នេះថា៖ «កុំចង់ឈ្នះអ្នកដទៃ តែត្រូវយកឈ្នះខ្លួនឯងឲ្យបាន»។ ជាឧទាហរណ៍ ប្រសិនបើរៀនក្នុងថ្នាក់ពីមុនបានពិន្ទុ B ត្រូវខំបែបណាវគ្គក្រោយឲ្យបានពិន្ទុ A បន្ទាប់មកទៀតឲ្យបាន A+។ កុំប្រកួតប្រជែងជាមួយអ្នកដទៃ ត្រូវផ្តោតនិងគិតលើខ្លួនឯង ធ្វើម៉េចឲ្យឈ្នះខ្លួនឯង ពីមួយថ្ងៃទៅមួយថ្ងៃឲ្យប្រសើរជាងមុន៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:28:51.872Z", "category": "ភាពជាអ្នកដឹកនាំ", "views": 401, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនងាយខាត! លោក ឈាវ ហុង បង្ហើបគន្លឹះធ្វើកសិកម្មចម្រុះអាចរកចំណូលបាន៥ម៉ឺន$ ក្នុង១ឆ្នាំ	https://business-cambodia.com/articles/hong-eco-farm-	បើនិយាយពីផ្ទៃដីនៅប្រទេសកម្ពុជាយើងមានច្រើនដែលទុកទំនេរចោល ជាពិសេសដីនៅតាមបណ្តាលខេត្ត ព្រោះក្រៅពីការដាំដុះស្រូវទៅតាមរដូវកាលនីមួយៗរួចប្រជាកសិករក៏មិនបានច្នៃដីនោះទៅធ្វើអ្វីបន្តដែរ ហើយក៏មានដីចំការខ្លះត្រូវបានគេទុកឱ្យដុះស្មៅចោលដោយមិនបានឆ្កឹះចំណូលពីដីទាំងនោះដែរ។ ប៉ុន្តែប្រក្រឡេកមកមើលកសិកររូបនេះវិញច្នៃដី៩ ហិកតា អាចដាំបន្ថែចម្រុះ ចិញ្ចឹមត្រីនិងមាន់ រកចំណូល៤០០ទៅ៤២០ លានរៀលនៅក្នុងមួយឆ្នាំ ផ្គត់ផ្គង់ទូទាំងខេត្តសៀមរាប។     ថ្លៃប្រាប់Business Cambodia លោក ឈាវ ហុង ជាម្ចាស់កសិដ្ឋាន HONGECO FARM បានឲ្យដឹងថា “នៅក្នុងទំហំដី៩ ហិកតា ខ្ញុំបែងចែកដី ៣ ដំណាក់កាល ដោយ៣ហិកតាខ្ញុំដាំ ពួជស្រូវផ្ការរំដួល ៦ ហិកតាគឺជាទីតាំងដាំបន្លែ ចិញ្ចឹមមាន់ និងចិញ្ចឹមត្រី”។ លោកបានបន្តថា ការធ្វើកសិកម្មចម្រុះគឺជារឿង មួយដែលល្អចំពោះ ប្រជាកសិករ ព្រោះកសិករមិនបាច់ចំណាយលើវត្ថុធាតុដើម បើកាលណា ដាំដំណាំតែមួយមុខ គឺយើងត្រូវចំណាយលើការទិញជី។   ដោយឡែកចំពោះកសិដ្ឋានរបស់លោកវិញ មិនចាំបាច់ចំណាយច្រើនទៅលើការប្រើប្រាស់ជី ដោយលោកអាចយកកាកសំណល់ពី ការចិញ្ចឹមមាន់ ក៏ដូចជាទឹកចិញ្ចឹមត្រីទៅផ្គត់ផ្គង់ បន្លែរបស់លោក ការដែលធ្វើបែបនេះគឺអាចកាត់បន្ថយចំណាយបានមួយចំណែក។   លោកពូវ័យ ៦៣ ឆ្នាំរូបនេះ បានឱ្យដឹងទៀតថា បច្ចុប្បន្ននេះគាត់មានផ្ទះសំណាញ់សម្រាប់ដាំបន្លែចំនួន៦ដែលអាចផ្គត់ផ្គង់បន្លែជាប្រចាំទៅកាន់ភោជនីយដ្ឋានចំនួន ៦នៅទីរួមខេត្តសៀមរាប និងផ្គត់ផ្គង់បន្លែបានមួយចំនួនផ្សេងទៀតនៅផ្សារក្នុងតំបន់ផងដែរ។ ចំពោះដំណាំចម្រុះ និងសត្វ លោក ឈាវ ហុង បានលើកឡើងថា មិនចេះខ្វះទីផ្សារ និងមិនពិបាកលក់ឡើយ មានប៉ុន្មានក៏មិនចេះសល់ដែរ។   ទន្ទឹមនឹងភាពជោគជ័យ ក្នុងវិស័យកសិកម្មបែបនេះ លោក ពូ ឈាវ ហុង បានបង្ហើបនៅគន្លឹះចំនួន ៥ ចំណុចដើម្បីជោគជ័យលើរបរកសិកម្ម៖   ១. ការតាំងចិត្ត និងមហិចតា ៖ បើយើងតាំងចិត្តធ្វើកសិកម្ម ឬដាំដំណាំហើយត្រូវលូកឱ្យដល់ ខំឱ្យខ្លាំងកុំចុះចាញ់ពេលបរាជ័យ (ទុកបរាជ័យជាបទពិសោធន៍) តាំងចិត្តត្រូវធ្វើឱ្យជោគជ័យ ធ្វើឱ្យខ្លាំង ។   ២. រៀនដាំឱ្យចេះ ៖ យើងត្រូវចេះក្នុងការដាំដុះ ត្រូវរៀនបច្ចេកទេសឱ្យចេះស្ទាត់ ឱ្យច្បាស់លាស់ កុំធ្វើលេងៗ (ហើយបច្ចេកទេសយើងរៀននៅពេលដែលយើងធ្វើ និងរៀនពីអ្នកដែលមានជំនាញផ្សេងៗ) ។   ៣. យើងត្រូវដឹងពីអាយុកាលរបស់ដំណំានីមួយៗឱ្យបានច្បាស់ ដើម្បីងាយស្រួលតម្រូវតាមទីផ្សារ ត្រូវតាមពេលវេលា មិនយឺតពេក មិនលឿនពេក ដែលជាហេតុធ្វើឱ្យដំណាំចុះថោក ។   ៤. តម្រូវការនៅលើទីផ្សារ ៖ ត្រង់ចំណុចនេះលោកពូលើកឡើងថា បើចង់ឱ្យដំណាំខ្លួនមានតម្លៃថ្លៃ យើងត្រូវចេះមើលពីទីផ្សារ ដូចជារដូវនេះគេត្រូវការស្ពៃចង្កឹះ បើយើងដាំត្រសក់ច្បាស់ជាមិនសូវមានទីផ្សារទេ ហើយតម្លៃក៏ថោកទៅទៀត ។ ដូច្នេះការដំាដំណាំទៅតាមទីផ្សារគឺជារឿងដែលសំខាន់ ។   ៥. ចំណុចនេះគឺជាចំណុចសំខាន់ជាងគេ គឺការចេះរៀបចំផែនការ ៖ លោកពូបានលើកឧទាហរណ៍ថា ប្រសិនបើ ១ខែទៀតគេត្រូវការស្ពៃចង្កឹះ ដូចនេះយើងត្រូវដាំវាឱ្យបាន ១ខែមុនពេលនោះមកដល់ ដូច្នេះដំណាំរបស់យើងមិនចេះខ្វះទីផ្សារហើយ តម្លៃក៏ថ្លៃទៀត ។   ចំពោះបងប្អូនដែលចាប់អារម្មណ៍ឬ ចង់ទិញបន្លែធម្មជាតិគ្មានជាតិគីមី បងប្អូនអាចទាក់ទងទៅ Facebook page ចំការបន្លែសុវត្ថិភាព HONG ECO FARM ឬលេខទូរស័ព៌ ០៩៩ ៧៧៤ ១៤៩។ ឬបងប្អូនអាចទៅមើលទីតាំងផ្ទាល់ដែលស្ថិតនៅក្នុង ភូមិសំរោងជើង ឃុំសំរោង ស្រុកសូន្រនិគម  ខេត្តសៀមរាប៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:24:46.724Z", "category": "កំពូលអ្នកលក់", "views": 355, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ពិសេសណាស់! Bookeyond បញ្ចុះតម្លៃ៧០% អាន/ស្ដាប់សៀវភៅសង្ខេប៣២៩ក្បាលពេញ១ជីវិត	https://business-cambodia.com/articles/70-pesent-off-from-bookeyond	Bookeyond ដែលជា App ផ្លាស់ប្ដូរវិស័យអំណានបែបឌីជីថលដំបូងគេនៅកម្ពុជា បានប្រកាសផ្ដល់ជូននូវប្រម៉ូសិនពិសេសមិនធ្លាប់មានមួយគឺ ការបញ្ចុះតម្លៃ ៧០% ក្នុងមួយក្បាល ទៅលើសៀវភៅប្រមាណ ៣២៩ចំណងជើងផ្សេងៗគ្នា។   ដើម្បីអាចប្រើប្រាស់ការបញ្ចុះតម្លៃនេះបាន លោកអ្នកគ្រាន់តែ ធ្វើការទាញយកកម្មវិធី Bookeyond នៅលើទូរស័ព្ទដៃ Android ឬ iOS។ រួចហើយបង្កើតគណនីផ្ទាល់ខ្លួនដោយឥតគិតថ្លៃទៅតាមការណែនាំដែលមាននៅក្នុង App ស្រាប់ បន្ទាប់មកលោកអ្នកនឹងទទួលបានសៀវភៅសង្ខេបចំនួន ៧ក្បាលហ្វ្រីភ្លាមៗសម្រាប់អាននិងស្ដាប់។   បន្ថែមពីលើសៀវភៅហ្វ្រីចំនួន៧ក្បាល លោកអ្នកដែលបង្កើតគណនីរួចរាល់ អាចធ្វើការជាវសៀវភៅទាំង ៣២៩ ចំណងជើងជាមួយនឹងការបញ្ចុះតម្លៃ ៧០%។ អ្វីដែលរឹតតែពិសេសគឺ សៀវភៅដែលជាវនៅក្នុងការបញ្ចុះតម្លៃនេះ គឺអាចឱ្យលោកអ្នកស្ដាប់ និងអានបានជារៀងរហូត មិនមានពេលវេលាកំណត់ឡើយ។   ទន្ទឹមនឹងនោះ លោក  រឺន សីហា សហស្ថាបនិកនៃ Bookeyond បានគូសបញ្ជាក់ផងដែរថា «យើងធ្វើប្រម៉ូសិនពិសេសនេះឡើង ដើម្បីផ្តល់ជូនដល់ប្រិយមិត្តដែលពុំមានលទ្ធភាព ជាពិសេសសិស្សានុសិស្សទើបបញ្ចប់មធ្យមសិក្សាថ្មីៗ មានលទ្ធភាពក្នុងឱកាសចុងឆ្នាំនេះ ហើយនឹងសម្រាប់តែចុងឆ្នាំនេះ ហើយក៏ប្រហែលជាកម្រនឹងមានទៀតផង»៕ លោកអ្នកអាចទាញយក Bookeyond តាមរយៈ ទាញយកៈ Android ទាញយកៈ IOS អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:24:14.038Z", "category": "ហិរញ្ញវត្ថុ", "views": 270, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សហគ្រិនខ្មែរប្រកាសជ័យលាភីនៃការប្រកួតពានរង្វាន់ ឆ្នាំ២០២៣	https://business-cambodia.com/articles/award-for-2023-	ភ្នំពេញ ថ្ងៃទី១៩ ខែធ្នូ ឆ្នាំ២០២៣ ៖ សហគ្រិនខ្មែរបានប្រកាសជ័យលាភីដែលជាក្រុម និងក្រុមហ៊ុនដែលបានឈ្មះការប្រកួតពានរង្វាន់សហគ្រិនខ្មែរទាំង៣ប្រភេទប្រចាំឆ្នាំ២០២៣ គឺ៖ ពានរង្វាន់កម្រិតវិទ្យាល័យ ពានរង្វាន់ធុរកិច្ចបង្កើតថ្មី និងពានរង្វាន់សហគ្រាសធុនតូច និងមធ្យម។ កម្មវិធីប្រគល់ពានរង្វាន់សហគ្រិនខ្មែរនេះត្រូវបានធ្វើឡើងក្រោមអធិបតីភាព ឯកឧត្តម ហែម វណ្ណឌី រដ្ឋមន្រ្តីក្រសួង ឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ និងជាប្រធានក្រុមប្រឹក្សាបរធនបាល នៃសហគ្រិនខ្មែរ និងបានប្រកាសជ័យលាភីចំនួន១១ក្រុម/ក្រុមហ៊ុន ក្នុងចំណោមអ្នកដាក់ពាក្យចំនួន ៤០៣ ដែលជាវឌ្ឍនភាពដ៏សំខាន់មួយទៀតនៅក្នុងវិស័យសហគ្រិនភាពរបស់កម្ពុជា។  ឯកឧត្តម ហែម វណ្ណឌី បានលើកឡើងថា៖ «សហគ្រិនខ្មែរ ដែលជាកត្តាលីករជំរុញសហគ្រិនភាពនៅកម្ពុជា បានអនុវត្តកម្មវិធីជាច្រើនដែលផ្តល់អត្ថប្រយោជន៍ដល់សិស្សនិស្សិត ធុរកិច្ចបង្កើតថ្មី និងសហគ្រាសធុនតូច និងមធ្យម។ ក្នុងរយៈពេលបីឆ្នាំកន្លងមកនេះ សហគ្រិនខ្មែរ បានអនុវត្តតួនាទីដ៏សំខាន់របស់ខ្លួនដោយបានកំណត់ចំណុចកែលម្អ បង្កើនទំនុកចិត្តក្នុងចំណោមភាគីពាក់ព័ន្ធ សហការបង្កើតកម្មវិធីជាមួយដៃគូ និងពង្រឹងយន្តការសហហិរញ្ញប្បទាន។ ខណៈពេលដែលយើងអបអរសាទរជ័យលាភីទាំង១១ នៅថ្ងៃនេះ ខ្ញុំសូមលើកទឹកចិត្តដល់សហគ្រិនទាំងអស់ឱ្យខិតខំចាប់យកស្តង់ដារ បច្ចេកវិទ្យាទំនើប និងបង្កើនប្រសិទ្ធភាព ដើម្បីរួមចំណែកដល់ប្រព័ន្ធអេកូឡូស៊ីសហគ្រិនភាពនៃប្រទេសជាតិរបស់យើង» ។ ជាមួយគ្នានេះ ឯកឧត្តមបណ្ឌិត ឈៀង វណ្ណមុនិណ្ឌ នាយកប្រតិបត្តិសហគ្រិនខ្មែរបានមាន ប្រសាសន៏ថា៖ «ក្រោយការអនុវត្តកម្មវិធីនេះអស់រយៈពេលច្រើនឆ្នាំកន្លងមក សហគ្រិនខ្មែរ បានសង្កេត ឃើញថាកម្មវិធីនេះបានចូលរួមលើកស្ទួយដល់វិស័យសហគ្រិនភាពនៅកម្ពុជាឱ្យកាន់តែប្រសើរឡើង និង ចូលរួមកសាងបណ្ដាញក្នុងប្រព័ន្ធអេកូឡូស៊ីសហគ្រិនភាពឱ្យកាន់តែមានភាពប្រទាក់ក្រឡា និងរឹងមាំ តាមរយៈការបង្កើតបរិយាកាសអំណោយផលដល់សហគ្រិនឱ្យបានចូលរួមសិក្សារៀនសូត្រ, សាកល្បង សមត្ថភាព, ឱកាសទទួលបានការវិនិយោគ, និងបន្តពង្រីកអាជីវកម្ម»។ គួរបញ្ជាក់ថា នេះគឺជាឆ្នាំទី៣ហើយដែលកម្មវិធីប្រកួតពានរង្វាន់សហគ្រិនខ្មែរត្រូវបានរៀបចំឡើង ដែល មុននឹងឈានមកដល់ការប្រកាសទទួលពានរង្វាន់ បេក្ខជនចូលរួមទាំងអស់ត្រូវឆ្លងកាត់វគ្គជម្រុះ តាមដំណាក់កាលដូចជា៖ ការជម្រុះតាមលក្ខខណ្ឌ  ការប្រកួតធ្វើបទបង្ហាញអាជីវកម្មពាក់កណ្តាលផ្តាច់ព្រ័ត្រ ការចូលរួមវគ្គត្រៀមខ្លួនក្នុងការប្រកួត និងចុងក្រោយ ការប្រកួតធ្វើបទបង្ហាញអាជីវកម្មវគ្គផ្តាច់ព្រ័ត្រ។ជ័យលាភីទាំង១១ សម្រាប់ការប្រកួតទាំង៣ប្រភេទរួមមាន៖  ជ័យលាភីនៃកម្មវិធីប្រកួតពានរង្វាន់សហគ្រិនខ្មែរសហគ្រាសធុនតូច និងមធ្យម ទាំង៤ក្រុមហ៊ុនរួមមាន៖ ១. ជ័យលាភីលេខ១៖ គ្រួសារលតឆានំគូឆាយ ទទួលបានពានរង្វាន់ និងទឹកប្រាក់ ២៨,០០០,០០០ រៀល (៧,០០០  ដុល្លារ) ២. ជ័យលាភីលេខ២៖ ស្វាយអង្គរ អុិនធើប្រាយ ទទួលបានពានរង្វាន់ និងទឹកប្រាក់ ២៤,០០០,០០០ រៀល (៦,០០០ ដុល្លារ) ៣. ជ័យលាភីលេខ៣៖ ម៉ាច់ ម៉ូបាល ហ៊ែលឃែរ ទទួលបានពានរង្វាន់ និងទឹកប្រាក់ ២០,០០០,០០០ រៀល (៥,០០០ ដុល្លារ) ៤. ជ័យលាភីលេខ៤៖ ដាំដុះ អាល់វីន ទទួលបានពានរង្វាន់ និងទឹកប្រាក់ ១៦,០០០,០០០ រៀល (៤,០០០ ដុល្លារ) ជ័យលាភីនៃកម្មវិធីប្រកួតពានរង្វាន់សហគ្រិនខ្មែរ ធុរកិច្ចបង្កើតថ្មី ៤ ក្រុមហ៊ុនរួមមាន៖ ១. ជ័យលាភីលេខ១៖ កសិដ្ឋានកូនចៀមធម្មជាតិ ទទួលបានពានរង្វាន់ និងទឹកប្រាក់ ២០,០០០,០០០ រៀល (៥,០០០ ដុល្លារ) ២. ជ័យលាភីលេខ២៖ វ៉នឌើរផាស ថេកណឡជី ឯ.ក ទទួលបានពានរង្វាន់ និងទឹកប្រាក់ ១៦,០០០,០០០ រៀល (៤,០០០ ដុល្លារ) ៣. ជ័យលាភីលេខ៣៖ ចបប៊ីហ្វាយ (ខេមបូឌា) ឯ.ក ទទួលបានពានរង្វាន់ និងទឹកប្រាក់ ១២,០០០,០០០ រៀល (៣,០០០ ដុល្លារ) ៤. ជ័យលាភីលេខ៤៖ សាបារា បេស ហ្វូដ ឯ.ក ទទួលបានពានរង្វាន់ និងទឹកប្រាក់ ៨,០០០,០០០ រៀល (២,០០០ ដុល្លារ) ជ័យលាភីនៃកម្មវិធីប្រកួតពានរង្វាន់សហគ្រិនខ្មែរកម្រិតវិទ្យាល័យ ៣ក្រុមរួមមាន៖ ១. ជ័យលាភីលេខ១៖ Kon-Nichiwa ទទួលបានពានរង្វាន់ និងទឹកប្រាក់ ៨,០០០,០០០ រៀល (២,០០០ ដុល្លារ) ២. ជ័យលាភីលេខ២៖ The 3R-Youths ទទួលបានពានរង្វាន់ និងទឹកប្រាក់ ៦,០០០,០០០ រៀល (១,៥០០ ដុល្លារ) ៣. ជ័យលាភីលេខ៣៖ Bubblegum ទទួលបានពានរង្វាន់ និងទឹកប្រាក់ ៤,០០០,០០០ រៀល (១,០០០ ដុល្លារ) កម្មវិធីប្រកួតពានរង្វាន់សហគ្រិនខ្មែរត្រូវបានរៀបចំឡើង ស្របតាមចក្ខុវិស័យនៃការផ្តល់ជាវេទិកាជាតិ ដើម្បីលើកកម្ពស់រាល់សកម្មភាពក្នុងប្រព័ន្ធអេកូឡូស៊ីសហគ្រិនភាពនៅប្រទេសកម្ពុជា ផ្តល់ឱកាសដល់ការកសាងបណ្តាញ ទទួលបានប្រាក់រង្វាន់ និងការបណ្តុះបណ្តាល ចូលរួមការប្រកួតប្រជែងថ្នាក់ជាតិ និងអន្តរជាតិ និងកម្មវិធីគាំទ្រផ្សេងៗទៀត ដើម្បីជំរុញការរីកលូតលាស់ និងភាពជោគជ័យរបស់សហគ្រិនកម្ពុជា។ សម្រាប់ព័ត៌មានបន្ថែម សូមទាក់ទង៖ Name: Phann Rathanakvichea Position: Officer Telephone: +855 (0) 12 32 09 19 E-mail: rathanakvichea.phann@khmerenterprise.info	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:16:52.951Z", "category": "PR", "views": 83, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ច្បាស់ៗ! ករណីខុសអក្សរឡាតាំងក្នុងអត្តសញ្ញាណប័ណ្ណសញ្ជាតិខ្មែរហើយចង់កែថ្មី ត្រូវភ្ជាប់ឯកសារទាំងនេះ	https://business-cambodia.com/articles/these-documents-are-required	ចំពោះ បងប្អូនដែលខុសអក្សរឡាតាំងក្នុងអត្តសញ្ញាណប័ណ្ណសញ្ជាតិខ្មែរ ហើយចង់កែថ្មី តែមិនដឹងថាត្រូវភ្ជាប់ឯកសារណាខ្លះដើម្បីទៅធ្វើថ្មីបាន ឈប់បារម្ភទៀតទៅព្រោះនាពេលនេះឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ របស់អគ្គនាយកដ្ឋានអត្តសញ្ញាណកម្ម បានបង្ហាញនូវដំណោះស្រាយទាក់ទងនឹងបញ្ហាការកែតម្រូវអក្សរឡាតាំងក្នុងអត្តសញ្ញាណប័ណ្ណសញ្ជាតិខ្មែរហើយ។ ក្នុងករណី “ខុសអក្សរឡាតាំង ក្នុងអត្តសញ្ញាណប័ណ្ណសញ្ជាតិខ្មែរ លោកអ្នកត្រូវពិនិត្យមើលលើសេចក្តីចម្លងសំបុត្រកំណើតជាមុនសិន បើមានអក្សរឡាតាំង ហើយមន្ត្រីបញ្ចូលទិន្នន័យខុស ត្រូវយកទៅស្នើសុំប្តូរ ដោយភ្ជាប់ឯកសារយោងនោះ។ តែករណីសំបុត្រកំណើតអត់មានអក្សរឡាតាំង ត្រូវដាក់ពាក្យសុំបញ្ចូលអក្សរឡាតាំងក្នុងសំបុត្រកំណើតសិននៅសាលាក្រុង ស្រុក ខណ្ឌដែលចុះបញ្ជី ឬនៅនាយកដ្ឋានអត្រានុកូលដ្ឋាន”””។ សូមបញ្ជាក់ថា ក្រោយទទួលបានសេចក្តីសម្រេចរួចទើបទៅដាក់ពាក្យសុំកែតម្រូវអត្តសញ្ញាណប័ណ្ណសញ្ចាតិខ្មែរតាមក្រោយ។សូមលោកអ្នក Download កម្មវិធី GDI eServices ដើម្បីមើល ឬសាកសួរព័ត៌មាន ឬទំនាក់ទំនងលេខ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទដល់សុក្រ ក្នុងម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T07:09:43.937Z", "category": "ព័ត៌មានថ្មីៗ", "views": 1942, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អគារធនាគារ វីងថៅវើ ក្លាយជាអត្តសញ្ញាណថ្មីមួយនៃរាជធានីភ្នំពេញ	https://business-cambodia.com/articles/wing-bank-tower	អគារធនាគារ វីងថៅវើ រំលេចខ្លួនយ៉ាងខ្ពស់ត្រដែត ដែលបង្ហាញពីភាពលេចធ្លោរបស់ខ្លួនជាមជ្ឈមណ្ឌលហិរញ្ញវត្ថុប្រកបដោយទំនុកចិត្តខ្ពស់ និងនវានុវត្តន៍ ក្នុងនាមជាគ្រឹះស្ថានធនាគារឌីជីថលឈានមុខនៅកម្ពុជា។ អគារធនាគារ វីងថៅវើ ដែលជាសំណង់ស្ថាបត្យកម្មដ៏ល្អឯក និងជានិមិត្តរូបនៃភាពប៉ិនប្រសព្វក្នុងការច្នៃប្រឌិត បានដាក់សម្ពោធឲ្យប្រើប្រាស់ជាផ្លូវការនៅចំកណ្តាលនៃរាជធានីភ្នំពេញ។ ជាមួយនឹងកម្ពស់រហូតដល់ ១២០ ម៉ែត្រ ស្ថិតនៅតាមមហាវិថីមមាញឹកមួយ អគារធនាគារ វីងថៅវើ គឺជាសក្ខីភាព ដែលបានបង្ហាញពីភាពរីកចម្រើននៃវិស័យធនាគារឌីជីថលនៅក្នុងប្រទេសកម្ពុជា។ ពិធីសម្ពោធជាផ្លូវការនេះ ត្រូវបានរៀបចំឡើងក្រោមអធិបតីភាពដ៏ខ្ពង់ខ្ពស់របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា រួមជាមួយវត្តមានអ្នកឧកញ៉ា គិត ម៉េង អគ្គនាយកក្រុមហ៊ុនរ៉ូយ៉ាល់គ្រុប និងជាប្រធានក្រុមប្រឹក្សាភិបាលធនាគារ វីង ព្រមទាំងមានការអញ្ជើញចូលរួមពីសំណាក់មន្រ្តីរាជរដ្ឋាភិបាលជាន់ខ្ពស់ និងធុរជនជាច្រើនរូបទៀត ដែលបានធ្វើឲ្យកម្មវិធីនេះក្លាយជាព្រឹត្តិការណ៍ដ៏សំខាន់មួយនៃវិស័យហិរញ្ញវត្ថុនៅកម្ពុជា។ អ្នកឧកញ៉ា គិត ម៉េង បានមានប្រសាសន៍ថា៖ «យើងខ្ញុំពិតជាមានមោទកភាពយ៉ាងក្រៃលែង ចំពោះការសម្ពោធបើកឲ្យដំណើរការអគារធនាគារ វីងថៅវើ នាឱកាសនេះដែលជាការឆ្លុះបញ្ចាំងពីការប្តេជ្ញាចិត្តឥតឈប់ឈរក្នុងការជំរុញវឌ្ឍនភាព និងការធ្វើបរិវត្តកម្មវិស័យធនាគារនៅក្នុងប្រទេសកម្ពុជា។ សំណង់អគារដ៏លេចធ្លោនេះបង្ហាញពីការយកចិត្តទុកដាក់របស់យើងខ្ញុំក្នុងការផ្តល់ដំណោះស្រាយធនាគារឌីជីថលដ៏ទំនើប សំដៅជំរុញបរិយាបន្នហិរញ្ញវត្ថុ ក៏ដូចជាជួយសម្រួលទៅដល់ប្រជាពលរដ្ឋគ្រប់រូបអាចទទួលបានឱកាសរីកចម្រើនឆ្ពោះទៅមុខក្នុងយុគសម័យឌីជីថល។» អគារធនាគារ វីងថៅវើ មានទីតាំងស្ថិតនៅលើមហាវិថីព្រះមុនីវង្ស ដែលនៅមិនឆ្ងាយពីអគារពាណិជ្ជកម្មសំខាន់ៗ កន្លែងស្នាក់នៅប្រណីតៗ និងតំបន់ហាងទំនិញដ៏ពេញនិយមជាច្រើន។ លោក ហាន ប៉េងក្វាង អគ្គនាយកធនាគារ វីង បានលើកឡើងថា៖ «ការប្តេជ្ញាចិត្តរបស់យើងខ្ញុំក្នុងការផ្តោតយកចិត្តទុកដាក់លើអតិថិជន ការលើកកម្ពស់បរិយាបន្ន និងភាពងាយស្រួលប្រើប្រាស់សេវាហិរញ្ញវត្ថុ បានជំរុញចក្ខុវិស័យរបស់យើងឲ្យក្លាយជា 'ធនាគារសម្រាប់ប្រជាជនកម្ពុជាគ្រប់រូប' ដោយផ្តល់លទ្ធភាពដល់អតិថិជនគ្រប់មជ្ឍដ្ឋានឲ្យទទួលបាននូវដំណោះស្រាយឌីជីថលដ៏ទំនើបដែលការលើកកម្ពស់សុខុមាលភាពហិរញ្ញវត្ថុរបស់ពួកគេឲ្យបានកាន់តែប្រសើរ។» អគារធនាគារ វីងថៅវើ ដែលប្រកបដោយភាពលេចធ្លោ  ត្រូវបានរចនាឡើងដោយមានការគិតគូរពីនិរន្តភាពនៅលើផ្ទៃអគារទាំងមូល។ ជាមួយនឹងការប្រើប្រាស់ផ្ទៃជញ្ជាំងកញ្ចក់ដ៏ទំនើប ដោយបំពាក់នូវកញ្ចក់ពីរផ្នត់ផ្អឹបជាប់គ្នា ដែលអាចឲ្យពន្លឺធម្មជាតិអាចជះចូលបានយ៉ាងគ្រាប់គ្រាន់ទៅក្នុងអគារ និងអាចកាត់បន្ថយកម្តៅបានយ៉ាងល្អប្រសើរផងដែរ។ ហេតុផលនេះ គឺបានជួយដល់ការកាត់បន្ថយការប្រើប្រាស់ថាមពល និងកាត់បន្ថយការបំភាយឧស្ម័នផ្ទះកញ្ចក់ដោយផ្តល់ផលល្អសម្រាប់បរិស្ថាន ដែលកត្តានេះស្របតាមការប្តេជ្ញាចិត្តរបស់ធនាគារ វីង ចំពោះនិរន្តរភាពបរិស្ថាន និងក្នុងនាមជាសាជីវកម្មដែលមានទំនួលខុសត្រូវចំពោះសង្គម។ អគារធនាគារ វីងថៅវើ ដែលមានកម្ពស់ ២៥ជាន់ ជាទីស្នាក់ការកណ្តាលរបស់ធនាគារ វីង ជាទីមោទកភាព ដែលជាគ្រឹះស្ថានហិរញ្ញវត្ថុឈានមុខគេមួយបានវិវត្តខ្លួនពីក្រុមហ៊ុនផ្តល់សេវាផ្ទេរប្រាក់ទៅជាធនាគារពាណិជ្ជពេញលេញ។ ផ្នែកនៃអគារនេះចំនួន ៣ជាន់ត្រូវបានរចនាឡើងយ៉ាងពិសេសដើម្បីផ្តល់សេវាកម្មធនាគារជូនដល់អតិថិជនទូទៅ ក៏ដូចជាភ្ញៀវ VIP និង VVIP ក្នុងការទទួលបានសេវាធនាគារប្រកបដោយប្រណីតភាព និងឯកជនភាពបំផុត។ បន្ថែមលើភាពទាក់ទាញទាំងនេះ អគារធនាគារ វីងថៅវើ ក៏មានមជ្ឈមណ្ឌលនវានុវត្តន៍ ដែលជាទីតាំងសម្រាប់ធនាគារ វីង បន្តនូវចក្ខុវិស័យយ៉ាងសកម្មរបស់ខ្លួនក្នុងការដឹកនាំបង្កើតនូវដំណោះស្រាយឌីជីថលសម្របតាមតម្រូវការប្រជាជនកម្ពុជាគ្រប់រូប។ ការគិតឆ្ពោះទៅមុខ ដើម្បីក្លាយជាធនាគារដែលមានការរួមបញ្ចូលគ្នារវាងសេវាធនាគារបែបប្រពៃណី និងសមត្ថភាពឌីជីថល របស់ធនាគារ វីង បានបង្ហាញយ៉ាងច្បាស់នៅលើជញ្ជាំងអគារធនាគារ វីងថៅវើ។ តាមរយៈកម្មវិធី Wing Bank App ដ៏ទំនើបរបស់ខ្លួនដែលដំណើរការដោយប្រើប្រាស់បញ្ញាសិប្បនិម្មិត អតិថិជនអាចរីករាយជាមួយសេវាកម្មហិរញ្ញវត្ថុដ៏សំបូរបែបនៅលើចុងម្រាមដៃរបស់ពួកគេបានយ៉ាងងាយស្រួល។ ការប្តេជ្ញាចិត្តរបស់ធនាគារ វីង ចំពោះបរិយាបន្ន និងការផ្តល់សិទ្ធិអំណាចផ្នែកហិរញ្ញវត្ថុ ត្រូវបានឆ្លុះបញ្ចាំងតាមរយៈកំណើនប្រតិបត្តិការអាជីវកម្មរបស់ខ្លួនដ៏គួរឲ្យកត់សម្គាល់។ បច្ចុប្បន្នធនាគារ វីង មានការិយាល័យប្រតិបត្តិការចំនួន ២១ទីតាំង រួមជាមួយបណ្តាញវីង ១៥.០០០ កន្លែង ដែលបានបម្រើសេវាកម្មទៅដល់អ្នកប្រើប្រាស់ជាង ១៤,៥លានគណនី។ សមិទ្ធផលដ៏គួររឲ្យកត់សម្គាល់នេះអាចសម្រេចទៅបានដោយសារកម្លាំងសាមគ្គី និងការចូលរួមរបស់ក្រុមការងារ និងបុគ្គលិកទាំងអស់ ដែលបច្ចុប្បន្នមានចំនួនជិត ៣.០០០នាក់ ជាមួយនឹងការយកចិត្តទុកដាក់ចំពោះសមភាពយេនឌ័រ និងការផ្តល់សិទ្ធិអំណាចទៅដល់ស្រ្តីនៅក្នុងវិស័យធនាគារ។  បន្ថែមលើនេះ កិច្ចសហការជាយុទ្ធសាស្ត្រជាមួយដៃគូធំៗជាច្រើនដូចជាក្រុមហ៊ុនធានារ៉ាប់រងអាយុជីវិត Prudential (Cambodia) Life Assurance ក្រុមហ៊ុន UnionPay ក្រុមហ៊ុនវីសា និងក្រុមហ៊ុនម៉ាស្ទ័រកាត ក្រុមហ៊ុនAlipay ក្រុមហ៊ុនWeChat ក្រុមហ៊ុនMoneyGram ក្រុមហ៊ុនWestern Union ក្រុមហ៊ុនRia និងក្រុមហ៊ុនOracle ជាដើម បានធ្វើឲ្យធនាគារ វីង អាចបង្កើតបានជាប្រព័ន្ធធនាគារដ៏រឹងមាំមួយ។ ភាពជាដៃគូទាំងនេះបានបង្កើតជាទិដ្ឋភាពហិរញ្ញវត្ថុមួយដែលផ្សាភ្ជាប់គ្នាទៅវិញទៅមកឥតអាក់ខាន ហើយបានជួយឲ្យអាជីវកម្មចំនួន១៧០.០០0 ស្ថាប័នរដ្ឋាភិបាលចំនួន ១០ស្ថាប័ន សហគ្រាសធុនតូច និងមធ្យមចំនួន ៣.០០០ សហគ្រាស និង  ក្រុមហ៊ុនឯកជនចំនួន ៦០០ ទទួលបានអត្ថប្រយោជន៍ពីប្រព័ន្ធធនាគារដ៏រឹងមាំមួយនេះ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T06:11:25.849Z", "category": "PR", "views": 325, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ត្រឹម ១១ ខែនេះ អគ្គនាយកដ្ឋានពន្ធដារប្រមូលពន្ធសម្រេចបានជាង ៩០ភាគរយ នៃផែនការសរុប	https://business-cambodia.com/articles/tax-khmer-	យោងតាមកិច្ចប្រជុំបូកសរុបលទ្ធផលការងារគ្រប់គ្រងប្រមូលចំណូលពន្ធប្រចាំខែវិច្ឆិកា និងសម្រាប់រយៈពេល១១ខែឆ្នាំ ២០២៣ ព្រមទាំងទិសដៅសម្រាប់អនុវត្តបន្តរបស់ អគ្គនាយកដ្ឋានពន្ធដារ ដោយមានការចូលរួមពីឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រីបានឱ្យដឹងថា នៅក្នុងខែ វិច្ឆិកា ឆ្នាំ ២០២៣ ចំណូលពន្ធ អាករគ្រប់ប្រភេទដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រងទិន្នន័យចំណូលអនឡាញរបស់អគ្គនាយកដ្ឋានពន្ធដារ មានចំនួន ១១៣៤,៥៨ ប៊ីលានរៀល (ប្រមាណជា ២៨០,១៤ លានដុល្លារ)ស្មើនឹង ៧,៨៤% នៃផែនការ។   ដោយឡែកសម្រាប់រយៈពេល ១១ខែ ឆ្នាំ ២០២៣ ចំណូលពន្ធអាករ ដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រង់ទិន្នន័យចំណូលអនឡាញរបស់អគ្គនាយកដ្ឋានពន្ធដារមានចំនួន ១៣ ៥៥៦,០៦ ប៊ីលានរៀល (ប្រមាណជា ៣,៣៤៧,១៨ លានដុល្លារ) ស្មើនឹង ៩៣,៧១% នៃផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T06:02:26.369Z", "category": "ព័ត៌មានថ្មីៗ", "views": 181, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ្នកប្រើ ប.ស.ស គួរដឹង! មនុស្សពីរក្រុមនេះ គឺមិនទទួលបានការការពារពី ប.ស.ស ផ្នែកហានិភ័យការងារទេ	https://business-cambodia.com/articles/two-people	បេឡាជាតិសន្តិសុខសង្គម សរសេរអក្សរកាត់ថា ប.ស.ស. ត្រូវបានបង្កើតឡើងក្នុងគោលបំណងលើកកម្ពស់សុខមាលភាព និងជីវភាពរបស់ប្រជាជន តាមរយ:ការផ្តល់នូវតាវកាលិក (ប្រាក់ឧបត្ថម្ភ) លើផ្នែកហានិភ័យការងារ ផ្នែកថែទាំសុខភាព និង ផ្នែកប្រាក់សោធន។ចំពោះប័ណ្ណ ប.ស.ស. នេះមានវិសាលភាពទៅលើបុគ្គលដែលស្ថិតនៅក្រោមបទបញ្ញត្តិនៃច្បាប់ស្តីពីការងារទាំង វិស័យសាធារណៈ វិស័យឯកជន បុគ្គលិកធ្វើការតាមផ្លូវអាកាស និងនាវាសមុទ្រ អ្នកបម្រើតាមផ្ទះ និងបុគ្គលស្វ័យនិយោជន៍។   ដោយឡែកសម្រាប់ការផ្តល់ជូននេះមិនមែនគ្រប់បុគ្គលសុទ្ធតែអាចទទួលបាននោះទេពោលគឺបុគ្គលពីរក្រុមនេះពុំទទួលបានការគាំពារក្នុងរបបសន្តិសុខសង្គមផ្នែកហានិភ័យការងារនោះទេ ដែលរួមមាន ៖ មន្ត្រីនគរបាល និង មន្ត្រីពន្ធធនាគារ ។     គួរបញ្ជាក់ផងដែរថា ហានិភ័យការងារគឺជា គ្រោះថ្នាក់នៅកន្លែងធ្វើការ គ្រោះថ្នាក់ក្នុងពេលធ្វើដំណើរ ឆ្ពោះពីផ្ទះមក កន្លែងធ្វើការពីកន្លែងធ្វើការទៅផ្ទះ ដោយមិនត្រង់មិនវាងជាប្រយោជន៍ផ្ទាល់ខ្លួន និងគ្រោះថ្នាក់ផ្នែកជំងឺវិជ្ជាជីវៈ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T05:45:06.158Z", "category": "ចាប់ផ្តើមអាជីវកម្ម", "views": 1335, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឆ្នាំថ្មី អ្នកជំនាញប្រាប់ពីរឿង៥អ្នកគួរធ្វើជាមួយលុយ បើចង់រស់នៅសប្បាយរីករាយហើយលុយកាន់តែកើនឡើង	https://business-cambodia.com/articles/things-to-do-with-your-money-in-2024	សល់តែប៉ុន្មានថ្ងៃទៀតទេឈានដល់ឆ្នាំថ្មីឆ្នាំ២០២៤ ដូច្នេះអ្នកអាចចាប់ផ្ដើមរៀបចំផែនការនិងគោលដៅសម្រាប់ឆ្នាំថ្មីជាពិសេសគឺរៀបចំផែនការហិរញ្ញវត្ថុព្រោះកាលណាអ្នកមានផែនការក៏ដូចជាគោលដៅហិរញ្ញវត្ថុច្បាស់ជីវិតអ្នកនឹងកាន់តែរីកចម្រើនប្រសើរឡើង។   ទាក់ទងនឹងការរៀបចំផែនការហិរញ្ញវត្ថុ លោក Dave Ramsey អ្នកជំនាញហិរញ្ញវត្ថុដ៏ល្បីរបស់សហរដ្ឋអាមេរិកបង្ហើបពីរឿងសំខាន់៥ដែលអ្នកគួរធ្វើជាមួយលុយរបស់អ្នកនៅក្នុងឆ្នាំថ្មីចង់រស់នៅសប្បាយរីករាយមិនជួបបញ្ហាលុយកាក់ហើយលុយកាន់តែកើនឡើង។   ១. ធ្វើផែនការចំណាយ នេះគឺជាចំណុចសំខាន់បំផុត បើអ្នកចង់ជួសជុលផ្នែកហិរញ្ញវត្ថុរបស់អ្នកឲ្យកាន់តែប្រសើរឡើង។ ត្រូវចាំថាចំណូលច្រើនដែរ តែមិនសល់ ហើយចេះជាជួបបញ្ហាលុយ និងធ្លាក់ក្នុងបញ្ហាបំណុលគឺដោយសារតែអ្នកមិនចេះចាត់ចែងលុយកាក់ ជាពិសេសគឺមិនធ្វើផែនការចំណាយតែម្ដង។ ដើម្បីធ្វើផែនការចំណាយ អ្នកត្រូវផ្ដើមចេញពីការតាមដានលុយចេញលុយចូល ដោយកត់ត្រាចំណូលប្រចាំខែ និងតាមដានចំណូលប្រចាំថ្ងៃនិងប្រចាំខែ។    ការធ្វើផែនការចំណាយគឺជួយឲ្យអ្នកដឹងថាមួយខែៗលុយអ្នកចាយទៅលើអ្វីខ្លះ ដូច្នេះអ្នកអាចពិនិត្យមើលដឹងនូវរាល់ការចំណាយហើយចំណាយមិនចាំបាច់អ្នកអាចកាត់ផ្ដាច់ឬកាត់បន្ថយដែលធ្វើឲ្យអ្នកសល់លុយមួយផ្នែកធំនោះនឹងធ្វើឲ្យស្ថានភាពហិរញ្ញវត្ថុរបស់អ្នកកាន់តែប្រើសើរឡើង។   ២. ដោះបំណុលឲ្យអស់  លោក Dave Ramsey តែងតែលើកឡើងថាបំណុលគឺប្រៀបដូចជាចោរដែលបំផ្លាញឱកាសនាពេលបច្ចុប្បន្នក៏ដូចជាឱកាសនាពេលអនាគត។ ត្រង់នេះលោកបានសង្កត់ធ្ងន់ថាកាលណាអ្នកដោះបំណុលកាន់តែឆាប់ អ្នកនឹងអាចបែងចែងលុយសម្រាប់វិនិយោគនិងរៀបចំផែនការហិរញ្ញវត្ថុសម្រាប់អនាគត។ ដូច្នេះបើអ្នកកំពុងស្ពាយបំណុលជាប់ខ្លួន ត្រូវដោះបំណុលឲ្យបានលឿនតាមដែលអាចធ្វើបានដើម្បីចាប់ឱកាសវិនិយោគនិងរកស៊ីកសាងទ្រព្យក្នុងជីវិត។   ៣. ប្រុងប្រយ័ត្នជាមួយទម្លាប់ទិញអនឡាញ សម័យសេដ្ឋកិច្ចឌីជីថល លើបណ្ដាញសង្គមអ្នកបានឃើញរបស់ជាច្រើនដែលធ្វើឲ្យអ្នកងាយនឹងចំណាយលុយលើរបស់ទាំងនោះ។ ជាក់ស្ដែងមនុស្សមួយចំនួនគឺញៀនជាមួយនឹងការទិញទំនិញអនឡាញតាមរយៈទម្លាក់លេខទម្លាក់ទីតំាង ហើយពេលខ្លះចាយលុយមិនចំគោលដៅ។ បើអ្នកមិនយកចិត្តទុកដាក់លើការចាត់ចែងលុយទេនោះ អ្នកនឹងបន្តទម្លាប់ទិញទំនិញអនឡាញហើយជាលទ្ធផលអ្នកមិនងាយសល់លុយសម្រាប់ផែនការហិរញ្ញវត្ថុអនាគតរបស់អ្នកឡើយ។    ៤.  កសាងលុយបម្រុងទុកពេលមានអាសន្ន លោក Dave Ramsey តែងតែណែនាំឲ្យមនុស្សត្រៀមលុយឬសន្សំលុយសម្រាប់បម្រុងទុកពេលមានអាសសន្ន។ លុយបម្រុងពេលមានអាសន្នអ្នកគួរមានសម្រាប់ចំណាយនៅក្នុងការរស់នៅពី៣ទៅ៦ខែ។ ឧទាហរណ៍បើការរស់នៅអ្នកចំណាយ៧០០ដុល្លារក្នុងមួយខែ អ្នកគួរមានលុយបម្រុងទុកពេលមានអាសន្នពី២១០០ទៅ៤២០០ដុល្លារ។ មានលុយបម្រុងទុកពេលមានអាសន្នជួយដោះស្រាយបញ្ហាលុយកាក់បាន ព្រោះករណីអ្នកជួបគ្រោះថ្នាក់ឬបាត់បង់ចំណូលអ្នកអាចប្រើប្រាស់លុយបម្រុងទុកពេលមានអាសន្នមកចាយវាយដើម្បីផ្គត់ផ្គង់ការរស់នៅប្រចាំខែ។   ៥. វិនិយោគ  អ្នកមិនគួរមើលរំលងការវិនិយោគឡើយព្រោះការវិនិយោគគឺជាផ្លូវជួយឲ្យជីវភាពអ្នកកាន់តែប្រសើរឡើង ហើយអាចកសាងប្រភពចំណូលសម្រាប់ចិញ្ចឹមយើងរយៈពេលវែង។ ជាពិសេសជួយឲ្យយើងអាចកសាងភាពមានបានសល់ទ្រព្យ សល់លុយ។ ចំពោះការវិនិយោគអ្នកត្រូវចាយលុយវិនិយោគលើចំណេះដឹងជំនាញដើម្បីបង្កើនឥទ្ធិពលរកចំណូលកាន់តែច្រើន។ មួយវិញទៀតអ្នកអាចចាប់ផ្ដើមវិនិយោគលើវិស័យផ្សេងៗដូចជាវិនិយោគអចលនទ្រព្យ វិនិយោគលើផ្សារហ៊ុន វិនិយោគលើមាសនិងការវិយោគផ្សេងៗជាច្រើនទៀត៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T04:55:29.448Z", "category": "ហិរញ្ញវត្ថុ", "views": 396, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ច្នៃប្រឌិតមែន! សហគ្រិនខ្មែរច្នៃប្រហុកធ្វើជាម្សៅ ត្រៀមនាំចេញទៅក្រៅប្រទេសឆាប់ៗនេះ	https://business-cambodia.com/articles/confirel-khmer-produc	ប្រហុក គឺជាគ្រឿងផ្សំមួយប្រភេទ និងជាមុខម្ហូបដ៏ពេញនិយមរបស់ខ្មែរតាំងពីបុរាណមកម្លេះ។ ប្រហុកដែលផលិតចេញពីសាច់ត្រីមានជាតិប្រៃ និងមានក្លិនខ្លាំង ដែលត្រូវបានគេប្រើប្រាស់ជាគ្រឿងបន្ថែមក្នុងសម្ល និងទឹកជ្រលក់ វត្ថុធាតុដើមមួយនេះ ពុំសូវមានអ្នកចូលចិត្តប៉ុន្មាននោះទេ ក៏ព្រោះតែវាមានក្លិនខ្លាំងពេក។   ពេលនេះលែងពិបាកនិងហិតក្លិនប្រហុកទៀតហើយ ខណៈសាហគ្រិនខ្មែរមួយរូបអាចច្នៃប្រហុកចេញជាម្សៅ ដែលអាចកាត់បន្ថយក្លិន ហើយអាចរក្សាទុកបានយូរ អ្វីដែលកាន់តែពិសេសម្សៅប្រហុកនេះ នឹងត្រៀមចេញទៅក្រៅប្រទេសទៀតផង។     ថ្លែងក្នុងកិច្ចសម្ភាសន៍ជាមួយក្រុមការងារបស់ Business Cambodia លោក សាន្ត មនោ ជាប្រធាននាយកដ្ឋានពាណិជ្ជកម្មក្រុមហ៊ុន ខនហ្វីរេល បានឲ្យដឹងថា  “ យើងធ្លាប់តែប្រើប្រហុកពាងវាមានក្លិន ប៉ុន្តែនៅពេលដែលច្នៃចេញជាប្រហុកម្សៅ គឺអាចកាត់បន្ថយក្លិន កាត់បន្ថយទាំងជាតិប្រៃ ព្រោះថាយើងផលិតគឺទៅតាមស្តង់ដាររបស់អ្នកប្រើប្រាស់”។     លោកបានបន្តថា  ក្នុងគោលបំណងដែលបង្កើតម្សៅប្រហុកនេះឡើង គឺមានភាពងាយស្រួលទៅកាន់អ្នកប្រើប្រាស់ ម្យ៉ាងវិញទៀតវាក៏ងាយស្រួលក្នុងការនាំចេញទៅក្រៅប្រទេសបានដែរ។ ដោយលោកបានបញ្ជាក់ថា ម្សៅប្រហុននេះ នឹងត្រៀមនាំចេញទៅលក់នៅក្រៅប្រទេសនាពេលឆាប់ៗនេះ ខណៈបច្ចុប្បន្ន ម្សៅប្រហុក កំពុងដាក់លក់នៅក្នុង Showroom របស់ ខនហ្វីរេល ដែលមានទីតាំងមួយចំនួនដូចជា ជិតផ្សារទួលទំពួង និង ជិតសារមន្ទីរជាតិ។     សូមជម្រាបផងដែលថា ប្រភេទម្សៅប្រហុកនេះល្អសម្រាប់អ្នកដែលមិនសូវចូលចិត្តក្លិនប្រហុកខ្លាំង ឬរសជាតិ ប្រហុកដិតខ្លាំងពេក ហើយវាជាផលិតផលសមស្រពសម្រាប់អតិថិជនដែលគិតគូរខ្លាំងលើអនាម័យ ដោយហេតុថាការផលិតរបស់ក្រុមហ៊ុនខនហ្វីរេលផ្តោតសំខាន់លើអនាម័យ និងមានបច្ចេកទេសខ្លាំងលើការសម្លាប់មេរោគជាដើម។ លើសពីនេះការប្រើប្រាស់ក៏មានភាពងាយស្រួល ដោយមិនចាំបាច់ដួសទៅលាងទឹកទេ គឺគ្រាន់តែដាក់ម្សៅចូលក្នុងសម្លប៉ុណ្ណោះ។ ម្សៅប្រហុករបស់ក្រុមហ៊ុនខនហ្វីរេលមាន ៥រសជាតិ៖   Light Flavor   Regular Flavor   Strong Flavor   Kaffir lime Flavor   Galangal Flavor     ម្សៅប្រហុកសម័យទំនើបរបស់ខនហ្វីរេលអាចធ្វើបានម្ហូបជាច្រើនប្រភេទមានដូចជា ភីក្សាប្រហុក សាឡាតប្រហុក សាំងវិចប្រហុក Canapeប្រហុក ប្រហុកខ្ទិះ Caviarប្រហុក បាយឆាប្រហុក spaghettiប្រហុក និង មានជាច្រើនប្រភេទទៀត។   គួរបញ្ជាក់ផងដែរថា ផលិតផល ខនហ្វីរេល ត្រូវទទួលស្គាល់ទាំងក្នុងស្រុកនិងអន្តរជាតិដែលមានផលិតផលរាប់រយមុខ ដែលច្នៃចេញពីត្នោត ម្រេចកំពត ចេក ស្វាយ ល្មៀត ម្នាស់ ខ្ញី ផ្លែដូង និងកសិផលខ្មែរជាច្រើនមុខទៀត ខណៈផលិតផលដែលក្រុមហ៊ុនខនហ្វីរេល បានសម្រេចរួមមាន៖ សូកូឡា ស្រា ទឹកជ្រលក់ ស្ករត្នោត ម្រេចខ្មៅ ស ក្រហម តែកញ្ចុំផ្កាម្រេចសរីរាង្គមាន៨រស់ជាតិ ស្ករគ្រាប់ត្នោត៧រសជាតិ ម្សៅប្រហុក និងមានផលិតផលជាច្រើនទៀត។   បច្ចុប្បន្ន Confirel កំពុងធ្វើការជាមួយ CAPFish នៃ UNIDO ដើម្បីអនុវត្តប្រព័ន្ធសុវត្ថិភាពចំណីអាហារ ដើម្បីឱ្យមានភាពស៊ីសង្វាក់គ្នាជាមួយនឹងតម្រូវការរបស់សហភាពអឺរ៉ុប EU ។ ដូច្នេះប្រសិនជាបងប្អូនចាប់អារម្មណ៍បងប្អូនអាចទំនាក់ទំនងសាកសួរព័ត៌មានបន្ថែមពី ក្រុមហ៊ុន ខនហ្វីរេល តាមរយៈទូរសព្ទលេខ៖ (+855) 093 981 724 ឬចូលទៅកាន់ Facebook Page: Confirel៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T04:07:37.183Z", "category": "កំពូលអ្នកលក់", "views": 286, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
តោះណាត់គ្នាទៅមើលរឿងដ៏ល្បីបំផុត Aquaman and The Lost Kingdom ដែលកំពុងតែចាក់បញ្ចាំងជាផ្លូវការនៅរោងភាពយន្ត Legend By Ize	https://business-cambodia.com/articles/aquaman-story	Aquaman គឺជាខ្សែភាពយន្តដ៏ល្បីល្បាញបំផុតមួយរបស់អាមេរិក ដែលមានឈុតឆាកពិសេសអស្ចារ្យជាច្រើន ដែលនិយាយពីការប្រយុទ្ធរបស់កំពូលវីរបុរសក្រោមបាតសមុទ្ររបស់ខ្សែរាជវង្ស Arthur ដើម្បីការពារពិភពបាតសមុទ្ររបស់ខ្លួននិងដើម្បីជួយការពារពិភពលោកពីការបំផ្លាញរបស់មនុស្សអាក្រក់។ ហើយខ្សែភាពយន្តដ៏ល្បីល្បាញមួយនេះត្រូវបានចាក់ផ្សាយជាលើកដំបូងបំផុតកាលពីឆ្នាំ ២០១៨ ហើយមកដល់ឆ្នាំ ២០២៣ នេះ ខ្សែភាពយន្ត Aquaman បានចេញភាគថ្មី ដែលមានសាច់រឿងកាន់តែល្អមើលជាងមុនជាមួយនឹងឈុតឆាកកាន់តែល្អមើលជាងមុន ដោយមានឈុតឆាកបេសកម្មរបស់ក្សត្រាសាគរ Arthur ក្នុងការស្វែងរកសុខសន្តិភាពសម្រាប់នគររបស់ខ្លួន និងសង្គ្រោះជីវិតធម្មជាតិលើភពផែនដី។ ដូច្នេះសម្រាប់ទស្សនិកជនដែលចង់ទស្សនាឈុតឆាកជក់ចិត្តដែលមាននៅក្នុងភាពយន្ត កុំភ្លេចនាំមិត្តភក្តិ និងដៃគូ ទៅមើលទាំងអស់គ្នានៅរោងភាពយន្ត Legend by IZE នៅផ្សារទំនើប ជីប ម៉ុង ២៧១ មេហ្គា ម៉ល។     គួរបញ្ជាក់ផងដែរថាកាលពីថ្ងៃទី ១៩ ខែធ្នូ ឆ្នាំ ២០២៣ នេះ Legend By Ize រួមជាមួយ WML បានប្រារព្ធពិធីបើកសម្ពោធការចាក់បញ្ចាំងជាផ្លូវការដំបូងគេនូវខ្សែភាពយន្ត Aquaman and The Lost Kingdom ដោយមានការចូលរួមយ៉ាងច្រើនកុះករពីភ្ញៀវកិត្តិយសផងដែរ ។ បន្ទាប់ពីការទស្សនាខ្សែភាពយន្តដ៏ល្បីល្បាញនេះរួច ភ្ញៀវដែលបានចូលរួមសុទ្ធតែសរសើរមិនដាច់ពីមាត់ពីក្លឹមសារសាច់រឿង ល្អមើលគ្មានទាស់ មើលហើយពិតជាមិនខកបំណង។ ភ្ញៀវកិត្តិយសបានបន្ថែមទៀតថា បច្ចេកទេសថត ប្លង់ថត និងការសម្តែងពិតជាពិសេសលើសពីការរំពឹងទុក ដែលធ្វើឱ្យអ្នកមើលហាក់បានឃើញព្រឹត្តិការណ៍នោះពិតប្រាកដអញ្ជឹង។       Legend by IZE ជារោងភាពយន្តដែលមានភាពច្នៃប្រឌិតយ៉ាងទំនើប សាលបំពាក់ទៅដោយអេក្រង់កោង មានឧបករណ៍សំឡេង Atmos ៩.១ ម៉ាស៊ីនបញ្ចាំងឡាស៊ែរ RGB ដែលមានពណ៌និងពន្លឺច្បាស់ល្អដែលជាបច្ចេកវិទ្យាទំនើបចុងក្រោយគេបង្អស់ក្នុងប្រទេស។ ជាមួយគ្នានេះផងដែរ Legend by IZE ជ្រើសរើសនូវខ្សែភាពយន្ត ហូលីវូដអន្តរជាតិនិងភាពយន្តខ្មែរល្បីៗខ្នាតធំយកមក ចាក់បញ្ចាំងសម្រាប់ការកម្សាន្តដល់ទស្សនិកជន ។ ហេតុនេះ សម្រាប់ទស្សនិកជនដែលចង់ទស្សនាកុំភ្លេចទៅមើលទាំងអស់គ្នាណានៅ Legend by IZE នៅផ្សារទំនើប ជីប ម៉ុង ២៧១ មេហ្គា ម៉ល។       គួរបញ្ជាក់ផងដែរថា ផ្សារទំនើប ជីប ម៉ុង ២៧១ មេហ្គាម៉ល គឺជាផ្សារទំនើបល្បីឈ្មោះមួយនៅក្នុងប្រទេសកម្ពុជាដែលមានទៅដោយ ផលិតផលជាច្រើនសម្បូរបែប និង ម៉ាកយីហោល្បីៗលំដាប់ពិភពលោក ជាច្រើនដូចជា៖ Zara, H&M, Paul Smith, Jaspal, Karl Lagerfeld -ល- ព្រមទាំងភោជនីយដ្ឋានល្បីៗរួមមាន Paradise Dynasty, Jumbo Seafood, Yuzu Suki, Nice to Meat You, Mastercraft និងហាងជាច្រើនទៀត ជាពិសេសនោះគឺកន្លែងកំសាន្តទំនើប និង ដំបូងគេបង្អស់នៅអាស៊ីអាគ្នេយ៍ Neo Go-Kart និង កន្លែងកំសាន្តជាច្រើនទៀតសម្រាប់មនុស្សគ្រប់ វ័យដូចជា Legend Cinema By IZE, Supper Doozii និង Neo Game Oasis ផងដែរ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-20T03:13:13.974Z", "category": "PR", "views": 116, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មេធំក្រុមហ៊ុន Toyota បញ្ជាក់ថារោងចក្រដំឡើងរថយន្ដរបស់ខ្លួននៅកម្ពុជានឹងរួចរាល់នៅពាក់កណ្ដាលឆ្នាំ២០២៤	https://business-cambodia.com/articles/toyota-factory-in-cambodia-updated	រោងចក្រដំទ្បើងរថយន្ត Toyota នៅក្នុងប្រទេសកម្ពុជា នឹងសាងសង់រួចរាល់នាពាក់កណ្តាលឆ្នាំ ២០២៤ ព្រមទាំងសម្ពោធដាក់ឲ្យដំណើរការក្នុងឆ្នាំថ្មីនេះតែម្ដង។ នេះបើតាមការលើកឡើងរបស់លោក Ichiro KASHITANI សមាជិកក្រុមប្រឹក្សាភិបាល, ប្រធាន និងជានាយកប្រតិបត្តិ ក្រុមហ៊ុន Toyota Tsusho Corporation នៅក្នុងជំនួបពិភាក្សាការងារជាមួយសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជានាថ្ងៃទី១៩ ខែធ្នូ ឆ្នាំ២០២៣ នៅទីក្រុងតូក្យូ។     នៅក្នុងជំនួបនោះដែរ សម្តេចធិបតីនាយករដ្ឋមន្ដ្រី បានស្វាគមន៍ ព្រមទាំងបានសម្តែងនូវក្តីសោមនស្សរីករាយចំពោះវឌ្ឍនភាពរីកចម្រើនរបស់ក្រុមហ៊ុន រហូតសម្រេចចិត្តកសាងរោងចក្រដំទ្បើងរថយន្ត Toyota នៅកម្ពុជា ។ ជាមួយនិងការទទួលយកការអញ្ជើញជាអធិបតីក្នុងពិធីសម្ពោធដាក់ឱ្យដំណើរការរោងចក្រដំទ្បើងរថយន្ត Toyota នាឆ្នាំ២០២៤ ខាងមុខនេះ, សម្តេចនាយករដ្ឋមន្ត្រី បានលើកទ្បើងថា ការសម្ពោធដាក់ឱ្យដំណើរការរោងចក្រដំទ្បើងរថយន្ត Toyota នេះ ស្របពេលទៅនិងឆ្នាំ២០២៤ គឺជាគម្រប់ខួបអនុស្សាវរីយ៍លើកទី៧១ នៃទំនាក់ទំនងការទូតកម្ពុជា-ជប៉ុន ដែលនេះជាការសរបញ្ជាក់យ៉ាងប្រត្យក្សច្បាស់អំពីភាពលូតលាស់រីកចម្រើននៃទំនាក់ទំនងរវាងប្រទេសទាំងពីរ ។   សម្តេចធិបតី បានសម្តែងនូវភាពជឿជាក់ថា តាមរយៈដំណើរការនៃរោងចក្រតំទ្បើងរថយន្ត Toyota នឹងនាំមកនូវវឌ្ឍនភាពរីកចម្រើនសម្រាប់ក្រុមហ៊ុន ក៏ដូចជាការបង្កើតឱកាសការងារប្រកបដោយគុណភាព និងការបណ្តុះបណ្តាលលើកកម្ពស់ថែមទៀតលើជំនាញវិស្វកម្មរថយន្ត សម្រាប់ប្រជាជនកម្ពុជាផងដែរ ។ លើសពីនេះ សម្តេចធិបតី ក៏បានលើកទឹកចិត្តឱ្យក្រុមហ៊ុនពិចារណាក្នុងការបង្កើតកម្មវិធីផ្លាស់ប្តូរបទពិសោធន៍ការងាររវាងបុគ្គលិកបម្រើការកម្ពុជា-ជប៉ុន ដើម្បីពង្រឹងនូវការដកបទពិសោធន៍លើចំណេះដឹង, វិជ្ជាជីវៈ, វប្បធម៌, ប្រពៃណី ក៏ដូចជាទំនាក់ទំនងជិតស្និទ្ធរវាងប្រជាជន និងប្រជាជននៃប្រទេសទាំងពីរ។   សូមជម្រាបផងដែរថា រោងចក្រដំឡើងរថយន្ដ Toyota នេះគឺមានទីតាំងស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ។ ដោយក្នុងនោះក្រុមហ៊ុនបានបោះទុនវិនិយោគជាទឹកប្រាក់ប្រមាណ ៣៦,៧ លានដុល្លារឯណោះ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T11:13:47.283Z", "category": "អចលនទ្រព្យ", "views": 2342, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆ្នាំថ្មីត្រូវផ្លាស់ប្ដូរ! ទម្លាប់៥អ្នកគួរចាប់ផ្ដើមលត់ដុំខ្លួនឲ្យធ្វើខានតែបានបើចង់ឆ្នាំថ្មីសល់លុយច្រើនជាងមុនទ្វេដង	https://business-cambodia.com/articles/money-challeng-you-should-try-now	មនុស្សជាច្រើនតែងតែឆ្ងល់និងសួរខ្លួនឯងថារកចំណូលបានច្រើនដែរប៉ុន្ដែហាក់ដូចជាមិនឃើញសល់អ្វីសោះ។ នៅក្នុងឆ្នាំថ្មី២០២៤ខាងមុខ អ្នកគួរធ្វើសកម្មភាពមួយចំនួនដើម្បីឲ្យសល់លុយហើយលុយរបស់អ្នកកើនឡើងជាលំដាប់។     ខាងក្រោមនេះគឺជាសកម្មភាពមួយចំនួនដែលអ្នកគួរដាក់កំហិតក៏ដូចជាលត់ដំខ្លួនឯងឲ្យធ្វើខានតែបានដើម្បីចៀសពីបញ្ហាលុយកាក់ហើយសល់លុយច្រើនជាងមុន។   ១. ចាប់ផ្ដើមបង្កើតទម្លាប់សន្សំលុយ អ្នកខ្លះមិនមែនចំណូលតិចទេ ប៉ុន្ដែដោយសារពួកគាត់មិនមានទម្លាប់ចាត់ចែងលុយទើបរកលុយបានមិនដែលសល់លុយសោះទោះជារកចំណូលបានច្រើនឬធ្វើការយូរក៏ដោយ។ ដើម្បីចៀសផុតពីបញ្ហាលុយកាក់ហើយអាចសល់លុយបានគឺអ្នកត្រូវបង្កើតទម្លាប់សន្សំលុយ។   ការសន្សំជួយយើងបានច្រើនណាស់ដូចជាសន្សំទុកជាលុយបម្រុងពេលមានអាសន្ន សន្សំទុកជាទុនរកស៊ីនិងវិនិយោគនិងសន្សំដើម្បីសម្រេចគោលដៅហិរញ្ញវត្ថុរបស់អ្នក។ វិធីសាស្រ្តក្នុងការសន្សំលុយអ្នកអាចដាក់សន្សំក្នុងកុងធនាគារដាច់ដោយឡែកពីលុយចាយប្រចាំខែហើយដាក់សន្សំរៀងរាល់ខែ ហើយហាមប៉ះពាល់ប្រាក់សន្សំរបស់អ្នក។ បើអ្នកមិនទាន់មានទម្លាប់សន្សំទេនោះដំបូងឡើយអាចដកសន្សំ១០%នៃចំណូលសរុបរបស់អ្នក។ ឧទាហរណ៍ប្រាក់ខែ៥០០ដុល្លារ អាចដក៥០ដុល្លារមកសន្សំប្រចាំខែបាន។   ២. ដោះបំណុល  បំណុលគឺប្រៀបបានទៅនឹងច្រវ៉ាក់ចងជើងរបស់អ្នកមិនឲ្យធ្វើអ្វីបានជាពិសេសធ្វើឲ្យអ្នកបាត់បង់សេរីភាពច្រើន។ ដូច្នេះបើអ្នកកំពុងជាប់បំណុលអ្នកត្រូវខិតខំប្រឹងប្រែងដោះបំណុលឲ្យបានឆាប់តាមដែលអាចធ្វើទៅបាន។ ដើម្បីដោះបំណុលបានឆាប់ជំហ៊ានដំបូងផ្ដើមចេញពីការគ្រប់គ្រងលុយរបស់អ្នកដើម្បីសល់លុយយកដោះបំណុល។ លើសពីនេះអ្នកត្រូវរកចំណូលឲ្យបានច្រើនតាមដែលអាចធ្វើបានដើមបុកដោះបំណុល។   ៣. ចាប់ផ្ដើមរៀនវិនិយោគ   មានផ្លូវសំខាន់២ដែលអ្នកគួរធ្វើដើម្បីអាចកសាងទ្រព្យ សល់ទ្រព្យ សល់លុយកាន់តែច្រើនហើយផ្លូវទាំង២នេះគឺចេញរកស៊ីនិងវិនិយោគ។ ចំពោះការវិនិយោគអាចបែងចែកជា២គឺទីមួយវិនិយោគលើខ្លួនឯងដែលសំដៅដល់ការវិនិយោគលើចំណេះដឹង ជំនាញដើម្បីបង្កើនឥទ្ធិពលរកចំណូលឲ្យបានកាន់តែច្រើននាពេលខាងមុខ។ ឧទាហរណ៍បើភាសាអង់គ្លេសអ្នកមានកម្រិត អ្នកអាចចាយពេលទៅរៀនអង់គ្លេសបន្ថែមដើម្បីអាចប្រើប្រាស់ភាសាអង់គ្លេសរកចំណូលបាន។   ចំណែកវិនិយោគមួយទៀតគឺវិនិយោគលើវិស័យផ្សេងៗដូចជាវិនិយោគអចលនទ្រព្យ វិនិយោគលើផ្សារហ៊ុន វិនិយោគលើមាស វិនិយោគក្នុងអាជីវកម្ម និងការវិនិយោគផ្សេងៗ។ យ៉ាងណាមិញមុននឹងវិនិយោគលើអ្វីមួយអ្នកត្រូវធ្វើការសិក្សាស្រាវជ្រាវនិងស្វែងយល់ឲ្យបានយល់ពីអ្វីដែលអ្នកបម្រុងនឹងវិនិយោគដើម្បីកាត់បន្ថយហានិភ័យក្នុងការវិវិនិយោគហើយបានមកវិញនូវផលចំណេញ។   ៤. ថែសុខភាពឲ្យបានល្អ ឆ្នាំ២០២៣បើអ្នកមើលឃើញខ្លួនឯងថាមិនសូវបានគិតគូលើសុខភាពទេនោះនៅឆ្នាំ២០២៤ខាងមុខគឺអ្នកគួរចាប់ផ្ដើមយកចិត្តទុកដាក់លើសុខភាពព្រោះសុខភាពគឺជាទ្រព្យដ៏មានតម្លៃ។ ដើម្បីមានសុខភាពល្អអ្នកត្រូវហាត់ប្រាណឲ្យបានទៀតទាត់ បរិភោគអាហារឲ្យត្រឹមត្រូវនិងគេងឲ្យបានគ្រប់គ្រាន់។ ត្រូវចាំថាបើអ្នកចង់កសាងភាពមានបានតែសុខភាពអ្នកមិនល្អអ្នកមិនអាចកសាងភាពមានបានបានឡើយ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T09:56:33.639Z", "category": "ហិរញ្ញវត្ថុ", "views": 411, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្រយ័ត្នខាតលុ.យ! អ្នកជំនាញចាយពេល៤០ រកឃើញច្បាប់សំខាន់បំផុត២ ជួយការពារការវិ.និយោគខុស	https://business-cambodia.com/articles/the-most-important-rules-of-invest	អ្នកជំនាញខាងវិនិយោគលោក Stewart បានរៀនសូត្រច្រើនបំផុតក្នុងរយៈពេល ៤០ឆ្នាំនៃការវិនិយោគរបស់គាត់ ទាំងពេលវេលាដែលមានភាពងាយស្រួល និងការលំបាក។ យ៉ាងណាមិញ លោកក៏បានលើកឡើងផងដែរថាមេរៀនធំបំផុតដែលលោកបានរៀនក្នុងរយៈពេលកន្លងមកនេះ  គឺនៅពេលដែលមានភាពតានតឹងខ្លាំងនៅក្នុងទីផ្សារ។   តាមរយៈបទពិសោធន៍ជាច្រើនឆ្នាំនៅក្នុងការវិនិយោគ លោក Stewart បានរកឃើញច្បាប់សំខាន់ៗ ២យ៉ាង នៃការវិនិយោគ ដែលវិនិយោគិនគួរធ្វើការសិក្សាស្វែងយល់ ច្បាប់ទាំងនោះរួមមានដូចខាងក្រោម៖   ច្បាប់ទីមួយ៖ កុំលក់ដោយសារភាពភ័យស្លន់ស្លោ ឥឡូវនេះ Stewart មានអាយុ ៦៨ ឆ្នាំហើយ លោកបានចាប់ផ្តើមការវិនិយោគនៅក្នុងផ្សារភាគហ៊ុនតាំងពីពេលដែលរូបលោកទើបតែមានអាយុ ២០ ឆ្នាំមកម្លេះ។ គាត់គឺជាវិនិយោគិនដែលមានចំណាប់អារម្មណ៍ខ្លាំងទៅលើសហគ្រាសអាមេរិក និងសក្តានុពលនៃអាជីវកម្មក្នុងការរីកចម្រើននឹងទូទាត់ភាគលាភ និងការផ្តល់រង្វាន់ដល់វិនិយោគិន។   លោក Stewart ត្រូវបានទទួលការកោតសរសើរអំពីគុណប្រយោជន៍ និងការគ្រប់គ្រងហានិភ័យបានយ៉ាងល្អដោយលោកបានធ្វើតាមដំបូន្មានរបស់អ្នកជំនាញ។ គាត់បានវិនិយោគលើមូលនិធិសន្ទសន្សន៍ដែលតាមដានគោលការណ៍ទីផ្សារទូលំទូលាយជាមួយនឹងប្រាក់ដែលគាត់មិនត្រូវការសម្រាប់ពេលអនាគតដែលអាចមើលឃើញជាមុន ហើយគាត់បានដឹងថាភាគហ៊ុនអាចជួបប្រទះនឹងការប្រែប្រួលក្នុងរយៈពេលខ្លីដែលជាហេតុធ្វើឲ្យលោកទទួលបានប្រាក់ចំណូលខ្ពស់ បើប្រៀបធៀបទៅនឹងការវិនិយោគទៅលើទម្រង់ផ្សេងទៀត។   តែទោះជាយ៉ាងណាក៏ដោយ មានមេរៀនដែល Stewart ត្រូវបានរៀនសូត្រដោយផ្ទាល់។ ហើយវាជាការចាប់ផ្តើមដំបូងនៃអាជីពវិនិយោគរបស់គាត់ដែលគាត់បានជួបប្រទះនឹងការគាំងទីផ្សារដ៏ធំមួយក្នុងឆ្នាំ ១៩៨៧ នៅពេលដែល S&P បានធ្លាក់ចុះ ៣៣ ភាគរយក្នុងរយៈពេលត្រឹមតែបីខែ ហើយបានធ្លាក់ចុះ ២០ ភាគរយទៀតក្នុងរយៈពេលមួយថ្ងៃ។   ស្ថិតក្នុងស្ថានភាពដ៏តឹងតែងបែបនេះ លោក Stewart បាននិយាយថា លោកបានសម្រេចចិត្តលក់ភាគហ៊ុនទាំងអស់របស់លោកនៅជិតចំណុចទាបបំផុត ដោយសារគាត់បានអនុញ្ញាតឲ្យអារម្មណ៍ភ័យស្លន់ស្លោមកគ្របដណ្តប់នៅលើរូបលោកក្នុងខណៈពេលនោះ។ វាជាការកសាងកំហុសដ៏ធំមួយសម្រាប់ការវិនិយោគរបស់លោក។   បន្ទាប់ពីពេលនោះមក លោក Stewart បានមានប្រសាសន៍ថា ដូច្នេះលោកបានធ្វើច្បាប់យ៉ាងម៉ឹងម៉ាត់នៅពេលនេះ បើទោះជាស្ថានភាពអាក្រក់ ឬតម្លៃភាគហ៊ុនត្រូវបានធ្លាក់ចុះយ៉ាងណាក៏ដោយមិនត្រូវលក់ជាដាច់ខាត។   ច្បាប់ទីពីរ៖ ទិញនៅពេលទីផ្សារធ្លាក់ ១០% ក្នុងរយៈពេលទស្សវត្សន៍ឆ្នាំ ១៩៨០ និង ទស្សវត្សន៍ទី ៩០ លោក Stewart គាត់ត្រូវបានវិនិយោគយ៉ាងពេញទំហឹងនៅក្នុងទីផ្សារភាគហ៊ុន។ នៅពេលដែលទីផ្សារធ្លាក់ចុះក្នុងឆ្នាំ ២០០០ Stewart មិនមានការភ័យស្លន់ស្លោទេ។ គាត់និយាយថា គាត់បានប្រកាន់ខ្ជាប់នូវការអនុវត្តន៍ច្បាប់ទីមួយដែលគាត់បានដាក់សម្រាប់ការវិនិយោគ ដូច្នេះគាត់គ្រាន់តែអង្គុយចាំមើលវាធ្លាក់ចុះប៉ុណ្ណោះ។ ពីកម្រិតខ្ពស់នៅខែមិនា ឆ្នាំ២០០០ S&P បានធ្លាក់ចុះ ៤៩% ដល់កម្រិតទាបនៅខែតុលា ឆ្នាំ២០០២។   ខណៈពេលដែល Stewart មិនបានលក់ គាត់ក៏មិនបានទិញភាគហ៊ុនដែលសូម្បីតែតម្លៃកាន់តែថោកក៏ដោយ។ នោះហើយគឺជាពេលដែលគាត់បានបង្កើតច្បាប់ទីពីរ៖ វិនិយោគនៅពេលដែលទីផ្សារធ្លាក់ចុះ។ យុទ្ធសាស្ត្រនោះបានធ្វើឲ្យ Stewart ទាញយកអត្ថប្រយោជន៍ពីគោលដៅសម្រាប់ការវិនិយោគភាគច្រើនទិញនៅតម្លៃទាបហើយលក់នៅពេលវាឡើងខ្ពស់។ ដូច្នោះលោកបានបង្កើតច្បាប់ទីពីរ៖ រាល់ពេលដែលទីផ្សារធ្លាក់ចុះ ១០ភាគរយ លោកនឹងដាក់ប្រាក់បន្ថែមទៀតចូលទីផ្សារ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T09:45:20.627Z", "category": "ហិរញ្ញវត្ថុ", "views": 198, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អ្នកនិពន្ធមួយរូប ប្រាប់ពីស្នៀតឆ្លៀតធ្វើការបណ្តើរ ហើយអាចចេញបោះពុម្ពស្នាដៃទន្ទឹមគ្នា	https://business-cambodia.com/articles/author-tell-the-trick-of-writing	តាមការស្ទង់មតិមួយនៅសហរដ្ឋអាមេរិកបានបង្ហាញថា មានមនុស្សប្រមាណជាង ៩០% មានគំនិតចង់និពន្ធសៀវភៅ ប៉ុន្តែពួកគេមិនអាចចាប់ផ្តើមបានដោយសារភាពមមាញឹកជាមួយកិច្ចការងារ និងអាជីពប្រចាំថ្ងៃ។ ហើយក្នុងនោះ ក៏មានមនុស្សជាច្រើនផ្សេងទៀត រួមទាំងប្រជាជនកម្ពុជាយើងផងដែរពិបាករកច្រកចេញ និងមិនដឹងថាត្រូវធ្វើដូចម្តេចទើបអាចរំលេកនូវរូបរាងដែលបានកប់ទុកក្នុងទិន្នន័យអង្គចងចាំឲ្យរសាយរសាត់តាមសំណេរឆ្លាក់លើក្រដាសសម្រាប់ជាការចែករំលែកទៅកាន់សាធារណជន។   ដោយមើលឃើញពីបញ្ហានេះ ក្នុងបទសម្ភាសន៍ជាមួយ Business Cambodia លោក កែវ សេងរដ្ឋា ម្ចាស់ស្នាដៃសៀវភៅ សម្លេងខ្សឹប និង បែបណាទើបល្អ? រួមទាំងស្នាដៃជាច្រើនផ្សេងទៀត បានធ្វើការចែករំលែកនូវបទពិសោធន៍ជុំវិញ ទិកនិកដែលជួយឲ្យរូបលោកអាចចេញផ្សាយស្នាដៃបាន ខណៈពេលដែលមានភាពមមាញឹកខ្លាំងលើការងារជាវេជ្ជបណ្ឌិត។   លោកបានថ្លែងថា៖ «តាមពិតទៅខ្ញុំស្រឡាញ់ការតែងនិពន្ធនេះយូរណាស់ហើយ តាំងពីរៀននៅថ្នាក់វិទ្យាល័យមកម៉្លេះ តែមិនបានគិតថានឹងក្លាយជាអ្នកនិពន្ធនោះទេ។ ដំបូងឡើយ ខ្ញុំស្រឡាញ់កំណាព្យ ហើយក៏រៀនសរសេរកំណាព្យ»។ ក្រោយមកចាប់ពីចុងឆ្នាំ ២០១៧ លោកក៏មានឱកាសបានបង្ហាញស្នាដៃកំណាព្យតាមរយៈការដាក់ប្រកួត។ បន្ទាប់មកទៀត ក៏បានចាប់ផ្ដើមសរសេរអត្ថបទអប់រំ អត្ថបទលើកទឹកចិត្ត រឿងខ្លី និងប្រលោមលោក។ ហើយបើសួរថា កត្តាអ្វីខ្លះដែលជំរុញឱ្យលោកក្លាយជាអ្នកនិពន្ធ លោកសុំឆ្លើយយ៉ាងខ្លីថា ចិត្តស្រឡាញ់ការតែងនិពន្ធ ការសិក្សារៀនសូត្រពីការតែងនិពន្ធ និងការចាប់ផ្ដើមសរសេរមិនឈប់ឈរ។   ស្របជាមួយគ្នានេះដែរ លោកក៏បានធ្វើការលើកបង្ហាញពីបញ្ហានិងដំណោះស្រាយពាក់ព័ន្ធនឹងការនិពន្ធក្នុងអំឡុងពេលរវល់ខ្លាំងលើអាជីពការងារប្រចាំថ្ងៃរបស់លោកផងដែរ។ លោកបានលើកឡើងយ៉ាងដូច្នេះថា៖ «បញ្ហានៅក្នុងការតែងនិពន្ធរបស់ខ្ញុំ គឺអារម្មណ៍ និងពេលវេលាដើរបញ្ច្រាសគ្នា»។ ជាធម្មតា ការសរសេរទាមទារអារម្មណ៍ បើគ្មានអារម្មណ៍សរសេរទេ លោកសរសេរមិនចេញ ឬបង្ខំសរសេរឱ្យចេញដែរ តែមិនបានល្អ ឬយកជាការមិនបាន។   ក្នុងនាមជាស្មេរផង និងជាវេជ្ជបណ្ឌិតផង លោកជាមនុស្សដែលរវល់ច្រើន មិនសូវបានសរសេរទេ ដល់ពេលទំនេរ បែរជាមិនមានអារម្មណ៍សរសេរក៏មាន។ ឆ្លើយតបនឹងបញ្ហានេះ លោកចូលចិត្តសរសេរដោយវាយអក្សរនៅក្នុងទូរស័ព្ទដៃជំនួសឱ្យកុំព្យូទ័រ ព្រោះអារម្មណ៍សរសេរពេលខ្លះកើតមានពេលដែលលោកមិនបានត្រៀមខ្លួន ដូច្នេះហើយការសរសេរទុកនៅក្នុងទូរស័ព្ទមានភាពងាយស្រួល និងចំណេញពេល ព្រោះបើចាំដល់ពេលទំនេរ បានសរសេរក្នុងកុំព្យូទ័រនោះ អារម្មណ៍សរសេរដែលកំពុងមានអាចនឹងរត់ទៅណាបាត់។ ចំណុចមួយទៀតដែលលោកតែងធ្វើ គឺកត់ចំណុចសំខាន់ គំនិតក៏ដូចជាឆ្អឹងទុក ទោះមិនទាន់មានពេល ឬអារម្មណ៍សរសេរក៏ដោយ។ មានពេលសរសេរលើកក្រោយ ត្រឡប់មកបើកមើលគំនិត ឬឆ្អឹងដែលមានស្រាប់ លោកអាចឆាប់ចូលអារម្មណ៍សរសេរជាងដែលគ្មានអ្វីសោះនៅក្នុងកំណត់ត្រា។   យ៉ាងណាមិញ លោកក៏បានធ្វើការចែករំលែកផងដែរជុំវិញសិល្ប៍វិធីក្នុងការតែងនិពន្ធ។ លោកបានលើកឡើងថា  ចំពោះរូបលោកផ្ទាល់ រាល់ការចាប់ផ្ដើមសរសេរអ្វីក៏ដោយ លោកតែងតែគិតដល់មូលន័យ ឬក៏យើងឥឡូវចូលចិត្តហៅថា សារអប់រំ នៅក្នុងអត្ថបទ រឿង ឬក៏កំណាព្យដែលយើងប្រុងនឹងសរសេរ ដែលនេះជាដំណាក់កាលដំបូង។ ពេលមានខ្លឹមសារច្បាស់ហើយ ជំហានទីពីរ គឺលោកចាប់ផ្ដើមរៀបគ្រោងឆ្អឹងថាគួរសរសេរពីណាទៅណា គួរផ្ដើមបែបណា គួរបញ្ចប់បែបណា ឬគួរបញ្ជូនសារទៅកាន់អ្នកអានតាមរបៀបណាឱ្យមានប្រសិទ្ធភាព។ ដំណាក់កាលទីបី គឺការសរសេរតែម្ដង ដែលដំណាក់កាលនេះត្រូវការអារម្មណ៍ និងពេលវេលាច្រើនជាងគេ ហើយដំណាក់កាលដែលសំខាន់ចុងក្រោយ គឺការកែសម្រួលស្នាដៃដែលសរសេររួចគ្រប់យ៉ាងដើម្បីឱ្យប្រាកដថា ស្នាដៃមានបញ្ហាតិចបំផុត។   ការអនុវត្តសកម្មភាពបែបនេះបានធ្វើឲ្យលោកមានលទ្ធភាពអាចចេញបោះពុម្ភផ្សាយស្នាដៃជាបន្តបន្ទាប់ បើទោះបីជាមានភាពមមាញឹកជាមួយអាជីពការងារជាវេជ្ជបណ្ឌិតក៏ដោយ។ ដូច្នេះប្រសិនបើអ្នកស្រលាញ់ការតែងនិពន្ធ យល់ថាខ្លួនឯងមានទេពកោសល្យអាចធ្វើវាបាន តែរវល់ជាមួយការងារប្រចាំថ្ងៃដកឃ្លាមិនរួច អ្នកអាចសាកល្បងតាមវិធីសាស្ត្រខាងលើបាន៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T09:24:52.549Z", "category": "ភាពជាអ្នកដឹកនាំ", "views": 207, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
នាយកក្រុមហ៊ុន Meiji បង្ហើបពីគម្រោងធំៗ ២ ដែលខ្លួនចង់មកវិនិយោគនៅកម្ពុជា នាពេលខាងមុខ	https://business-cambodia.com/articles/meiji-co-ltd	លោក កាត្សឹណារី  ម៉ាត្សឹដា (Katsunari Matsuda) ដែលជានាយកក្រុមហ៊ុន Meiji Co., Ltd បានបង្ហាញចំណាប់អារម្មណ៍ក្នុងការវិនិយោគគម្រោងធំៗ២ របស់កម្ពុជានាពេលខាងមុខ ដោយគម្រោងទី១នោះគឺការវិនិយោគទៅលើភាពសម្បូរបែបនៃផលិតផល ហើយគម្រោងទី២នោះវិញគឺការវិនិយោគទៅលើបច្ចេកវិទ្យា។ ដោយការបញ្ជាក់នេះត្រូវបានធ្វើឡើងនៅក្នុងជំនួបរវាង សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា និងលោក កាត្សឹណារី  ម៉ាត្សឹដា (Katsunari Matsuda) នាយកក្រុមហ៊ុន Meiji Co., Ltd ក្នុងឱកាសនៃការចូលរួមកិច្ចប្រជុំកំពូលរំឭកខួបអនុស្សាវរីយ៍អាស៊ាន-ជប៉ុន លើកទី៥០ ចាប់ពីថ្ងៃទី១៥-១៩ ខែធ្នូ ឆ្នាំ២០២៣ នៅទីក្រុងតូក្យូ ប្រទេសជប៉ុន ។ ជាការឆ្លើយតប សម្តេចធិបតី ក៏បានសម្តែងនូវការអរគុណ និងសេចក្តីសោមនស្សរីករាយចំពោះក្រុមហ៊ុន Meiji ដែលបានបង្ហាញពីចំណាប់អារម្មណ៍ និងគ្រោងវិនិយោគនៅកម្ពុជា នាពេលអនាគតខាងមុខ ដោយ សម្តេច បានគូសបញ្ជាក់ថា រាជរដ្ឋាភិបាលកម្ពុជា បាននិងកំពុងយកចិត្តទុកដាក់លើការអភិវឌ្ឍធនធានមនុស្ស ដែលចាំបាច់ត្រូវផ្អែកលើកត្តាចំណេះដឹង សមត្ថភាព និងសុខភាព ដូច្នេះការផ្គត់ផ្គង់ចំណីអាហារប្រកបដោយគុណភាព និងសុវត្ថិភាព ជាកត្តាអទិភាពចម្បង ។ ក្នុងជំនួបនេះ សម្តេចនាយករដ្ឋមន្ត្រី ក៏បានលើកទឹកចិត្តឱ្យក្រុមហ៊ុនធ្វើការបណ្តាក់ទុនវិនិយោគលើវិស័យកសិកម្ម ដោយធ្វើការផលិតផ្ទាល់ ដើម្បីលក់នៅទីផ្សារកម្ពុជា និងនាំចេញទៅប្រទេសជិតខាង និងប្រទសក្នុងតំបន់ ដែលកំពុងមានតម្រូវការខ្ពស់ចំពោះផលិតផលទាំងអស់នេះ ព្រមទាំងលើកទឹកចិត្តឱ្យក្រុមហ៊ុនជួយបណ្តុះបណ្តាលធនធានមនុស្សកម្ពុជាលើជំនាញកសិកម្ម ដើម្បីចូលរួមលើកកម្ពស់ផលិតភាពក្នុងវិស័យនេះឱ្យកាន់តែខ្លាំងក្លាថែមទៀត ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T09:01:48.512Z", "category": "ចាប់ផ្តើមអាជីវកម្ម", "views": 392, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បដិវត្តន៍នៃការសន្សំប្រាក់ថ្មីបានមកដល់ហើយ! សូមណែនាំ គណនីសន្សំឆ្លាត ពីធនាគារ ព្រីនស៍ ដែលនឹងធ្វើឱ្យការសន្សំប្រាក់របស់អ្នកកាន់តែឆ្លាត ជាមួយការផ្ដល់ជូនកញ្ចប់ធានារ៉ាប់រងសុខភាពដោយឥតគិតថ្លៃ!	https://business-cambodia.com/articles/the-new-savings-revolution-has-arrived-introducing-smart-savings-account-from-prince-bank	រាជធានីភ្នំពេញ៖ ធនាគារ ព្រីនស៍ សូមណែនាំនូវ គណនីសន្សំឆ្លាត ជាគណនីសន្សំប្រកបដោយភាពឆ្នៃប្រឌិតដំបូងគេបង្អស់នៅកម្ពុជា ដែលមិនត្រឹមតែផ្តល់ជូនអ្នកនូវអត្រាការប្រាក់ខ្ពស់លើការសន្សំរបស់អ្នកប៉ុណ្ណោះទេ ថែមទាំងទទួលបានការការពារជាមួយនឹងអត្ថប្រយោជន៍ជាច្រើនទៀតផងដែរ។ សាកស្រមៃមើលថា គណនីសន្សំដែលអាចផ្តល់ជូនអតិថិជននូវការប្រាក់ខ្ពស់រហូតដល់ 12% ក្នុងមួយឆ្នាំ ដោយគិតទៅតាមការសន្សំប្រាក់ប្រចាំខែរបស់អតិថិជន ហើយ ថែមទាំងជួយសម្រាលដល់បន្ទុកនៃចំណាយលើថ្លៃ ថែទាំសុខភាពស្របពេលតែមួយទៀត។ ដោយគ្រាន់តែបើកគណនីសន្សំឆ្លាត លោកអ្នកនឹងទទួលបានកញ្ចប់ធានារ៉ាប់រងសុខភាពដោយឥតគិតថ្លៃភ្លាមៗ រហូតដល់ $30,000 ទៅតាមគម្រោងសន្សំដែលលោកអ្នកបានជ្រើសរើស។ កញ្ចប់ធានារ៉ាប់រងសុខភាពដែល ធនាគារ ព្រីនស៍ បានផ្ដល់ជូននេះ គឺជាការធានាការពារពីក្រុមហ៊ុនអេ អាយ អេ (AIA) ដែលជាក្រុមហ៊ុនធានារ៉ាប់រងខ្នាតអន្តរជាតិដ៏ល្បីមួយ ដែលអាចធានាបាននូវសុខុមាលភាពរបស់អ្នក ស្របពេលដែលអតិថិជនកំពុងបង្កើនប្រាក់សន្សំរបស់ពួកគាត់ដោយគ្មានការព្រួយបារម្ភ។ អតិថិជន អាចចាប់ផ្តើមការសន្សំស្របតាមតម្រូវការ និងលក្ខខណ្ឌហិរញ្ញវត្ថុ ដោយអាចជ្រើសរើសប្រភេទសន្សំមួយក្នុងចំណោមផែនការសន្សំទាំង3 របស់គណនីសន្សំឆ្លាត៖ គម្រោងប្រាក់៖ ចាប់ផ្តើមជាមួយការដាក់ប្រាក់ដំបូងចំនួន $1,000 និងបន្តបញ្ចូលទឹកប្រាក់ចំនួន $200 បន្ថែមក្នុងមួយខែ សម្រាប់រយៈពេល 12 ខែ។ អតិថិជននឹងទទួលបានកញ្ចប់ធានារ៉ាប់រងសុខភាពដោយឥតគិតថ្លៃដែលមានតម្លៃ $5,000 ក្នុងមួយឆ្នាំ រួមជាមួយនឹងអត្រាការប្រាក់រហូតដល់ 8.25% ក្នុងមួយឆ្នាំលើការបញ្ចូលទឹកប្រាក់ប្រចាំខែ។ ជាមួយនឹងគម្រោងនេះ ប្រាក់សន្សំប្រចាំឆ្នាំរបស់អតិថិជនអាចទទួលបានលើសពី $3,200។ គម្រោងមាស៖ ចាប់ផ្តើមជាមួយការដាក់ប្រាក់ដំបូងចំនួន $3,200 និងបន្តបញ្ចូលទឹកប្រាក់ចំនួន $300 បន្ថែមក្នុងមួយខែ សម្រាប់រយៈពេល 12 ខែ។ អតិថិជននឹងទទួលបានកញ្ចប់ធានារ៉ាប់រងសុខភាពដោយឥតគិតថ្លៃដែលមានតម្លៃ $10,000 ក្នុងមួយឆ្នាំ រួមជាមួយនឹងអត្រាការប្រាក់រហូតដល់ 9.25% ក្នុងមួយឆ្នាំលើការបញ្ចូលទឹកប្រាក់ប្រចាំខែ។ សម្រាប់គម្រោងនេះ ប្រាក់សន្សំប្រចាំឆ្នាំរបស់អតិថិជនអាចទទួលបានលើសពី $6,500។ គម្រោងមរកត៖ ចាប់ផ្តើមជាមួយការដាក់ប្រាក់ដំបូងចំនួន $6,500 និងបន្តបញ្ចូលទឹកប្រាក់ចំនួន $350 បន្ថែមក្នុងមួយខែ សម្រាប់រយៈពេល 12 ខែ។ អតិថិជននឹងទទួលបានកញ្ចប់ធានារ៉ាប់រងសុខភាពដោយឥតគិតថ្លៃដែលមានតម្លៃ $30,000 ក្នុងមួយឆ្នាំ រួមជាមួយនឹងអត្រាការប្រាក់រហូតដល់ 12% ក្នុងមួយឆ្នាំលើការបញ្ចូលទឹកប្រាក់ប្រចាំខែ។ ក្នុងគម្រោងនេះដែរ ប្រាក់សន្សំប្រចាំឆ្នាំរបស់អតិថិជនអាចទទួលបានលើសពី $10,000។ លោកអ្នកអាចគិតមើលថា អស្ចារ្យប៉ុណ្ណា! គណនីសន្សំឆ្លាត របស់ធនាគារ ព្រីនស៍ នេះមិនត្រឹមតែធានាអនាគតហិរញ្ញវត្ថុប៉ុណ្ណោះទេ ថែមទាំងផ្តល់ជូនអតិថិជននូវការធានារ៉ាប់រងសុខភាពដោយឥតគិតថ្លៃ កាន់តែពិសេសជាងនេះទៀត ធនាគារ ព្រីនស៍ ព្រមទាំងផ្ដល់ជូននូវជម្រើសក្នុងការផ្ទេរសិទ្ធិ នៃការធានារ៉ាប់រងនេះ ដល់សមាជិកគ្រួសារបង្កើតរបស់អតិថិជនដែលបានបើកគណនីសន្សំឆ្លាតថែមទៀតផង។ លើសពីនេះ កញ្ចប់ធានារ៉ាប់រងសុខភាពមិនត្រឹមតែការពារបានសម្រាប់ការចំណាយក្នុងប្រទេសកម្ពុជាប៉ុណ្ណោះទេ ថែមទាំងគ្របដណ្តប់លើការចំណាយនៅប្រទេសផ្សេងៗថែមទៀតដូចជា ថៃ វៀតណាម ឡាវ ម៉ាឡេស៊ី និងមីយ៉ាន់ម៉ា ជាដើម។ បន្ថែមលើការការពារដល់អ្នក ឬមនុស្សជាទីស្រឡាញ់របស់់អ្នក ដោយបើកគណនីសន្សំឆ្លាត ជាមួយនឹងជម្រើសក្នុងការដាក់ឈ្មោះអ្នកទទួលផលសម្រាប់កញ្ចប់ធានារ៉ាប់រងសុខភាព។ ធនាគារ ព្រីនស៍ កំពុងធ្វើការយ៉ាងយកចិត្តទុកដាក់ក្នុងការនាំយកនូវផលិតផល និងសេវាកម្មប្រកបដោយភាពច្នៃប្រឌិត ស្របទៅតាមស្ថានភាព និងតម្រូវការរបស់អតិថិជន។ ធនាគារ ព្រីនស៍ យល់ច្បាស់ពីបញ្ហា ដែលអតិថិជនជួបប្រទះក្នុងការខិតខំសន្សំប្រាក់ឱ្យដល់គោលដៅ ដូច្នេះហើយ ធនាគារ ព្រីនស៍ ជឿជាក់ថា គណនីសន្សំឆ្លាត នឹងជួយអតិថិជនទាំងអស់ឱ្យបង្កើតទម្លាប់សន្សំដ៏ត្រឹមត្រូវ និងផ្តល់ជូនការការពារយ៉ាងមានប្រសិទ្ធភាពដល់សុខុមាលភាពរបស់អតិថិជន និងស្ថេរភាពហិរញ្ញវត្ថុរបស់អតិថិជន។ ធនាគារ ព្រីនស៍ តែងតែខិតខំអភិវឌ្ឍគំនិតថ្មីៗជាបន្តបន្ទាប់ដើម្បីនាំមកជូនអតិថិជននូវផលិតផល និងសេវាកម្មដែលមិនស្មុគស្មាញ ងាយស្រួល និងមានសុវត្ថិភាពសម្រាប់តម្រូវការធនាគាររបស់អ្នក។ គណនីសន្សំឆ្លាត គឺជាផលិតផលមួយ ដែលបម្រើដល់អតិថិជនឱ្យសម្រេចបាននូវគោលដៅហិរញ្ញវត្ថុ ព្រមទាំងបំពេញតម្រូវការផ្សេងៗទៀតរបស់អតិថិជន ដូចជាការធានារ៉ាប់រងសុខភាពជាដើម។ ចាប់ផ្ដើមបើកគណនីសន្សំឆ្លាត របស់អ្នកនៅថ្ងៃនេះ ដើម្បីទទួលបានអត្រាការប្រាក់ខ្ពស់ និងកញ្ចប់ធានារ៉ាប់រងសុខភាពឥតគិតថ្លៃ! សូមអញ្ជើញទៅកាន់សាខាដែលនៅជិតលោកអ្នកបំផុត ឬទូរស័ព្ទទៅលេខ 1800 20 8888 (ឥតគិតថ្លៃ) ឥឡូវនេះ ដើម្បីប្រឹក្សា និងចុះឈ្មោះបើកគណនីសន្សំឆ្លាត ជាមួយបុគ្គលិកជំនាញរបស់ធនាគារ ព្រីនស៍។   អំពីធនាគារ ព្រីនស៍ ម.ក ធនាគារ ព្រីនស៍ ម.ក បានចាប់ផ្តើមប្រតិបត្តិការរបស់ខ្លួន ក្នុងឆ្នាំ2015 ក្នុងនាមជាគ្រឹះស្ថានមីក្រូហិរញ្ញវត្ថុឯកជនមួយ ដែលមានឈ្មោះចាស់ថា “គ្រឹះស្ថានមីក្រូហិរញ្ញវត្ថុ ព្រីនស៍ ហ្វាយនែន ភីអិលស៊ី” ហើយត្រូវបានប្រែក្លាយទៅជាធនាគារពាណិជ្ជ ដែលមានអាជ្ញាប័ណ្ណធ្វើប្រតិបតិ្តការធនាគារលេខធ46 ពីធនាគារជាតិនៃកម្ពុជា ចុះថ្ងៃទី18 ខែកក្កដា ឆ្នាំ2018។  ដោយមានមូលដ្ឋានដើមទុនដ៏រឹងមាំ ជាមួយនឹងការប្រើប្រាស់បច្ចេកវិទ្យាទំនើប ប្រកបដោយជំនាញច្បាស់លាស់ និងការយល់ដឹងយ៉ាងទូលំទូលាយអំពីទីផ្សារក្នុងស្រុក ធនាគារ ព្រីនស៍ ម.ក មានភាពជឿជាក់ក្នុងការក្លាយជាគ្រឹះស្ថានឈានមុខក្នុងវិស័យធនាគារ ដោយផ្តល់ដំណោះស្រាយហិរញ្ញវត្ថុច្រើនជម្រើស និងសម្បូរបែបដល់អតិថិជនរបស់យើង តាមរយៈសេវាកម្ម និងផលិតផលជាច្រើនប្រភេទ ដែលប្រកបដោយភាពងាយស្រួល និងបទពិសោធន៍ដ៏ល្អឥតខ្ចោះ ជូនអតិថិជនរបស់យើង។ យើងមានចំណាប់អារម្មណ៍យ៉ាងខ្លាំងក្នុងការរួមចំណែកដល់ការអភិវឌ្ឍន៍ សហគ្រាសធុនតូច និងមធ្យម ដែលជាផ្នែកដ៏សំខាន់មួយនៃអតិថិជនគោលដៅរបស់យើង។ បច្ចុប្បន្ននេះយើងមានសាខាចំនួន36 និងទីតាំងអេធីអឹមចំនួន83 នៅទូទាំងព្រះរាជាណាចក្រកម្ពុជា។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T08:55:54.799Z", "category": "PR", "views": 706, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ចង់លក់ផលិតផលជប៉ុន! តស់មកស្គាល់វេបសាយល្បី៤ ទិញទំនិញមួយទឹករបស់ជប៉ុនបានតម្លៃធូរ	https://business-cambodia.com/articles/webs-ite-buy-japan-product	ជាទូទៅប្រជាជនខ្មែរយើងនៅពេលនិយាយដល់ការបញ្ជាទិញទំនិញ អ្វីដែលយើងគិតឃើញមុនគេនោះគឺការបញ្ជាទិញអីវ៉ាន់មកពីប្រទេសចិន ប៉ុន្តែថ្ងៃនេះរាងប្លែកបន្តិចអេដមីនសូមណែនាំវេបសាយទិញទំនិញមួយទឹករបស់ជប៉ុនដ៏ល្បីល្បាញរបស់ប្រទេសជប៉ុនវិញម្តង ដោយក្នុងនោះរួមមាន Mercari, Yahoo! Auctions, Hard Off និង Rakuten Ichiba ខណៈវេបសាយ៤នេះមានទំនិញរាប់លានមុខ ដោយបងប្អូនអាចទិញបានមួយសប្បាយ។ ១. Mercari៖ ជាកម្មវិធីដ៏ពេញនិយមសម្រាប់ការទិញ និងលក់របស់ប្រើប្រាស់រួច ដោយមានអ្នកប្រើប្រាស់ច្រើននៅក្នុងប្រទេសជប៉ុន។ វាល្អណាស់សម្រាប់ការស្វែងរករបស់របរប្រចាំថ្ងៃដូចជាសម្លៀកបំពាក់ និងរបស់ប្រើប្រាស់ក្នុងផ្ទះ។ ២. Yahoo! Auctions: គេហទំព័រដេញថ្លៃអនឡាញដ៏សំខាន់មួយទៀត ដោយផ្តោតលើរបស់ប្រើប្រាស់ និងវត្ថុបុរាណ។ អ្នកអាចស្វែងរកសម្ភារៈចាស់ៗជាច្រើននៅទីនោះ ប៉ុន្តែត្រូវត្រៀមខ្លួនដើម្បីធ្វើការដេញធ្វើការថ្លៃ។ ៣. Hard Off:  ខ្សែសង្វាក់ដ៏ពេញនិយមមួយទៀតនៃហាងជជុះ ដែលមានឯកទេសខាងគ្រឿងអេឡិចត្រូនិច គ្រឿងប្រើប្រាស់ និងគ្រឿងសង្ហារឹម។ ពួកគេក៏មានជម្រើសដ៏ល្អនៃឧបករណ៍តន្ត្រី និងសម្ភារៈកីឡាផងដែរ។ ៤. Rakuten Ichiba៖ ជាទីផ្សារអនឡាញដ៏ធំបំផុតរបស់ប្រទេសជប៉ុន ជាមួយនឹងជម្រើសដ៏ធំនៃទំនិញថ្មី និងប្រើប្រាស់រួចពីគ្រប់ប្រភេទ រួមទាំងសម្លៀកបំពាក់ គ្រឿងអេឡិចត្រូនិច គ្រឿងសង្ហារឹម និងអ្វីៗជាច្រើនទៀត។ វាដូចជា eBay នៅលើ steroids! ខាងក្រោមនេះជាការណែនាំបន្ថែមមួយចំនួនសម្រាប់ការទិញទំនិញជជុះពីប្រទេសជប៉ុន៖ រៀនភាសាជប៉ុនជាមូលដ្ឋានមួយចំនួន៖ វានឹងជួយអ្នកក្នុងការរុករកគេហទំព័រ និងទំនាក់ទំនងជាមួយអ្នកលក់បានងាយស្រួល។ ត្រៀមខ្លួនសម្រាប់ថ្លៃដឹកជញ្ជូន៖ ការដឹកជញ្ជូនពីប្រទេសជប៉ុនអាចមានតម្លៃថ្លៃ ដូច្នេះត្រូវប្រាកដថាកត្តានោះនៅពេលដែលអ្នកកំពុងកំណត់តម្លៃទំនិញ។ ហ៊ានសួរសំណួរអ្នកលក់៖ កុំខ្លាចក្នុងការសួរសំណួរអ្នកលក់អំពីទំនិញមុនពេលអ្នកទិញវា។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T08:51:38.498Z", "category": "កំពូលអ្នកលក់", "views": 582, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនតូចមិនធំ! ឱកា.សមុខរបរ ទុនតិច៥ ល្អបំផុតសម្រាប់អ្នកមានជំនាញច្បាស់ ចេញរកស៊ីឆ្នាំ២០២៤	https://business-cambodia.com/articles/5-best-business-opportunities-for-2024	បច្ចុប្បន្ននេះមនុស្សជាច្រើនតែងតែប្រើជំនាញ និងគំនិតរបស់ខ្លួនក្នុងការចាប់ផ្តើមរកស៊ីឬធ្វើការក្រៅម៉ោងបន្ថែមដើម្បីបង្កើតប្រាក់ចំណូល២-៣ប្រភពដើម្បីជីវភាព។   ដូច្នេះថ្ងៃនេះចាបក្រហមសូមលើកយកនូវឱកាសមុខរបរ ដែលចុះផ្សាយដោយទស្សនាវដ្តី Forbes ចំនួន៥ល្អបំផុតសម្រាប់ឆ្នាំ២០២៤ ដែលចាយទុនតិច អាចធ្វើបានសម្រាប់អ្នកមានជំនាញច្បាស់លាស់ និងអាចពិចារណាយកទៅរកស៊ីបាន៖   ១. លក់អាហារលើ App   នៅបរទេសការលក់អាហារតាមអេបត្រូវបានគេឱ្យឈ្មោះថាផ្ទះបាយខ្មោច ដែលវាគឺជាមុខរបរដែលផ្តោតសំខាន់ទៅលើការដឹកជញ្ជូននិងរសជាតិ សុវត្ថិភាពនិងអនាម័យប៉ុណ្ណោះ ជាជាងការរៀបចំនិងជួលទីតាំងឱ្យអតិថិជនចូលទទួលទាន។     គំរូអាជីវកម្មបែបនេះមានការកើនឡើងប្រជាប្រិយភាពក្នុងអំឡុងពេលជំងឺរាតត្បាត នៅពេលដែលការរឹតបន្តឹង រារាំងអ្នកទទួលទានអាហារមិនអោយទទួលទាននៅក្រៅផ្ទះ ហើយតម្រូវការដឹកជញ្ជូនដល់ផ្ទះបានហក់ឡើង។ យោងតាមទិន្នន័យ Statista មានអ្នកប្រកបមុខរបរផ្ទះបាយខ្មោចនេះប្រហែល ៧៥០ នៅចក្រភពអង់គ្លេសក្នុងឆ្នាំ ២០២០។   ២. សេវាកម្មភ្នាក់ងារទីផ្សារឌីជីថល   ភ្នាក់ងារទីផ្សារឌីជីថលអាចក្លាយជាសេវាកម្មល្អបំផុតសម្រាប់អ្នកដែលមានជំនាញនេះ ដូចជាការធ្វើទីផ្សារអនឡាញសម្រាប់អាជីវកម្មដែលត្រូវការពង្រឹង ម៉ាកយីហោ ការសរសេរមាតិកានិងទីផ្សារប្រព័ន្ធផ្សព្វផ្សាយសង្គម។   ការចាប់ផ្តើមអាជីពមុខរបរជាទីភ្នាក់ងារសេវាកម្មខ្នាតតូចបែបនេះ យើងអាចចាប់ផ្តើមដោយចំណាយតិចតួចបំផុត និងអនុញ្ញាតឱ្យអ្នកធ្វើការងារពីគ្រប់ទិសទី ដោយគ្រាន់តែមានអ៊ីនធឺណិតដែលអាចប្រើបានលឿនល្អនិងកំព្យូទ័រ១គ្រឿងប៉ុណ្ណោះ។   ៣. សេវាកម្មទីផ្សារសម្ព័ន្ធ (Affiliate marketing )   ប្រសិនបើអ្នកមានគេហទំព័រ ឬប្លក់ដែលល្បីរួចហើយ ទីផ្សារសម្ព័ន្ធអាចជួយអ្នកឱ្យរកប្រាក់ចំណូលបានកាន់ប្រសើរ។ ទីផ្សារសម្ព័ន្ធគឺជាការធ្វើការផ្សព្វផ្សាយផលិតផល ឬសេវាកម្មដែលផ្តល់ដោយក្រុមហ៊ុនផ្សេងទៀតនៅលើគេហទំព័ររបស់អ្នក។   រាល់ពេលដែលនរណាម្នាក់ធ្វើការទិញទំនិញឬសេវាកម្មពីក្រុមហ៊ុនតាមរយៈតំណលីងដែលអ្នកបានដាក់លើគេហទំព័ររបស់អ្នកនោះ អ្នកនឹងទទួលបានកម្រៃជើងសារ។ តម្លៃនៃកម្រៃជើងសារនីមួយៗប្រែប្រួល ដែលអាចមានតម្លៃចាប់ពី 1% ទៅ 20% នៃតម្លៃនៃការទិញរបស់អតិថិជន អាស្រ័យលើបរិមាណស្វែងរក និងតម្លៃប្រតិបត្តិការ។   ការបង្កើតអាជីវកម្មប្រភេទនេះគឺមានការចំណាយទុនតិចហើយអ្វីដែលសំខាន់នោះគឺការរចនានិងបង្កើតគេហទំព័ររបស់អ្នក ដោយវាអាចត្រូវការពេលវេលាបន្តិចដើម្បីបង្កើតគេហទំព័រដ៏រឹងមាំនឹងទាក់ទាញដៃគូសហការបាន។   ៤. លក់សម្លៀកបំពាក់   ការលក់សម្លៀកបំពាក់ឬសម្ភារៈប្រើប្រាស់មួយចំនួនត្រូវភាគច្រើនមិនសូវជាទទួលបានការទុកចិត្តពីអតិថិជន១០០%នោះទេ តែមុខរបរលក់សម្លៀកបំពាក់អាចជាអាជីវកម្មដែលរកប្រាក់កម្រៃបានច្រើន។   ដូច្នេះហើយប្រសិនបើអ្នកស្រលាញ់ការលេងម៉ូដ ការចាប់ផ្តើមមុខរបរនេះជាឱកាសដ៏ត្រឹមត្រូវ ត្បិតការចាប់ផ្តើមដំបូងដោយការលក់លើអនឡាញមិនអាចទាញទំនុកចិត្តភ្ញៀវ១០០%បាន តែអ្នកអាចប្រឹងប្រែងរកសម្ភារៈ និងខោអាវដែលមានគុណភាពមកលក់ ហើយធ្វើការវេចខ្ចប់ឱ្យល្អ និងរចនាគេហទំព័រសម្រាប់លក់ឱ្យបានល្អនិងមិនទាន់ចំណាយប្រាក់ជួលហាងនោះឡើយ។ ប៉ុន្តែអ្នកអាចពិចារណាដាក់លក់វានៅតាមស្តង់ពិព័រណ៍នានាហើយផ្តល់ឱ្យអតិថិជនរបស់អ្នកនូវបទពិសោធន៍ល្អមុនឈានដល់ការលក់ទំនុកចិត្តលើអនឡាញ។   ៥. ការងារឯករាជ្យ   ប្រសិនបើអ្នកចង់ចាប់ផ្តើមអាជីវកម្មដោយស្ទើរតែគ្មានការចំណាយជាមុននោះ ការងារឯករាជ្យអាចជាចម្លើយដ៏ល្អសម្រាប់អ្នក។ មិនថាអ្នកជាអ្នកនិពន្ធ អ្នករចនាក្រាហ្វិក ទីប្រឹក្សាហិរញ្ញវត្ថុ អ្នកថតរូប ឬអ្នកទីផ្សារប្រព័ន្ធផ្សព្វផ្សាយសង្គមទេ អ្នកអាចលក់សេវាកម្មរបស់អ្នកទៅឱ្យអតិថិជនក្នុងទម្រង់ជាច្រើនរូបភាព ដូចជាម្ចាស់អាជីវកម្ម ក្រុមហ៊ុនធំៗ ភ្នាក់ងារឈ្មួញកណ្តាលជាដើម។   សម្រាប់ការងារនេះអ្វីដែលអ្នកនឹងត្រូវចាប់ផ្តើមគឺវាអាស្រ័យលើជំនាញរបស់អ្នក ដោយអ្នកត្រូវមានកុំព្យូទ័រយួរដៃល្អប្រើ១ នាមប័ណ្ណស្អាត១ និងស្នាដៃការងារមួយចំនួនដែលអ្នកធ្លាប់ធ្វើ ដើម្បីបង្ហោះលើអ៊ីនធឺណេតឬទម្រង់ការងារផ្ទាល់ខ្លួនបាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T08:37:14.790Z", "category": "ភាពជាអ្នកដឹកនាំ", "views": 1941, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មនុស្សដែលរស់នៅក្នុងតំបន់កាហ្គោស៊ីម៉ាមានអាយុវែងដោយសារទទួលទានទឹកក្តៅនិទាឃរដូវ “អូកាគឹ”	https://business-cambodia.com/articles/ougaku-water-in-kagoshima	ការប្រើប្រាស់ទឹកនាំចូលធ្វើជាទឹកពិសារសម្រាប់ជីវិតរស់នៅប្រចាំថ្ងៃ ហាក់បីដូចជាការចំណាយថវិកាអស់ច្រើន ប៉ុន្តែតាមការពិតមនុស្សជាច្រើនបានចំណាយអស់ថវិកាច្រើនជាងនេះទៅទៀតដើម្បីព្យាបាលជំងឺ ។ ការនាំចូលទឹកដែលមានគុណភាពល្អដើម្បីទទួលទានប្រចាំថ្ងៃនាំឱ្យជីវិតរបស់លោកអ្នកកាន់តែមានសុខភាពល្អ ដែលសុខភាពល្អនេះ មានតម្លៃពុំអាចកាត់ថ្លៃបាន ។ ទឹកក្តៅនិទាឃរដូវ “អូកាគឹ” គឺជាទឹករ៉ែភ្នំភ្លើងសកម្ម សាគូរ៉ាជីម៉ា ប្រចាំខេត្តកាហ្គោស៊ីម៉ា ដែលជាទីក្រុងរបស់មនុស្សដែលមានអាយុវែងនៃប្រទេសជប៉ុន។ វាគឺជាទឹករ៉ែផូស៊ីលក្រោមដី ដែលត្រូវបានបូមចេញពីក្រោមបាតភ្នំភ្លើងសកម្មសាគូរ៉ាជីម៉ាក្នុងជម្រៅ១០៣៨ម៉ែត្រ ។ ទឹកអូកាគឹ គឺជាទឹកគុណភាពល្អបំផុតដោយសារទឹកអូកាគឹ មានកម្លាំងប្រឆាំងអុកស៊ីតកម្មខ្លាំងរហូតដល់ -398mv (ដក៣៩៨មីលីវ៉ុល) មាន pH9.7 (pH ធម្មជាតិ មិនប្រើម៉ាស៊ីនតម្លើង pH) ហើយជាទឹកទន់កំរិត 0.5mg/L (០.៥មីលីក្រាមក្នុង១លីត្រ) ជាទឹកក្តៅពុះពីធម្មជាតិក្រោមដីភ្នំភ្លើងសកម្ម សាគូរ៉ាជីម៉ា ជម្រៅ១០៣៨ម៉ែត្រ និងមានចង្កោមម៉ូលេគុលទឹកតូចបំផុត 52.0Hz (៥២ហឺត) ។ កំរិតម៉ូលេគុលទឹកតូចនេះ គឺកើតមានឡើងដោយសារចរន្តម៉ាក់ម៉ានៃភ្នំភ្លើងសកម្ម សាគូរ៉ាជីម៉ា ។ ជាទូទៅកំរិតម៉ូលេគុលទឹកធម្មតា (ទឹកចេញពីក្បាលរ៉ូប៊ីណេ) គឺមានកំរិតម៉ូលេគុលធំរហូតដល់ 150.0Hz (១៥០ហឺត) ។ ម៉ូលេគុលទឹកអូកាគឹដ៏តូចនេះ អាចជ្រាបចូលកោសិការាងកាយមនុស្សបានយ៉ាងលឿនជាងទឹកធម្មតា ។ ទឹកអូកាគឹមានសារធាតុរ៉ែធម្មជាតិ វ៉ាន់នីញ៉ូម (Vanadium) សេលេញ៉ូម (Selenium) ស៊ីលីកា (Silica) វីតាមីនឌី (Vitamin D) កាល់ស្យូម (Calcium) និងរ៉ែធម្មជាតិជាច្រើនប្រភេទទៀត ដែលសំបូរដោយសារធាតុចិញ្ចឹម និងមានសារៈសំខាន់ជួយបង្កើតកូឡាជែន (Collagen) និងប្រូតេអ៊ីន (Protein) ជួយដល់សុខភាពឆ្អឹងខ្ចី សរសៃពួរ ស្បែក សក់ ក្រចក និងសសៃឈាម ។ វេជ្ជបណ្ឌិតជប៉ុនឈ្មោះ យ៉ាស៊ូអាគី ហ្គោតុ មានប្រសាសន៍ឱ្យដឹងថា ទឹកក្តៅនិទាឃរដូវ ដែលជាប្រភេទទឹករ៉ែក្រោមដីជ្រៅមានសារធាតុអាល់កាឡាំងធម្មជាតិ និងមានកំរិត pH ខ្ពស់ពីធម្មជាតិ អាចជួយសម្រួលដល់ការសំអាតសារធាតុកខ្វក់នៅក្នុងសរីរាងកាយមនុស្ស ជួយឱ្យចរន្តឈាមដើរស្រួល ជួយបង្កើត និងផ្តល់អុកស៊ីសែនដល់រាងកាយ និងជួយដល់ស្បែក សក់ ក្រចក សរសៃពួរ និងជួយសម្រួលដល់ការព្យាបាលជំងឺផងដែរ ។ នៅពេលបច្ចុប្បន្ននេះ ទឹកអូកាគឹ មានឈ្មោះបោះសំលេង ហើយមានទទួលដាក់លក់នៅលើទីផ្សារធំៗរបស់ប្រទេសជប៉ុនក្នុងទីក្រុងតូក្យូដូចជា ហាងលក់ទំនិញអ៊ីសិតតាន់ (Isetan) ហាងលក់ទំនិញ មីតស៊ូកូសិ (Mitsukoshi) និងហាងលក់ទំនិញ ភើរ៉ាណា ហ្គីនហ្សា (Perana Ginza)។ ទឹក អូកាគឹ ក៏ត្រូវបានប្រើប្រាស់សម្រាប់ចំអិនអាហារនៅក្នុងភោជនីយដ្ឋានល្បីៗ ក្នុងប្រទេសជប៉ុនផងដែរ ដូចជាភោជនីយដ្ឋាន រីស្តូរ៉ាន់ ហាមាសាគី អ៊ីតាលៀន (RISTORANTE HAMASAKI Italian) ភោជនីយដ្ឋាន តាន់វ៉ាន់ (Tanwan) ហើយទឹកអូកាគឹ ក៏ត្រូវបានប្រើប្រាស់ដើម្បីទទួលភ្ញៀវនៅក្នុងភោជនីយដ្ឋានទាំងនោះផងដែរ ។ ការប្រើប្រាស់ទឹកអូកាគឹទៅដាំបាយ នឹងធ្វើឱ្យបាយមានជាតិកាន់តែផ្អែម និងទន់ខ្លាំង ។ បើប្រើទឹកអូកាគឹទៅធ្វើជាទឹកស៊ុបវិញ នឹងធ្វើឱ្យទឹកស៊ុបមានរសជាតិកាន់តែឆ្ងាញ់បំផុត ។ នៅក្នុងប្រទេសជប៉ុន ទឹកអូកាគឹ ត្រូវបានគេស្គាល់ថា ជាទឹកទន់ជាងគេលើពិភពលោក ។ ទឹកអូកាគឹ ត្រូវបានប្រើប្រាស់ដើម្បីឆុងតែ ព្រោះវាងាយធ្វើឱ្យឆាប់ចេញពណ៍ នឹងបង្កើនរសជាតិតែឱ្យកាន់តែឆ្ងាញ់ និងជួយឱ្យសុខភាពរាងកាយកាន់តែរឹងមាំ ។ បន្ថែមលើសពីនេះ ទឹកអូកាគឹ ត្រូវបានគេយកទៅប្រើប្រាស់ធ្វើជាគ្រឿងសំអាងផងដែរ។ យើងអាចយកទឹកអូកាគឹទៅច្រកចូលក្នុងបំពង់បាញ់ ឬ យកមកផ្សើមលើផ្ទៃមុខដើម្បីសំអាត និងជួយធ្វើឱ្យយើងមានអារម្មណ៍ស្រស់ស្រាយ។ អូកាគឹ ត្រូវបានប្រើប្រាស់ដើម្បីសុខភាព សម្រស់ និងរសជាតិ ។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T08:31:21.952Z", "category": "PR", "views": 90, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
AIQAR Cambodia បានរៀបចំពិធីសម្ពោធ Showroom និងបង្ហាញចេញរថយន្តអគ្គិសនី ALL ROAD EV ដំបូងគេ នៅប្រទេសកម្ពុជា	https://business-cambodia.com/articles/aiqar-cambodia-showroom-	ក្រុមហ៊ុន AIQAR Cambodia បានប្រារព្ធពិធីសម្ពោធបើកដំណើរការ Showroom របស់ខ្លួនជាផ្លូវការក្នុងខណ្ឌសែនសុខ រាជធានីភ្នំពេញ ព្រមទាំងការបង្ហាញចេញរថយន្តអគ្គិសនីប្រភេទថ្មី All ROAD EV ដំបូងគេនៅប្រទេសកម្ពុជា។ ពិធីនេះប្រព្រឹត្តទៅក្រោមអធិបតីភាពឯកឧត្តម ឯក រដ្ឋ អនុរដ្ឋលេខាធិការក្រសួងសាធារណការ និងដឹកជញ្ជូន រួមជាមួយលោក Sergei Bakulin នាយកប្រតិបត្តិក្រុមហ៊ុន AIQAR Cambodia, លោក Sergei Below នាយកទីផ្សាររបស់ក្រុមហ៊ុន AIQAR Cambodia និង លោក Peter Ng Meng Cheng ប្រធាន Charge+ Cambodia។ ក្នុងពិធីនេះ ក៏មានវត្តមានរបស់កញ្ញា ដាំ សុភ័ក្រ្តស៊ីនឌី ដែលជាបវរកញ្ញា ជាប់Top 10 ក្នុងកម្មវិធី Miss Planet International 2023 ផងដែរ។ ពិធីនេះ បានចាប់ផ្តើមជាមួយនឹងការបង្ហាញពីក្រុមហ៊ុន AIQAR Cambodia ដែលជាអ្នកចែកចាយដ៏មានមោទនភាព និងជាដៃគូសេវាមួយរបស់ AIQAR ដែលជាបុត្រសម្ព័ន្ធរបស់ក្រុមហ៊ុន Chery New Energy Automobile។ ជាមួយនឹងបទពិសោធន៍ទីផ្សារអន្តរជាតិរយៈពេល 26ឆ្នាំ និងប៉ាតង់បច្ចេកវិទ្យាជាង 25,000 ក្រុមហ៊ុន Chery Automobile Group មានវឌ្ឍនភាពនៃគំនិតច្នៃប្រឌិតរថយន្ត បន្តឆ្ពោះទៅអនាគតប្រកបដោយនិរន្តរភាព។ ដោយបានចាប់ដៃគូជាមួយ Xiaomi និង Huawei ក្រុមហ៊ុន Chery មានគោលដៅផលិតរថយន្តអគ្គិសនី ដែលគិតគូរពីបរិស្ថាន (EVs) ដែលជាសញ្ញានៃការលោតឆ្ពោះទៅកាន់អនាគតប្រកបដោយនិរន្តរភាព បច្ចេកវិទ្យាទំនើប ដោយបញ្ជាក់ពីការខិតខំប្រឹងប្រែងក្នុងការច្នៃប្រឌិត និងវឌ្ឍនភាពរបស់ប្រទេស។ AIQAR Cambodia បានគិតគូរយកចិត្តទុកដាក់ចំពោះបរិស្ថាន បង្កើតឱកាសការងារក្នុងស្រុក និងធ្វើឱ្យរថយន្ត EV ក្លាយជាដំណោះស្រាយចំពោះប្រជាជនកម្ពុជាទាំងអស់។ ថ្លែងក្នុងពិធីនេះ ឯកឧត្តម ឯក រដ្ឋ បានកត់សម្គាល់ទៅលើភាពសារៈសំខាន់នៃកិច្ចសហការរវាងវិស័យឯកជន និងរាជរដ្ឋាភិបាល ក្នុងការជំរុញវិស័យរថយន្តអគ្គិសនី នៅក្នុងប្រទេសកម្ពុជា និងបានសង្កត់ធ្ងន់លើផលប្រយោជន៍នៃរថយន្តអគ្គិសនី ពោលគឺមានទាំងផលចំណេញ និងមិនប៉ះពាល់បរិស្ថាន បើប្រៀបធៀបនឹងរថយន្តចំហេះក្នុង។ ដើម្បីឱ្យកម្មវិធីនេះកាន់តែមានភាពឱឡារិក ក៏មាន Sabrage Ceremony  ដែលជាការសម្តែងបើកដប Champagne រៀបចំដោយសណ្ឋាគារ Raffle Le Royal ជាការអបអរផងដែរ ក៏ដូចជាវត្តមានរបស់ដៃគូសហការផ្សេងៗទៀតរួមមានដូចជា Jusu, Siso Bakery, Mouton Cadet wines by Baron Philip de Rothschild, Red Apron Fine Wine Shop, Jusu Health Bar, Mscent, និង Katy School of Dance។ ក្រុមហ៊ុន AIQAR បានធ្វើការបង្ហាញត្រកូលរថយន្តអគ្គិសនីរបស់ខ្លួន រួមមាន QQ Mini, EQ1, EQ1 PRO និងរថយន្ត SUV EQ7 ហើយអ្វីដែលគួរឱ្យចាប់អារម្មណ៍បំផុតនោះគឺការសម្ពោធរថយន្ត AIQAR EQ3 ដែលជាប្រភេទ ALL ROAD EV ដំបូងគេ នៅកម្ពុជា។ រថយន្ត AIQAR EQ3 អាចធ្វើដំណើរបានដល់ចម្ងាយ 501 Km នៅពេលសាកពេញម្តង ជាន់ស្ទុះពី 0-100km/h ប្រើពេល 6.5 វិនាទី ប្រើប្រព័ន្ធប៉ុង2 (4WD) ជាមួយម៉ូទ័រ2 ដែលជាជម្រើសរថយន្តថ្មីដ៏មានសក្តានុពលសម្រាប់ទីផ្សារកម្ពុជា។ តម្លៃរបស់រថយន្តនេះ  គឺ $59,900 ដោយបន្ថែមជូននូវ Body Kit និងសំបកកង់ off-road ដែលសក្តិសមនឹងប្រជាជនកម្ពុជាដែលកំពុងស្វែងរករថយន្តដ៏ល្អឯកនេះ។ ពិធីសម្ពោធរថយន្តរបស់ AIQAR Cambodia មិនត្រឹមតែជាការបើកដំណើរការ Showroom មួយនោះទេ ប៉ុន្តែជាជំហានដ៏សំខាន់មួយឆ្ពោះទៅរកនិរន្តភាព បរិស្ថាន និងបង្កើតយុគសម័យថ្មីក្នុងវឌ្ឈនភាព និងគំនិតច្នៃប្រឌិតថ្មីរបស់ប្រទេស។ https://www.facebook.com/profile.php?id=100086442082968&mibextid=LQQJ4d	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T08:06:24.599Z", "category": "PR", "views": 136, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ក្រសួងគ្រោងនឹងបង្កើតទារកដ្ឋានសម្រាប់កុមារ ដើម្បីជួយសម្រាលបន្ទុកឪពុកម្តាយ និងដើម្បីជួយបណ្តុះបណ្តាលក្មេងពីតូច	https://business-cambodia.com/articles/nursery-in-khmer	នៅពេលអនាគត កម្ពុជានឹងមានទារកដ្ឋានធំមួយ ដែលនឹងចូលរួចចំណែកជួយសម្រាលបន្ទុកមួយផ្នែកធំសម្រាប់ឪពុកម្តាយ និងអាណាព្យាបាល ក៏ដូចជាបន្ថែមការយកចិត្តទុកដាក់លើការបណ្តុះបណ្តាលធនធានមនុស្សតាំងពីវ័យក្មេងទៅ ដើម្បីឱ្យស្របទៅតាមអនុសាសន៍របស់ សម្តេចបវរមហាធិបតី ហ៊ុន ម៉ាណែត នាយករដ្ឋមន្ត្រីនៃប្រទេសកម្ពុជា ដែលបានកំណត់ការអភិវឌ្ឍធនធានមនុស្សជាវិស័យអទិភាព ដែលត្រូវយកចិត្តទុកដាក់តាំងពីតូច ក៏ដូចជាចង់ឱ្យមានទារកដ្ឋានសម្រាប់គ្រួសារកម្មករ-និយោជិតតាមរោងចក្រ សហគ្រាស។     ជាក់ស្តែង ទាក់ទងទៅនឹងការបង្កើតទារកដ្ឋាននេះផងដែរ ក្រសួសអប់រំបានធ្វើការបើកកិច្ចប្រជុំជំហានដំបូងដើម្បីពិភាក្សាសំខាន់លើការវិភាគផលប៉ះពាល់ បន្ទុកចំណាយ និងផលចំណេញនៃការរៀបចំបង្កើតទារកដ្ឋាន និងសិក្សាបញ្ហាប្រឈមនានា បង្កើតជាស្ដង់ដាទារកដ្ឋាន និងការរៀបចំពិគ្រោះយោបល់ជាមួយភាគីពាក់ព័ន្ធក្នុងការតាក់តែងសេចក្តីព្រាងអនុក្រឹត្យ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T07:32:29.663Z", "category": "ចាប់ផ្តើមអាជីវកម្ម", "views": 165, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចង់ទិញសំបុត្រឡានក្រុងថ្ងៃឆ្លងឆ្នាំ តោះមកស្គាល់ App ៣នេះកក់សំបុត្រ មិនពិបាកជិះទៅទិញ ផ្ទាល់តម្រង់ជួរនាំតែចុកជើង	https://business-cambodia.com/articles/these-3-apps-booking-ticket	ជិតឆ្លងឆ្នាំហើយ ចង់ដើរលេងថ្ងៃឆ្លងឆ្នាំ ប៉ុន្តែកាងាររវល់ច្រើនមិនមានពេលជិះទៅ ទិញសំបុត្រឡានផ្ទាល់ ពេលនេះលេងពិបាកជិះទៅផ្ទាល់ហើយ ខណៈអាចកក់សំបុត្រឡាន តាម App ឬ Website ដោយមិនចាំបាច់ជិះទៅទិញផ្ទាល់ ហើយតម្រង់ជួរទិញ ស្រួលមិនស្រួលទៅដល់អស់សំបុត្រផងក៏ថាបាន។ ថ្ងៃនេះក្រុមការងារ Business Cambodia សូមណែនាំ App ចំនួន៣ សម្រាប់លោកអ្នកដែលចង់មានដំណើរកំសាន្តឆ្លងឆ្នាំ ឬទៅលេងផ្ទះបងប្អូន ឬមានធុរៈកិច្ចទៅបណ្ដាខេត្តនៅកម្ពុជា អាចកក់សំបុត្រជិះឡានតាម App ទាំងនេះបាន៖   ១.  Virak Buntham: យើងអាចធ្វើការកក់សំបុត្ររថយន្ត ដោយមិនចាំបាច់ទៅដល់ទីតាំងណាមួយរបស់វីរៈប៊ុនថាំក៏បានតាមរយៈ App ។ សម្រាប់ការប្រើប្រាស់គឺងាយស្រួលណាស់ ព្រោះមានអក្សរខ្មែរ និងអាចប្រើពេលទិញត្រឹមរយៈពេល៣នាទី ហើយរហូតដល់ថ្ងៃកំណត់ ចាំតែលើវ៉ាលីដាក់ឡាន ជិះដល់គោលដៅតែម្ដង។ អាចទាញយកបាន ទាំងលើ App Store និង Play Store។   ២. Larryta Express: សម្រាប់អ្នកដែលចូលចិត្តដើរកំម្សាន្តដូចជានៅខេត្តព្រះសីហនុ ឬសៀមរាប អាចចូលទៅកក់សំបុត្របានតាមរយៈ App Larryta Express(ឡារីតា) ដែលមាននិមិត្តសញ្ញាផ្ការំដួល តំណាងជាតិខ្មែរ។ App នេះបានផ្ដល់ភាពងាយស្រួលដល់អ្នកប្រើប្រាស់ គ្រាន់តែទាញយក App រួចវាយបញ្ចូលលេខទូរសព្ទ នឹងអាចធ្វើការកក់សំបុត្រ ថែមទាំងដឹងជំនួនលេខកៅអីសម្រាប់អង្គុយ ពេញឬអត់ ឬមានអ្នកជិះច្រើនឬអត់បានទៀតផង។ មាននៅលើ Play Store និង App Store។   ៣. BookMeBus: App នេះស្រួលប្រើ ស្រួលកក់សំបុត្រ និងអាចជូនអ្នកដំណើរទៅកាន់គោលដៅជាច្រើនដូចជា ភ្នំពេញ កំពត សៀមរាប ព្រះសីហនុ កោះកុង កោះរ៉ុងសន្លឹម មណ្ឌលគីរី បាត់ដំបង បន្ទាយមានជ័យជាដើម។ ក្នុង App នេះគឺមានសេវាកម្មលើទីរថយន្ត ដោយក្នុងនោះមានទាំងទូក និងអាចកក់សំបុត្រ សណ្ឋាគារឬកន្លែងស្នាក់នៅបានផ្សេងៗជាច្រើនទៀត។ ទាញយកបានទាំងនៅលើ App Store និង Play Store៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T07:31:30.758Z", "category": "កំពូលអ្នកលក់", "views": 188, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
លក់ដាច់ មិនមែនចៃដន្យ! មកដឹងក្បួនរកស៊ី ៥យ៉ាងដែលជនជាតិចិន តែងតែធ្វើ ហើយរកស៊ីតកូន តចៅ	https://business-cambodia.com/articles/chinese-sales-rules	ពាក្យចាស់តែងតែនិយាយថា ចិនពូកែលក់ ចិនពូកែធ្វើជំនួញ ហើយនៅពេលដែលនិយាយពីរការធ្វើជំនួញ ការលក់ដូរ ការរកស៊ីជនជាតិចិនគឺជាមនុស្សម្នាក់ដែលឆ្លាតបំផុតក្នុងការប្រកបអាជីវកម្មទាំងអស់នេះ ហើយមានមេរៀនជាច្រើន ដែលអ្នកគួរតែរៀនពីជនជាតិចិននៅក្នុងការលក់ផលិតផលរបស់ខ្លួន។   ថ្ងៃនេះ Business Cambodia សូមលើកយកក្បួនរកស៊ី ៥យ៉ាងដែលជនជាតិចិន តែងតែធ្វើ ហើយរកស៊ីតកូន តចៅ៖   ១.អតិថិជនជាស្តេច ពាក្យថា“អតិថិជនជាស្តេច” មិនមែនមានន័យថាឲ្យអ្នកទាំងអស់គិតថាអតិថិជនគឺជាមនុស្សដែលមើលទៅអស្ចារ្យនោះទេ តែសំរាប់ជនជាតិចិនវិញគេចាត់ទុកអតិថិជនជាមនុស្សម្នាក់ដែរសំខាន់បំផុតក្នុងការធ្វើអាជីវកម្មមិនអាចខ្វះបាននោះទេ នៅក្នុងអាជីវកម្មមួយយើងតែងតែគិតថាផលិតផល គុណភាពគឺជាធាតុមួយដែលអាចទាក់ទាញចិត្តអតិថិជនក៏ប៉ុន្តែអ្នកទាំងអស់គ្នាភ្លេចគិតថា តើមានចំណុចអីខ្លះដែលអាចទាក់ទាញចិត្តអតិថិជនអោយនៅជាមួយអ្នកបានយូរអង្វែង។   ហេតុនេះហើយបានជាជនជាតិចិនចាត់ទុកអតិថិជនជាស្តេចនៅពេលដែលអតិថិជនមកជ្រើសរើសនៅសេវាកម្មរបស់ពួកគាត់គឺគេយកចិត្តទុកដាក់ជាមួយអតិថិជនណាស់ បើចង់អោយអាជីវកម្មរបស់អ្នកជោគជ័យដូចជនជាតិចិនអ្នកទាំងអស់គ្នាកុំរើសអើងអតិថិជនអោយសោះ ទោះបីអតិថិជនរបស់អ្នកមានលុយតិច ឬមានលុយច្រើនយើងត្រូវចាត់ទុកពួកគាត់ជាមនុស្សមានតម្លៃបំផុតសំរាប់អាជីវកម្មរបស់អ្នក។   ២.អំណោយ បើអ្នកក្រឡេកទៅមើលការលក់របស់ជនជាតិចិន ពួកគាត់គឺជាមនុស្សម្នាក់ដែលចូលចិត្តថែមផលិតផលទៅអោយអតិថិជនណាស់។ ឧទាហរណ៍៖ គ្រាន់តែផ្លែក្រូចមួយផ្លែក៏ពួកគាត់អាចផ្តួលរលំដៃគូប្រកួតប្រជែងបានដែល នៅត្រង់ចំណុចនេះបានន័យថា បើអ្នកចង់ខ្លាំងដូចជាជនជាតិចិន អ្នកទាំងអស់គ្នាកុំស្តាយនៅក្នុងការថែមទៅអោយអតិថិជនរបស់អ្នកទោះតិចក្តី ច្រើនក្តីត្រូវតែថែមអោយពួកគាត់ដែល ព្រោះវាជាក្បួនដ៏មានប្រយោជន៍បំផុតសំរាប់ទាក់ទាញចិត្តអតិថិជនរបស់អ្នក។   ៣.ចរឹកលក្ខណះលឿន អ្នកទាំងអស់គ្នាគួរតែ ស្វែងរកពីរគន្លឹះដ៏ជោគជ័យរបស់ជនជាតិចិននោះអ្នកទាំងអស់គ្នាប្រាកដជាឃើញកាយវិការបស់ជនជាតិចិន ពួកគាត់ពិតជាលឿនណាស់ក្នុងការផ្តល់សេវាកម្មទៅកាន់អតិថិជន ជនជាតិចិនគ្មានកាយវិកាស្ពឹកៗនោះទេ។ បើសិនជាអ្នកទាំងអស់ចង់អោយអាជីវកម្មមួយឈ្នះដៃគូប្រកួតប្រជែង យើងគួរតែបង្វឹកអាជីវកម្ម ឬសេវាកម្មរបស់យើងអោយលឿនទាន់ចិត្តសំរាប់អតិថិជនរបស់យើងបំផុត នោះគ្មានអាជីវកម្មណាអាចយកឈ្នះយើងបាននោះទេ។   ៤.ហ៊ានចេញរកស៊ី៖ជនជាតិចិនហ៊ានចេញរកស៊ីដោយមិនមានភាពអៀនខ្មាសនោះឡើយ បើទោះជារបរនោះតូចតាចយ៉ាងណាក្ដី។ ការចាប់ផ្តើមរកស៊ីចេញពីរបរតូចតាចទៅជារឿងដែលអាចឱ្យក្រុមជនជាតិនេះអាចសម្រេចគោលដៅចាប់យកអាជីវកម្មធំបាន។ ចំណុចនេះដោយសារតែគេចេះសម្លឹងមើលពីទិសដៅនៃការរកស៊ីនាពេលខាងមុខទោះជាផ្តើមចេញពីរបរកំប៉ិកកំប៉ុក តែអាចពង្រីកខ្លួនបានធំនៅពេលបន្ទាប់។ ហើយការរៀនសូត្រពីអាជីវកម្មដោយចេញពីរបរតូចតាចនេះ អាចបង្រៀនឱ្យម្ចាស់អាជីវកម្មស្គាល់ច្បាស់ពីអ្វីដែលធ្វើឱ្យគួរធ្វើនិងមិនគួរ និងមិនសូវព្រួយបារម្ភអំពីហានិភ័យឬភាពបរាជ័យនោះទេ។   ៥. រកស៊ីកុំមើលងាយលុយ៖ ជនជាតិចិនរកស៊ីខ្លាំងដោយសារឱ្យតម្លៃទៅលើលុយដែលពួកគេរកបាន ទោះមួយកាក់មួយសេនក៏ជាលុយដែរ សន្សំយូរៗគង់តែកើនទ្រព្យឱ្យតែចេះទុកដាក់វាបានត្រឹមត្រូវ។ មិនតែប៉ុណ្ណោះជាមួយនឹងទម្លាប់សន្សំសំចៃបន្តិចម្តងនេះ ប្រែក្លាយជាទម្លាប់មួយដែលជួយឱ្យការរកស៊ីរបស់ពួកគេរីកចម្រើនប្រៀបដូចទស្សនៈរបស់ខ្មែរបានលើកឡើងថា «តក់ៗពេញបំពង់» នោះឯង។ បន្ថែមពីនេះទៅនោះ ជនជាតិចិនរកស៊ីអត់ធ្មត់ណាស់ ហើយក៏រហ័សរហួនថែមទៀតផង មិនខ្ជះខ្ជាយពេលវេលាចោលឥតប្រយោជន៍នោះទេ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T07:19:18.945Z", "category": "កំពូលអ្នកលក់", "views": 261, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
តម្លៃជាង៣ម៉ឺន$! រថយន្ត Ssangyong TORRES ឆ្នាំខ្ពស់បញ្ចុះតម្លៃក្បែរ១ម៉ឺន$ រូបរាងមិនចាញ់ឡាន១០ម៉ឺន$	https://business-cambodia.com/articles/ssan-gyong-tor-res	ជាឱកាសកម្រមួយដែលរថយន្តម៉ាក់ល្បីរបស់កូរ៉េ Ssangyong ធ្វើការបញ្ចុះតម្លៃលើរថយន្តដ៏ទំនើបលក្ខណៈគ្រួសារ Ssangyong TORRES ស៊េរីឆ្នាំ២០២៣របស់ខ្លួន រហូតដល់ជិត១ម៉ឺនដុល្លារ ខណៈរូបរាងអេមខ្លាំង មិនចាញ់រថយន្តដែលមានតម្លៃថ្លៃៗ ខ្ទង់១០ម៉ឺនដុល្លារនោះទេ។ យោងតាមផេកផ្លូវការ SsangYong Cambodia កាលពីពេលកន្លងទៅនេះបានឱ្យដឹងថា ចំណាយត្រឹមតែ ៣៦,០០០ដុល្លារទេបងប្អូននឹងក្លាយជាម្ចាស់រថយន្ត SsangYong Torres ភ្លាមៗ ដោយការបញ្ជុះតម្លៃនេះមានត្រឹមតែ១០នាក់ប៉ុណ្ណោះ។ ទន្ទឹមនឹងនេះដែររថយន្ត SsangYong Torres មានរូបរាងស្អាតបែបផ្សងព្រេង និងចំណុចពិសេសៗជាច្រើនដូចជា៖  ១. ការរចនាទាក់ទាញ៖ បន្ទះខាងមុខដិតជាមួយនឹងអំពូល LED រួមបញ្ចូលគ្នា ដំបូលព្រះអាទិត្យបែប Panoramic មានលក្ខណៈបែបផ្សងព្រេង យ៉ាន់ស្ព័រទំហំ ១៧-២០អ៊ីញ អាស្រ័យលើកម្រិតកាត់ ២. Practical Performance: ជម្រើសនៃម៉ាស៊ីន turbocharged 5L ឬ 2.0L turbodiesel ផ្នែកខាងក្នុងមាន headroom និង legroom ធំទូលាយសម្រាប់អ្នកដំណើរប្រាំនាក់ ជម្រើសកង់ទាំងអស់សម្រាប់ការពង្រឹងសមត្ថភាព off-road កន្លែងដាក់ឥវ៉ាន់ដែលអាចបត់បែនបានជាមួយនឹងកៅអីខាងក្រោយដែលអាចបត់បាន និងជាន់ដាក់ឥវ៉ាន់ដែលអាចលៃតម្រូវបាន។ ៣. ផាសុកភាព និងភាពងាយស្រួល៖ ដៃចង្កូតដែលរុំដោយស្បែក ការគ្រប់គ្រងអាកាសធាតុដោយស្វ័យប្រវត្តិ ប្រព័ន្ធ infotainment អេក្រង់ 8 អ៊ីញ ឬ 12.3 អ៊ីញ ជាមួយ Apple CarPlay និង Android Auto កាមេរ៉ាមើលក្រោយបែប Panoramic និងឧបករណ៍ចាប់សញ្ញាកន្លែងចតរថយន្តសម្រាប់ការបើកបរដោយមិនមានការរំខាន។ មុខងារជំនួយរបស់អ្នកបើកបរដូចជាការព្រមានអំពីការចាកចេញផ្លូវ និងការត្រួតពិនិត្យកន្លែងងងឹត (ក្នុងកម្រិតកាត់មួយចំនួន)។ ៤. បច្ចេកវិទ្យា និងសុវត្ថិភាព ប្រព័ន្ធជំនួយអ្នកបើកបរកម្រិតខ្ពស់ (ADAS) សម្រាប់សុវត្ថិភាពដែលប្រសើរឡើងរួមមានការព្រមានពីការប៉ះទង្គិចទៅមុខជាមួយនឹងការហ្វ្រាំងសង្គ្រោះបន្ទាន់ដោយស្វ័យប្រវត្តិ កាមេរ៉ាមើលជុំវិញ 360 ដឺក្រេ សរុបមក Ssangyong Torres 2023 គឺជាជម្រើសដ៏គួរឱ្យទាក់ទាញសម្រាប់អ្នកទិញ SUV ដែលស្វែងរកការបញ្ចូលគ្នានៃការរចនា ការអនុវត្ត ភាពជាក់ស្តែង និងបច្ចេកវិទ្យា។ សមត្ថភាពដ៏រឹងមាំរបស់វា ផ្ទៃខាងក្នុងធំទូលាយ និងលក្ខណៈពិសេសសុវត្ថិភាពកម្រិតខ្ពស់ធ្វើឱ្យវាក្លាយជាជម្រើសដ៏សម្បូរបែបសម្រាប់ការផ្សងព្រេងប្រចាំថ្ងៃ និងដំណើរកម្សាន្តចុងសប្តាហ៍។ សម្រាប់ព័ត៌មានលំអិត សូមទំនាក់ទំនង៖ 👉095 456 888 / 098 456 888។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T06:39:20.181Z", "category": "កំពូលអ្នកលក់", "views": 577, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
NHAM24 និងមន្ទីរពេទ្យ អឃីត បង្កើតភាពជាដៃគូសហការដ៏សំខាន់សម្រាប់សុខុមាលភាពសហគមន៍កម្ពុជាក្រោមប្រធានបទ៖ ដំណើរការឆ្ពោះទៅរកការរួបរួមតែមួយនៃសហគមន៍ NHAM24	https://business-cambodia.com/articles/nham24-and-orchid-mou-	ភ្នំពេញ ថ្ងៃទី១៩ ខែធ្នូ ឆ្នាំ២០២៣ - NHAM24 ពិតជាមានកិត្តយសយ៉ាងក្រៃលែងក្នុងការប្រកាសនូវកិច្ចសហការនាពេលថ្មីៗនេះជាមួយនឹងមន្ទីរពេទ្យ អឃីត ដែលជាមន្ទីរពេទ្យឈានមុខគេមួយក្នុងប្រទេសកម្ពុជា ដែលប្តេជ្ញាផ្តល់សេវាថែទាំសុខភាពប្រកបដោយគុណភាពខ្ពស់សម្រាប់មាតា ទារក និងក្រុមគ្រួសារ។ កិច្ចសហការនេះត្រូវបានធ្វើឡើងក្រោមគំនិតផ្តួចផ្តើមនៃសកម្មភាពទំនួលខុសត្រូវក្នុងសង្គម (CSR) #NHAM24GOOD ស្ថិតនៅក្នុងប្រធានបទ  "ដំណើរការឆ្ពោះទៅរកការរួបរួមតែមួយនៃសហគមន៍ NHAM24" ដែលនេះគឺជាការគូសបញ្ជាក់ពីការប្តេជ្ញាចិត្តរបស់ NHAM24 ចំពោះសកម្មភាពទំនួលខុសត្រូវក្នុងសង្គម និងសុខុមាលភាពនៅក្នុងសហគមន៍។ គោលដៅចម្បងនៃកិច្ចសហការមួយនេះគឺផ្តោតសំខាន់ទៅលើការផ្តល់ជូននូវអត្ថប្រយោជន៍ពិសេសផ្តាច់មុខសម្រាប់បុគ្គលិកមន្ទីរពេទ្យ អ្នកជំងឺ និងអ្នកមកសួរសុខទុក្ខអ្នកជំងឺ រួមមានការដឹកជញ្ជូនដោយឥតគិតថ្លៃទៅដល់មន្ទីរពេទ្យ លើអាហារដែលបាន បញ្ជាទិញតាមរយៈកម្មវិធី NHAM24 និងការបញ្ចុះតម្លៃពិសេសលើការធ្វើដំណើរទៅ និងមកពីមន្ទីរពេទ្យ គួបផ្សំជាមួយនឹងអត្ថប្រយោជន៍ជាច្រើនផ្សេងទៀត។ គំនិតផ្តួចផ្តើមនៃសកម្មភាពទំនួលខុសត្រូវក្នុងសង្គម (CSR) របស់ NHAM24 ដែលគាំទ្រយ៉ាងពេញទំហឹងទៅលើវិស័យសុខាភិបាលខាងលើនេះ គឺជាផ្នែកមួយនៃបេសកកម្មរបស់ក្រុមហ៊ុន ក្នុងការលើកកម្ពស់សុខុមាលភាពរបស់សហគមន៍កម្ពុជា។ បន្ថែមពីលើការផ្តល់ជូននូវអត្ថប្រយោជន៍ពិសេសផ្តាច់មុខដែលបានរៀបរាប់ខាងលើនេះផងដែរ NHAM24 ក៏មានគោលបំណងយ៉ាងមុតមាំក្នុងការផ្តល់នូវភាពងាយស្រួលសម្រាប់ជីវិតរស់នៅប្រចាំថ្ងៃរបស់បុគ្គលិកមន្ទីរពេទ្យ និងបន្ថែមនូវបទពិសោធន៍ថ្មីៗ សម្រាប់ការសម្រាកព្យាបាលរបស់អ្នកជំងឺ ក៏ដូចជាផ្តល់ភាពងាយស្រួលទៅដល់ការធ្វើដំណើរទៅ និងមកពីមន្ទីរពេទ្យផងដែរ។ លោកស្រី ស៊ុន សុខាប្រធាននាយកប្រតិបត្តិការនៃក្រុមហ៊ុន NHAM24 បានសម្តែងនូវក្តីរីករាយចំពោះភាពជាដៃគូនេះ ដោយមានប្រសាសន៍ថា៖ "ពួកយើងពិតជាមានសេចក្តីសោមនស្សរីករាយយ៉ាងក្រៃលែងដែលបានចាប់ដៃគូសហការជាមួយមន្ទីរពេទ្យ អឃីត ដែលជាមន្ទីរពេទ្យឈានមុខគេមួយក្នុងប្រទេសកម្ពុជា ដែលប្តេជ្ញាផ្តល់សេវាថែទាំសុខភាពប្រកបដោយគុណភាពខ្ពស់សម្រាប់មាតា ទារក និងក្រុមគ្រួសារ។ កិច្ចសហការនេះជាការគូសបញ្ជាក់ពីការប្តេជ្ញាចិត្តរបស់ NHAM24 ដែលគាំទ្រយ៉ាងពេញទំហឹងទៅលើវិស័យសុខាភិបាល និងផ្តល់ផលប៉ះពាល់ជាវិជ្ជមានដល់សុខុមាលភាពរបស់ប្រជាជនកម្ពុជា។ ពួកយើងជឿជាក់ថាជាមួយនឹងការផ្តល់នូវអត្ថប្រយោជន៍ផ្តាច់មុខទាំងនេះ ពួកយើងនឹងអាចបន្ថែមនូវបទពិសោធន៍ថ្មីៗ សម្រាប់ការសម្រាកព្យាបាលថែទាំសុខភាពរបស់អ្នករាល់គ្នាតាមរយៈសេវាកម្មរបស់ពួកយើង។" លោក ឈុង ឌី ប្រធាននាយកប្រតិបត្តិការនៃមន្ទីរពេទ្យ អឃីត បានឆ្លើយតបទៅកាន់សេចក្តីរីករាយខាងលើ ដោយបានបន្ថែមថា៖ "ពួកយើងពិតជាមានសេចក្តីរីករាយ និងមានកិត្តិយសក្នុងការចាប់ដៃគូសហការជាមួយ NHAM24 ក្នុងគម្រោងមួយនេះ។ មន្ទីរពេទ្យ អឃីត មិនត្រឹមតែជាមន្ទីរពេទ្យឯកទេសផ្នែកសម្ភព រោគស្រ្តី និងទារក យើងក៏មានឯកទេសផ្នែកត្រចៀក ច្រមុះ បំពង់ក និងជំងឺទូទៅ ដែលមានបុគ្គលិក អ្នកជំងឺ និងអ្នកសួរសុខទុកជាច្រើនធ្វើការចេញចូលមន្ទីរពេទ្យជាប្រចាំ។ ដូច្នេះ យើងជឿជាក់ថា ភាពជាដៃគូមួយនេះនឹងមានអត្ថប្រយោជន៍ទៅវិញទៅមក និងបន្ថែមនូវភាពងាយស្រួលដល់បុគ្គលិក និងអតិថិជនយើងទាំងអស់មិនថាលើការធ្វើដំណើរ ឬលើជម្រើសនៃការបរិភោគផ្សេងៗ។" កិច្ចសហការមួយនេះបានបង្ហាញពីការបោះជំហានទៅមុខយ៉ាងសំខាន់ក្នុងគំនិតផ្តួចផ្តើមនៃសកម្មភាពទំនួលខុសត្រូវក្នុងសង្គម (CSR) របស់ NHAM24 និងជាបេសកកម្មបន្តទៀតរបស់ខ្លួនក្នុងការគាំទ្រសហគមន៍កម្ពុជា។ ជាមួយនឹងប្រធានបទដ៏ទូលំទូលាយនៃ "ដំណើរការឆ្ពោះទៅរកការរួបរួមតែមួយនៃសហគមន៍ NHAM24"។  NHAM24 ប្រកាន់បានយ៉ាងខ្ជាប់ខ្ជួនក្នុងការយកចិត្តទុកដាក់ទៅលើការលើកកម្ពស់សហគមន៍តាមរយៈគំនិតផ្តួចផ្តើមទំនួលខុសត្រូវសង្គមជាច្រើន។ អំពី NHAM24 (GO24 CAMBODIA CO., LTD. ) NHAM24 គឺជាក្រុមហ៊ុនពាណិជ្ជកម្មបែបអេឡិចត្រូនិច (Super App) ដ៏ធំមួយ និងឈានមុខគេនៅប្រទេសកម្ពុជា ដែលត្រូវបានបង្កើតឡើងក្នុងឆ្នាំ 2015។ ហើយបច្ចុប្បន្ននេះ NHAM24 កំពុងតែបម្រើសេវាកម្មសឹងលើគ្រប់វិស័យទាំងអស់រួមមាន សេវាកម្មដឹកជញ្ជូនម្ហូបអាហារនិងគ្រឿងទេស សេវាកម្មតាក់ស៊ី សេវាកម្មដឹកជញ្ជូនអីវ៉ាន់ សេវាកម្មទីផ្សារពាណិជ្ជកម្មរហ័ស និងសេវាកម្មដឹកជញ្ជូនអ្នកដំណើរ។ ជាមួយនឹងដំណើរប្រតិបត្តិការនៅ 19 ខេត្តក្រុង ក្នុងប្រទេសកម្ពុជា ក៏ដូចជាជួយផ្គត់ផ្គង់ជីវភាពរស់នៅប្រចាំថ្ងៃរបស់ដៃគូដឹកជញ្ជូន និងដៃគូបើកបរជាង 10,000 នាក់ និងបានអនុញ្ញាតឱ្យដៃគូពាណិជ្ជករលក់អាហារ និងពាណិជ្ជកម្មរហ័សជាង 20,000 ហាង ដើម្បីពង្រីកអាជីវកម្មរបស់ពួកគេ។ អំពីមន្ទីរពេទ្យ អឃីត មន្ទីរពេទ្យ អឃីត ជាមន្ទីរពេទ្យឈានមុខគេមួយក្នុងប្រទេសកម្ពុជា ដែលប្តេជ្ញាផ្តល់សេវាថែទាំសុខភាពប្រកបដោយគុណភាពខ្ពស់សម្រាប់មាតា ទារក និងក្រុមគ្រួសារ។ មន្ទីរពេទ្យ អឃីត បានបង្កើតឡើងក្នុងឆ្នាំ ២០១៧ ផ្ដោតលើឯកទេសសម្ភព រោគស្រ្តី និងទារក យើងក៏ពង្រីកបន្ថែមលើឯកទេសផ្នែក ត្រចៀក ច្រមុះ បំពង់ក និងជំងឺទូទៅ ក៏ដូចជាឯកទេសការវះកាត់ដោយចោះ សេវាកម្មផ្ទះលំហែមាតុភាព និងកំពុងពង្រីកបន្ថែមនូវសេវាកម្មមួយចំនួនទៀតទៅតាមការតម្រូវការ និងការស្នើសុំរបស់អតិថិជន។ មន្ទីរពេទ្យ អឃីត មានឧបករណ៍វេជ្ជសាស្រ្តទំនើបៗ ជាមួយបច្ចេកវិទ្យាស៊េរីចុងក្រោយ ដែលអាចវិភាគនិងបង្ហាញលិទ្ធផលប្រកបដោយភាពច្បាស់លាស់ និងទំនុកចិត្តដល់អតិថិជនក្នុងការកំណត់រោគវិនិច្ឆ័យផ្សេងៗ។ បច្ចុប្បន្នមន្ទីរពេទ្យ អឃីត មានវិជ្ជបណ្ឌិត និងបុគ្គលិកទាំងអស់ជាង ៣០០ នាក់កំពុងបម្រើការងារជូនដល់បងប្អូនពេញ២៤ម៉ោង និងមាន២ទីតាំងងាយស្រួលស្វែងរក៖ ទី១ គឺមន្ទីរពេទ្យ អឃីតកោះពេជ្រ មានទីតាំងនៅក្នុងបុរីអេលីហ្សេ កោះពេជ្រ និង ទី២ គឺមន្ទីរពហុព្យាបាល និងសម្ភព អឃីតផ្លាហ្សា មានទីតាំងនៅជិតស្ពានអាកាសផ្សារដីហុយ រាជធានីភ្នំពេញ។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T05:47:58.277Z", "category": "PR", "views": 287, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ឆ្នាំ២០២៤កុំមើលរំលង! នេះជាជំនាញសំខាន់បំផុតមួយជួយរកលុយបានច្រើនក្នុងអាជីពការងារនិងការរកស៊ី	https://business-cambodia.com/articles/one-important-skill-you-should-have-to-make-more-money	យើងតែងតែចង់បានជីវិតផ្លាស់ប្ដូរកាន់តែប្រសើរឡើងពីមួយឆ្នាំទៅមួយឆ្នាំជាពិសេសផ្នែកហិរញ្ញវត្ថុពោលគឺចង់ឲ្យចំណូលកើនឡើងជារៀងរាល់ឆ្នាំដើម្បីសម្រេចគោលដៅហិរញ្ញវត្ថុធំៗក្នុងជីវិត រស់នៅមានសេរីភា ពសល់ទ្រព្យ សល់លុយមិនរងសម្ពាធនៃលុយកាក់។   យ៉ាងណាមិញដើម្បីចំណូលកើនជាងមុនជាលំដាប់ អ្នកត្រូវតែអភិវឌ្ឍនសមត្ថភាពខ្លួនឯងឲ្យកាន់តែខ្លាំងព្រោះចំណូលរបស់អ្នកបញ្ជាក់ពីសមត្ថភាពរបស់អ្នក ដូច្នេះបើអ្នកកាន់តែមានសមត្ថភាព ចំណូលរបស់អ្នកក៏កាន់តែកើនឡើងដូចគ្នា។   និយាយដល់រឿងចំណូល មានជំនាញមួយដែលអ្នកមិនគួរមើលរំលងនោះគឺជំនាញទីផ្សារឌីជីថល( Digital Marketing)។ ទីផ្សារឌីជីថលនេះបើអ្នកចេះច្បាស់វាជាផ្នែកសំខាន់មួយដែលអាចឲ្យអ្នករកលុយបានកាន់តែច្រើនមិនថាអ្នកស្ថិតនៅប្រភេទជាអ្នកធ្វើការឬអ្នករកស៊ីនោះពោលគឺជំនាញនេះចូលរួមបង្កើនចំណូលក្នុងអាជីពការងារនិងការរកស៊ីរបស់អ្នក។   ទីផ្សារឌីជីថល( Digital Marketing) គឺចង់សំដៅដល់ការប្រើប្រាស់វេបសាយ App ឧបករណ៍ចល័ត បណ្ដាញសង្គម Search Engine ក៏ដូចជាមធ្យោបាយឌីជីថលផ្សេងៗទៀតដើម្បីផ្សព្វផ្សាយនិងលក់ផលិតផលឬសេវាកម្មរបស់អ្នក។   ជាការពិតណាស់ ពិភពលោកបានវិវត្តន៍យ៉ាងឆាប់រហ័សទៅតាមភាពជឿនលឿននៃបច្ចេកវិទ្យាហើយពិភពលោកក៏ដើរដល់យុគសម័យសេដ្ឋកិច្ចឌីជីថលផងដែរ។ ដូច្នេះបើអ្នកមិនដឹងពីរបៀបធ្វើទីផ្សារឌីជីថលតាមអនឡាញទេនោះ អ្នកច្បាស់ជារកស៊ីមិនទាន់គេឡើយហើយថែមទាំងពិបាករកចំណូលនៅក្នុងការរកស៊ីជាទៀតផង។     សម័យឌីជីថលមនុស្សកាន់ទូរស័ព្ទគ្រប់ដៃហើយធ្វើសកម្មភាពជាច្រើនលើអនឡាញ ដូច្នេះបើអ្នកមានផលិតផលឬសេវាកម្ម អ្នកត្រូវតែធ្វើយ៉ាងណាឲ្យផលិតផលឬសេវាកម្មរបស់អ្នក មានគេឃើញនិងស្គាល់ច្រើននៅលើអនឡាញតាមបណ្ដាញសង្គមល្បីៗដូចជា Facebook, Tik Tok និងYouTube ជាដើម។   សម្រាប់អ្នកធ្វើការវិញ បើអ្នកចេះជំនាញទីផ្សារឌីជីថល អ្នកនឹងងាយទទួលបានឱកាសការងារច្រើន ហើយក៏អាចមានឱកាសរកចំណូលបានច្រើនផងដែរព្រោះនៅក្នុងផ្នែកទីផ្សារឌីជីថលនេះ មានការងារមុខតំណែងជាច្រើនដូចជាផ្នែកវេបសាយ ផ្នែកcontent ផ្នែក SEO  និងផ្នែកផ្សេងៗជាច្រើន។   ត្រូវចាំថាពិភពលោកមានការវិវត្តន៍លឿនណាស់ ដូច្នេះជំនាញដែលអ្នកមាននៅថ្ងៃនេះមិនប្រាកដថាអាចប្រើប្រាស់បាននៅឆ្នាំក្រោយនោះទេ។ អ៊ីចឹងយើងគួរចាប់ផ្ដើមចាប់យកជំនាញថ្មីៗដើម្បីតាមទាន់បច្ចេកវិទ្យានិងរកចំណូលបានកាន់តែច្រើន។ បើបងប្អូនចង់រៀនពីជំនាញទីផ្សារឌីជីថល Technology Cambodia របស់បក្សី មេឌាតែងតែមានវគ្គខ្លីជារៀងរាល់ខែទាក់ទងនឹងការធ្វើទីផ្សារឌីជីថល៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T04:36:58.196Z", "category": "ហិរញ្ញវត្ថុ", "views": 1184, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
នៅផ្ទះក៏រកចំណូលបាន! សល់ពេលពីការមើលថែកូននៅផ្ទះស្រ្តី៣រូប ឆ្លៀតមករកចំណូលបន្ថែមតាមរបរ៣នេះ	https://business-cambodia.com/articles/jobs-for-women-	បច្ចុប្បន្ននេះមិនថាស្រ្តីឬបុរសសុទ្ធតែអាចរកចំណូលបានដូចគ្នា ថ្វីបើពេលខ្លះស្រ្តីត្រូវសម្រាកពីការងារក្រោយពីរៀបការមានគ្រួសារមានកូនក៏ដោយ ក៏ពួកគាត់នៅតែអាចឆ្លៀតពេលពីការមើលថែកូនមកបង្កើតមុខរបរមួយសម្រាប់ខ្លួនឯងដើម្បីបង្កើតចំណូលជួយទំនុកបម្រុងគ្រួសារគាត់បានដែរ។ ជាក់ស្តែងដូចស្រ្តីជនជាតិសឹង្ហបុរី ៣ រូបនេះ ឆ្លៀតពេលពីការមើលថែកូននិងគ្រួសារខ្លះមកបង្កើតមុខរបរអាចរកចំណូលបានមួយខែៗរាប់ពាន់ដុល្លារ ៖   ១.កាត់ដេរសម្លៀកបំពាក់   អ្នកស្រី Salinah Salim ត្រូវបានគេដឹងថាជាស្រ្តីម្នាក់ដែលកំពុងតែរកចំណូលជួយខ្លួនឯងនិងគ្រួសារដោយការបង្កើតមុខរបរជាអ្នកកាត់ដេរនៅផ្ទះ ហើយគាត់បានចាប់យករបរនេះតាំងតែពីឆ្នាំ ២០១២ មកម្ល៉េះ ពោលគឺចាប់តាំងតែពីគាត់រៀបការមានគ្រួសារមក។ អ្នកស្រី Salinah Salim បានបន្តថាជាមធ្យមក្នុងមួយខែគាត់អាចរកចំណូលបានចន្លោះពី ១,០០០ដុល្លារ ទៅ ២,០០០ដុល្លារពីមុខរបរកាត់ដេររបស់គាត់ ប៉ុន្តែចំណូលនេះមិនសល់អ្វីច្រើនសម្រាប់គាត់នោះទេ ព្រោះគាត់ត្រូវចំណាយច្រើនលើការចាយវាយប្រចាំថ្ងៃសម្រាប់កូនៗរបស់គាត់។     ២.ធ្វើនំលក់   មុខរបរធ្វើនំបានកំពុងរកចំណូលឱ្យស្រ្តីម្នាក់ក្នុងមួយខែចន្លោះពី ៨០០ដុល្លារទៅ ១,០០០ដុល្លារ ដោយគ្រាន់តែធ្វើនំលក់នៅផ្ទះធម្មតាៗ ។ ជាក់ស្តែង អ្នកស្រី Madam Azurah ជាស្រ្តីមេផ្ទះមួយរូបដែលកំពុងពឹងផ្អែកចំណូលពីការធ្វើនំលក់ ដើម្បីចិញ្ចឹមកូន ៥នាក់នៅក្នុងបន្ទុក និងសម្រាប់ការចំណាយផ្សេងៗទៀតនៅក្នុងផ្ទះ។ បើតាមការលើកឡើងរបស់អ្នកស្រី Madam Azurah បានឱ្យដឹងថា បើទោះបីជាចំណូលនេះតិចមិនពិតមែនតែចំណូលនេះក៏ក្លាយជាចំណែកមួយផ្នែកជួយកាត់បន្ថយការលំបាកខ្លះដែរ ម្យ៉ាងការងារនេះល្អសម្រាប់ស្រ្តីដែលជាមេផ្ទះអាចរកចំណូលបានសម្រាប់ខ្លួនឯងហើយ សល់ទាំងពេលមើលថែទាំងគ្រួសារថែមទៀត។     ៣.បើកសាឡន ការបើកហាងសាឡនត្រូវបានក្លាយជារបរដល់ពេញនិយមមួយសម្រាប់ស្រ្តីនៅអាស៊ីយើងនេះ ព្រោះវាជួយឱ្យស្រ្តីដែលមានគ្រួសារនៅផ្ទះអាចធ្វើបានងាយស្រួល ទោះជាមានកូនតូចត្រូវមើលថែក៏ដោយ ក៏ពួកគាត់អាចឆ្លៀតពេលធ្វើបានសម្រាប់បង្កើតប្រាក់ចំណូលបន្ទាប់បន្សំផ្គត់ផ្គង់គ្រួសារបាន។ ជាក់ស្តែង សម្រាប់អ្នកស្រី Erica Goh បាននឹងកំពុងពឹងផ្អែកទៅរបរមួយនេះដើម្បីរកចំណូលចិញ្ចឹមកូនក្នុងបន្ទុកនិងសម្រាប់ចាត់ចែងការចំណាយប្រចាំរបស់គាត់ ក្រៅពីទទួលបានកម្រៃពីភ្ញៀវដែលមកបម្រើសេវាកម្មនៅហាង អ្នកស្រី Erica Goh ក៏អាចរកចំណូលបានមួយផ្នែកទៀតពីការបង្រៀនសិស្សផងដែរ ដោយក្នុងមួយវគ្គក្នុងម្នាក់តម្លៃចន្លោះពី ៥០ដុល្លារ ទៅ ៧០ដុល្លារ។     គួរបញ្ជាក់ផងដែរថា នេះជាគំនិតអាជីវកម្មដែលក្រុមការងារចង់ធ្វើការចែករំលែកសម្រាប់ស្រ្តីដែលជាមេផ្ទះអាចធ្វើការពិចារណាធ្វើសម្រាប់បង្កើតជាចំណូលបន្ថែមផ្គត់ផ្គង់ជីវភាពរស់នៅប្រចាំថ្ងៃ និងបន្ថែមជាគំនិតខ្លះដើម្បីឱ្យបងៗស្រ្តីមើលឃើញថាទោះបីជានៅផ្ទះក៏ពួកគាត់អាចឆ្លៀតពេលបង្កើតចំណូលបានដោយខ្លួនឯងដែរទោះតិចឬច្រើនក៏ជាកម្លាំងញើសឈាមរបស់គាត់ជាអ្នករក៕   ប្រភព៖ The Straits Times	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T04:27:52.884Z", "category": "ចាប់ផ្តើមអាជីវកម្ម", "views": 4860, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អបអរសាទរ ! បុរសខ្មែរដំបូងគេ១រូប បានបញ្ចប់ការសិក្សាពី សាលាយោធាដ៏ល្បីបំផុតនៅអង់គ្លេស	https://business-cambodia.com/articles/sandhurst-in-england-cambodain-soldier-	កូនខ្មែរ១រូបគឺលោក ណាល់ ស្ទីវិនដាប្ញទ្ធិ (Stephen Nall Dariddh) ដែលជាជនជាតិខ្មែរដំបូងគេបានបញ្ចប់ការសិក្សាពីរាជបណ្ឌិត្យសភាយោធាអង់គ្លេស Sandhurst ដែលជាសាលាដ៏ល្បីល្បាញបំផុតនៅលើពិភពលោក។ នេះបើតាមការឱ្យដឹងពីក្រសួងការពារជាតិ ដែលបានផ្សព្វផ្សាយលើគេហទំព័រផ្លូវការនៅថ្ងៃទី១៩ ខែធ្នូ ឆ្នាំ២០២៣នេះ។   ប្រភពដដែលបានឱ្យដឹងកាលពីឆ្នាំ ២០២១ លោក Nall Dariddh បានដាក់ពាក្យសុំអាហារូបករណ៍ពីគម្រោងអាហារូបករណ៍ Queen Elizabeth II ដែលបានធ្វើឱ្យលោកក្លាយជាជនជាតិខ្មែរដំបូងគេ ដែលបានទៅសិក្សារៀនសូត្រនៅរាជបណ្ឌិត្យសភាយោធា Sandhurst។   ក្នុងនោះទន្ទឹមនឹងការបញ្ចប់ការសិក្សារបស់គាត់ លោក Nall Dariddh លោកក៏បានឈ្នះរង្វាន់ Bertrand Stuart War Studies ដ៏ល្បីល្បាញ និងទទួលមេដាយ Sandhurst ពីឧត្តមសេនីយ៍ទោ Zac Stenning ផងដែរ។   ចំពោះស្ថានទូតអង់គ្លេសប្រចាំកម្ពុជាវិញ ក៏បានអបអរសាទរដល់នាយទាហានលោក Nall បានក្លាយជាជនជាតិខ្មែរដំបូងគេ បានបញ្ចប់ការសិក្សាពីរាជបណ្ឌិត្យសភាយោធា Sandhurst ដែលជាសាលាយោធាដ៏ល្បីមួយក្នុងចំណោមសាលាយោធាដ៏ល្បីល្បាញបំផុតនានានៅលើពិភពលោក។   បន្ថែមពីនោះអគ្គមេបញ្ជាការនៃកងយោធពលខេមរភូមិន្ទ នាយឧត្តមសេនីយ៍ វង្ស ពិសេន បានទៅដល់ចក្រភពអង់គ្លេស ដើម្បីចូលរួមនៅក្នុងពិធីបញ្ចប់ការសិក្សារបស់ជនជាតិខ្មែរដំបូងនៅរាជបណ្ឌិត្យសភាយោធា Sandhurst រួមជាមួយឯកអគ្គរាជទូតកម្ពុជា លោក ឡាយ សំកុល ។   គួរជម្រាបផងដែរថាបើតាមប្រភពពីស្ថានទូតកម្ពុជានៅអង់គ្លេសបានឱ្យដឹងថានិស្សិតនាយទាហានដែលទើបបញ្ចប់ការសិក្សាលោក Stephen Dariddh Nall បានបញ្ចប់វគ្គបណ្តុះបណ្តាលរយៈពេល 44 សប្តាហ៍ដោយជោគជ័យ ហើយមានលក្ខណៈសម្បត្តិគ្រប់គ្រាន់ជានិស្សិតឆ្នើមក្នុងចំណោមនិស្សិតបញ្ចប់ការសិក្សាចំនួន 131 នាក់ផ្សេងទៀតមកពី 25 ប្រទេស៕            អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T04:03:23.560Z", "category": "ភាពជាអ្នកដឹកនាំ", "views": 822, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រៀនរាប់ឆ្នាំ តែពិបាកស្តាប់គេនិយាយអង់គ្លេស មកស្គាល់ឆានែលយូធូបល្បីទាំង៥ ជួយបង្ហាត់ត្រចៀកឱ្យស្ទាត់ឆាប់ស្តាប់បាន	https://business-cambodia.com/articles/student-listen-english	ចំពោះសិស្សានុសិស្សមួយចំនួន ដែលខំប្រឹងរៀនអង់គ្លេសរាប់ឆ្នាំមកហើយ ប៉ុន្តែនៅតែខ្សោយក្នុងការស្តាប់ភាសាអង់គ្លេសពេលគេនិយាយមមក ពោលគឺពិបាកក្នុងស្តាប់ពាក្យពេចន៍មួយចំនួនពេលគេនិយាយមក ឬស្តាប់មិនយល់ថាគេបាននិយាយអ្វី នាពេលនេះឈប់បារម្ភទៀតទៅចាបក្រហម សូមណែនាំឆានែលល្បីៗទាំង ៥ ដោយបងប្អូនអាចសាកល្បងចូលទៅស្តាប់បាន ដើម្បីជាការវឹកហាត់ឱ្យការស្តាប់ភាសាបរទេសខ្លាំងជាងមុន៖ ១. Learn American English ឆានែលនេះផងដែរគឺ មានការបង្រៀននិយាយអង់គ្លេសក៏ដូចជាស្តាប់ពីភាសាអង់គ្លេសដោយឥតគិតថ្លៃ ដោយនៅក្នុងនោះមានក៏មានការបង្រៀនជាមួយជនជាតិដើមតែម្តង ដូច្នេះវាមានគន្លឹះទាំងការសង្កត់សម្លេង និងការបញ្ចេញសម្លេងបងប្អូនអាចសាកល្បងរៀនបាន។ ២. VOA Learning English ឆានែលនេះ គឺមានបង្រៀនអំពីភាសាអង់គ្លេសតាមរយៈខ្លឹមសារដែលដកស្រង់ចេញពីសហរដ្ឋអាមេរិក និងព័ត៌មានពិភពលោក សុខភាព និងរបៀបរស់នៅ វិទ្យាសាស្ត្រ និងបច្ចេកវិទ្យា សិល្បៈ និងវប្បធម៌ និងប្រធានបទផ្សេងទៀត។ អ្នកសិក្សាអាចបង្កើតវាក្យសព្ទ ពង្រឹងជំនាញនិយាយ និងបង្កើនសមត្ថភាពទំនាក់ទំនងសម្រាប់ការងារ សាលា និងជីវិតប្រចាំថ្ងៃបាន។ ៣. Business English- Learn with Business English Pod មេរៀននៅក្នុងឆានែល Business English Pod គឺមានមេរៀនជាច្រើនដូចជា ការប្រជុំភាសាអង់គ្លេស បទបង្ហាញជាភាសាអង់គ្លេស ការនិយាយតាមអង់គ្លេសតាមទូរស័ព្ទ ការសម្ភាសន៍ការងារជាភាសាអង់គ្លេស ការចរចា នឹងការសន្ទនាជាភាសាអង់គ្លេសជាដើម។ ៤. English with Jennifer ចំពោះឆានែលយូធូប English with Jennifer នេះដែរ ពេលរៀនហើយគឺកាន់តែមានទំនុកចិត្តនិងភាពជឿជាក់ក្នុងការនិយាយភាសាអង់គ្លេសជាមួយអ្នកដទៃ។ ៥. Rachel's English ឆានែល Rachel’s Englsih គឺមានការបង្រៀននិយាយជាភាសាអង់គ្លេសក៏ដូចជាការបញ្ចេញសម្លេងជាភាសាអង់គ្លេស ហើយជារៀងរាល់ថ្ងៃយូធូបនេះគឺមានផុសវីដេអូថ្មីៗជារៀងរាល់ថ្ងៃដើម្បីឱ្យអ្នកទាំងអស់អាចសិក្សាអ្វីដែលថ្មីៗ។ សូមបញ្ជាក់ថាឆានែលយូធូបទាំង៥ខាងលើនេះ គឺមិនមែនផ្ដោតសំខាន់តែទៅលើការស្ដាប់ភាសាអង់គ្លេសមួយមុខនោះទេ ពោលគឺលោកអ្នកអាចរៀនអង់គ្លេសជាច្រើនជម្រើសនៅលើឆានែលខាងលើបានដោយឥតគិតថ្លៃ គ្រប់ពេល គ្រប់ទីកន្លែង។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T03:54:34.527Z", "category": "ចាប់ផ្តើមអាជីវកម្ម", "views": 2317, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
វ័យខ្ទង់២០ឆ្នាំ ទោះមិនទាន់សល់ទ្រព្យ សល់លុ.យច្រើន បើធ្វើរឿង៣នេះបាន ចាត់ទុកថាជោគជ័យធំហើយ	https://business-cambodia.com/articles/3-things-need-to-do-at-20s	ឈានចូលដល់វ័យខ្ទងម្ភៃក្រាស់ មិនទាន់សល់ទ្រព្យ សល់លុយកាក់ជាដុំគំភួន ច្បាស់ណាស់ប្រាកដជាមិនពេញចិត្តនឹងខ្លួនឯងឡើយ។ ប៉ុន្តែចូរកុំបារម្ភអី ប្រសិនបើអ្នកបានធ្វើរឿងទាំង៣ ខាងក្រោមនេះខ្លាំង ទោះឥឡូវមិនទាន់សល់អ្វី ក៏ចាត់ទុកថាជោគជ័យធំដែរ៖   ១/. ឆ្លងកាត់ការបរាជ័យឲ្យច្រើន   ស្ថិតក្នុងវ័យខ្ទង់ម្ភៃឆ្នាំ គឺជាវ័យមួយដែលអ្នកមានឱកាសពេញលេញក្នុងការសិក្សារៀនសូត្រ និងសាកល្បងធ្វើនូវរឿងជាច្រើន អ្នកអាចសាកល្បងកាន់តែច្រើនកាន់តែល្អ។ ហើយកុំព្យាយាមធ្វើរឿងដែលមានលក្ខណងាយស្រួលពេកអី ព្រោះនៅពេលដែលអ្នកធ្វើរឿងងាយស្រួលក្នុងកំឡុងពេលដែលអ្នកនៅក្មេង នោះអ្នកនឹងជួបរឿងលំបាកពេលឈានចូលដល់វ័យកណ្តាល ឬវ័យចាស់ជាក់ជាមិនខាន។   បន្ថែមពីនេះ ចូរកុំខ្លាចការបរាជ័យ អ្នកកាន់តែបរាជ័យ អ្នកនឹងកាន់តែរឹងមាំ ហើយវាបានបង្រៀនអ្នកនូវមេរៀនជាច្រើនសម្រាប់ជាបទពិសោធន៍ជីវិត។ ម្យ៉ាងវិញទៀត ក្នុងវ័យនេះមនុស្សភាគច្រើនមិនទាន់មានគ្រួសារផ្ទាល់ខ្លួន និងមានទំនួលខុសត្រូវខ្ពស់ឡើយ ដូច្នេះអ្នកពុំមានអ្វីសម្រាប់ខាតបង់ធ្ងន់ធ្ងរនោះទេ។   ២/. ពិសោធន៍ក្នុងការរកឲ្យឃើញខ្លួនឯង   មនុស្សដែលស្ថិតនៅក្នុងវ័យនេះ គឺមានភាពលំបាកក្នុងការស្វែងរកពីគោលបំណងខ្លួនឯង ឬតើខ្លួនឯងជានរណា។ ម្ល៉ោះហើយជាដំណោះស្រាយ អ្នកត្រូវធ្វើការសាកល្បងទៅលើរឿងឲ្យបានច្រើនតាមដែលអាចធ្វើបាន ព្រោះមានតែការសាកល្បងឲ្យបានច្រើនទេ ទើបអ្នកអាចដឹងថាអ្នកស្រលាញ់អ្វី និងចូលចិត្តធ្វើអ្វី ហើយអ្វីដែលជាគោលដៅដែលអ្នកចង់សម្រេចនៅក្នុងជីវិត។   តួយ៉ាង នៅពេលអ្នកដឹងថាខ្លួនអ្នកចូលចិត្តម្ហូបអ្វី អ្នកបានធ្វើការភ្លក់ និងសាកល្បងនូវម្ហូបជាច្រើនមុខ។ ដូចគ្នាដែរ ការរកឃើញខ្លួនឯង និងម្ហូបដែលអ្នកចូលចិត្តគឺមានលក្ខណដូចគ្នា។ ប្រសិនបើអ្នករកឃើញថា អ្នកជានរណាក្នុងកំឡុងពេលដែលអ្នកនៅក្មេង អ្នកនឹងមានឱកាសកាន់តែច្រើនដើម្បីចេញធ្វើសកម្មភាព និងពង្រឹងសមត្ថភាពឆ្ពោះទៅកាន់គោលដៅរបស់អ្នក។   ៣/. ចូលសង្គមឲ្យបានច្រើន   វាគឺជាឱកាសដ៏ល្អដែលអ្នកអាចមានពេលវេលាគ្រប់គ្រាន់ក្នុងការចូលរួម និងស្គាល់ពីមនុស្សនៅក្នុងសង្គមឲ្យបានច្រើនតាមគ្រប់រូបភាព ព្រោះវាជាកម្លាំងចលករមួយដែលអាចជួយអ្នកឲ្យកសាងបណ្តាញបានកាន់តែច្រើន និងមានភាពសម្បូរបែប។ នៅពេលដែលអ្នកមានគ្រួសារ អ្នកនឹងពុំមានពេលវេលាច្រើនដូចមុនសម្រាប់ជួបមនុស្សនៅក្នុងសង្គមខាងក្រៅទៀតនោះទេ។   យ៉ាងណាមិញ វ័យខ្ទង់ម្ភៃឆ្នាំគឺជាវ័យមាសពេជ្រ បើអ្នកកសាងខ្លួនឯងត្រូវផ្លូវ អនាគតអ្នកនឹងប្រសើរ តែបើអ្នកចាយពេលខុស នោះដំណើរជីវិតនាពេលខាងមុខច្បាស់ទឹកភ្នែកជូតក្បាលជង្គង់មិនខាន៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T03:24:51.078Z", "category": "ភាពជាអ្នកដឹកនាំ", "views": 889, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដំណឹងល្អ! រដ្ឋនឹងសាងសង់ពហុកីឡដ្ឋានដែលអាចផ្ទុកមនុស្សបានជាង៣ម៉ឺននាក់នៅខេត្ដព្រះសីហនុ	https://business-cambodia.com/articles/stadium-project-in-sihanoukville-sihanoukville-	រាជរដ្ឋាភិបាល នឹងធ្វើការសាងសង់ពហុកីឡដ្ឋានថ្មីមួយទៀត ដែលមានសមត្ថភាពអាចផ្ទុកមនុស្សបានប្រមាណជាង ៣ ម៉ឺននាក់ នៅក្នុងខេត្ដព្រះសីហនុ។   នៅក្នុងកិច្ចប្រជុំពិនិត្យវឌ្ឍនភាពការងារសាងសង់កាលពីថ្ងៃទី១៨ ខែធ្នូ ឆ្នាំ២០២៣ ឯកឧត្តមឧបនាយករដ្ឋមន្ត្រី សាយ សំអាល់ បានចាត់ទុកគម្រោងសាងសង់ពហុកីឡដ្ឋាន ជាសមិទ្ធផលដ៏ថ្មីស្រឡាងមួយទៀត ក្រោមគំនិតផ្ដួចផ្ដើមរបស់ សម្តេចធិបតីនាយករដ្ឋមន្រ្តី ហ៊ុន ម៉ាណែត។     ការសាងសង់ពហុកីឡដ្ឋានខេត្តព្រះសីហនុ គឺឆ្លើយតបតាមសំណូមពររបស់ប្រជាពលរដ្ឋ និងតម្រូវការចាំបាច់ក្នុងការអភិវឌ្ឍវិស័យកីឡា និងទេសចរណ៍ក្នុងខេត្តឱ្យកាន់តែរីកចម្រើនថែមទៀត ដែលនឹងរួមចំណែកទាក់ទាញភ្ញៀវទេសចរជាតិ និងអន្តរជាតិឱ្យចូលមកទស្សនាកំសាន្តក្នុងខេត្តនេះព្រមទាំងបណ្ដាខេត្តជាប់ឆ្នេរសមុទ្រ។   ពហុកីឡដ្ឋានថ្មីនេះ អាចផ្ទុកមនុស្សប្រមាណ ៣១ ៥០០នាក់ មានហាងកាហ្វេ កន្លែងបោះតង់ សួនទេសចរណ៍ អគារសារមន្ទីរ សាលមហោស្រព និងរចនាសម្ព័ន្ធជាច្រើនទៀត ហើយនឹងត្រូវសាងសង់បែបសហសម័យ មានបញ្ចូលនូវអត្តសញ្ញាណជាតិ និងធានាបាននូវគុណភាពគង់វង្សយូរអង្វែងដូចអគារពីសម័យបុរាណដែលបានបន្សល់ទុកមកដល់សព្វថ្ងៃ។   គោលបំណងក្នុងការបង្កើតគម្រោងពហុកីឡដ្ឋានខេត្ដព្រះសីហនុនេះឡើង គឺដោយហេតុថាខេត្ដព្រះសីហនុ ជាតំបន់ដែលមានឧត្ដមភាពលេចធ្លោសម្រាប់ការអភិវឌ្ឍគម្រោង។ ប៉ុន្ដែមិនទាន់មានទីលានប្រកួតកីឡាខ្ឋានជាតិនៅឡើយទេ ដោយសង្កេតឃើញថា មានតែទីធ្លាប្រកួតឯកជន ដូច្នេះហើយទើបមានការបំផុសជាគំនិតបង្កើតពហុកីឡដ្ឋាននេះឡើង៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T02:44:36.019Z", "category": "អចលនទ្រព្យ", "views": 616, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប៉េង ហួត គ្រុប ឧបត្ថម្ភថវិកាចំនួន ១០ម៉ឺន ដុល្លារ អាមេរិក ដល់មូលនិធិគន្ធបុប្ផាកម្ពុជា ក្នុងពិធីសម្ពោធដាក់ឱ្យប្រើប្រាស់ជាផ្លូវការផ្លូវជិះកង់ និង រត់ម៉ារ៉ាតុង ក្នុងគម្រោងអភិវឌ្ឍលំនៅឋានដែលធំជាងគេនៅប្រទេសកម្ពុជា	https://business-cambodia.com/articles/peng-huot-group-donates-us-100-000-to-kantha-bopha-foundation-	ដើម្បើចូលរួមលើកកម្ពស់សេវាសុខភាពរបស់កុមារ និងអបអរសាទរពិធីសម្ពោធជាផ្លូវការនូវផ្លូវជិះកង់ និងរត់ម៉ារ៉ាតុងចម្ងាយជាង ២គីឡូម៉ែត្រ ក្នុងគម្រោងអភិវឌ្ឍលំនៅឋានរបស់ខ្លួនដំបូងគេក្នុងប្រទេសកម្ពុជា ក្រុមហ៊ុន ប៉េង ហួត គ្រុប ឧបត្ថម្ភទឹកប្រាក់ចំនួន ១០ម៉ឺន ដុល្លារ អាមេរិក ដល់មូលនិធិគន្ធបុប្ផាកម្ពុជា ដើម្បីបន្តរបេសកកម្មជួយដល់កុមារកម្ពុជា នារសៀលថ្ងៃទី១៧ ខែធ្នូ ឆ្នាំ២០២៣។   ផ្លូវការផ្លូវជិះកង់ និងរត់ម៉ារ៉ាតុងនេះមានបណ្ដោយ ២,២០០ ម៉ែត្រ និងទទឹង ៧ ម៉ែត្រ ក្នុងនោះគម្លាតប្រវែងកង់ ១.៥ ម៉ែត្រ ដែលស្ថិតនៅក្នុងគម្រោងមេទី២ បុរីប៉េង ហួត ហ្រ្គេនស្តា ផ្លាទីនីម អេកូ ខូលិកសិន ខណ្ឌច្បារអំពៅ រាជធានីភ្នំពេញ អភិវឌ្ឍលើផ្ទៃដី ១៥០ហិកតា ក្នុងនោះ ៤០% ផ្ដោតលើធម្មជាតិបៃតង ខណៈផ្លូវនេះនឹងចូលរួមចំណែកលើកកម្ពស់វិស័យកីឡា និងផ្ដល់ជាអត្ថប្រយោជន៍កីឡាដើម្បីសុខភាព សម្រាប់បងប្អូនប្រជាពលរដ្ឋរស់នៅទាំងក្នុង និងក្រៅគម្រោងបុរី ប៉េង ហួត (បឹងស្នោ) រួមទាំងសាធារណជនផងដែរ។  ថ្លែងនៅក្នុងពិធីសម្ពោធផ្លូវជិះកង់ និង រត់ម៉ារ៉ាតុង លោកជំទាវ ហុង ដានី អគ្គនាយិកា របស់ក្រុមហ៊ុន បុរី ប៉េង ហួត បានលើកឡើងថា  “ផ្លូវជិះកង់   និងរត់ម៉ារ៉ាតុង   នេះអភិវឌ្ឍឡើងមិនត្រឹមតែចូលរួមលើកកម្ពស់ហេដ្ឋារចនាសម្ពន្ធបៃតងក្នុងគម្រោង ហ្រ្គេនស្តា  ផ្លាទីនីម   អេកូ  ខូលិកសិន   ទាំងមូលឱ្យស្រស់ស្អាតប៉ុណ្ណោះទេ   ហើយថែមទាំងចូលរួមចំណែកលើកកម្ពស់វិស័យកីឡា និងសុខុមាលភាពសាធារណៈផងដែរ។ ជាពិសេសផ្លូវជិះកង់  និង   រត់ម៉ារ៉ាតុង ដ៏ស្រស់ស្អាតនេះ នឹងនាំមកនូវបទពិសោធន៍ថ្មីសម្រាប់កីឡាជិះកង់ និងរត់ប្រណាំងផ្សេងៗ ហើយផ្លូវនេះចាប់ផ្ដើមទទួលស្វាគមន៍សម្រាប់ការរៀបចំព្រឹត្តិការណ៍កីឡាផ្សេងៗដូចជា កីឡាជិះកង់ និងរត់ប្រណាំងផ្សេងៗ ចាប់ពីពេលនេះតទៅផងដែរ។”  លោកជំទាវបានបន្ថែមថា ផ្លូវជិះកង់ និង រត់ម៉ារ៉ាតុង រួមទាំងការបរិច្ចាគថវិកាដល់មូលនិធិគន្ធបុប្ផាកម្ពុជានេះ  គឺជាផ្នែកមួយស្ថិតក្នុងបង្គោលទី៣  នៃការងារសង្គមរបស់ក្រុមហ៊ុន ប៉េង ហួត គ្រុប ដែលអាទិភាពការងារសង្គមទាំង៣នេះ ក៏ស្របទៅនឹងគោលដៅនិរន្តភាពនៃអង្គការសហប្រជាជាតិផងដែរ ពោលគឺ៖ ការងារ អប់រំ បរិស្ថាន និង សង្គម។   ក្នុងឆ្នាំ២០២៣ នេះគម្រោង បុរី ប៉េង ហួត ហ្រ្គេនស្ដា ផ្លាទីនីម (បឹងស្នោ) ទទួលលបានដៃគូសហការរៀបចំព្រឹត្តិការណ៍កីឡាជាច្រើន ជាពិសេសគឺព្រឹត្តិការណ៍រត់ប្រណាំងក្នុងន័យសប្បុរសធម៌ រត់ដើម្បីលើកកម្ពស់សុខភាព រួមទាំងការរត់ដើម្បីផ្សព្វផ្សាយពីការយល់ដឹង និងលើកម្ពស់ការងារសង្គមផ្សេងៗដោយមានអ្នកចូលរួមរត់សរុបប្រមាណ ៤,៦០០នាក់។ សូមបញ្ជាក់ថា ក្រុមហ៊ុន ប៉េង ហួត គ្រុប ត្រូវបានគេស្គាល់ថាជាក្រុមហ៊ុនប្រតិបត្តិមេត្រីភាពបរិស្ថាន ដែលគ្រប់គម្រោងលំនៅឋានមានដើមឈើរាប់ម៉ឺនដើម សួនកម្សាន្តផ្កាចម្រុះពណ៌ និងហេដ្ឋារចនាសម្ព័ន្ធបៃតងធំទូលាយ ហើយក៏ជាគោលដៅទាក់ទាញទេសចរណ៍ទាំងក្នុង និងក្រៅស្រុកផងដែរ។ គម្រោង ហ្គ្រេនស្តាផ្លាទីនីម របស់ បុរី ប៉េង ហួតដែលមានទីតាំងស្ថិតនៅតាមផ្លូវជាតិលេខ១ក្នុងខណ្ឌច្បារអំពៅមានផ្ទៃដីសរុបជិត៤០០ហិកតាជាមួយហេដ្ឋារចនាសម្ព័ន្ធ និងបរិក្ខាសម្បូរបែបដូចជាផ្សារទំនើប សាលារៀនអន្តរជាតិ ក្លឹបហាត់ប្រាណនិងវាយកូនហ្គោល សួនកម្សាន្ត ភីអេច យូរ៉ូផាក (PH Euro Park) ភោជនីយដ្ឋាន និងហាងទំនិញ។ល។ ដែលធ្វើឱ្យគម្រោងនេះក្លាយជាគម្រោងលំនៅឋានដែលធំនិងសម្បូរបែបជាងគេក្នុងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T01:59:03.242Z", "category": "PR", "views": 93, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ត្រៀមអាវរងា! កម្ពុជានឹងចុះត្រជាក់ដល់ ១៥ អង្សាពិសេសខេត្ដ ៥ នេះ	https://business-cambodia.com/articles/weather	យោងតាមសេចក្ដីជូនដំណឹងរបស់ក្រសួងធនធានទឹក និងឧតុនិយម បានឲ្យដឹងថា នៅថ្ងៃទី២១ ខែធ្នូ ឆ្នាំ២០២៣ ប្រព័ន្ធនៃសម្ពាធខ្ពស់នៅលើប្រទេសចិនបង្កើតឥទ្ធិពលគ្របដណ្ដប់លើប្រទេសកម្ពុជា ជាមួយនឹងខ្យល់មូសុងឦសានបក់ពីបង្អូរទៅខ្លាំង។ ស្ថានភាពបែបនេះនឹងធ្វើឲ្យចាប់ពីថ្ងៃទី២១ ដល់ថ្ងៃទី២៤ ខែធ្នូ ធាតុអាកាសនឹងចុះត្រជាក់ ដោយក្នុងនោះសីតុណ្ហភាពអប្បបរមានៅពេលព្រឹកមានចន្លោះពី ១៥-១៦ អង្សានៅក្នុងខេត្ដមណ្ឌលគិរី ព្រះវិហារ ឧត្ដរមានជ័យ រតនគិរី និងខេត្ដប៉ៃលិន។ ដោយឡែកខេត្ដបន្ទាយមានជ័យ បាត់ដំបង សៀមរាប ពោធិ៍សាត់ កំពង់ធំ និងខេត្ដស្ទឹងត្រែងសីតុណ្ហភាពអប្បរមាមានចន្លោះពី ១៧-១៩ អង្សា។ ចំពោះនៅរាជធានីភ្នំពេញ និងបណ្ដាលខេត្ដដទៃទៀតសីតុណ្ហភាពអប្បរមាមានចន្លោះពី ២០-២៣ អង្សា។ នៅលើផ្ទៃសមុទ្រខ្យល់បក់មកពីទិសឦសានក្នុងល្បឿនពី ៧-៩  ម៉ែត្រ/វិនាទី និងរលកសមុទ្រមានកម្ពស់ ១.៥-២ ម៉ែត្រ។ ទាក់ទឹងនឹងបម្រែបម្រួលអាកាសធាតុនេះផងដែរ ក្រសួងធនធានទឹក និងឧតុនិយម ក៏បានអំពាវនាវឲ្យប្រជាពលរដ្ឋមានការប្រូងប្រយ័ត្ន និងថែរក្សាសុខភាព ស្លៀកសម្លៀកបំពាក់ឲ្យបានគត់មត់ ដើម្បីបង្ការជំងឺដង្កាត់នានា ដែលអាចកើតមានជាយថាហេតុ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-19T00:39:10.790Z", "category": "ព័ត៌មានថ្មីៗ", "views": 11024, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កម្ពុជា-ជប៉ុន ធ្វើការផ្ដាស់ប្ដូរឯកសារនៃគម្រោងពិសេសចំនួន ៧	https://business-cambodia.com/articles/cambodia-japan-	នៅថ្ងៃទី១៨ ខែធ្នូ ឆ្នាំ២០២៣ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានជួបពិភាក្សាការងារទ្វេភាគីជាមួយ ឯកឧត្តម គីស៊ីដា ហ្វឹមីអូ (KISHIDA Fumio) នាយករដ្ឋមន្រ្តី នៃប្រទេសជប៉ុន ក្នុងឱកាសនៃការចូលរួមកិច្ចប្រជុំកំពូលរំឭកខួបអនុស្សាវរីយ៍អាស៊ាន-ជប៉ុន លើកទី៥០ ចាប់ពីថ្ងៃទី១៥-១៩ ខែធ្នូ ឆ្នាំ២០២៣ នៅទីក្រុងតូក្យូ ប្រទេសជប៉ុន ។   នៅក្នុងឱកាសនៃជំនួបនេះផងដែរ ថ្នាក់ដឹកនាំទាំងពីរក៏បានចូលរួមជាអធិបតី ក្នុងពិធីផ្លាស់ប្តូរឯកសារកិច្ចសហប្រតិបត្តិការចំនួន ០៧ រួមមាន៖   ១-គម្រោងអភិវឌ្ឍន៍មជ្ឈមណ្ឌលផ្ទុកទិន្នន័យជាតិឆ្ពោះទៅរកការលើកកម្ពស់រដ្ឋាភិបាលអេឡិចត្រូនិក   ២-គម្រោងអភិវឌ្ឍន៍ប្រព័ន្ធគ្រប់គ្រងការផ្គត់ផ្គង់ទឹកស្អាតបែបឌីជីថលក្នុងតំបន់ទីប្រជុំជន   ៣-គម្រោងស្នើសុំនាវាសម្រាប់វាស់ស្ទង់ជលធារសាស្ត្រ សម្រាប់ផលិតផែនទីនាវាចរណ៍អេឡិចត្រូនិក   ៤-កំណត់ហេតុរួមរវាងក្រសួងប្រៃសណីយ៍ និងទូរគមនាគមន៍ និងក្រសួងកិច្ចការផ្ទៃក្នុង និងគមនាគមន៍ជប៉ុន ស្ដីពីកិច្ចសហប្រតិបត្តិការសម្រាប់ការអភិវឌ្ឍន៍សេដ្ឋកិច្ច និងសង្គមឌីជីថលក្នុងប្រទេសកម្ពុជា   ៥-អនុស្សរណៈនៃកិច្ចសហប្រតិបត្តិការរវាងធនាគារជាតិកម្ពុជា និងក្រសួងសេដ្ឋកិច្ច ពាណិជ្ជកម្ម និងឧស្សាហកម្មជប៉ុន ស្តីពី កិច្ចសហប្រតិបត្តិការនៃការទូទាត់ឆ្លងដែនតាមរយៈQR Code   ៦-អនុស្សរណៈនៃការយោគយល់គ្នារវាងក្រសួងរ៉ែ និងថាមពល ជាមួយក្រុមហ៊ុន Minebea Mitsumi និងក្រុមហ៊ុន SchneiTec ស្តីពីកិច្ចសហប្រតិបត្តិការលើគម្រោងថាមពលព្រះអាទិត្យ (សូឡា)   ៧-អនុស្សរណៈនៃការយោគយល់គ្នារវាងក្រសួងរ៉ែ និងថាមពល ជាមួយនឹង ក្រុមហ៊ុន erex Co. Ltd និងក្រុមហ៊ុន SPHP (Cambodia) ស្ដីពីកិច្ចសហប្រតិបត្តិការលើ គម្រោងថាមពលជីវមាស៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T10:03:25.614Z", "category": "អចលនទ្រព្យ", "views": 294, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆ្នាំថ្មីគួរចៀស! កំហុសធំៗទាំង៣រឿងលុយកាក អ្នកគួរចៀសវាងនៅវ័យ៣០ឆ្នាំបើមិនចង់ឲ្យជីវិតវេទនាពេលក្រោយ	https://business-cambodia.com/articles/things-to-do-not-in-your-30s	វ័យ៣០ឆ្នាំគឺជាវ័យមួយដែលមនុស្សភាគច្រើនមានភាពចាស់ទុំហើយក៏ជាវ័យកសាងក្រុមគ្រួសារនិងកសាងជីវិតឲ្យមានន័យ។ យ៉ាងណាមិញដល់វ័យនេះ មនុស្សមួយចំនួនធំមិនទាន់ចេះរៀបចំហិរញ្ញវត្ថុផ្ទាល់ខ្លួនឲ្យបានត្រឹមត្រូវឡើយដែលជាហេតុធ្វើឲ្យជីវិតរស់នៅជួបបញ្ហាលុយកាក់។   ទាក់ទងបញ្ហាហិរញ្ញវត្ថុនេះដែរ ខាងក្រោមនេះគឺជាកំហុសផ្នែកហិរញ្ញវត្ថុធំៗទាំង៣ដែលអ្នកគួរចៀសវាងនៅវ័យខ្ទង់៣០ឆ្នាំបើមិនចង់រស់នៅវេទនានៅពេលក្រោយ។ ១. គ្មានការការពារ  ការការពារត្រង់នេះគឺចង់សំដៅដល់ការការពារផ្នែកធានារ៉ាប់រងសុខភាពនិងអាយុជីវិត។ ត្រូវចាំថាយើងមិនអាចព្យាករពីជីវិតរបស់អ្នកបាននោះទេពោលគឺពេលខ្លះអាចមានហេតុការណ៍ដែលយើងមិនអាចដឹងមុនដូចជាគ្រោះថ្នាក់រហូតដល់ធ្លាក់ខ្លួនពិការមិនធ្វើការរកប្រាក់ចំណូលលែងកើតក្រុមគ្រួសារអ្នកអាចនឹងពិបាក។ ដូច្នេះអ្នកអាចគិតគូការការពារតាមរយៈការទិញសេវាធនាគាររ៉ាប់រងសុខភាពឬសេវាធានារ៉ាប់រងអាយុជីវិតជាដើម។   មិនវិនិយោគឬសន្សំសម្រាប់ចូលនិវត្ត    យើងមិនអាចធ្វើការឲ្យគេអស់មួយជីវិតនោះទេ ដូច្នេះវ័យខ្ទង់៣០ឆ្នាំគឺជាវ័យដែលអ្នកត្រូវខំសន្សំនិងវិនិយោគឲ្យបានច្រើនដើម្បីសល់លុយសល់ទ្រព្យសម្រាប់ចិញ្ចឹមយើងនៅពេលយើងចូលនិវត្តន៍ពីការងារ។ អ្នកអាចយកចិត្តទុកយកលើការសន្សំលុយនិងវិនិយោគដើម្បីត្រៀមលុយឬប្រភពចំណូលទុកចាយពេលចូលនិវត្តន៍ធ្វើការលែងកើត។  មានការវិនិយោគជាច្រើនដែលអ្នកអាចសិក្សាស្វែងយល់ហើយចាប់ផ្ដើមវិនិយោគមានដូចជាវិនិយោគលើអចលនទ្រព្យ វិនិយោគលើផ្សារហ៊ុន វិនិយោគក្នុងអាជីវកម្ម និងការវិនិយោគផ្សេងៗទៀត។ អ្វីដែលសំខាន់នោះគឺអ្នកត្រូវស្រាវជ្រាវនិងស្វែងយល់ជាមុនសិនមុននឹងវិនិយោគដើម្បីចៀសវាងហានិភ័យខ្ពស់ខាតបង់លុយ។   ស្ពាយបំណុលច្រើនពេក  ក្នុងវ័យ៣០ឆ្នាំមនុស្សភាគច្រើនមានគ្រួសារហើយក៏គិតគូចង់សម្រេចគោលដៅហិរញ្ញវត្ថុធំមួយចំនួនដូចជា ទិញផ្ទះឬទិញឡានជាដើម។ យ៉ាងណាមិញមនុស្សមួយចំនួនដល់វ័យ៣០ឆ្នាំចាប់ផ្ដើមជំពាក់បំណុលគេច្រើនជាពិសេសបំណុលទិញផ្ទះតែម្ដង។ រឿងទិញផ្ទះនេះអ្នកគួរគិតទិញតាមលទ្ធភាព កុំទិញថ្លៃពេកលើសពីលទ្ធភាពព្រោះវាជាបំណុលដែលចងជើងរបស់អ្នករយៈពេលយូរ។   កាលណាអ្នកទិញផ្ទះថ្លៃពេកធ្វើឲ្យអ្នកបាត់បង់សេរីភាពច្រើនហើយរស់នៅរងសម្ពាធនៃលុយកាក់។ ជាក់ស្ដែងបើអ្នកទិញផ្ទះថ្លៃពេលលើសពីលទ្ធភាព មួយខែអ្នកប្រឹងរកលុយដើម្បីបង់រំលស់ផ្ទះ ដែលធ្វើឲ្យអ្នកបាត់ឱកាសសម្រាប់យកលុយទៅកសាងភាពមានបានតាមរយៈការចាប់ផ្ដើមអាជីវកម្មនិងការវិនិយោគជាដើម៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T09:59:01.326Z", "category": "ហិរញ្ញវត្ថុ", "views": 672, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចេញរកស៊ីកុំខ្លាចខុស កុំខ្លាចខាត! មកដឹងផ្លូវចេញរកស៊ីឲ្យបានល្អបំផុត កាត់បន្ថយហានិភ័យ	https://business-cambodia.com/articles/find-out-the-best-way-to-do-business-reduce-risk	សព្វថ្ងៃនេះមានមនុស្សជាច្រើនមានក្តីស្រមៃចង់ចាប់ផ្តើមអាជីវកម្មផ្ទាល់ខ្លួន ប៉ុន្តែមិនដឹងថាខ្លួន អាចចេញរកស៊ីបានហើយឬនៅ និងមិនដឹងទៀតថាខ្លួនកំពុងខ្វះជំនាញអ្វី ហើយគួរតែបន្ថែមអ្វី និងធ្វើដូចម្តេចទើបដឹងថាអ្នកត្រៀមខ្លួនជាស្រេចដើម្បីឈានជើងបានលឿន ហើយចាប់ផ្តើមបណ្តាក់ទុនដោយខ្លួនឯង ជាមួយហានិភ័យតិច ខាងក្រោមនេះជាសញ្ញាទាំង៤ដែលបង្ហាញថាអ្នកអាចចេញរកស៊ីខ្លួនឯងបានហើយ ៖   ១.អ្នកមានផែនការអាជីវកម្ម៖ ពាក្យមួយឃ្លាបានលើកឡើងថា “អ្នកនឹងមិនអាចដំណើរការអាជីវកម្មដោយគ្មាន ផែនការអាជីវកម្ម រឹងមាំបានទេ” ពិតជាត្រឹមត្រូវណាស់ផែនការអាជីវកម្មវាបានដើរតួរយ៉ាងសំខាន់ដែលប្រៀបបានដូចជាមាន Google Map (ផែនទីនាំផ្លូវ) មួយនៅក្នុងដៃ ដោយអាចនាំអ្នកទៅកាន់ទីតាំងដែលអ្នកបានដៅ។   ត្រឡប់មកវិញ វាមិនខុសពីផែនការអាជីវម្មប៉ុន្មានទេ នៅពេលដែលអ្នកកំណត់បានច្បាស់ អ្នកនឹងចាប់ផ្តើមរកវិធីដើម្បីទៅឱ្យដល់ដូចគ្នា។   ២. ផលិតផលឬគំនិតរបស់អ្នកមានទីផ្សារ៖ មុននឹងអ្នកចាប់ផ្តើមធ្វើអ្វីមួយ អ្នកត្រូវវិភាគមើលថាតើផលិតផលរបស់អ្នកមានទីផ្សារឬអត់ មានអ្នកគាំទ្រកំរិតណា អ្នកគួរតែលក់ឲ្យនរណា ហើយនរណាជាអ្នកអតិថិជនគោលដៅរបស់អ្នក។ ដូច្នេះហើយប្រសិនជាអ្នកអាចឆ្លើយសំនួរទាំងអស់នេះបាន វាបានបង្ហាញថាអ្នកអាចឆ្លងកាត់វគ្គទី២បានហើយ។   ៣.អ្នកយល់ពីការប្រកួតប្រជែង៖ ត្រង់ចំណុចនេះអ្នកត្រូវសួរខ្លួនឯងថា តើអ្នកយល់ពីការប្រកួតប្រជែងកំរិតណា ហើយអ្នកមានភាពលិចធ្លោប៉ុណ្ណា បើធៀបទៅនឹងគូរប្រគួតរបស់អ្នក ហើយអ្នកអាចឈ្នះដោយរបៀបណា មានលក្ខណៈពិសេសអ្វីខ្លះ? បើអ្នកឆ្លើយសំនួរអស់ទាំងនេះចេញមានន័យថា អ្នកអាចឆ្លងកាត់វគ្គទី៣បានហើយ។   ៤. អ្នកយល់ពីហានិភ័យនៃភាពជោគជ័យ៖ តើជីវិតរបស់អ្នកនឹងទៅជាយ៉ាងណា បើអាជីវកម្មរបស់អ្នកពិតជាត្រូវបានបរាជ័យ? ហើយបើអាជីវកម្មរីកចម្រើនវិញ ប៉ុន្តែអ្នកមិនដែលមានពេលមើលគ្រួសារទេ តើអ្នកពិតជា រស់នៅតាមជីវិតដែលអ្នកចង់រស់ ឬ? តើអ្នកនៅតែចង់ធ្វើវាទៀតឬ? បើអ្នកគិតថាចង់ឲ្យអាជីវកម្មមួយជោគជ័យ អ្នកត្រូវទទួលស្គាល់ថា អ្នកមិនសូវមានពេលជាមួយគ្រួសាររបស់អ្នកទេ ព្រោះអ្នកត្រូវលះបង់ដើម្បីអាជីវកម្ម ឬមុខរបររបស់អ្នក៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T09:42:29.553Z", "category": "កំពូលអ្នកលក់", "views": 101, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
២០២៤ ចង់ចេះ Excel ច្បាស់! តោះមកស្គាល់ឆានែលខ្មែរ ២ មានបង្រៀនលម្អិតពីហ្រ្វីៗ	https://business-cambodia.com/articles/study-excel-for-2024	អ្នកដែលបានចាប់ផ្ដើមចូលរៀនកុំព្យូទ័រនៅសាលាដំបូងៗ ច្បាស់ជាបានស្គាល់កម្មវិធី Excel ច្បាស់ហើយ អំពីសារ:សំខាន់ និងមុខងារពិសេសៗរបស់វា។ កម្មវិធីនេះត្រូវបានគេប្រើប្រាស់នៅជុំវិញពិភពលោក ដើម្បីរៀបចំទិន្នន័យ ការគណនា និងទៅលើប្រភេទការងារដូចជាគណនេយ្យជាដើម។ អ្វីដែលពិសេសនោះ ភាគច្រើនដែលអ្នកចេះប្រើកម្មវិធី Excel ច្បាស់ គឺតែងទទួលបានប្រាក់ចំណូលច្រើនជាងអ្នកមិនទាន់ចេះច្បាស់។  អាស្រ័យហេតុនេះ ប្រសិនបើលោកអ្នកចង់ចេះកម្មវីធីល្អនេះឱ្យច្បាស់ យើងសូមណែនាំឆានែលយូធូបខ្មែរទាំង៣ ដែលបង្រៀមលម្អិតពី Microsoft Excel នេះ៖ ១. Rean Computer 101 នេះគឺជាឆានែលយូធូបមួយ ដែលមានប្រមូលផ្ដុំមេរៀន Excel ជាច្រើន សម្រាប់អ្នកមិនចេះសោះ ក៏អាចចាប់ផ្ដើមចូលរៀនបាន។ អ្វីដែលពិសេសនោះ លោកគ្រូដែលបង្រៀននៅក្នុងឆានែលនេះ គឺបានរៀបចំមេរៀលល្អៗ និងពន្យល់ពីរូបមន្តនៅក្នុង Excel បានយ៉ាងលម្អិត ងាយស្រួលរៀន និងងាយចាប់បាន។ ២. VANNAK Designer ឆានែលយូធូបមួយនេះ ក៏ប្រមូលផ្ដុំទៅដោយមេរៀន Microsoft Excel តាំងពីវគ្គមួយ រហូតដល់វគ្គបញ្ចប់ផងដែរ ដោយនៅតាមវីដេអូនីមួយៗ គឺបង្រៀនជាភាសាខ្មែរ និងការពន្យល់ច្បាស់ៗ ងាយយល់ អំពីរូបមន្ត ការប្រើប្រាស់មុខងារផ្សេងៗទៀត។ សម្រាប់អ្នកចង់រៀនអាចចាប់ផ្ដើមពីឥឡូវនេះបាន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T09:39:29.954Z", "category": "ព័ត៌មានថ្មីៗ", "views": 2530, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កុំទាន់ភ័យ អីវ៉ាន់សល់គរស្តុកចោល! មកដឹងក្បួនជម្រុះស្តុក ៤ក្បាច់ ទោះបីមិនចំណេញក៏មិនខាត	https://business-cambodia.com/articles/clear-stock-sale-tips	បងប្អូនដែលជាអ្នករកស៊ីមួយចំនួន ប្រហែលជាជួបនៅបញ្ហាទំនិញនៅស្តុកជាពុំខាន ពោលគឺរឿងដែលសប្បាយចិត្តបំផុតរបស់អ្នកលក់នោះ លក់ដាច់ហើយចំណេញច្រើន ចំណែកឯរឿងដែលអ្នកលក់ភ័យព្រួយបំផុតនោះ សល់ទំនិញក្នុងស្តុកច្រើន ថែមទាំងជិតដល់ថ្ងៃកំណត់ទៀត។ តើក្នុងនាមជាអ្នកលក់ត្រូវត្រៀមខ្លួនបែបណាដើម្បីទប់ទល់នឹងបញ្ហាមួយនេះ? ក្រុមការងារ Business Cambodia និងធ្វើការចែករំលែកនៅគំនិតខ្លះៗ ដើម្បីជាប្រយោជន៍មួយជ្រុងតូច ជូនដល់បងប្អូនអ្នករកស៊ីទាំងអស់គ្នា ៖ ១/ ឱ្យតម្លៃពិសេសសម្រាប់ភ្ញៀវចាស់ បងប្អូនដែលជាអ្នករកស៊ីទាំងឡាយប្រហែលជាយល់អាម្មណ៍នៃការសល់ទំនិញនៅក្នុង ស្តុកជាពុំខាន មិនថាប្រភេទសម្លៀកបំពាក់ ស្បែកជើង ឬគ្រឿងទទួលទាននោះទេ របស់ទាំងនោះគឺសុទ្ធតែមានការកំណត់ គ្រាន់តែយូរនឹងឆាប់ប៉ុណ្ណោះ ។ ក្នុងករណីដែលបានលើកឡើងខាងលើ បងប្អូនដែលជាអ្នកលក់ទាំងឡាយ គឺអាចធ្វើការបញ្ចុះតម្លៃពិសេសសម្រាប់ភ្ញៀវចាស់ បញ្ចុះតម្លៃក្នុងនេះគឺដាក់តម្លៃយ៉ាងណាកុំទាបពេក ។  ចុះហេតុអ្វីបានជាត្រូវបញ្ចុះតម្លៃសម្រាប់ភ្ញៀវចាស់ ? តាមពិតទៅភ្ញៀវចាស់នៅក្នុងនេះគឺសំដៅទៅលើភ្ញៀវដែលទិញចាប់ពីពីរដងឡើងទៅ មានន័យថាជាភ្ញៀវដែលស្មោះជាមួយយើងហើយ ដូច្នេះនៅពេលដែលេពួកគេទទួលបានតម្លៃពិសេស គេនឹងធ្វើណែនាំទៅកាន់អ្នកផ្សេងទៀត ពីផលិតផល សេវាកម្មឬយីហោរបស់យើង ។ ២/ ប្រមូលហ្សិនឱ្យចំថ្ងៃពិសេស  មនុស្សទិញពេលខ្លះមិនមែនដោយសារតែផលិតផលឡើយ ជួនកាលគេទិញដោយសារតែ ការប្រមូលហ្សិននៅថ្ងៃពិសេសណាមួយ ពោលគឺនាថ្ងៃបុណ្យចូលឆ្នាំ បុណ្យភ្ជុំ ឬថ្ងៃពិសេសមួយចំនួនទៀតដែលជាតម្រូវការ ចាំបាច់សម្រាប់ពួកគេ ។ ឧទាហរណ៍ថា ទិវានៃក្តីស្រឡាញ់ ទំនិញភាគច្រើនដែលយើងសង្កេតឃើញថាលក់ដាច់ខ្លាំងបំផុតនោះគឺ ផ្កា តុក្តា វត្ថុអនុស្សាវរី កាដូជូនអ្នកមានគុនជាដើម បងប្អូនទាំងអស់គ្នាមានឱកាសច្រើនក្នុងការជ្រាតចូលទៅក្នុងថ្ងៃពិសេសទាំងនេះភាគរយច្រើនគឺលក់ដាច់ ។ ៣/ ពឹងគ្រូបីឱ្យជួយ គ្រូនៅក្នុងនេះគឺចង់សំដៅទៅលើ បណ្តាញសង្គមចំនួនបីដែលអ្នករកស៊ីឬអ្នកលក់ទាំងឡាយមិនអាចរំលងបាន ដូចជា Facebook , instagram និង TikTok ជាដើម បណ្តាញសង្គមទាំង៣នេះ អាចនិយាយថាជួយបងប្អូន ច្រើនខ្លះមែនទែន ទាំងអស់គ្នាអាចធ្វើជាវីដេអូ ឬ Poster អោយទាក់ទាញ ប្រាកដជាមានអ្នកចាប់អារម្មណ៍ជាពុំខាន តួយ៉ាងឥឡូវនេះឱកាសល្អខ្លាំងមែនទែនសម្រាប់អ្នករកស៊ីអាចសម្រុកធ្វើវីដេអូក្នុង TikTok  ផលិតផលនិងសេវាកម្មទាំងអស់គ្នាមានឱកាសដល់ដៃភ្ញៀវច្រើន ។ ៤/ ទិញថែម បងប្អូនដែលជាអ្នកលក់ទាំងអស់គ្នាត្រូវរៀនថែម ព្រោះវាជាដំណាក់កាលទឹកដល់ច្រមុះហើយ ថែមនៅក្នុងនេះគឺសំដៅទៅលើរបស់បន្តិចបន្តួច ជួនកាលថែមតែស្រោមជើងមួយគូ ក៏ភ្ញៀវមានអារម្មណ៍ថាសប្បាយចិត្តដែរ ការថែមរបស់តិចតួចមិនបានធ្វើឱ្យយើងខាតនោះទេ តែវាអាចជាចំណុចដែលអាចចងចិត្តភ្ញៀវក៏ថាបានដែរ ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T09:16:10.954Z", "category": "កំពូលអ្នកលក់", "views": 348, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
Aii និង AIS សាខាចោមចៅ បើកការដ្ឋានសាងសង់អគារសិក្សាបន្ថែមថ្មីទី៣ លើផ្ទៃដី៣ហិកតាក្បែរទីតាំងចាស់	https://business-cambodia.com/articles/aii-and-ais-chom-chao-branch-groundbreaking-ceremony-for-the-construction	កាលពីថ្ងៃទី១៨ ខែធ្នូ ឆ្នាំ២០២៣ កន្លងទៅនេះ នៅសាខាចោមចៅ នៃមជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង បានរៀបចំពិធីបុកគ្រឹះបើកការដ្ឋានសាងសង់អគារសិក្សាបន្ថែមថ្មីទី៣ នៅក្បែរអគារសិក្សាទី១ និងទី២ ដែលមានទីតាំងស្ថិតក្នុងភូមិជ្រៃកោង សង្កាត់ចោមចៅ២ ខណ្ឌពោធិ៍សែនជ័យ រាជធានីភ្នំពេញ។ អគារសិក្សាបន្ថែមថ្មីទី៣ នៅសាខាចោមចៅនេះត្រូវបានសាងសង់នៅលើផ្ទៃដីសរុបប្រមាណជា៣ហិកតា ដែលមានរូបរាងអគារជាអក្សរយូ (U) កម្ពស់៤ជាន់ មានបរិវេណទីធ្លាធំទូលាយបំពាក់ទៅដោយសម្ភារសិក្សា ទំនើបៗលើសពីតម្រូវការអប់រំ មានទីធ្លាហាត់កីឡា បន្ទប់ពិសោធ បន្ទប់គេហកិច្ច បន្ទប់សិល្បៈ បន្ទប់ប្រឹក្សាយោបល់ ការិយាល័យកិច្ចការសិស្ស កន្លែងកុមារលេង អាហារដ្ឋាន ហាងកាហ្វេ ស្មាតម៉ាត ហាងលក់ទំនិញ  បន្ទប់សិក្សាមានផាសុកភាព អនាម័យ និងខ្យល់បរិសុទ្ធចេញចូលគ្រប់គ្រាន់ និងមានសុវត្ថិភាពអាចបំពេញនូវតម្រូវការអប់រំដ៏កក់ក្តៅពេញលក្ខណៈដល់សិស្សានុសិស្សប្រកបដោយប្រសិទ្ធភាព និងគុណភាព។ មជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង សាខាចោមចៅ ត្រូវបានបើកដំណើរនៅក្នុង ឆ្នាំ២០១៩ ហើយមូលហតុនៃការសាងសង់ពង្រីកនូវអគារសិក្សាថ្មីបន្ថែមដ៏មានវិសាលភាពនេះ គឺដោយសារនៅ សាខាចោមចៅជាតំបន់ដ៏សក្តានុពលបំផុត ដែលមានកំណើនសិស្សានុសិស្សសិក្សាកើនឡើងជាខ្លាំងនៅក្នុងឆ្នាំនេះ ស្របពេលដែលសង្គមជាតិមានស្ថេរភាព កំណើនសេដ្ឋកិច្ច ជាពិសេសគឺដើម្បីឆ្លើយតបទៅនឹងសំណូមពរដ៏ច្រើនពីសំណាក់មាតាបិតា អ្នកអាណាព្យាបាល សិស្សានុសិស្ស និងស្របតាមតម្រូវការទីផ្សារអប់រំជាក់ស្តែងផងដែរ ខណៈអគារសិក្សាទី១ និងទី២ បច្ចុប្បន្នបានទទួលសិស្សពេញ និងផ្អាកទទួលសិស្សានុសិស្សមួយរយៈពេល។ អគារសិក្សាថ្មីនេះ គ្រោងនឹងបញ្ចប់ការសាងសង់នៅពាក់កណ្តាលឆ្នាំ២០២៤ ដើម្បីបំពេញឱ្យទាន់នូវតម្រូវការ ទទួលសិស្សានុសិស្សថ្មីដែលសិក្សាថ្នាក់ភាសាអង់គ្លេស ភាសាចិន និងភាសាថៃ នៃមជ្ឈមណ្ឌលភាសា អេ អាយ អាយ និងថ្នាក់ចំណេះដឹងទូទៅខ្មែរ ចាប់ពីថ្នាក់ក្រោមមត្តេយ្យសិក្សា (អាយុ២ឆ្នាំ) ដល់ថ្នាក់ទី១២ នៃសាលារៀន អន្តរទ្វីប អាមេរិកាំង។ គួរបញ្ជាក់ផងដែរថា មជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង ជាគ្រឹះស្ថានអប់រំ មានកេរ្តិ៍ឈ្មោះល្បីល្បាញទាំងក្នុងរាជធានី/ខេត្ត និងក្រៅស្រុក ដែលបានចូលរួមបម្រើក្នុងវិស័យអប់រំចាប់តាំងពី ឆ្នាំ២០០៥ និងបានដើរតួនាទីយ៉ាងសំខាន់ក្នុងការបណ្តុះបណ្តាលធនធានមនុស្សប្រកបដោយគុណភាព វិន័យ និងសេវាកម្មល្អ ហើយបច្ចុប្បន្ននេះគ្រឹះស្ថានអប់រំទាំងពីរនេះបានក្លាយជាគ្រឹះស្ថានសិក្សាអប់រំឯកជនទី១ ដំបូងគេក្នុងព្រះរាជាណាចក្រកម្ពុជា ដែលត្រូវបានទទួលសិទ្ធិក្នុងការបោះផ្សាយលក់មូលបត្រកម្មសិទ្ធិសាធារណៈ (IPO) ចាប់តាំងពីខែមិថុនា ឆ្នាំ២០២៣ កន្លងមក ព្រមទាំងបាននិងកំពុងដំណើរការពង្រីកសាខានៅក្នុងរាជធានីភ្នំពេញ និងខេត្ត ដែលរួមមានសាខាម៉ៅសេទុង (ការិយាល័យកណ្តាល) ទួលគោក ចាក់អង្រែ ចោមចៅ ផ្សារថ្មី ជ្រោយចង្វារ សែនសុខ ច្បារអំពៅ សៀមរាប តាកែវ និងទីតាំងសាខាជាច្រើនទៀតក្នុងពេលឆាប់ៗខាងមុខ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T09:10:41.806Z", "category": "PR", "views": 982, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
មានទាំងរូបភាព មានទាំងតម្លៃ! មកស្គាល់វេបសាយរកបន្ទាប់ជួល៣ ដាក់តម្លៃ និងរូបភាពមកច្បាស់ៗ	https://business-cambodia.com/articles/3websit-house-for-rent	សម្រាប់ប្អូនៗដែលទើបតែប្រឡងចប់ទី១២ ប្រាកដជាពិបាករកកន្លែងស្នាក់នៅហើយព្រោះថាមិនសូវជាស្គាល់ផ្លូវច្បាស់ ពេលនេះលែងពិបាកក្នុងការស្វែងរកបន្ទប់ជួលទៀតហើយ  ខណៈយើងអាចរកបាននៅលើប្រព័ន្ធអនឡាញបាន តាមរយ:វេបសាយ ហ្វេសប៊ុកផេក ឬហ្វេសប៊ុកគ្រុបជាដើម។ ដូច្នេះ Business Cambodia សូមណែនាំវេបសាយចំនួន៣ ដែលគេនិយមស្វែងរកបន្ទប់ជួល ទាំងនៅភ្នំពេញ និងតាមបណ្ដាខេត្តនានា៖   ១.  វេបសាយ www.Khmer24.com   នេះគឺជាវេបសាយដ៏ល្បីល្បាញនៅក្នុងប្រទេសកម្ពុជា ដែលនរណាៗក៏ធ្លាប់ស្គាល់វេបសាយ Khmer24 ដែរ។ នៅលើវេបសាយនេះបងប្អូនអាចស្វែងរកបន្ទប់ជួលសម្រាប់ស្នាក់នៅ ទាំងនៅតាមបណ្ដាខេត្ត និងក្នុងក្រុងភ្នំពេញផងដែរ។ មិនមានអ្វីស្មុគស្មាញច្រើនទេ ប្រសិនបើលោកអ្នកចង់រកបន្ទប់ជួល គឺគ្រាន់តែចូលទៅវេបសាយខាងលើ រឿងវាយពាក្យថាបន្ទប់ជួល ឬពាក្យមានន័យស្រដៀងនេះ គឺវានឹងលោតតាមលំដាប់លំដោយឲ្យយើងរើសមើល ហើយថែមទាំងមានរូបភាព ព័ត៌មានលម្អិតអំពីទីតាំង និងលេខទំនាក់ទំនងមកជាមួយ ដើម្បីឲ្យយើងងាយស្រួល សួរនាំផងដែរ។     ២.  ហ្វេសប៊ុកគ្រុប បន្ទប់ជួលភ្នំពេញ     នៅក្នុងគ្រុបហ្វេសប៊ុកនេះ គឺមានម្ចាស់បន្ទប់ជួលជាច្រើនពាន់នាក់ ដែលគាត់បានប្រមូលផ្ដុំគ្នានៅក្នុងគ្រុបនេះ។ លោកអ្នកអាចចូលទៅកាន់គ្រុបនេះដើម្បីស្វែងរកបន្ទប់ជួលបាន ព្រោះមានការបង្ហោះជាច្រើនអំពីបន្ទប់ដាក់ជួល។ ហើយមួយវិញទៀតលោកអ្នកក៏អាចចូលទៅផុស ស្វែងរកបន្ទប់ជួលបាន ក្នុងករណីត្រូវការបន្ទាន់ផ្សេងៗ។     ៣. វេបសាយ www.KhmerHome.com   លោកអ្នកអាចស្វែងរកបន្ទប់ជួល ផ្ទះជួល ឬអាផាតមិន ជាច្រើននៅលើវេបសាយមួយនេះ។ ដើម្បីអាចងាយស្រួលរក បងប្អូនគ្រាន់តែចូលទៅកាន់វេបសាយខាងលើ ស្វែងរកនៅក្នុងប្រអប់ស្វែងរក ដាក់ថាបន្ទប់ជួល នោះវានឹងលោតចេញឲ្យយើងបានឃើញ និងពិនិត្យរាល់ព័ត៌មានលម្អិតបាន៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T08:30:21.510Z", "category": "កំពូលអ្នកលក់", "views": 273, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អត្រាក្ស័យធនច្រើន! ក្រុមហ៊ុនអាមេរិកចំនួន៥៩១ដាក់ពាក្យការពារក្ស័យធននៅឆ្នាំនេះដោយសារតែការដំឡើងការប្រាក់ខ្ពស់	https://business-cambodia.com/articles/us-companies-filed-for-bankrupcies	ឆ្នាំ២០២៣គឺជាឆ្នាំដែលសេដ្ឋកិច្ចសកលធ្លាក់ចុះគួរឲ្យកត់សម្គាល់ហើយក្នុងនោះគឺសង្កេតឃើញថាក្រុមហ៊ុនអាមេរិកបានក្ស័យធនក៏ដូចជាដាក់ពាក្យក្ស័យធនជាបន្តបន្ទាប់ផងដែរ។ ជាក់ស្ដែងគិតត្រឹមខែវិច្ឆិកាឆ្នាំ២០២៣នេះក្រុមហ៊ុនអាមេរិកដែលបានដាក់ពាក្យស្នើសុំការពារក្ស័យធនមានរហូតដល់ទៅ៥៩១ក្រុមហ៊ុន។   បើយោងតាមការចុះផ្សាយរបស់ Yahoo Finance ដោយយកទិន្នន័យពី S&P Global Marketing Intelligence បានឲ្យដឹងថាត្រឹមចុងឆ្នាំ២០២៣នេះក្រុមហ៊ុនសាជីវកម្មអាមេរិកចំនួន៥៩១ក្រុមហ៊ុនដាក់ពាក្យការពារក្ស័យធនដែលជាអត្រាមួយខ្ពស់ចាប់តាំងពីឆ្នាំ២០២០មកខណៈអំឡុងឆ្នាំ២០២០មានក្រុមហ៊ុនដាក់ពាក្យការពារក្ស័យធនចំនួន៦០៣ក្រុមហ៊ុន។   លោកស្រី Laura Coordes សាស្រ្តាចារ្យផ្នែកច្បាប់នៅសាកលវិទ្យាល័យ Arizona State University បានឲ្យដឹងថាការប្រាក់ឡើងកាន់តែខ្ពស់នៅឆ្នាំ២០២៣នេះ បានធ្វើឲ្យក្រុមហ៊ុនជាច្រើនដែលកំពុងស្ពាយបំណុលជាប់ខ្លួនបានដើរយ៉ាងត្រដាប់ត្រដួសក្នុងការបង់សងបំណុលដែលជាហេតុធ្វើឲ្យក្រុមហ៊ុនទាំងនោះបានដាក់ពាក្យសុំការពារក្ស័យធនជាហូរហែ។  លោកស្រីបានចង្អុលបង្ហាញថាអតិផរណាឡើងខ្ពស់នៅពេលដែលតម្លៃនៃថាមពលឡើងថ្លៃបានដាក់បន្ទុកយ៉ាងខ្លាំងទៅលើក្រុមហ៊ុននានា។    ក្នុងចំណោមក្រុមហ៊ុនដាក់ពាក្យការពារក្ស័យធនក្នុងនោះគេឃើញមានក្រុមហ៊ុនធំៗគួរឲ្យកត់សម្គាល់ដោយរាប់ចាប់ពីក្រុមហ៊ុនWework ដល់ធនាគារ Silicon Valley ក៏ធ្លាប់ដាក់ពាក្យការពារក្ស័យធនដែរនៅក្នុងឆ្នាំ២០២៣នេះ។ នៅក្នុងនោះដែរក្រុមហ៊នរកស៊ីលក់របស់របរប្រើប្រាស់ផ្ទាល់បានដាក់ពាក្យក្ស័យធនចំនួន៧៦ហើយក្រុមហ៊ុនរកស៊ីក្នុងវិស័យឧស្សាហកម្មនិងសុខាភិបាលចំនួន៧៥ផងដែរ។    ទាក់ទងនឹងការដាក់ពាក្យក្ស័យធននៃក្រុមហ៊ុនអាមេរិកនេះដែរ ក្រុមហ៊ុនដែលរកស៊ីក្នុងវិស័យលក់រាយត្រូវបានគេព្យាករថានឹងបន្តនាំមុខគេក្នុងការដាក់ពាក្យការពារក្ស័យធននៅត្រឹមពាក់កណ្ដាលឆ្នាំ២០២៤ខាងមុខនេះ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T08:25:32.431Z", "category": "ហិរញ្ញវត្ថុ", "views": 593, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រឹងពីដៃទទេ! អ្នកជំនាញថា មនុស្ស៥ប្រភេទនេះ ងាយក្លាយជាអ្នកមានទ្រព្យ រកស៊ីបានជោគជ័យ	https://business-cambodia.com/articles/5-types-of-people-that-can-be-rich-	យោងតាមរបាយការណ៍ទ្រព្យសម្បត្តិសកលឆ្នាំ 2023 របស់ UBS និង Credit Suisse បានឱ្យដឹងថានៅសហរដ្ឋអាមេរិកជាប្រទេសដែលមានមហាសេដ្ឋីច្រើនបំផុតក្នុងពិភពលោក ដោយមនុស្សប្រមាណជាង២០លាននាក់អាចមានទ្រព្យសម្បត្តិចាប់ពី១លានដុល្លារឡើងទៅនិងមានអាយុចន្លោះពី៣០ឆ្នាំឡើងទៅ។ ខណៈទ្រព្យសម្បត្តិទាំងនោះអាចរកបានដោយសារចំណេះដឹង ការខិតខំប្រឹងប្រែង និងការវិនិយោគរបស់ពួកគេ។   ក្នុងចំណោមចំនួនអ្នកមានជាង២០% នេះទស្សន្តាវដ្តី Forbes បានបង្ហាញថាក្រុមមនុស្សដែលបង្កើតទ្រព្យសម្បត្តិពីដៃទទេរបស់ខ្លួនឯង ច្រើនតែមនុស្សដែលមានអត្តចរិតទាំង៥ ធ្វើឱ្យគេងាយក្លាយជាអ្នកមានទ្រព្យ រកស៊ីឬវិនិយោគតែងតែទទួលបានជោគជ័យ ប្រកបដោយភាពឈ្លៀសវៃ៖   ១. ចូលចិត្តការរកស៊ី   អ្នកមានទ្រព្យចេញងើបចេញពីភាពលំបាក ភាគច្រើនគឺជាពូកែអ្នករកស៊ី ឬសហគ្រិនដែលបង្កើតអ្វីថ្មីមួយដើម្បីដោះស្រាយបញ្ហាមនុស្សបាន។ ដូច្នេះហើយប្រភេទមនុស្សប្រភេទនេះ ភាគច្រើនជាបុគ្គល ដែលចូលចិត្តធ្វើការងារដោយខ្លួនឯង ព្រមទាំងពូកែគ្រប់គ្រងហិរញ្ញវត្ថុក្នុងអាជីវកម្មបំផុត។   ២. រស់នៅក្រោមចំណូល   ជាប្រភេទមនុស្សដែលចូលចិត្តរស់នៅឱ្យតិចជាងចំណូលដែលរកបាន រកបានតិចក៏ចាយតិច រកបានច្រើនក៏ចាយតិច។ ជំនួសឱ្យការរស់នៅចាយវាយលើសចំណូល ក្រែងវិលវល់ជាប់អន្ទាក់ប្រាក់ ដូច្នេះលុយដែលរកបានពួកគេនឹងសន្សំលុយទុកខ្លះ និងយកទៅវិនិយោគខ្លះ។   ៣. វិនិយោគឆ្លាតវៃ   ការវិនិយោគដោយឆ្លាតវៃ អ្នកមានទ្រព្យនឹងវិនិយោគលើអ្វីដែលគេមានជំនាញនិងយល់ដឹងពីវាច្បាស់ហើយ ជាធម្មតាផ្តល់អាទិភាពលើការវិនិយោគរយៈពេលវែងជាងការចំណាយរយៈពេលខ្លី។ ពួកគេផ្តោតលើការកសាងទ្រព្យសម្បត្តិតាមរយៈការវិនិយោគលើភាគហ៊ុន មូលបត្របំណុល និងអចលនទ្រព្យជាដើម។   ៤. ទទួលបានការអប់រំ និងពូកែតស៊ូ   ការអប់រំពីសាលា អប់រំពីសង្គម និងការអប់រំបូកផ្សំជាមួយ ការខិតខំប្រឹងប្រែង និងការលះបង់ក្នុងអាជីពនិង ការងារ គឺជាកត្តាសំខាន់របស់មនុស្សក្នុងការប្រមូលទ្រព្យ តាមពេលវេលាដែលមាន។ មនុស្សពូកែតស៊ូប្រឹងប្រែងជាបុគ្គលដែលឱ្យតម្លៃពេលវេលា និងប្រើពេលច្នៃជាចំណូលនិងបង្កើតប្រយោជន៍ឱ្យបានច្រើនបំផុតតាមដែលអាចធ្វើបាន។   ៥. ចេះទំនាក់ទំនងនិងសង្គមវិទ្យា   ការកសាងបណ្តាញទំនាក់ទំនងគឺជាការគាំទ្រដ៏សំខាន់លើភាពជោគជ័យ ក្នុងការរស់នៅរបស់មនុស្ស។ បុគ្គលដែលចេះប្រើទំនាក់ទំនងជាមួយមនុស្ស យល់ដឹងពីសង្គម ភាគច្រើនតែងតែជោគជ័យក្នុងអាជីព និងការកសាងទ្រព្យសម្បត្តិរបស់ខ្លួន៕   អត្ដបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T08:11:17.581Z", "category": "ភាពជាអ្នកដឹកនាំ", "views": 1235, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លោក ឈាង ឈុនលាង៖ ពេលសមាជិកក្រុមខ្វែងគំនិតគ្នា ថ្នាក់ដឹកនាំត្រូវចាត់វិធានការ ៣នេះបន្ទាន់	https://business-cambodia.com/articles/3-tips-for-bad-team-work	ក្នុងចំណោមបញ្ហាទាំងអស់នៃដំណើរការដឹកនាំ បញ្ហាទាស់ទែងគំនិតនិងភាពមិនចុះសម្រុងគ្នារវាងសមាជិកក្រុមតែងកើតមានជារឿយៗស្ទើតែគ្រប់ស្ថាប័នទាំងអស់ ហើយវាបានក្លាយទៅជាក្តីព្រួយបារម្ភដ៏ធំមួយសម្រាប់ថ្នាក់ដឹកនាំគ្រប់រូប។   ដោយមើលឃើញពីបញ្ហានេះ លោក ឈាង ឈុនលាង ជាអគ្គនាយករង 3WINBIZ(Cambodia) បានថ្លែងប្រាប់ Business Cambodia នូវគន្លឹះ ៣យ៉ាង ដែលថ្នាក់ដឹកនាំគួរធ្វើជាបន្ទាន់ ពេលសមាជិកក្រុមខ្វែងគំនិតគ្នា៖   ១/. ប្រកាន់គោលការណ៍ជាកណ្តាល   លោកបានលើកឡើងយ៉ាងដូច្នេះថា៖ «ក្នុងនាមជាថ្នាក់ដឹកនាំត្រូវឈរលើចំណុចកណ្តាលជានិច្ចមិនអាចលំអៀងទៅខាងណាជាងខាងណានោះទេ។ អ្នកដឹកនាំប្រៀបដូចជាឪពុកម្តាយ ជាបង និងជាអ្នកប្រឹក្សាយោបល់សម្រាប់សមាជិកក្នុងក្រុមគ្រប់រូប  បើទោះបីជាមានរឿងអ្វីក៏ដោយក៏មិនអាចមានចិត្តងាករេទៅខាងណាជាងនោះដែរ»។ ការប្រកាន់គោលការណ៍កណ្តាលនឹងជួយឲ្យអ្នកមានសមត្ថភាព និងឈរលើភាពត្រឹមត្រូវក្នុងការដោះស្រាយបញ្ហា។ មិនតែប៉ុណ្ណោះអ្នកនឹងក្លាយទៅជាអ្នកដឹកនាំដ៏ល្អមួយរូបក្នុងក្រសែភ្នែកមនុស្សនៅក្រោមបង្គាប់ និងជាគំរូល្អសម្រាប់ថ្នាក់ដឹកនាំផ្សេងទៀត។   ២/. ស្វែងរកពីឬសគល់នៃបញ្ហា   “មានភ្លើងទើបមានផ្សែង មានហេតុទើបមានផល” បញ្ហា ឬភាពមិនចុះសម្រុងគ្នាអាចកើតមានឡើងរមែងតែងមានហេតុភេទរបស់វា។ លោក ឈាង ឈុនលាង បានថ្លែងថា៖ «ស្វែងរកឲ្យឃើញពីដើរចមដែលធ្វើឲ្យកើតមាននូវរឿងរ៉ាវជាអវិជ្ជមានទាំងនោះ។ នៅពេលដែលអ្នករកឃើញហើយ អ្នកអាចមានលទ្ធភាពក្នុងការដោះស្រាយបញ្ហាប្រកបដោយភាពច្បាស់លាស់និងយុទ្ធតិធម៌ឈរលើផ្លូវមានដែលភាគីទាំងសងខាងយល់ស្រប និងព្រមទទួលយកដោយពុំមានមន្ទិលនៅក្នុងចិត្ត»។ ការធ្វើបែបនេះវាមិនត្រឹមតែជួយអ្នកឲ្យដោះស្រាយបញ្ហាឈរលើតម្លាភាពប៉ុណ្ណោះទេ ប៉ុន្តែវាថែមទាំងជួយឲ្យអ្នកក្លាយជាមេដឹកនាំដែលមានឥទ្ធិពលមួយរូបផងដែរ។   ៣/. លើកបង្ហាញពីបញ្ហាដែលត្រូវប្រឈម   លោកបានបន្តទៀតថា៖ «ជាថ្នាក់ដឹកនាំអ្នកមានតួនាទីបកស្រាយ និងលើកបង្ហាញពីផលប៉ះពាល់ជាអវិជ្ជមានដល់ស្ថាប័ន ឬការងារជាក្រុមនៅពេលដែលមានភាពចម្រូងចម្រោះកើតមានឡើងក្នុងផ្នែកណាមួយ»។ ព្យាយាមលើកបង្ហាញពីគុណវិបត្តិទាំងឡាយដែលបណ្តាលមកពីភាពរកាំរកូសរបស់ពួកគេ ហើយព្យាយមលើកទឹកចិត្តនិងរកដំណោះស្រាយល្អៗដែលជួយឲ្យពួកគេទទួលបានអារម្មណ៍វិជ្ជមាន រួមទាំងមានស្មារតីសាមគ្គីគ្នាក្នុងធ្លុងមួយឆ្ពោះទៅកាន់ការសម្រេចគោលដៅរួម។   គួរជម្រាបផងដែរថា ក្រុមការងារប្រៀបដូចជាមនុស្សមួយក្រុមជិះលើទូកតែមួយ មានគោលដៅឆ្ពោះទៅត្រើយតែមួយដូចគ្នា ដូច្នេះបើម្នាក់ចង់ទៅឆ្វេងម្នាក់ចង់ទៅស្តាំង ច្បាស់ណាស់នឹងជួបគ្រោះភ័យមិនខាន៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T08:08:35.867Z", "category": "ភាពជាអ្នកដឹកនាំ", "views": 614, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អត់ចេះទីផ្សារ Online ដើរមិនទាន់គេទេ! តស់មកស្គាល់គន្លឹះធ្វើទីផ្សារលើផេក៣ លក់ដាច់ មានអ្នកស្គាល់លឿន	https://business-cambodia.com/articles/sale-marketing-on-line-tips	វិស័យលក់អនឡាញបានក្លាយទៅជាវិស័យមួយដែលមានភាពពេញនិយមខ្លាំងពីសំណាក់អតិថិជននាពេលបច្ចុប្បន្ន ព្រោះមិនថាការធ្វើទីផ្សារ ការផ្សាព្វផ្សាយ ការជជែកគ្នា ឬការទិញទំនិញនោះទេ មនុស្សងាកមកប្រើប្រាស់ប្រព័ន្ឋមួយនេះច្រើន។ ទន្ទឹមនឹងមានភាពជឿនលឿន និងពេញនិយមនេះដែរ ថ្ងៃនេះអេដមីនសូមលើកយកគន្លឹះធ្វើទៅផ្សារ៣ ជួយជម្រុញការលក់ និងមានអ្នកស្គាល់លឿន ដោយក្នុងនោះរួមមាន៖ ១. ធ្វើទីផ្សារដោយឱ្យការដូ Top Fan៖ ការផ្តល់រង្វាន់ជូន "Top Fan" អាចជាមធ្យោបាយដ៏ឆ្លាតវៃក្នុងការទាក់ទាញទស្សនិកជន Facebook របស់អ្នក និងថែមទាំងអាចទាក់ទាញអតិថិជនថ្មីឱ្យមកតាមដានផេករបស់អ្នកផងដែរ។ នេះគឺជាគំនិតមួយចំនួនដើម្បីបង្កើតការផ្តល់ឱ្យដ៏មានប្រសិទ្ធិភាពដោយតាមរយៈការប្រើគំនិតនេះ ដោយក្នុងនោះរួមមាន៖ ការចូលរួម៖ ធ្វើឱ្យការខំមិន ឡៃ ស៊ែរ លើផេករបស់អ្នកមានការកើនឡើង ព្រោះអតិថិជនចង់បានកាដូដូច្នេះគាត់នឹងព្យាយាមធ្វើសកម្មភាពលើផេករបស់អ្នក ដើម្បីអាចមានឱកាសក្លាយជា Top Fan ។ រង្វាន់៖ ជ្រើសរើសរង្វាន់ដែលទាក់ទាញដែលទាក់ទងនឹងទស្សនិកជន និងម៉ាករបស់អ្នក ព្រោះការធ្វើបែបនេះ វាអាចធ្វើឱ្យផលិតផលរបស់អ្នក រវាងអតិថិជនមានបទពិសោធន៍ ឬមានទំនាក់ទំនងគ្នាកាន់តែស្និតស្នាល។ ២. ទីផ្សារតាមរយៈរូបភាព និងចំណងជើង៖ ការធ្វើទីផ្សារជាមួយការបង្ហោះរូបថតអាចជាឧបករណ៍ដ៏មានឥទ្ធិពលសម្រាប់ការទាក់ទាញចំណាប់អារម្មណ៍ ទាក់ទាញទស្សនិកជនរបស់អ្នក និងសម្រេចបាននូវគោលដៅទីផ្សាររបស់អ្នក។ ដើម្បីជួយអ្នកបង្កើតការបង្ហោះរូបថតប្រកបដោយប្រសិទ្ធភាព៖ តើនរណាជាអតិថិជនគោលដៅរបស់អ្នក? ប្រសិនជាយុវវ័យ អ្នកអាចផុសបែបច្នៃប្រឌិត ច្បាស់ៗ ហើយឆ្លើយតបនូវអ្វីដែលអតិថិជនត្រូវការ ហើយប្រើខេបសិនយ៉ាងណា អាចឱ្យអតិថិជនអាចឆ្លើយឆ្លងយើងបាន។ ឧ. សម្រាប់យុវវ័យអាចដាក់ខេបសិនបែបលេងសើចថា ម៉េចអត់នាំសង្សារមកផឹកកាហ្វេចឹង? ពេលនោះគាត់នឹងឆ្លើយតបបែបលេងសើចមកកាន់យើងវិញ ហើយការធ្វើបែបនេះជាផ្នែកធំមួយ ធ្វើឱ្យផេកយើងឡើងខ្លាំង។ ៣. ធ្វើទីផ្សារតាមរដូវការ៖ មែនទៅការផ្សាព្វផ្សាយជាមួយរូបភាពស្អាតៗ តាមរដូវកាលនិមួយជាផ្នែកសំខាន់មួយដែលជួួយជំរុញឱ្យអតិថិជនមានអារម្មណ៍រំភើបតាមរដូវកាលនិមួយៗ។ ឧ. បុណ្យអ៊ុំទូក ចូលអ្នករៀបចំហាងបែបខ្មែរ នោះអតិថិជនមានអារម្មណ៍ថាហាងរបស់យើងអ៊ូអរ ហើយភ្ជាប់ជាមួយអារម្មណ៍ពុះកញ្ជោលថែមទៀត។	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T08:06:58.163Z", "category": "កំពូលអ្នកលក់", "views": 1447, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ដើម្បីអបអរឆ្នាំថ្មី២០២៤! WOWHELLO ប្រកាសផ្តល់ជូនការប្រើប្រាស់សេវាកម្មពិសេស១នេះមិនគិតថ្លៃរយៈពេល ១ ខែដល់ម្ចាស់អាជីវកម្ម	https://business-cambodia.com/articles/free-service	ដើម្បីចូលរួមអបអរសាទរឆ្នាំថ្មី ២០២៤ ដែលនឹងឈានចូលមកដល់ក្នុងពេលឆាប់ៗខាងមុខនេះ ក្រុមហ៊ុន WOWHELLO ដែលជាក្រុមហ៊ុនផ្ដល់សេវាកម្មបម្រើអតិថិជនឈានមុខគេមួយនៅក្នុងប្រទេសកម្ពុជា បានប្រកាសផ្ដល់ពិសេសមួយ គឺការប្រើប្រាស់សេវាកម្មឆ្លើយតបសារពីហ្វេស ដោយឥតគិតថ្លៃរយៈពេល ១ ខែជូនដល់ម្ចាស់អាជីវកម្មទាំងអស់នៅក្នុងប្រទេសកម្ពុជា។   តាមការលើកឡើងពីកញ្ញា ស៊ឺម សុខគូរូ នាយកអភិវឌ្ឍន៍អាជីវកម្មរបស់ក្រុមហ៊ុនបានបញ្ជាក់ថា ដើម្បីទទួលបានការប្រើប្រាស់សេវាកម្មដោយឥតគិតថ្លៃនេះ ម្ចាស់អាជីវកម្ម ឬម្ចាស់ក្រុមហ៊ុន គ្រាន់តែធ្វើការទាក់ទងទៅកាន់ក្រុមការងារ WOWHELLO តាមរយៈលេខទូរស័ព្ទ៖ 081 999 138, 011 999 138, 066 999 138 ឬតាមអ៊ីមែល៖callcenter_info@kh-super.com ឬ Telegram: https://t.me/wowhellooutsourcingsolution ,Wowhello 24/7 live chatbot: https://t.me/LiveChat_Sup_bot និងWebsite: https://www.wow-hello.com/ នោះក្រុមការងារនឹងធ្វើការភ្ជាប់ទំនាក់ទំនង និងផ្ដល់ជូនការប្រើប្រាស់សេវាកម្មតែម្ដង។ សម្រាប់រយៈពេលនៃការផ្ដល់ជូនដ៏ពិសេសនេះគឺចាប់ផ្ដើមឡើងពីថ្ងៃផ្សាយដំណឹងនេះតទៅរហូតដល់ដើមខែមករា ឆ្នាំ២០២៤ ឯណោះ។   សូមជម្រាបថា WOWHELLO គឺជាក្រុមហ៊ុនដែលផ្ដល់សេវាកម្មបម្រើអតិថិជនមានបទពិសោធន៍ច្រើនឆ្នាំមកហើយនៅកម្ពុជា ដោយកន្លងមកក្រុមហ៊ុនបានផ្ដល់សេវាកម្មជូនដល់ម្ចាស់ក្រុមហ៊ុន និងអាជីវកម្មនៅក្នុងវិស័យជាច្រើនរួមមាន៖ សណ្ឋាគារ ធនាគារ អ្នកលក់អនឡាញ ការកម្សាន្ដ ការដឹកជញ្ជូន ធានារ៉ាប់រង សុខាភិបាល និងអាកាសចរណ៍ជាដើម។     ហើយបច្ចុប្បន្នក្រុមហ៊ុនមានផ្ដល់សេវាកម្មជាច្រើនដូចជា៖ ឆ្លើយតបសារពីហ្វេសប៊ុក សេវាកម្មទទួលទូរស័ព្ទ (ខលចេញ ខលចូល), សេវាកម្មជួយកំណត់ការណាត់ជួប, សេវាកម្មកក់ឬឆែកបន្ទប់សណ្ឋាគារ, សេវាកម្មទិញឬកក់សំបុត្រយន្ដហោះ, សេវាកម្មពិគ្រោះយោបល់ផ្នែកសុខភាព, សេវាកម្មខលដើម្បីបង្កើនការលក់ទំនិញឬសេវាកម្មទៅកាន់ភ្ញៀវ, សេវាកម្មកម្មង់ទំនិញឬម្ហូបអាហារ និងសេវាកម្មប្រមូលទិន្នន័យពីអតិថិជនផងដែរ។   ក្រៅពីនោះក្រុមហ៊ុនក៏មានកញ្ចប់សេវាកម្ម Digital Communication ដែលផ្ដោតទៅលើប្រព័ន្ធបច្ចេកវិទ្យា ក្នុងការគ្រប់គងការឆ្លើយតបសារពីគ្រប់បណ្ដាញសង្គមទាំងអស់ដូចជា៖ Facebook, Telegram, Instargram និង WhatsApp ជាដើម។ ពោលនៅពេលអតិថិជនទាក់ទងមកកាន់ផ្លេតហ្វូមណាក៏ដោយ វានឹងលោតចូលប្រព័ន្ធតែមួយ ដែលធ្វើឱ្យម្ចាស់អាជីវកម្មអាចឆ្លើយតបសារទៅអតិថិជនបានទាន់ចិត្ត និងមិនបាត់សារដែលអតិថិជនបានផ្ញើរមកឡើយ។   អ្វីដែលពិសេសកាលពីពេលថ្មីៗកន្លងទៅនេះ WOWHELLO ក៏ទើបនឹងទទួលបានពានរង្វាន់ផ្នែកសេវាកម្មបម្រើអតិថិជនល្អប្រចាំឆ្នាំ ២០២៣ ពីកម្មវិធី Stevie Award ដែលរៀបចំឡើងនៅសហរដ្ឋអាមេរិក ខណៈកម្មវិធីនេះគឺមានក្រុមហ៊ុនចូលរួមប្រកួតប្រជែងជាង ២ ០០០ មកពីប្រទេស ៤៩ ជុំវិញពិភពលោកផងដែរ៕	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T07:36:31.932Z", "category": "PR", "views": 131, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនមកពីជប៉ុន មានបំណងចង់បង្កើនការនាំចូលផលិតផល ២នេះពីកម្ពុជាទៅជប៉ុន	https://business-cambodia.com/articles/one-japanese-company	កាលពីព្រឹកមិញនេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានអនុញ្ញាតឱ្យ ឯកឧត្តម អ៉ីម៉ាមូរ៉ា ម៉ាសាហ៊ីរ៉ូ (IMAMURA Masahiro) ប្រធានសម្ព័ន្ធសភាមិត្តភាពជប៉ុន-កម្ពុជា ចូលជួបសម្តែងការគួរសម និងពិភាក្សាការងារ ក្នុងឱកាសនៃការចូលរួមកិច្ចប្រជុំកំពូលរំឭកខួបអនុស្សាវរីយ៍អាស៊ាន-ជប៉ុន លើកទី៥០។ នៅក្នុងជំនួបនេះផងដែរ ឯកឧត្តម អ៉ីម៉ាមូរ៉ា ម៉ាសាហ៊ីរ៉ូ បានមានប្រសាសន៍ថា ពាក់ព័ន្ធនឹងផលិតផលកសិកម្ម សម្ព័ន្ធសភាក្រុមហ៊ុនជប៉ុនមានបំណងបង្កើនការនាំចូលគ្រាប់ស្វាយចន្ទី និងផលិតផលម្រេចបន្ថែមទៀត ពីប្រទេសកម្ពុជា។ គួរបញ្ជាក់ថា ឯកឧត្តម អ៊ីម៉ាមូរ៉ា ម៉ាសាហ៊ីរ៉ូ បានអបអរសាទរចំពោះសម្តេចធិបតី ដែលត្រូវបាន រដ្ឋសភាបោះឆ្នោតជ្រើសតាំង ជានាយករដ្ឋមន្រ្តី និងបានថ្លែងអំណរគុណចំពោះ សម្តេចធិបតី ដែលបាន ឆ្លៀតពេលវេលាដ៏មមាញឹកអនុញ្ញាតឱ្យរូបឯកឧត្តម និងសហការី ជាសមាជិកសភា នៃសម្ព័ន្ធសភាមិត្តភាព ជប៉ុន-កម្ពុជា ចូលជួបសម្តែងការគួរសម ព្រមទាំងបានជម្រាបជូនអំពីសកម្មភាពរបស់សម្ព័ន្ធសភា ដែលកន្លងមក បានសហការបំពេញការងារយ៉ាងជិតស្និទ្ធជាមួយស្ថានទូតកម្ពុជាប្រចាំប្រទេសជប៉ុន ដើម្បីបង្កើនកិច្ចសហប្រតិបត្តិការរជប៉ុន-កម្ពុជា ឱ្យកាន់តែស្អិតល្មួតថែមទៀត ជាពិសេសលើវិស័យ អាទិភាពមួយចំនួន រួមមានជាអាទិ៍÷ វិស័យកសិកម្ម, សុខាភិបាល, ថាមពល, ការបោសសំអាតមីន និងយុទ្ធភ័ណ្ឌមិនទាន់ផ្ទុះ ជាដើម ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:12", "date_created": "2023-12-18T07:29:21.551Z", "category": "ចាប់ផ្តើមអាជីវកម្ម", "views": 153, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.